Split (1)

train · 16k rows

title stringlengths 4 305	url stringlengths 42 212	content stringlengths 6 22.7k	metadata dict
រដ្ឋបាលខេត្ដព្រៃវែងបញ្ជាក់ថា ផ្លូវល្បឿនលឿនទី២ នឹងសង់ឆ្លងកាត់ខេត្ដខ្លួនប្រវែង ៧១Km ក្នុងក្រុង-ស្រុកចំនួន៤	https://business-cambodia.com/articles/expressway-in-prey-veng	គម្រោងផ្លូវល្បឿនលឿនភ្នំពេញ-បាវិត ឬផ្លូវល្បឿនលឿនទី២ នៅក្នុងប្រទេសកម្ពុជា នឹងត្រូវសាងសង់ឆ្លងកាត់ភូមិសាស្រ្តខេត្តព្រៃវែងប្រវែង ៧១គីឡូម៉ែត្រ ឆ្លងកាត់ក្រុង-ស្រុកចំនួន០៤ ។ នេះបើយោងតាមការបញ្ជាក់ពីរដ្ឋបាលខេត្ដកាលពីពេលថ្មីៗនេះ។   ការបញ្ជាក់ខាងលើត្រូវបានធ្វើឡើងកាលពីថ្ងៃទី១៨ ខែកញ្ញា ឆ្នាំ២០២៣ ក្នុងជំនួបរវាង ឯកឧត្តម សួន សុម៉ាលីន អភិបាលនៃគណៈអភិបាលខេត្តព្រៃវែង ជាមួយលោក Zhang Qi អនុប្រធានគម្រោង និងលោក Wuch Chao Fan ប្រធានតំបន់ នៃក្រុមហ៊ុនChina Road and Bridge Corporation (CRBC) ដែលទទួលសាងសង់ផ្លូវល្បឿងលឿន(Expressway)តភ្ជាប់ពីរាជធានីភ្នំពេញ ទៅក្រុងបាវិតនេះ។   ក្នុងជំនួបនេះដែរ លោក Zhang Qi អនុប្រធានគម្រោង បានជម្រាបអំពីគម្រោង និងដំណើរការនៃការសាងសង់ផ្លូវល្បឿនលឿន ភ្មំពេញ- បាវិត។ ជាមួយនោះ លោក Zhang Qi ក៏បានស្នើដល់រដ្ឋបាលខេត្តព្រៃវែង ផ្ដល់កិច្ចសហការ និងជួយសម្របសម្រួលដល់ក្រុមការងាររបស់គម្រោងឲ្យទទួលបានជោគជ័យ។   ឯកឧត្តមអភិបាលខេត្ត បានថ្លែងអរគុណក្រុមហ៊ុន និងសន្យាផ្ដល់កិច្ចសហការល្អដល់ក្រុមហ៊ុន។ជាមួយគ្នានេះដែរ ឯកឧត្តមអភិបាលខេត្ត ក៏បានស្នើសុំឲ្យក្រុមហ៊ុន ពិនិត្យលទ្ធភាព លើគម្រោងអាទិភាពសម្រាប់អភិវឌ្ឍន៍ខេត្តព្រៃវែង និងស្នើសុំផ្ដល់អាហារូបករណ៍ជូនសិស្សនិស្សិតខេត្តព្រៃវែង ដើម្បីបន្តការសិក្សានៅប្រទេសចិន។   សូមជម្រាបផងដែរថា ផ្លូវល្បឿនលឿនភ្នំពេញ-បាវិតមានប្រវែងសរុប ១៣៥.១ គីឡូម៉ែត្រ ដោយឆ្លងកាត់ខេត្ដកណ្ដាលប្រវែង ៤,១គីឡូម៉ែត្រ ខេត្តព្រៃវែង ប្រវែង ៧១គីឡូម៉ែត្រ និងខេត្តស្វាយរៀង ប្រវែង ៦០,១គីឡូម៉ែត្រ បានបើកការដ្ឋានសាងសង់កាលពីថ្ងៃទី៧ ខែមិថុនា កន្លងទៅ។ ផ្លូវនេះត្រូវបានសាងសង់ដោយក្រុមហ៊ុនសាជីវកម្មថ្នល់ និងស្ពានចិន ក្រោមទុនវិនិយោគចំនួន ១.៣៥ ពាន់លានដុល្លារ។   ក្រោយបញ្ចប់ការសាងសង់ផ្លូវល្បឿនលឿននេះក៏នឹងត្រូវតភ្ជាប់ជាមួយផ្លូវល្បឿនលឿនរបស់វៀតណាមផងដែរ ដែលគម្រោងនឹងបញ្ចប់ដំណាលគ្នានៅក្នុងឆ្នាំ២០២៧ ខាងមុខ៕	{ "spider_name": "businesscambodia", "scrape_at": "2025-06-14_19:40:18", "date_created": "2023-09-19T12:04:36.274Z", "category": "អចលនទ្រព្យ", "views": 1077, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
កាត់ចិត្តឱ្យដាច់! លះបង់រឿង៥នេះឱ្យបាន បើអ្នកចង់ឈប់ដាច់លុ.យ កសាងជីវភាពធូរធារពិតប្រាកដ	https://business-cambodia.com/articles/5-things-you-have-to-stop	វាមិនមែនជារឿងងាយស្រួលនោះទេក្នុងការកសាងអ្វីមួយឱ្យទទួលបានភាពជោគជ័យ ជាពិសេសភាពមានបានពិតប្រាកដ។ ដើម្បីទទួលបានអ្វីមួយគឺត្រូវតែមានការលះបង់ ហើយខាងក្រោមនេះជារឿង៥យ៉ាង ដែលអ្នកត្រូវលះបង់ បើចង់កសាងជីវភាពឱ្យប្រសើរឡើង៖   ១. មនុស្ស៖ នៅលើពិភពលោកយើងនេះមានមនុស្សពីរប្រភេទដែលយើងនឹងជួបប្រទះ ប្រភេទទីមួយ គឺជាមនុស្សដែលមានគោលបំណង និងគោលដៅដូចឬស្រដៀងយើង ហើយពួកគេជាផ្នែកមួយដែលនឹងជួយជំរុញយើងឲ្យទៅរកគោលដៅដែលយើងចង់បាន។ ចំណែកឯប្រភេទទីពីរ គឺជាមនុស្សដែលប្រឆាំង និងព្យាយាមទាញយើងមិនឲ្យសម្រេចអ្វីដែលយើងចង់បាន ឬកំណត់ទុកនោះឡើយ។   ដោយហេតុនេះ យើងត្រូវហានធ្វើការបដិសេធ ឬដើរចេញពីមនុស្សប្រភេទទីពីរ បើទោះបីជាពួកគេទាំងនោះជានរណា ឬវាធ្វើឲ្យអ្នកឈឺចាប់យ៉ាងណាក៏ដោយ ព្រោះពួកគេជាឃាតករអាចសម្លាប់ក្តីសុបិនរបស់អ្នកបាន។   ២. លុយ៖ អ្នកត្រូវហានចំណាយលុយទៅលើសកម្មភាពជាវិជ្ជមានទាំងឡាយណាដែលអនុញ្ញាត និងគាំទ្រទៅលើការអភិវឌ្ឍន៍សមត្ថភាព ចំណេះ ជំនាញរបស់អ្នកតាមរយៈការទិញសៀវភៅល្អៗយកមកអាន ចូលរួមវគ្គសិក្សាថ្មីៗជាដើម។ ចូរកុំស្តាយលុយរបស់អ្នកធ្វើអ្វី ព្រោះការហានលះបង់ចំពោះបុព្វហេតុបែបនេះ នឹងធ្វើឲ្យអ្នកមានភាពរីកចម្រើនពីមួយកម្រិតទៅមួយកម្រិត ហើយអ្នកក៏មានលទ្ធភាពកាន់តែច្រើនក្នុងការទាញចំណូលត្រឡប់មកវិញផងដែរ។   ៣. ការគេង៖ ការគេងគ្រប់គ្រាន់ជួយឱ្យអ្នកមានសុខភាពល្អ ប៉ុន្តែបើគេងលើសម៉ោងវាធ្វើឱ្យអ្នកខាតពេល ខាតលុយ ប៉ះពាល់ការងារ។ ដូច្នេះគួរតែរៀនគេងឱ្យបានគ្រប់ លះបង់ការគេងលើសម៉ោងនៅពេលព្រឹក ដែលជាប្រភពនាំឱ្យអ្នកខាត ក្រោកទៅធ្វើការយឺតអាចត្រូវក្រុមហ៊ុនកាត់លុយ ឬរកស៊ីមិនគេជាដើម។   ៤. ទម្លាប់៖ ទម្លាប់គឺជាគំនូសសញ្ញាមួយដែលគូសវាសនូវជោគវាសនារបស់មនុស្សម្នាក់ៗ។ ប្រសិនបើយើងមានទម្លាប់ល្អនោះអនាគតរបស់យើងក៏មានភាពល្អប្រសើរផងដែរ ប៉ុន្តែប្រសិនបើយើងមានទម្លាប់មិនល្អវាក៏បញ្ជាក់ឲ្យឃើញថាមិនយូរមិនឆាប់យើងនឹងជួបការលំបាកនៅក្នុងថ្ងៃណាមួយជាក់ជាមិនខាន។ ដូច្នេះហើយ ដើម្បីអាចទទួលបានភាពមានបានអ្នកត្រូវហានលះបង់ចោលនូវទម្លាប់អវិជ្ជមាន ហើយបណ្តុះនូវទម្លាប់វិជ្ជមានឲ្យបានច្រើនតាមដែលអាចធ្វើបាន ព្រោះទម្លាប់អវិជ្ជមានជាឫសគល់នៃភាពខ្ជះខ្ជាយពេលវេលា និងបង្អាក់ភាពរីកចម្រើនរបស់យើង។   ៥. ពេលវេលា៖ មនុស្សម្នាក់ៗមានពេលវេលាស្មើៗគ្នា ពោលគឺ ២៤ម៉ោងក្នុងមួយថ្ងៃ និង ៧ថ្ងៃក្នុងមួយសប្តាហ៍ ដោយពុំមាននរណាម្នាក់មានពេលវេលាតិច ឬច្រើនជាងនរណាម្នាក់នោះឡើយ។ ក្នុងនោះផងដែរ ថ្វីត្បិតតែពេលវេលាមានស្មើគ្នាក៏ពិតមែន ប៉ុន្តែការផ្តល់តម្លៃ និងប្រសិទ្ធភាពនៃការប្រើប្រាស់ពេលវេលាមិនដូចគ្នានោះទេ វាអាស្រ័យលើបុគ្គលខ្លួនឯងម្នាក់ៗផ្ទាល់ទៅតាមស្ថានភាពជាក់ស្តែង។   ម្ល៉ោះហើយ ប្រសិនបើយើងចង់ក្លាយជាអ្នកមាន ឬកសាងភាពមានបានពិតប្រាកដយើងត្រូវហានលះបង់ពេលវេលាក្នុងការធ្វើនូវរឿងដែលអាចជួយសម្រេចអ្វីដែលយើងចង់បាន ជៀសវាងការចំណាយពេលទៅលើរឿងដែលមិនកើតជាប្រយោជន៍សម្រាប់ខ្លួនឯង គ្រួសារ និងសង្គមជាតិ៕   អត្ថបទដោយ៖ សូ សុខលី	{ "spider_name": "businesscambodia", "scrape_at": "2025-06-14_19:40:18", "date_created": "2023-09-19T10:41:05.309Z", "category": "ហិរញ្ញវត្ថុ", "views": 1139, "author": { "first_name": "SOKLY", "last_name": "SO", "email": "soklyso.edu@gmail.com" }, "quality_warning": [ "noisy", "short_sentences" ] }
កាន់តែកើន! ជប៉ុនក្លាយជាប្រទេសទី១លើពិភពលោក ដែលមានកំណើនមនុស្សវ័យចំណាស់ច្រើនបំផុត	https://business-cambodia.com/articles/japan-old-peoples-population-increase-	យោងតាមចុះផ្សាយរបស់ Japan Today កាលពីថ្ងៃទី១៨ ខែកញ្ញា បានឱ្យដឹងថាទិន្នន័យផ្លូវការថ្មីរបស់រដ្ឋាភិបាលជប៉ុន បានបង្ហាញថា ប្រជាជនជប៉ុនប្រមាណជាង ១០%នៃប្រជាជនសរុបមានអាយុ ៨០ឆ្នាំ ខណៈប្រទេសនេះមានភាគរយនៃចំនួនប្រជាជនវ័យចំំណាស់ខ្ពស់បំផុតនៅលើពិភពលោក និងកំពុងខ្វះខាតកម្លាំងពលកម្មវ័យក្មេងសម្រាប់ធ្វើការងារ។   បើតាមក្រសួងកិច្ចការជប៉ុន បានឱ្យដឹងថាចំនួននេះឈរនៅលេខរៀងទី១ ខណៈប្រទេសអ៊ីតាលីឈរនៅលំដាប់ទី២ និងលំដាប់ថ្នាក់ទី៣ គឺប្រទេសហ្វាំងឡង់។ យ៉ាងណាមិញទិន្នន័យរបស់រដ្ឋាភិបាលដែលបានចេញផ្សាយកាលពីថ្ងៃអាទិត្យសប្តាហ៍មុន ក៏បានបង្ហាញផងដែរថា ប្រជាជនជប៉ុនដែលមានអាយុចាប់ពី ៦៥ ឆ្នាំឡើងទៅបានកើនឡើងរហូតដល់ ២៩.១%ឯណោះ។   ប្រភពដដែលបានឱ្យដឹងទៀតថា៖ "ប្រទេសជប៉ុនមានភាគរយនៃចំនួនប្រជាជនវ័យចាស់ខ្ពស់បំផុតនៅលើពិភពលោក" ជាហេតុធ្វើឱ្យប្រទេសជប៉ុនពឹងផ្អែកលើកម្លាំងពលកម្មវ័យចំណាស់ ខណៈមនុស្សប្រហែល ១២.៥៩ លាននាក់មានអាយុ ៨០ឆ្នាំឬចាស់ជាងនេះខណៈពេលដែល ២០ លាននាក់មានអាយុ ៧៥ ឆ្នាំឬចាស់ជាងនេះ។   អស់រយៈពេលជាច្រើនឆ្នាំមកនេះ ប្រទេសជប៉ុនបានមើលឃើញថាចំនួនប្រជាជនរបស់ខ្លួនធ្លាក់ចុះ និងប្រជាជនវ័យចំណាស់គឺកាន់តែកើនឡើង ដោយសារមនុស្សវ័យក្មេងពន្យារពេលរៀបការ និងមិនយកកូនភាគច្រើនព្រោះតែកត្តាការងារមិនស្ថិតស្ថេរ គួបផ្សំនិងការលំបាកផ្នែកសេដ្ឋកិច្ច។   យ៉ាងណាមិញប្រទេសជប៉ុនកំពុងតែមានការចំណាយប៉ោងសម្រាប់ការថែទាំមនុស្សចាស់ ការចំណាយសម្រាប់កម្មវិធីសង្គម សុខុមាលភាពផ្សេងៗ និងកង្វះខាតនៃមនុស្សវ័យក្មេង ដែលមានមិនគ្រប់គ្រាន់សម្រាប់បំពេញការងារ។   គួរជម្រាបផងដែរថានៅក្នុងឆ្នាំ ២០៤០ ចំនួនប្រជាជនវ័យចំណាស់របស់ប្រទេសជប៉ុនត្រូវបានគេព្យាករណ៍ថានឹងមានចំនួន ៣៤.៨ ភាគរយនៃចំនួនប្រជាជនសរុប៕   អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:18", "date_created": "2023-09-19T09:44:16.669Z", "category": "ភាពជាអ្នកដឹកនាំ", "views": 161, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
ហ្វេនឮហើយស្រងាកចិត្ត! ខណៈអ្នកប្រើ iPhone ៣ម៉ូឌែលនេះ លែងអាចឡើងស៊េរី iOS បានទៀតហើយ	https://business-cambodia.com/articles/iphone-that-can-not-upgrate	កាលពីអាធ្រាតថ្ងៃទី១២  ខែ កញ្ញា ឆ្លងចូលថ្ងៃទី ១៣ ខែ កញ្ញា ឆ្នាំ ២០២៣ នេះ ក្រុមហ៊ុន Apple បានប្រកាសចេញនូវត្រកូល iPhone 15 Series ដោយទទួលបានការចាប់អារម្មណ៍យ៉ាងខ្លាំងជាពិសេសពីសំណាក់ហ្វេន iPhone តែម្ដង ជាមួយនឹងមុខងារថ្មីប្លែក អស្ចារ្យជាងមុន ប្រកបដោយប្រណីតភាព។ ទន្ទឹមនឹងការបើកសម្ភោធនេះដែរក្រុមហ៊ុន Apple ក៏បានបង្ហាញថា iPhone ចំនួន៣ម៉ូឌែលលែងអាចឡើងស៊េរី iOS បានទៀតហើយ។ យោងតាមការចុះផ្សាយរបស់សារពត៌មាន CNET កាលពីពេលថ្មីៗនេះបានឱ្យដឹងថា សម្រាប់ប្រិយមិត្តដែលកំពុងប្រើប្រាស់ទូរសព្ទដៃ iPhone 8, iPhone 8 Plus និង iPhone X  មិនអាចតម្លើងស៊េរី iOS 17 បានបន្តទៀតហើយ ពោលអាចប្រើបានត្រឹមតែ iOS 16 ប៉ុណ្ណោះ។ ហើយវាជាប្រពៃណីទៅហើយសម្រាប់ Apple ក្នុងការលុបបំបាត់ម៉ូដែលចាស់ៗមួយចំនួនពីការអាប់ដេតកម្មវិធីថ្មីរបស់ខ្លួនជារៀងរាល់ឆ្នាំ៕	{ "spider_name": "businesscambodia", "scrape_at": "2025-06-14_19:40:18", "date_created": "2023-09-19T09:35:08.710Z", "category": "កំពូលអ្នកលក់", "views": 4876, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy", "short_sentences" ] }
ដំណឹងល្អ! ក្រុមហ៊ុន១ ចង់ដាំដំណាំ “ស្គួយ-Barley” នៅកម្ពុជា ដើម្បីកែច្នៃនាំចេញទៅប្រទេសជប៉ុន	https://business-cambodia.com/articles/nishida-barley-processing	កាលពីព្រឹកមិញនេះ ឯកឧត្តម ឌិត ទីណា រដ្ឋមន្ត្រីក្រសួងកសិកម្ម រុក្ខាប្រមាញ់  និង បានទទួលជួបសម្តែងការគួរសម និងពិភាក្សាការងារជាមួយក្រុមហ៊ុន Nishida Barley Processing Co., Ltd នៅទីស្តីការក្រសួងកសិកម្ម រុក្ខាប្រមាញ់ និងនេសាទ។ នៅក្នុងជំនួបនេះផងដែរ ក្រុមហ៊ុន Nishida Barley Processing Co., Ltd គឺមានគោលបំណងជំរុញការដាំដុះ “ដំណាំស្គួយ-Barley” នៅកម្ពុជា ដើម្បីធ្វើការកែច្នៃនាំចេញទៅប្រទេសជប៉ុនផងដែរ។ ជាកិច្ចឆ្លើយតបនៅក្នុងជំនួបនេះ ឯកឧត្តមរដ្ឋមន្ដ្រីបានមានប្រសាសន៍ថា បើចង់ជំរុញឱ្យកសិករដាំដុះដំណាំប្រភេទថ្មី ចាប់យកទីផ្សារថ្មី បង្កើតច្រវាក់ផលិតកម្មថ្មី លុះត្រាតែក្រុមហ៊ុនអាចធានាឱ្យបាននូវនិរន្តរភាពនៃទីផ្សារធំទូលំទូលាយ និងអាចផ្តល់ប្រាក់ចំណេញយូរអង្វែង ទើបមានការចូលរួមពីកសិករ។ សូមជម្រាបថា កម្ពុជាមានភាពខ្លាំងរបស់ខ្លួនលើដំណាក់កាលផលិតកម្មនិងការដាំដុះនៃច្រវាក់ផលិតកម្ម តែនៅត្រូវការចាំបាច់ច្រើននូវការវិនិយោគលើការកែច្នៃដែលមានតម្លៃបន្ថែមខ្ពស់ ជាពិសេសសម្រាប់ទីផ្សារនាំចេញ។ទោះជាយ៉ាងណា ក្រសួងកសិកម្ម រុក្ខាប្រមាញ់  និងនេសាទនៅតែផ្តល់ការសហការគាំទ្រ និងសិក្សាបន្តទៀតសម្រាប់ការវិនិយោគដំណាំកសិកម្មថ្មីៗនៅកម្ពុជា៕ អត្ថបទ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:18", "date_created": "2023-09-19T09:04:37.607Z", "category": "ចាប់ផ្តើមអាជីវកម្ម", "views": 544, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
អ្នកជំនាញប្រាប់មូលហេតុ ដែលអ្នកទិញធានារ៉ាប់រង អាចមិនទទួលបានសំណងពេលជួបហានិភ័យ	https://business-cambodia.com/articles/why-some-peaple-cannot-claim-insurance-payment	អ្នកទិញធានារ៉ាប់រងមួយចំនួនប្រហែលជាមិនទាន់បានយល់ច្បាស់ពីលក្ខខណ្ឌនៃការធានារ៉ាប់រងជាពិសេសការធានារ៉ាប់រងអាយុជីវិត ពោលគឺមនុស្សមួយចំនួនដែលទិញសេវាធានារ៉ាប់រងអាយុជីវិតកើតទុក្ខមិនសុខចិត្តត្រង់ថាអ្នកទិញធានារ៉ាប់រងជួបគ្រោះថ្នាក់ ឬ មានជំងឺរហូតបាត់បង់ជីវិតតែសាច់ញាតិមិនទទួលបានសំណងពីក្រុមហ៊ុនធានារ៉ាប់រងទៅវិញ។ ជុំវិញបញ្ហាខាងលើ លោក ព្រូ ស៊ីថន អគ្គនាយកនៃក្រុមហ៊ុនធារ៉ាប់រងអាយុជីវិត Forte Life បានលើកឡើងថាមូលហេតុដែលអ្នកទិញធានារ៉ាប់រងអាយុជីវិតជួបគ្រោះថ្នាក់រហូតបាត់បង់ជីវិត តែសាច់ញាតិមិនទទួលបានសំណងពីក្រុមហ៊ុនអាចដោយសារករណីមួយចំនួនដូចខាងក្រោមនេះ។   ១. ស្លាប់ដោយសារជំងឺអេដស៍  ក្រុមហ៊ុនធានារ៉ាប់រងមួយចំនួនធំមិនធានាចំពោះករណីអតិថិជនរបស់ខ្លួនដែលទិញកញ្ចប់ធានារ៉ាប់រងហើយទទួលមរណភាពដោយសារជំងឺអេដស៍ឡើយ។ ដោយឡែកសម្រាប់ក្រុមហ៊ុនធានារ៉ាប់រងអាយុជីវិតមួយចំនួនតូចដូចជាក្រុមហ៊ុន Forte Life គឺមិនមានលក្ខខណ្ឌលើកលែងនេះទេ ពោលគឺក្រុមហ៊ុននឹងផ្តល់សំណងករណីមរណភាពដោយសារជំងឺអេដស៍។   ២. ធ្វើអត្តឃាតខ្លួនឯង  បើករណីអតិថិជនទិញធានារ៉ាប់រង រួចធ្វើអត្តឃាតក្នុងអំលុងពេល២ឆ្នាំដំបូង  នោះគឺក្រុមហ៊ុនមិនផ្តល់ការទូទាត់សំណងធានារ៉ាប់រងឡើយ ព្រោះករណីបែបនេះមានន័យថាអតិថិជនមានបំណងធ្វើអត្តឃាតខ្លួនឯងដើម្បីទទួលបានសំណងពីការធានារ៉ាប់រងអាយុជីវិត។ ច្បាប់នៅបណ្តាប្រទេសជាច្រើនសុទ្ធតែមានកំណត់លក្ខខណ្ឌលើកលែងបែបនេះ។   ៣. ការមិនប្រាប់ព័ត៌មានពិតពីរឿងសុខភាព  ដូចរៀបរាប់ខាងលើរួចមកហើយថាការទិញធានារ៉ាប់រងក៏ដូចជាការជាវសេវាហិរញ្ញវត្ថុ ឬ ទិញផ្ទះ ឬ ខ្ចីលុយធនាគារដែរ ពោលគឺត្រូវគោរពគោលការណ៍មួយចំនួន ។ ភាគច្រើនបំផុតគឺក្រុមហ៊ុននឹងសាកសួរពីបញ្ហាសុខភាព និងរបៀបរបបរស់នៅក្នុងអំលុងពេលទិញធានារ៉ាប់រង ដែលតម្រូវឲ្យមានការផ្តល់ព័ត៌មានពិត និងត្រឹមត្រូវ។   ជុំវិញបញ្ហានេះ លោក ព្រូ ស៊ីថនក៏បានបញ្ជាក់ផងដែរ ប្រសិនបើអ្នកខ្លួនឯងពិតជាមិនដឹងថាខ្លួនឯងមានជំងឺទេនោះមិនជាអ្វីនោះទេ។ ប៉ុន្ដែក្នុងករណីមិនប្រាប់ព័ត៌មានពិតពីបញ្ហាសុខភាព ហើយពេលទទួលមរណភាពក្រុមហ៊ុនស៊ើបដឹង នោះសាច់ញាតិរបស់អ្នកមិនទទួលបានសំណងឡើយ ជាពិសេសប្រសិនបើកើតឡើងក្នុងអំលុងពេល២ឆ្នាំក្រោយទិញផលិតផលធានារ៉ាប់រងរួច។   ៤. ការប្រព្រឹត្តបទល្មើសព្រហ្មទណ្ឌ  ការប្រព្រឹត្តបទល្មើសព្រហ្មទណ្ឌផ្សេងៗរបស់ អតិថិជនដែលបណ្តាលឲ្យសាមីខ្លួនបាត់បង់ជីវិត ក្រុមហ៊ុនធានារ៉ាប់រងនឹងមិនផ្ដល់សំណងដល់សាច់ញាតិរបស់អតិថិជនឡើយ ព្រោះការធានារ៉ាប់រងអាយុជីវិតមិនគួរប្រើប្រាស់ជាយន្តការលើកទឹកចិត្តដល់ការប្រព្រឹត្តអំពើខុសច្បាប់ឡើយ។។   ៥. ករណីធ្វើឃាតដោយអ្នកទទួលផល ត្រង់នេះ លោក ព្រូ ស៊ីថនបានលើកឧទាហរណ៍ថាបុរសជាប្ដីបានទិញធានារ៉ាប់រងអាយុជីវិតហើយបានចុះហត្ថលេខាឲ្យប្រពន្ធជាអ្នកទទួលផលបើក្នុងករណីបុរសជាប្ដីទទួលមរណភាព។ ក្នុងករណីនេះប្រសិនបើប្រពន្ធមានបំណងចង់បានសំណងពីធានារ៉ាប់រង ដូច្នេះគាត់មានចេតនាសម្លាប់ស្វាមី នោះក្រុមហ៊ុនធានារ៉ាប់រងមិនទូទាត់សំណងឡើយបើក្រុមហ៊ុនស្រាវជ្រាវដឹងពីការស្លាប់ដោយមានការគ្រោងទុកជាមុនពីភរិយា។ ក្នុងករណីនេះដែរក្រុមហ៊ុនត្រូវផ្តល់សំណងទៅអ្នកទទួលផលផ្សេងទៀតដែលមិនមានការពាក់ព័ន្ធនឹងបទល្មើស ទៅតាមលំដាប់ និងចំណែកនៃផលប្រយោជន៍ធានារ៉ាប់រង។ ចំណែកដែលក្រុមហ៊ុនមិនផ្តល់ជូនអ្នកទទួលផលជាភរិយាដែលជាអ្នកបង្កហេតុ ឬ ផ្សំគំនិត នឹងត្រូវបង្វែរចូលមូលនិធិអភិវឌ្ឍវិស័យធានារ៉ាប់រង។   លោក ព្រូ ស៊ីថនបានបញ្ជាក់ផងដែរថាដើម្បីចៀសវាងមានការយល់ច្រឡំថាក្រុមហ៊ុនធានារ៉ាប់រងមិនផ្ដល់សំណងពេលអតិថិជនជួបគ្រោះថ្នាក់ អ្នកទិញធានារ៉ាប់រងគួរអានពីលក្ខខណ្ឌនិងគោលការណ៍ឲ្យបានច្បាស់លាស់ថាតើការធានារ៉ាប់បង់នឹងទូទាត់សំណងនៅក្នុងលក្ខខណ្ឌបែបណាខ្លះ៕	{ "spider_name": "businesscambodia", "scrape_at": "2025-06-14_19:40:18", "date_created": "2023-09-19T08:59:30.780Z", "category": "ហិរញ្ញវត្ថុ", "views": 901, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy", "short_sentences" ] }
មន្ទីរសម្រាកព្យាបាល អ៊ែរ ផ្លឹស រៀបចំពិធីអបអរសាទរការសម្ពោធជាផ្លូវការ និងគម្រប់ខួប ១ឆ្នាំរបស់ខ្លួន នៅរាជធានីភ្នំពេញ	https://business-cambodia.com/articles/air-plus-clinic-grand-opening	(ភ្នំពេញ)៖ មន្ទីរសម្រាកព្យាបាល អ៊ែរ ផ្លឹស ដែលជាមន្ទីរពេទ្យ ឯកទេសសួត និងផ្លូវដង្ហើមដំបូងគេនៅក្នុងប្រទេសកម្ពុជា បានរៀបចំពិធីអបអរសាទរការសម្ពោធជាផ្លូវការ និងគម្រប់ខួប ១ឆ្នាំរបស់ខ្លួន លើទីតាំងស្ថិតនៅអគារលេខផ្ទះលេខ ៥៥បេ ផ្លូវលេខ ១១៣ សង្កាត់បឹងកេងកង៣ ខណ្ឌបឹងកេងកង រាជធានីភ្នំពេញ។ ពិធីបើកសម្ពោធជាផ្លូវការ និងអបអរសាទរគម្រប់ខួប១ឆ្នាំ នៃមន្ទីរសម្រាកព្យាបាល អ៊ែរ ផ្លឹស បានប្រារព្ធឡើងនៅព្រឹកថ្ងៃទី១៩ ខែកញ្ញា ឆ្នាំ២០២៣នេះ។ លោកវេជ្ជបណ្ឌិត វ៉ា ម៉េង ជាក្រុមប្រឹក្សាភិបាល និងជានាយកប្រតិបត្តិនៃមន្ទីរសម្រាកព្យាបាល អ៊ែរ ផ្លឹស បានថ្លែងថា ការផ្តួចផ្តើមគំនិតក្នុងការបង្កើតមន្ទីរសម្រាកព្យាបាលឯកជនមួយនេះឡើង ដើម្បីចូលរួមជាកម្លាំងចលកក្នុងការផ្តល់សេវាសុខភាពជូនដល់ប្រជាជនឱ្យទទួលបាននូវការព្យាបាលដែលមានគុណភាព និងសេវាសុខភាពស្ដង់ដារ អមជាមួយគ្នានេះដែរ មន្ទីរសម្រាកព្យាបាល អ៊ែរ ផ្លឹស ក៏បានបំពាក់នូវម៉ាស៊ីន Endoscope និងម៉ាស៊ីននានាដែលមានបច្ចេកវិទ្យាទំនើបចុងក្រោយ ដើម្បីព្យាបាលដល់ប្រជាពលរដ្ឋឱ្យកាន់តែមានភាពល្អប្រសើរ ដូចបណ្តាប្រទេសអភិវឌ្ឍន៍។ នាយកប្រតិបត្តិនៃមន្ទីរសម្រាកព្យាបាល អ៊ែរ ផ្លឹស រូបនេះ បានអះអាងថា មន្ទីរសម្រាកព្យាបាល អ៊ែរ ផ្លឹស បានប្តេជ្ញាចិត្តយ៉ាងមុតមាំ ក្នុងការផ្តល់សេវាសុខភាពឱ្យកាន់តែល្អដើម្បីឱ្យប្រជាពលរដ្ឋបានទទួលនូវការព្យាបាលជាមួយគ្រូពេទ្យឯកទេស ដែលប្រកបដោយវិជ្ជាជីវៈ និងស្តង់ដារព្រមទាំងជួយកាត់បន្ថយការចេញទៅទទួលសេវានៅក្រៅប្រទេស ក៏ដូចជាកាត់បន្ថយការចំណាយថវិការរបស់ប្រជាជន។ មន្ទីរសម្រាកព្យាបាល អ៊ែរ ផ្លឹស ជាមន្ទីរពេទ្យ ជាមន្ទីរសម្រាកព្យាបាលមានក្រុមវេជ្ជបណ្ឌិត និងបុគ្គលិកជំនាញៗ ដែលមានបទពិសោធជាយូរឆ្នាំ និងបានបញ្ចប់ការសិក្សាមកពីក្រៅប្រទេស ក្នុងការពិនិត្យ ពិគ្រោះ ព្យាបាលនិងផ្តល់សេវាកម្មវេជ្ជសាស្ត្រប្រកបដោយការយកចិត្តទុកដាក់ មានគុណភាព ស្របតាម ស្តង់ដារ និងមានក្រមសីលធម៌ ដល់ប្រជាជនកម្ពុជា ដែលមិនចាំបាច់ទៅពិនិត្យ និងព្យាបាលនៅ បរទេសទៀតឡើយ។ ម្យ៉ាងទៀតសោត មន្ទីរសម្រាកព្យាបាល អ៊ែរ ផ្លឹស មានទីតាំងធំទូលាយ ជាមួយនឹងការរចនាអគារស្តង់ដារ អនាម័យខ្ពស់ និងបន្ទប់ស្នាក់នៅរបស់អ្នកជំងឺមានលក្ខណៈផា សុកភាព ដើម្បីផ្តល់អារម្មណ៍កក់ក្តៅ ប្រៀបដូចជាផ្ទះរបស់អ្នកជំងឺផ្ទាល់។ កាន់តែពិសេសនោះ មន្ទីរសម្រាកព្យាបាល អ៊ែរ ផ្លឹស បានបំពាក់ឧបករណ៍ និងម៉ាស៊ីនវេជ្ជសាស្រ្ត ទំនើបៗដូចជា៖ ម៉ាស៊ីនវះកាត់សួត ម៉ាស៊ីនឆ្លុះទងសួត ម៉ាស៊ីនវះកាត់ពោះ ម៉ាស៊ីនវះកាត់តម្រងនោម ដោយចោះ ម៉ាស៊ីនពិនិត្យលើមុខងារសួត ម៉ាស៊ីនព្យាបាលវិបត្តិដំណេក ម៉ាស៊ីនតេសត្តវិបត្តិដំណេក ម៉ាស៊ីនជំនួយដង្ហើមទំនើប ម៉ាស៊ីនជំនួយចលនាសួត ស្កានែរ ម៉ាស៊ីនអេកូសាស្ត្រ ម៉ាស៊ីនថតកាំ រស្មីអ៉ិច ម៉ាស៊ីនឆ្លុះក្រពះពោះវៀន ជាមួយនឹងបច្ចេកវិទ្យាចុងក្រោយបង្អស់ និងមន្ទីរពិសោធន៍ទំនើបស្តង់ដារ។ មន្ទីរសម្រាកព្យាបាល អ៊ែរ ផ្លឹស មានផ្តល់សេវាកម្មជាច្រើនដូចជា៖ ផ្នែកវះកាត់ពោះ ទ្រូង និងទូទៅ ផ្នែកឯកទេសផ្លូវដង្ហើម និងសួត ផ្នែកសង្គ្រោះបន្ទាន់ ផ្នែកព្យាបាលកម្រិតធ្ងន់ ផ្នែកជំងឺក្រពេញ និងទឹកនោមផ្អែម ផ្នែកសើស្បែក ផ្នែកថតឆ្លុះរូបភាពវេជ្ជសាស្ត្រ ផ្នែកជំងឺផ្លូវចិត្តនិងវិកលវិទ្យា ផ្នែកប្រព័ន្ធរំលាយអាហារ និងក្រពះពោះវៀន ផ្នែកបេះដូង តម្រងនោម ប្រព័ន្ធប្រសាទ ព្រមទាំងផ្នែក ស្តារនិតិសម្បទា ឬការព្យាបាលដោយចលនាជាដើម។ មិនត្រឹមតែប៉ុនណ្ណោះ ក្នុងឱកាសសម្ពោធជាផ្លូវការ និងគម្រប់ខួប១ឆ្នាំ មន្ទីរសម្រាកព្យាបាល អ៊ែរ ផ្លឹស មានការផ្តល់ជូននូវកម្មវិធីបញ្ចុះតម្លៃពិសេស ៣០% លើកញ្ចប់ពិនិត្យសុខភាព ក្រោយកើតកូវីដ១៩ កញ្ចប់ពិនិត្យសុខភាព សម្រាប់អ្នកពិសារបារី និង បញ្ចុះតម្លៃ ៥០% កញ្ចប់ពិនិត្យសុខភាពទៅលើ ផ្លូវដង្ហើម និងសួត។ ដូច្នេះ សម្រាប់ពុកម៉ែបងប្អូន ដែលមានចំណងចង់មកពិនិត្យសុខភាព នៅមន្ទីរសម្រាកព្យាបាល អ៊ែរ ផ្លឹស ជាពិសេស សំរាប់ពុកម៉ែ បងប្អូន ដែលធ្លាប់បានឆ្លងជំងឺកូវីដ១៩ និងទទួលបានការបញ្ចុះ តម្លៃជូនរហូតដល់ ៣០% ភ្លាមៗ។ Facebook Pge: https://www.facebook.com/airplusclinic.kh 098 933 533 / 092 633 533 / 071 6 333 455	{ "spider_name": "businesscambodia", "scrape_at": "2025-06-14_19:40:18", "date_created": "2023-09-19T08:42:39.000Z", "category": "PR", "views": 180, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy", "short_sentences" ] }
អ្នកជំនាញហិរញ្ញវត្ថុ លោក ង៉ែត ជូ បង្ហើបគន្លឹះវិនិយោគ៤ជំហាន អាចឱ្យខ្លួនចូលនិវិត្តន៍ ត្រឹមពេល១៥ឆ្នាំ	https://business-cambodia.com/articles/4-step-investment-tips-to-retire-in-15-years	ប្រសិនបើអ្នកមានអាយុ ២៥ឆ្នាំ ហើយអ្នកសន្សំប្រាក់បាន ៥០០ដុល្លារក្នុង១ខែ ឬ ៦០០០ដុល្លារក្នុងមួយឆ្នាំដើម្បីវិនិយោគលើដីធ្លីដែលមានកំណើនតម្លៃ២០% ក្នុង១ឆ្នាំ នោះ១៥ឆ្នាំក្រោយ អ្នកអាចមានទ្រព្យសម្បត្តិប្រហែលកន្លះលានដុល្លារ។ ទ្រព្យសម្បត្តិត្រឹមកន្លះលានមិនច្រើនទេ ប៉ុន្តែអាចឲ្យអ្នកចូលនិវត្តន៍បាន ប្រសិនបើ អ្នកចេះរស់នៅក្នុងជីវិតសាមញ្ញ ហើយចេះចាត់ចែងទ្រព្យទាំងនោះ ដើម្បីបន្តបង្កើន ចំណូល ឬជាទ្រព្យបន្ថែម។ នេះបើយោងតាមការបង្ហោះនៅលើ FaceBook ផ្លូវការរបស់លោក ង៉ែត ជូ ជាអ្នកជំនាញផ្នែកហិរញ្ញវត្ថុនិងវិនិយោគមួយរូបនៅកម្ពុជា ។ ក្នុងនោះដែរលោកបានបញ្ជាក់ថា ខាងលើនេះគឺសម្រាប់បុគ្គលដែលមានភាពអំណត់ ពូកែសន្សំ ឬប្រើប្រាស់ទុនពីធនាគារ និងមាន ភាពវៃឆ្លាតខ្លាំងក្នុងការវិនិយោគ ក្នុងរយៈពេល១៥ឆ្នាំ អ្នកអាចសន្សំទ្រព្យបានរាប់ លានដុល្លារតាមរយៈធនាគារដី។ ដើម្បីសម្រេចបាននូវលទ្ធផលខាងលើ អ្នកគប្បី អនុវត្តន៍នូវជំហានទាំង៤ដូចតទៅ៖   ជំហានទី១ ការកសាងសមត្ថភាព   លោកអ្នកគួរចាំបាច់ត្រូវរៀនសូត្រពីការវិនិយោគ និងរបៀបធ្វើធនាគារដីធ្លីពីបុគ្គល ដែលមានបទពិសោធន៍ ស្វែងយល់ពីផ្លូវច្បាប់ ទីផ្សារ និងជំនាញដទៃទៀត ដូចជា ការចរចាជាដើម។ ជាពិសេស អ្នកគួរស្វែងរកបុគ្គលណាដែលមានបទពិសោធន៍ អនុវត្តន៍ផ្ទាល់មកធ្វើជាអ្នកប្រឹក្សាយោបល់ ដើម្បីជួយតម្រង់ទិស និងផ្តល់យោបល់ដល់អ្នក។ ជំហានទី២ ការធ្វើផនការវិនិយោគ   លោកអ្នកត្រូវប្រើប្រាស់ពេលវេលារយៈពេលវែងរបស់អ្នកឲ្យមានប្រសិទ្ធិភាពខ្ពស់។ ក្នុងមួយឆ្នាំៗ តើអ្នកនឹងវិនិយោគដីធ្លីប៉ុន្មានកន្លែង? ទំហំដីប៉ុណ្ណា? នៅតំបន់ណា? ទំហំទុនវិនិយោគប៉ុន្មាន? តើអ្នកបានប្រភពទុនមកពីណា? តើក្នុងមួយឆ្នាំៗ អ្នក ត្រូវបានដំឡើងប្រាក់ខែចំនួនប៉ុន្មានភាគរយ ដើម្បីបង្កើនលទ្ធភាពវិនិយោគ? ជំហានទី៣ ការបង្កើនទ្រព្យ   លោកអ្នកត្រូវចាប់ផ្តើមសិក្សាពីជម្រើសនៃការវិនិយោគទៅតាមផែនការដែលបាន គ្រោងទុក។ ជារៀងរាល់ឆ្នាំ អ្នកត្រូវអនុវត្តតាមផែនការ និងត្រូវមានភាពបត់បែន ខ្លះទៅតាមសភាពការណ៍ជាក់ស្តែង។ រួចហើយ អ្នករង់ចាំមើលការវិវត្តន៍តាមរយៈ ភាពរីកចម្រើននៃសេដ្ឋកិច្ច និងការកសាងហេដ្ឋារចនាសម្ពន្ធ័ដូចជា ផ្លូវ ទឹក ភ្លើង សំណង់លំនៅឋាន និងរោងចក្រជាដើម ។ល។ កំណើនប្រជាជនចាប់ផ្ដើមកើន ឡើងខ្លាំង តម្រូវការដីធ្លីក៏មានកាន់តែខ្លាំង រីឯតម្លៃក៏ឡើងតាមនោះដែរ។   ជំហានទី៤ ការបងចែកទ្រព្យសម្បត្តិ   ប្រមាណ១៥ឆ្នាំក្រោយមកជាដំណាក់កាលដែលលោកអ្នកចាប់ផ្ដើមប្រមូលផលពីការវិនិយោគលើធនាគារដីធ្លីប្រកបដោយចក្ខុវិស័យ។ លោកអ្នកអាចលក់ដីធ្លី មួយចំនួន ដើម្បីបង្កើតជាចំណូលប្រចាំខែ ឬលក់ដីធ្លីខ្លះទៀតយកទុនវិនិយោគលើ ឃ្លាំង ឬអគារសម្រាប់ជួល ឬវិនិយោគក្នុងក្រុមហ៊ុននានាយកភាគលាភប្រចាំឆ្នាំ ដើម្បីចិញ្ចឹមគ្រួសាររបស់អ្នក និងរីករាយជាមួយជីវិតដែលមានសេរីភាពហិរញ្ញវត្ថុ។ សកម្មភាពវិនិយោគទាំងនេះសុទ្ធតែរួមចំណែកក្នុងការអភិវឌ្ឍសេដ្ឋកិច្ចជាតិ។ ចំណែកដីធ្លីខ្លះទៀតដែលនៅមានសក្តានុពលកើន់តម្លៃខ្ពស់គួរបន្តរក្សាទុកដើម្បីជាការបង្កើនទ្រព្យ៕	{ "spider_name": "businesscambodia", "scrape_at": "2025-06-14_19:40:18", "date_created": "2023-09-19T08:22:15.527Z", "category": "អចលនទ្រព្យ", "views": 107, "author": { "first_name": "Srey ", "last_name": "Nuth", "email": "sreynuthratanak@gmail.com" }, "quality_warning": [ "noisy", "short_sentences" ] }
ដុ.ល្លារឡើងថ្លៃ ធនាគារជាតិធ្វើអន្តរាគមន៍ទីផ្សារប្ដូរប្រាក់ តើអ្វីជាការធ្វើអន្តរាគមន៍ទីផ្សារប្តូរប្រាក់? ហេតុអ្វីយើងចាំបាច់ត្រូវធ្វើ?	https://business-cambodia.com/articles/foreign-currency-exchange-intervention	នៅក្នុងសេចក្ដីជូនដំណឹងរបស់ធនាគារជាតិនៃកម្ពុជា ដែលចុះផ្សាយកាលពីថ្ងៃទី១៨ ខែកញ្ញា ឆ្នាំ២០២៣ បានឱ្យដឹងថា ដោយសារតែ តម្លៃប្រាក់ដុល្លារអាមេរិកនៅលើទីផ្សារអន្តរជាតិកំពុងប្រែប្រួលខ្លាំង អាចជះឥទ្ធិពលមកលើសេដ្ឋកិច្ចកម្ពុជាទាំងពេលបច្ចុប្បន្ននិងអនាគត ធនាគារជាតិ នៃ កម្ពុជា បានប្រកាសបន្តធ្វើអន្តរាគមន៍លើទីផ្សារប្ដូរប្រាក់។ តើអ្វីទៅជាការធ្វើអន្តរាគមន៍លើទីផ្សារប្ដូរប្រាក់?   យោងតាមទិន្នន័យពី Investopedia បានឱ្យដឹងថា ការធ្វើអន្តរាគមន៍លើទីផ្សារប្ដូរប្រាក់ គឺសំដៅទៅលើកិច្ចខិតខំប្រឹងប្រែងរបស់ធនាគារកណ្ដាលនៃប្រទេសជាតិណាមួយ ដើម្បីធ្វើឱ្យមានស្ថិរភាពរូបិយណ្ណ តាមរយៈការប្រើប្រាស់ “ឧបករណ៍គោលនយោបាយរូបិយវត្ថុ”។ ឬអាចនិយាយឱ្យងាយយល់ថា គឺជាសកម្មភាពទាំងឡាយណាដែលធនាគារកណ្ដាល (សំដៅលើធនាគារជាតិនៃកម្ពុជា) បានធ្វើឡើងក្នុងគោលបំណងរក្សាតម្លៃប្រាក់របស់ប្រទេសខ្លួន (ប្រាក់រៀលខ្មែរ) កុំឱ្យធ្លាក់ថ្លៃខ្លាំងធៀបនឹងប្រាក់ដុល្លារអាមេរិក។   ឧបករណ៍គោលនយោបាយរូបិយវត្ថុ ត្រូវបានធនាគារកណ្ដាលនៃប្រទេសនីមួយៗប្រើប្រាស់ក្នុងរូបភាពជាយុទ្ធសាស្រ្តមួយចំនួនដូចជា បើកប្រតិបត្តិការទីផ្សារ (ធនាគារកណ្ដាលទិញមូលបត្របំណុលពីអ្នកវិនិយោគ ឬលក់មូលបត្របំណុលបន្ថែមដល់វិនិយោគិន ដើម្បីផ្លាស់ប្ដូរមូលបត្ររដ្ឋាភិបាល និងប្រាក់ដែលមានសម្រាប់សេដ្ឋកិច្ចជាតិទាំងមូល) អត្រាការប្រាក់ (ធនាគារកណ្ដាលដំឡើង ឬទម្លាក់អត្រាការប្រាក់) តម្រូវការទុនបម្រុង (ធនាគារកណ្ដាលរៀបចំឱ្យធនាគារពាណិជ្ជនិងគ្រឹះស្ថានហិរញ្ញវត្ថុទាំងអស់ប្រមូលទុនបម្រុងបន្ថែម ឬធនាគារកណ្ដាលបញ្ចេញទុនបម្រុងឱ្យទៅភាគីធនាគារនិងគ្រឹះស្ថានហិរញ្ញវត្ថុប្រើប្រាស់)។   ទន្ទឹមនឹងនោះ សកម្មភាពដែលធនាគារជាតិនៃកម្ពុជា ដាក់ឱ្យគ្រឹះស្ថានធនាគារ គ្រឹះស្ថានមីក្រូហិរញ្ញវត្ថុ និងអាជីវកម្មប្ដូរប្រាក់ដែលមានអជ្ញាប័ណ្ណទាំងអស់ ធ្វើការដេញថ្លៃទិញប្រាក់ដុល្លារអាមេរិក ក៏រាប់បញ្ចូលថាជាឧបករណ៍គោលនយោបាយរូបិយវត្ថុមួយដែរ។   ជាទូទៅធនាគារកណ្ដាល ប្រើប្រាស់ឧបករណ៍គោលនយោបាយរូបិយវត្ថុ ក្នុងគោលបំណង គ្រប់គ្រងអតិផរណា, ភាពអត់ការងារធ្វើ និងរក្សាអត្រាប្ដូរប្រាក់ជាដើម។  ជាក់ស្ដែងធនាគារជាតិកម្ពុជាក៏បាន អនុវត្តន៍ការដាក់ដេញថ្លៃប្រាក់ដុល្លារអាមេរិកចំនួន៥០លានដុល្លារប្រកបដោយជោគជ័យ ដើម្បីរក្សាតម្លៃប្រាក់រៀលកុំឱ្យធ្លាក់ថ្លៃខ្លាំងធៀបនឹងដុល្លារអាមេរិក។   សូមជម្រាបផងដែរថា ក្រោយពីការធ្វើការដេញថ្លៃលក់ប្រាក់ដុល្លារអាមេរិក ៤លើក ក្នុងរយៈពេល ២សប្តាហ៍ចុងក្រោយ អត្រាប្ដូរប្រាក់រៀលធៀបនឹងដុល្លារ បានធ្លាក់ចុះមកដល់កម្រិតសមស្របតាមស្ថានភាពទីផ្សារ។ ប៉ុន្តែដោយឃើញពីបម្រែបម្រួលនៃតម្លៃប្រាក់ដុល្លារនៅលើទីផ្សារអន្តរជាតិ ធនាគារជាតិក៏បានប្រកាសបន្តធ្វើអន្តរាគមន៍ (ដាក់ដេញថ្លៃលក់ប្រាក់ដុល្លារ)បន្តទៀតដោយមានចំនួន ២ដងក្នុង១សប្តាហ៍ (ថ្ងៃពុធ និងថ្ងៃសុក្រ) សម្រាប់រយៈពេល៤សប្តាហ៍តទៅមុខទៀត៕   អត្ថបទដោយ៖ សូ សុខលី	{ "spider_name": "businesscambodia", "scrape_at": "2025-06-14_19:40:18", "date_created": "2023-09-19T07:36:24.928Z", "category": "ហិរញ្ញវត្ថុ", "views": 471, "author": { "first_name": "SOKLY", "last_name": "SO", "email": "soklyso.edu@gmail.com" }, "quality_warning": [ "noisy", "short_sentences" ] }
ការសិក្សារបស់ក្រុមហ៊ុន Visa បានបង្ហាញពីការផ្លាស់ប្តូរយ៉ាងសំខាន់នូវឥរិយាបទអ្នកប្រើប្រាស់កម្ពុជា ស្របតាមនិន្នាការនៃបណ្តារប្រទេសក្នុងតំបន់អាស៊ីអាគ្នេយ៍	https://business-cambodia.com/articles/visa-studies-show	រាជធានីភ្នំពេញ ថ្ងៃទី ១៩ ខែ កញ្ញា ឆ្នាំ ២០២៣ – ក្រុមហ៊ុន Visa ដែលជាក្រុមហ៊ុនបច្ចេកវិទ្យាទូទាត់សាច់ប្រាក់តាមប្រព័ន្ធឌីជីថលឈានមុខគេ បានចេញផ្សាយការសិក្សារចុងក្រោយរបស់ខ្លួន ស្តីពីឥរិយាបថទូទាត់ប្រាក់របស់អតិថិជន នៅឆ្នាំ ២០២២ ដែលបញ្ជាក់ថា៖ ចំណាប់អារម្មណ៍ និងសន្ទុះនៃការទូទាត់តាមរយៈឌីជីថលនៅក្នុងប្រទេសកម្ពុជា មានការកើនឡើង ដូចនឹងនិន្នាការនៅក្នុងការសិក្សារបស់ប្រជាជនក្នុងតំបន់អាស៊ីអាគ្នេយ៍ដែរ ។ កំណើននៃការទូទាត់តាមរយៈឌីជីថល បាន និងកំពុងបន្តបោះជំហានទន្ទឹមគ្នាជាមួយនឹងបណ្តាប្រទេសនៅក្នុងតំបន់ ការសិក្សាស្ទង់មតិដដែលនេះ បានបង្ហាញថា ចាប់ពីតាំងឆ្នាំ ២០២០ មក ការប្រើប្រាស់កាតឥណទាន/ឥណពន្ធ នៅកម្ពុជាមានការកើនឡើងប្រមាណ ១៣ភាគរយ ខណៈដែលចំណាប់អារម្មណ៍របស់គាត់លើការប្រើប្រាស់ប្រភេទកាតដែលមានបំពាក់បច្ចេកវិទ្យា contactless ក៏កំពុងមានការកើនឡើងផងដែរ (ប្រមាណជា ៥៨ភាគរយ ធៀបនឹងឆ្នាំ ២០២១ ដែលមានត្រឹម ៤២ភាគរយ ប៉ុណ្ណោះ) ដែលនេះសបញ្ជាក់ថា ប្រជាជនកម្ពុជាកំពុងបោះជំហានក្នុងដំណាក់កាលស្របគ្នាជាមួយនឹងកំណើននៃការទូទាត់តាមរយៈឌីជីថលនៅក្នុងតំបន់។ ក្នុងរយៈពេលប៉ុន្មានឆ្នាំចុងក្រោយនេះ ពោលចាប់តាំងពីឆ្នាំ ២០២១មក ប្រជាជនកម្ពុជាក៏បានផ្តោតការចំណាប់អារម្មណ៍របស់ខ្លួនច្រើនជាងមុន លើមុខងារសេវាធនាគារនិម្មិត ក្នុងនោះមានប្រមាណជា ៣០ភាគរយ ហើយលទ្ធផលដែលឆ្លុះបញ្ចាំងពីកំណើននេះ គឺដើរស្របនឹងនិន្នាការក្នុងតំបន់សម្រាប់សេវាកម្មធនាគារឌីជីថល។ សម្រាប់អ្នកប្រើប្រាស់មានប្រមាណ ៩០ភាគរយ ដែលនិយាយថាពួកគេមានចំណាប់ អារម្មណ៍ខ្លាំងប្រសិនបើសេវាបែបនេះ នឹងផ្តល់ជូនដោយធនាគារប្រពៃណី  ហើយប្រមាណជា ៧៦ភាគរយ ទំនោរទៅរកធនាគារចំណូលថ្មី។ ដោយសារតែការប្រើប្រាស់សាច់ប្រាក់សុទ្ធនៅតែបន្តយ៉ាងទូលំទូលាយ  វាបានក្លាយជាហេតុផលមួយដែលនាំឲ្យប្រទេសកម្ពុជាមានភាពយឺតយ៉ាវសម្រាប់ការទទួលយកនូវវិធីសាស្រ្តទូទាត់តាមរយៈប្រព័ន្ធឌីជីថលថ្មីៗទៀត បើប្រៀបធៀបនឹងបណ្តាប្រទេសជិតខាងក្នុងតំបន់ តែវាក៏បានបង្ហាញពីសក្តានុពលនៃឱកាសទីផ្សារដ៏ធំដែលមិនទាន់ត្រូវបានប្រើប្រាស់ពេញលេញ សម្រាប់ម្ចាស់អាជីវកម្មលក់រាយ និង ធនាគារ ដែលផ្តោតខ្លាំងលើសមត្ថភាពនៃសេវាកម្មឌីជីថល និង ធនាគារចល័ត របស់ពួកគេ ក្នុងកិច្ចការប្រកួតប្រជែងគុណសម្បត្តិ ដើម្បីទទួលបាននូវអត្ថប្រយោជន៍ផងដែរ។ វិស័យសំខាន់ៗដែលទំនងជាទទួលបានអត្ថប្រយោជន៍ពីការធ្វើឌីជីថលនីយកម្មនៃសង្គមកម្ពុជាមានដូចជា អាជីវកម្ម ខ្នាតមីក្រូ ខ្នាតតូច និង  មធ្យម។ អ្នកប្រើប្រាស់ដែលបានចូលរួមស្ទង់មតិ ប្រមាណ ៧៦ភាគរយ បាននិយាយថាពួកគេទិញទំនិញនៅតាមបណ្តាអាជីវកម្ម ខ្នាតមីក្រូ ខ្នាតតូច និងមធ្យម យ៉ាងហោចណាស់ម្តងក្នុងមួយសប្តាហ៍ និងបានប្រើប្រាស់ការទូទាត់ជាសាច់ប្រាក់សុទ្ធមានប្រមាណជា ៦៦ភាគរយ ទើបមានការស្នើឱ្យបណ្តាម្ចាស់អាជីវកម្ម ខ្នាតមីក្រូ ខ្នាតតូច និងមធ្យម គិតគូរលើដំណោះស្រាយនៃការជ្រើសប្រើ វិធីសាស្រ្តទូទាត់តាមរយៈឌីជីថល ដែលមានភាពងាយស្រួល និងតម្លាភាព ដើម្បីផ្តល់បទពិសោធន៍ដល់អតិថិជនឲ្យកាន់តែប្រសើរឡើង នឹងដើម្បីអភិវឌ្ឍនូវកំណើនអាជីវកម្មផងដែរ។ អ្នកស្រី Ivana Tranchini  នាយិកាគ្រប់គ្រងក្រុមហ៊ុន Visa ប្រចាំប្រទេសកម្ពុជា បានមានប្រសាសន៍ថា៖ “តាមរយៈរបាយការណ៍នៃការសិក្សា វាបានឆ្លុះបញ្ចាំងពីការបោះជំហានដ៏អស្ចារ្យរបស់ប្រទេសកម្ពុជា ក្នុងការទទួលយកវិធីសាស្រ្តទូទាត់ដោយមិនប្រើប្រាស់សាច់ប្រាក់សុទ្ធ នឹងឱកាសសម្រាប់ម្ចាស់អាជីកម្ម និងអ្នកផ្តល់សេវាទូទាត់ប្រាក់ ដើម្បីបំពេញតម្រូវការដែលកំពុងតែមានសន្ទុះកើនឡើងនេះផងដែរ”។ អ្នកស្រីបន្តទៀតថា៖ “នេះគឺជាពេលវេលាដ៏គួរឱ្យរំភើបមួយ សម្រាប់ដំណើរការផ្លាស់ប្តូរទៅរកប្រព័ន្ធឌីជីថលរបស់ប្រទេសកម្ពុជា ឆ្ពោះទៅរកសង្គមដែលមិនប្រើប្រាស់សាច់ប្រាក់សុទ្ធ ហើយសម្រាប់ក្រុមហ៊ុន Visa នឹងប្តេជ្ញាផ្តល់ជូនអ្នកប្រើប្រាស់ និងម្ចាស់អាជីវកម្ម នូវបណ្តាញនៃប្រព័ន្ធទូទាត់ប្រាក់តាមរយៈឌីជីថលមួយដែលភាពងាយស្រួល គួរឲ្យទុកចិត្តបាន និងមានសុវត្ថិភាពខ្ពស់។" ការលេចឡើងនៃឥរិយាបថគ្រប់គ្រងហិរញ្ញវត្ថុថ្មី តាមរយៈការសិក្សាមួយនេះ បានបង្ហាញពីការជះឥទ្ធិពលលើលំនាំចំណាយនៅទូទាំងតំបន់ ដែលបណ្តាលមកពីផលប៉ះទង្គិចនៃការរីករាលដាលជំងឺកូវីដ-១៩ ។ ប្រជាជនកម្ពុជាភាគច្រើននិយាយថា ពេលនេះពួកគេសន្សំបានកាន់តែច្រើនសម្រាប់អនាគត (ប្រមាណ ៧៥ភាគរយ) និងកំហិតថវិការសម្រាប់ចំណាយលើតម្រូវការចាំបាច់ ដូចជា អាហារ និងការថែទាំសុខភាព (ប្រមាណ ៧៤ភាគរយ) បានច្រើនជាងមុន ស្របតាមមធ្យមភាគក្នុងតំបន់។ ការទិញទំនិញដោយប្រើប្រាស់វិធីសាស្ត្របង់រំលស់ក្នុងទម្រង់បែបថ្មី ដូចជា គម្រោងទិញឥលូវនេះ ទូទាត់នៅពេលក្រោយ (BNPL) ក៏បានក្លាយជាការពេញនិយមនៅក្នុងប្រទេសកម្ពុជាផងដែរ មានប្រមាណជា ៨១ភាគរយ នៃអ្នកប្រើប្រាស់ដែលបានចូលរួមស្ទង់មតិបាននិយាយថា ពួកគេបានប្រើប្រាស់គម្រោងទិញឥលូវនេះ ទូទាត់នៅពេលក្រោយ (BNPL) មានប្រមាណជា ៦៩ភាគរយ ដែលចំនួននេះលើសពីមធ្យមភាគក្នុងតំបន់ នឹងដើរយឺតៗប្រដេញជាមួយ ប្រទេសវៀតណាម ដែលមានប្រមាណជា ៨៣ភាគរយ។ ប្រជាជនកម្ពុជា ក៏ជាប់ចំណាត់ថ្នាក់ឈានមុខគេ សម្រាប់ការប្រើប្រាស់ គម្រោង ទិញឥលូវនេះ ទូទាត់នៅពេលក្រោយ (BNPL) ក្នុងរយៈពេលពីរឆ្នាំមកនេះផងដែរ បើគិតជាមធ្យមភាគប្រមាណជា ៦.៦ ក្នុងចំណោមមនុស្សម្នាក់ ក្រោមប្រទេសឥណ្ឌូនេស៊ី ដែលមានមធ្យមភាគប្រមាណជា ៧.៦ នឹងច្រើនជាងមធ្យមភាគនៃផែនការកំណត់ក្នុងតំបន់ ដែលគិតត្រឹមតែ ៥.៩ ប៉ុណ្ណោះ ។ រួមជាមួយប្រភេទកាតឥណទាន គម្រោងទិញឥលូវនេះ ទូទាត់នៅពេលក្រោយ (BNPL) ផ្តល់ឱ្យធនាគារនូវឧបករណ៍មួយ ដើម្បីគាំទ្រអតិថិជនដែលប្រឈមមុខនឹងការលំបាក តាមរយៈការផ្តល់នូវហិរញ្ញប្បទានរយៈពេលខ្លី ដែលអនុញ្ញាតឱ្យអតិថិជនផ្លាស់ប្តូរទៅរកទម្រង់ឥណទាន ផ្សេងមួយទៀត ជួយកសាងនូវប្រវត្តិឥណទាន និងស្ថិរភាពហិរញ្ញវត្ថុរបស់ពួកគេ។ នៅក្នុងប្រទេស/តំបន់ ផ្សេងទៀត ធនាគារជាច្រើនបានប្រើប្រាស់ គម្រោងទិញឥលូវនេះ ទូទាត់នៅពេលក្រោយ (BNPL) ដោយជោគជ័យ សម្រាប់ការផ្តល់ឥណទាន និងការធ្វើបរិយាបន្នឥណទាន។ ក្នុងកិច្ចខិតខំប្រឹងប្រែងរកមធ្យោបាយដើម្បីលើកកម្ពស់ការប្រើប្រាស់សេវាកម្មធានារ៉ាប់រង និងស្វះស្វែងរកដំណោះស្រាយផែនការហិរញ្ញវត្ថុផ្សេងៗទៀត ថ្មីៗនេះ ក្រុមហ៊ុន Visa បានប្រកាសផ្តល់ជូនប្រជាជនកម្ពុជានូវប័ណ្ណទឹកប្រាក់ទិញទំនិញតាមអនឡាញរបស់ផ្សារទំនើប អេអន (Aeon e-voucher) នូវរៀងរាល់ពេលទិញផលិតផលធានារ៉ាប់រងឌីជីថលពីក្រុមហ៊ុនព្រូដិនសល និងទូទាត់ជាមួយ Visa កាត ដែលការ   ផ្តល់ជូននេះ មានសុពលភាពរហូតដល់ថ្ងៃទី ៣១ ខែតុលា ឆ្នាំ ២០២៣។ “ដំណោះស្រាយការទូទាត់តាមរយៈឌីជីថល ដើរតួនាទីយ៉ាងសំខាន់ក្នុងការផ្តល់នូវតម្លាភាព និងទិន្នន័យដើម្បីគ្រប់គ្រងប្រាក់ប្រកបដោយប្រសិទ្ធភាព”។ នេះបើតាមការបញ្ជាក់បន្ថែមរបស់អ្នកស្រី Tranchini ។ អ្នកស្រីបន្តទៀតថា៖ “ធនាគារ គួរតែគិតគូអំពីចំនុចទាំងអស់នោះ ព្រមទាំងគិតគូពីការនាំយកការដាក់បញ្ចូលនូវផលិតផលទាំងនោះ ទៅក្នុងមុខងារធនាគារចល័តរបស់ខ្លួន ក៏ដូចជាការលើកទឹកចិត្តប្រជាជនកម្ពុជាឱ្យបន្តប្រើប្រាស់វិធីសាស្ត្រគ្រប់គ្រងលុយប្រកបដោយការទទួលខុសត្រូវ ដូចជាការប្រើប្រាស់គម្រោង ទិញឥលូវនេះ ទូទាត់នៅពេលក្រោយ (BNPL) ការប្រើប្រាស់កាតឥណទាន និងការទទួលយកសេវាកម្មធានារ៉ាប់រងជាដើម។" របាយការណ៍នៃការសិក្សានេះក៏បានបង្ហាញពីកំណើននៃការប្តេជ្ញាចិត្តកាន់តែខ្លាំងឡើងរបស់អ្នកប្រើប្រាស់កម្ពុជា ក៏ដូចជាប្រជាជនក្នុងតំបន់ ក្នុងការគិតគូរដល់បរិស្ថានផងដែរ តាមរយៈការសម្រេចចិត្តលើការចំណាយ រួមទាំងសកម្មភាពផ្សេងៗរបស់ពួកគេ ចំណាប់អារម្មណ៍លើម៉ាកដែលផ្តោតនឹងយកចិត្តទុកដាក់លើនិរន្តភាពនៃបញ្ហាបរិស្ថាន សង្គម និងអភិបាលកិច្ច (ESG) និងសូម្បីតែការចំណាយប្រាក់លើផលិតផលរបស់ក្រុមហ៊ុនប្រភេទនោះច្រើនបែបណាជាដើម។ ក្រុមហ៊ុន Visa សម្រេចបាននូវយុទ្ធសាស្រ្តអព្យាក្រឹតភាពកាបូននៅគ្រប់ប្រតិបត្តិការរបស់ខ្លួនលើប្រសិទ្ធភាពថាមពល ហើយប្តេជ្ញាសម្រេចឱ្យបាននូវការកាត់បន្ថយការបំភាយឧស្ម័នផ្ទះកញ្ចក់ឲ្យជិតដល់សូន្យ ត្រឹមឆ្នាំ ២០៤០ ដែលជារយៈពេលយ៉ាងហោចណាស់ ១០ឆ្នាំទៀត មុនពេលដល់ថ្ងៃកិច្ចព្រមព្រៀងទីក្រុងប៉ារីសស្ដីពីការប្រែប្រួលអាកាសធាតុ។ អំពីក្រុមហ៊ុន Visa Inc. Visa Inc. (NYSE: V) គឺជាក្រុមហ៊ុននាំមុខគេក្នុងបច្ចេកវិទ្យាទូទាត់សាច់ប្រាក់តាមរយៈឌីជីថល ដែលជួយសម្រួលដល់ប្រតិបត្តិការរវាងអ្នកប្រើប្រាស់ ពាណិជ្ជករ ស្ថាប័នហិរញ្ញវត្ថុ និងស្ថាប័នរដ្ឋាភិបាលដែលពាក់ព័ន្ធ ច្រើនជាង ២០០ ប្រទេស និង តំបន់ ជារៀងរាល់ឆ្នាំ។ បេសកកម្មរបស់យើងគឺផ្សាភ្ជាប់ពិភពលោកទាំងមូល តាមរយៈការតភ្ជាប់បណ្តាញទូទាត់ប្រាក់ប្រកបដោយភាពច្នៃប្រឌិតថ្មី ងាយស្រួល អាចទុកចិត្តបាន និងមានសុវត្ថិភាពបំផុត ដែលអនុញ្ញាតឲ្យអ្នកប្រើប្រាស់ អាជីវករ និងសេដ្ឋកិច្ចមានការរីកចម្រើន។ យើងជឿជាក់ថាសេដ្ឋកិច្ចដែលរួមបញ្ចូលមនុស្សគ្រប់រូប នៅគ្រប់តំបន់ នឹងជួយដល់ការអភិវឌ្ឍនៅគ្រប់ទីកន្លែង ហើយយើងមើលឃើញថា នេះគឺជាមូលដ្ឋានគ្រឹះនៃចរន្តសាច់ប្រាក់។ ស្វែងយល់បន្ថែមតាមរយៈ com ៕ ការស្ទង់មតិនេះត្រូវបានធ្វើឡើងតាមរយៈអនឡាញ ជាមួយអ្នកប្រើប្រាស់កម្ពុជា ចំនួន ៥០០នាក់ រួមមានទាំងអ្នកធ្វើការពេញម៉ោង ក្រៅម៉ោង និងប្រជាជនទូទៅ ចម្រុះទាំង អាយុរ និង ភេទ ដើម្បីកំណត់យកតំណាងនៃរបាយការណ៍ទំាងមូល។ ការសិក្សាស្តីពីឥរិយាបថទូទាត់ប្រាក់របស់អ្នកប្រើប្រាស់ Visa កាត  ត្រូវបានរៀបចំឡើងដោយក្រុមហ៊ុន CLEAR ប្រព្រឹត្តទៅចាប់ពីខែកញ្ញា រហូតដល់ខែតុលា ឆ្នាំ ២០២២ នឹងបានធ្វើការស្ទង់មតិក្នុងចំណោមអ្នកប្រើប្រាស់ ៦៥៥០នាក់ នៅក្នុងប្រទេសសិង្ហបុរី ហ្វីលីពីន ម៉ាឡេស៊ី ឥណ្ឌូនេស៊ី ថៃ វៀតណាម និង កម្ពុជា។ ព័ត៌មានបន្ថែម សូមចុចតំណលីង  https://www.visa.com.kh/dam/VCOM/regional/ap/singapore/global-elements/documents/visa-cpa-2023-report-ipvmc-final.pdf. លក្ខខណ្ឌផ្សេងៗត្រូវបានអនុវត្ត។	{ "spider_name": "businesscambodia", "scrape_at": "2025-06-14_19:40:18", "date_created": "2023-09-19T06:28:20.090Z", "category": "PR", "views": 127, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy" ] }
សម្តេចធិបតី ហ៊ុន ម៉ាណែត បញ្ជាក់ច្បាស់ៗបែបនេះ ជុំវិញការធ្វើពាណិជ្ជកម្មជាមួយប្រទេសចិន	https://business-cambodia.com/articles/hun-manet-said-about-cambodia-trade-with-china	សម្តេចធិបតី ហ៊ុន ម៉ាណែត បានបញ្ជាក់ច្បាស់ៗ ឲ្យបងប្អូនទុកចិត្តចុះ ការធ្វើពាណិជ្ជកម្មរវាងកម្ពុជានិងប្រទេសចិន រាជរដ្ឋាភិបាលមិនធ្វើឱ្យបាត់បង់ប្រយោជន៍ប្រជាពលរដ្ឋ និងអធិបតេយ្យជាតិនោះឡើយ។ ថ្លែងនាព្រឹកថ្ងៃទី១៩ ខែកញ្ញា ឆ្នាំ២០២៣ ស្ថិតក្នុងស្រុកបាទី ខេត្តតាកែវ ក្នុងពិធីអញ្ជើញចុះជួបសំណេះសំណាលជាមួយកម្មករ-និយោជិតចំនួន១៨១០៤នាក់ សម្តេចមហាបរវធិបតី ហ៊ុន ម៉ាណែត នាយករដ្ឋមន្រ្តីនៃកម្ពុជា បានលើកឡើងយ៉ាងដូច្នេះថា៖ «ថ្ងៃនេះខ្ញុំសូមបញ្ជាក់ ហើយជាសារដល់ប្រជាពលរដ្ឋនៅទូទាំងប្រទេសផងដែរ តើកម្ពុជាថ្ងៃក្រោយក្លាយជាកូនជឹងរបស់ចិនឬទេ? តើពាណិជ្ជកម្មជាមួយចិនធ្វើឲ្យកម្ពុជាបាត់ឯករាជ្យភាពឬទេ? វាអត់ទេ ហើយខ្ញុំបានបញ្ជាក់ ធ្វើអ្វីក៏ដោយបងប្អូន ជឿទុកចិត្តចុះ ជំនាន់ចៅទួត ចៅលួត ចៅលា របស់បងប្អូន ជាមួយរបស់ខ្ញុំ កម្ពុជាកាន់តែរឹងមាំ កាន់តែមានអធិបតេយ្យភាព»។ សម្តេចធិបតីបានបន្តទៀតថា៖ «ត្រូវតែរក្សាឲ្យបានកម្ពុជាកាន់តែសម្បូរសប្បាយ នេះគឺជាអ្វីដែលត្រូវបន្តធ្វើ ហើយផ្តើមចេញពីអ្វីដែលយើងធ្វើរាល់ថ្ងៃ»។ ឆ្លៀតក្នុងឱកាសនោះ សម្តេចធិបតី ក៏បានគូសបញ្ជាក់បន្ថែម ជុំវិញការដំឡើងប្រាក់បៀវត្សរ៍ជូនកម្មករ-កម្មការនី ខណៈឥឡូវកំពុងចរចាលើអត្ថប្រយោជន៍ផ្សេងៗទៀត ពុំមែនតែប្រាក់បៀវត្សរ៍សុទ្ធនោះទេ ធ្វើយ៉ាងណាឲ្យសម្រេចលទ្ធផលមុនបុណ្យភ្ជុំបិណ្ឌនេះ។ មិនតែប៉ុណ្ណោះសម្តេចធិបតី ហ៊ុន ម៉ាណែត បានបញ្ជាឲ្យឯកឧត្តម កែវ រតនៈ គិតគូរអំពីរឿងក្រមខណ្ឌ ការបន្ធូរតម្លៃអគ្គិសនីនៅកម្រិតណាមួយនៅក្នុងជាង ២ម៉ឺនសហគ្រាស ទោះមិនបានទាំងអស់ តែក៏បានជួយបន្ទូរខ្លះដែរ៕ អត្ថបទដោយ៖ កាន់ ដារ៉ា (ស្មេរពនេចរ)	{ "spider_name": "businesscambodia", "scrape_at": "2025-06-14_19:40:18", "date_created": "2023-09-19T06:04:50.952Z", "category": "ភាពជាអ្នកដឹកនាំ", "views": 342, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
ស្រ្តីខ្មែរ ពូកែណាស់! អ្នកស្រី សួរ រដ្ឋាកញ្ញា ច្នៃដើមចេកធ្វើជាក្រដាស រហូតអាចលក់ទៅដល់ប្រទេសជប៉ុន	https://business-cambodia.com/articles/ms-sour-ratha	ជាធម្មតាដើមចេក យើងធ្លាប់តែឃើញប្រជាជនខ្មែរមួយចំនួនយកទៅស្ល ឬយកទៅធ្វើជាចំណីរបស់សត្វមាន់ជាដើម ប៉ុន្តែនៅក្នុងនោះដើមចេកគឺមានអត្ថប្រយោជន៍ពិសេសជាច្រើនដែលគ្រប់គ្នានឹកស្មានមិនដល់ ពោលគឺមានស្រ្តីខ្មែរ១រូប បានប្រឹងស្រាវជ្រាវយកច្នៃដើមចេកធ្វើជាក្រដាសរហូតអាចលក់ទៅដល់ប្រទេសជប៉ុនថែមទៀតផង។ ជាក់ស្តែង នៅក្នុងបទសម្ភាសន៍ជាមួយក្រុមការងារចាបក្រហម អ្នកស្រី សួរ រដ្ឋាកញ្ញា ដែលជាម្ចាស់សិប្បកម្មច្នៃក្រដាស បានបង្ហើបឱ្យដឹងថា មូលហេតុដែលធ្វើឱ្យអ្នកស្រីសម្រេចចិត្តបង្កើតមុខរបរនេះឡើង គឺអ្នកស្រីមានគោលបំណងធំ១ចង់បង្កើនឱកាសការងារទៅដល់ពលរដ្ឋដែលរស់នៅក្នុងខេត្តសៀមរាប ពីព្រោះភូមិដែលអ្នកស្រីរស់នៅនឹងគឺមានកន្លែងគំនរសំរាមធំមួយហើយអ្នកនៅក្នុងភូមិភាគច្រើនពួកគាត់នាំគ្នាទៅរើសអេតចាយដោយសារពួកគាត់អត់ការងារធ្វើ ឃើញដូច្នេះទើបអ្នកស្រីបង្កើតគម្រោងច្នៃដើមចេកធ្វើជាក្រដាសដើម្បីឱ្យពួកគាត់មានជម្រើសការងារផ្សេងទៀត ក្រៅពីការរើសអេតចាយ។ ស្រ្តីខ្មែររូបនេះ បានបន្តទៀតថា ចំពោះសិប្បកម្មរបស់អ្នកស្រីបានបើកដំណើរកាលតាំងពីចុងឆ្នាំ ២០១៥ មកម្លេះ ហើយគំនិតនៃការចេះច្នៃប្រឌិតដើមចេកធ្វើចេញក្រដាសនេះអ្នកស្រីចេះមកពីមិត្តភភ្តិម្នាក់ដែលជាជនជាតិអាហ្រ្វិកហើយសម្រាប់ក្រដាសធ្វើពីសរសៃចេកនេះដែរគឺត្រូវទឹកមិនបានទេ ដូច្នេះអ្នកស្រីយកធ្វើជាក្រដាស Postcard, Bookmark, មួយទៀតក៏អាចព្រីនដាក់រូបថតពីលើដែរ ពីព្រោះក្រដាសនេះស្អាតខ្លាំងណាស់ព្រោះវាចេញជាលក្ខណៈសរសៃៗពណ៌មាស។ អ្នកស្រីរដ្ឋាកញ្ញា បានបន្ថែមថា សម្រាប់អតិថិជនគោលដៅដែលពេញនិយមមកជាវផលិតផលរបស់គាត់ គឺជាជនជាតិបរទេសព្រោះផលិតផលនេះមានចំណុចពិសេសច្រើនណាស់ ម្យ៉ាងអ្នកស្រីដាក់លក់ក្នុងផ្សាររាត្រីខេត្តសៀមរាប មិនតែប៉ុណ្ណោះចំពោះការលក់ទៅក្រៅប្រទេសវិញគឺអ្នកស្រីទើបតែលក់បានទៅកាន់ប្រទេសជប៉ុនមួយប៉ុណ្ណោះ ព្រោះក្រដាសនេះយើងធ្វើចេញពីដៃសុទ្ធសាធដូច្នេះការផលិតចេញនៅមានកម្រិតនៅឡើយ អ្នកស្រី សួរ រដ្ឋាកញ្ញា ដែលជាម្ចាស់សិប្បកម្មច្នៃក្រដាស បានបញ្ជាក់ថា ទម្រាំតែអាចច្នៃសរសៃចេកធ្វើជាក្រដាសមិនប៉ះពាល់ដល់បរិស្ថាននេះត្រូវការចំណាយពេលច្រើនណាស់ហើយក៏ឆ្លងកាត់ដំណាក់កាលច្រើនដែរ ដូច្នេះចាបក្រហមសង្ឃឹមថាបងប្អូនប្រជាជនខ្មែរនាំគ្នាងាកមកគាំទ្ររបស់ខ្មែរ ផលិតផលដែលច្នៃចេញពីកូនខ្មែរ ចំពោះបងប្អូនដែលចង់ជាវក្រដាសដែលធ្វើចេញពីដើមចេកនេះអាចធ្វើការទំនាក់ទំនងទៅកាន់លេខទូរស័ព្ទ (+855) 096 87 62 010៕ “គាំទ្រផលិតផលខ្មែរ ថែសេដ្ឋកិច្ចជាតិ” <3 អត្ថបទ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:18", "date_created": "2023-09-19T05:01:17.371Z", "category": "ចាប់ផ្តើមអាជីវកម្ម", "views": 400, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
មានអ្នកយល់ច្រឡំច្រើន! ពន្ធដារពន្យល់ពីការគិតពន្ធលើចំណេញមូលធនខណៈពន្ធអនុវត្តឆ្នាំក្រោយនេះ	https://business-cambodia.com/articles/explaining-on-tax-on-capital-gain	កាលពីពេលថ្មីៗនេះ អគ្គនាយដ្ឋានពន្ធដាបានផ្សាយផ្ទាល់លើហ្វេសប៊ុកផេកស្ដីពីការយល់ដឹងពីពន្ធដារដោយក្នុងនោះ អគ្គនាយកដ្ឋានពន្ធដារតាមរយៈឯកឧត្ដម គង់ វិបុល រដ្ឋមន្រ្តីប្រតិភូអមនាយករដ្ឋមន្រ្តីនិងជាប្រតិភូរាជរដ្ឋាភិបាលទទួលបន្ទុជាអគ្គនាយកនៃអគ្គនាយកដ្ឋានពន្ធដាក៏បានបង្ហើបពីការបង់ពន្ធលើចំណេញមូលធនដែលគ្រោងនឹងអនុវត្តន៍នៅឆ្នាំ២០២៤ខាងមុខនេះ។   ជុំវិញការបង់ពន្ធលើចំណេញមូលធនដែលគ្រោងនឹងអនុវត្តន៍នៅឆ្នាំក្រោយនេះដែរ មានបងប្អូនពលរដ្ឋខ្មែរយើងរអ៊ូថាត្រូវបានពន្ធច្រើនពេកលើប្រាក់ចំណេញមូលធន( Capital gain)ដែលបានមកពីការលក់អចលនទ្រព្យនិងទ្រព្យផ្សេងៗទៀត។   ទាក់ទងនឹងការគិតពន្ធលើចំណេញមូលធន ឯឧត្ដម គង់ វិបុល បានមានប្រសាសន៍ថានៅប៉ុន្មានឆ្នាំចុងក្រោយនេះអគ្គនាយដ្ឋានពន្ធដារបានសិក្សាពីប្រទេសផ្សេងៗហើយក៏បានត្រៀមខ្លួនរួចរាល់ហើយនូវការដាក់ឲ្យអនុវត្តន៍នូវពន្ធលើចំណេញមូលធននៅឆ្នាំ២០២៤ខាងមុខនេះ។   ចំពោះការគិតពន្ធ ឯឧត្ដមបានបញ្ជាក់ថាប្រសិនបើពរដ្ឋខ្មែរលក់អចលនទ្រព្យទៅខាតឬរួចខ្លួនគឺមិនតម្រូវឲ្យបង់ពន្ធលើចំណេញមូលធនឡើយពោលគឺពន្ធលើចំណេញមូលធនរដ្ឋគិតពន្ធតែនៅពេលអ្នកលក់អចលនទ្រព្យបានចំណេញប៉ុណ្ណោះ។   ឯកឧត្ដមបានបន្ថែមទៀតថាចំពោះការគិតពន្ធនេះគឺយកតែ២០%បន្ទាប់ពីការកាត់កងដែលរដ្ឋអនុញ្ញាតឲ្យកាត់កង៨០%ហើយ ដូច្នេះបើគិតទៅគឺស្មើនឹង៤%ប៉ុណ្ណោះ ប៉ុន្ដែត្រង់នេះពលរដ្ឋខ្មែរយើងមានការយល់ច្រឡំច្រើន។   ឯកឧត្ដមបានលើកឧទាហរណ៍ថា បើអ្នកលក់អចលនទ្រព្យមួយកន្លែងតម្លៃ១លានដុល្លារ ដោយមិនមានបញ្ជីស្នាមអ្វីសោះ ដូច្នេះអគ្គនាយដ្ឋានពន្ធដារមិនដឹងថាយកមូលដ្ឋានគិតពន្ធបែបណានោះទេ។ ប៉ុន្ដែនៅក្នុងច្បាប់និងបទប្បញ្ញត្តិបានអនុញ្ញាតថាបើលក់អចលនទ្រព្យ១លានដុល្លារកាត់កង៨០%ស្មើនឹង៨០ម៉ឺនដុល្លារចេញ។ ហើយទុក២០ម៉ឺនដុល្លារគុណនឹង២០% ដូច្នេះស្មើ៤ម៉ឺនដុល្លារ។ ដូច្នេះបើលក់អចលនទ្រព្យតម្លៃ១លានដុល្លារ គឺអ្នកត្រូវបង់ពន្ធលើចំណេញមូលធនតែ៤ម៉ឺនដុល្លារប៉ុណ្ណោះ៕	{ "spider_name": "businesscambodia", "scrape_at": "2025-06-14_19:40:18", "date_created": "2023-09-19T04:58:34.622Z", "category": "ហិរញ្ញវត្ថុ", "views": 2834, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
សហគ្រាសជាង ២ម៉ឺន ក្នុងវិស័យ២នេះ អាចនឹងទទួលបានការបញ្ចុះថ្លៃភ្លើងពីរដ្ឋាភិបាល	https://business-cambodia.com/articles/get-favor	សម្តេចមហាបវរធិបតី ហ៊ុន ម៉ាណែត នាយករដ្ឋមន្រ្តីនៃព្រះ រាជាណាចក្រកម្ពុជាបានស្នើឱ្យរដ្ឋមន្ត្រីក្រសួងរ៉ែ និងថាមពល សម្រេចពិនិត្យលទ្ធភាពអនុគ្រោះបញ្ចុះថ្លៃអគ្គិសនីក្នុងកម្រិតណាមួយសម្រាប់ សហគ្រាសប្រមាណជា ២១០,០០០ ក្នុងវិស័យកសិកម្ម និង ឧស្សាហកម្ម ដែលផលិតច្រើនដើម្បីជម្រុញដល់សកម្មភាពផលិត និងការចំណាយរបស់សគ្រាសទាំងនោះ។     ថ្លែងនៅក្នុងឱកាសអញ្ជើញជួបសំណេះសំណាលជាមួយបងប្អូន កម្មករ និយោជិត ចំនួន ១៨ ១០៤នាក់ មកពីបណ្តារោងចក្រ សហគ្រាស មានមូលដ្ឋាននៅក្នុងស្រុកបាទី ខេត្តតាកែវ កាលថ្ងៃ ទី១៩ កញ្ញា ២០២៣។ សម្តេចមហាបវរធិបតី ហ៊ុន ម៉ាណែត បានបន្តថា ការជំរុញឱ្យមានការបញ្ចុះតម្លៃអគ្គីសនីនេះ គឺមិនអាចរង់ចាំដល់ឆ្នាំក្រោយទេ គឺពោលត្រូវអនុវត្តន៍ឱ្យបាននៅឆ្នាំនេះ អាចចាប់ផ្តើមពីខែ១០នេះតទៅ អាចសាកល្បង៣ខែសិន ថាអាចដំណើរការបានអត់? ដើម្បីធ្វើយ៉ាងណាសំដៅឱ្យសហគ្រាសទាំងនោះអាចមានលទ្ធភាពធ្វើការងារផ្សេងៗបាន។     ដោយក្នុងនោះ សម្តេច ហ៊ុន ម៉ាណែត នាយករដ្ឋមន្រ្តីនៃកម្ពុជា បានធ្វើណែនាំឱ្យភាគីពាក់ព័ន្ធពិនិត្យក្នុងការអនុគ្រោះបញ្ចុះថ្លៃអគ្គិសនីដល់ដល់សហគ្រាសផ្នែកឧស្សាហកម្ម និងសហគ្រាសផ្នែកកសិកម្មនៅកម្ពុជាដែលនឹងត្រូវអនុវត្តសាកល្បងចាប់ពីខែក្រោយនេះទៅ៕	{ "spider_name": "businesscambodia", "scrape_at": "2025-06-14_19:40:18", "date_created": "2023-09-19T04:37:35.656Z", "category": "ព័ត៌មានថ្មីៗ", "views": 875, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy", "short_sentences" ] }
ភ្ញៀវថាចាំមើលសិន! សាកវិធីសាស្រ្ត ៤ក្បាច់នេះ បិទការលក់កំរខកបំណងណាស់	https://business-cambodia.com/articles/close-sale-tips-practiscal	ពេលនិយាយទៅដល់ការបិទការលក់ មានអ្នកលក់មិនតិចទេ ដែលកំពុងក្រពុលមុខ ខណៈទម្រាំតែណាត់ភ្ញៀវបាន ទម្រាំតែអាចផ្តល់ពត៌មានទៅកាន់អតិថិជន ត្រូវចំណាយកម្លាំងកាយចិត្ត និងពេលវេលាជាច្រើន ហើយដល់ចុងក្រោយភ្ញៀវថាចាំមើលសិន។ ទាក់ទងទៅនឹងបញ្ហាដ៏ឈឺក្បាលនេះ ថ្ងៃនេះ Business Cambodia សូមលើកយកយុទ្ធសាស្រ្តបិទការលក់ ៤ក្បាច់ បិទការលក់មិនងាយខកបំណងទេ។ ដោយក្នុងនោះរួមមាន ១.ស៊ើបសិន ជាការពិតណាស់ មុននឹងយើងស្រលាញ់នរណាម្នាក់ យើងត្រូវច្បាស់ពីម្នាក់ហ្នឹងជាមុនសិន ដូច្នេះការលក់ដូចគ្នាជាដំបូងអ្នកត្រូវដៅអតិថិជនរបស់អ្នកឱ្យចំសិន ហើយត្រូវសិក្សាពីគាត់ពី A ដល់ Z ស៊ើបពីគាត់ជាមុន ថាគាត់មានលុយចាយជាមួយយើងទេ? ហើយគាត់កំពុងជួបបញ្ហាអ្វី?  តើបញ្ហានោះយើងអាចជួយដោះស្រាយបានដែរឬទេ? ដូច្នេះហើយប្រសិនបើអ្នករកឃើញថា អតិថិជនរបស់អ្នកកំពុងត្រូវការជំនួយពីផលិតផល ឬសេវាកម្មរបស់អ្នក មានន័យថាអ្នកជោគជ័យ៧០ភាគរយហើយ ដោយ៣០ភាគរយទៀត អ្នកត្រូវរកវិធីដើម្បីឱ្យគាត់អាចនិយាយជាមួយអ្នកបាន។ ២. សាងទំនាក់ទំនង នៅពេលដែលអ្នកដៅចំហើយ  អ្នកត្រូវចេះសាងទំនាក់ទំនង ហើយទំនាក់ទំនងនេះទៀតសោតមិនមែនជារឿងដែលពិបាកទេក្នុងសម័យបច្ចុប្បន្ន ពោលយើងអាច Add Friend ទៅកាន់ពួកគាត់ ដោយព្យាយាម React លើ Post របស់ពួកគាត់ និងខំមិនលើរូបភាពរបស់គាត់ នោះគាត់នឹងចាប់ផ្តើមចាំយើង។ ដូច្នេះហើយនៅពេលដែលអ្នកចង់ណាត់ជួប អ្នកមានឱកាសច្រើន ហើយភ្ញៀវផ្ទាល់ក៏មានអារម្មណ៍ជិតស្និតជាមួយយើង តាមរយៈអ្នកធ្លាប់បាន React នេះដែរ។ ៣.សួររកចំណុចខ្វះខាត៖ ក្នុងករណីអ្នកបានប្រាប់ពត៌មានអស់ហើយ ប៉ុន្តែគាតផ្តល់ចម្លើយថា ចាំមើលសិន គិតមើលសិន (ពាក្យបដិសេដ) នោះអ្នកពុំគួរប្រញាប់អរគុណលាគាត់ទេ ព្រោះថាទម្រាំអាចជួបបានអ្នកត្រូវប្រើពេលយូរ ហើយមួយវិញទៀតគាត់ចំណាយពេលជាមួយយើងក៏មានន័យថាគាត់ចាប់អារម្មណ៍អ្វីពីយើងដែរ ប៉ុន្តែប្រហែលគាត់មិនយល់ត្រង់ចំណុចណាមួយ ឬខុសពីការចង់បានរបស់គាត់។ ដូច្នេះ អ្នកគួរនិយាយថា ការបង្ហាញរបស់ខ្ញុំអាចនៅមានចន្លោះច្រើន រួចសួរគាត់ថា តើបងមានចំណុចដែលមិនទាន់ច្បាស់ ឬមានបញ្ហាអ្វីទេដែលចង់ឱ្យខ្ញុំជួយទេ នោះគាត់នឹងបើកចិត្តនិយាយជាមួយអ្នក ហើយអ្នកក៏មានឱកាសបិទបានដែរ ប្រសិនបើអ្នកអាចដោះបញ្ហាពួកគាត់បាន។ ៤. ខល Fellow Up៖  បើអ្នកប្រើវិធីទាំង៣ ខាងលើហើយ អតិថិជននៅតែឆ្លើយរកលេសទៀត សូមកុំទុកពួកគាត់ចោល ដូច្នេះអ្នកត្រូវកំណត់ថ្ងៃ និងពេលឱ្យច្បាស់លាស់ ដើម្បីខលទៅសួរចម្លើយពីគាត់ម្តងទៀត ថាតើគាត់គិតយ៉ាងណាហើយ។	{ "spider_name": "businesscambodia", "scrape_at": "2025-06-14_19:40:18", "date_created": "2023-09-19T04:05:04.204Z", "category": "កំពូលអ្នកលក់", "views": 685, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy" ] }
សម្តេចធិបតី ហ៊ុន ម៉ាណែត លើកទឹកចិត្តឱ្យប្រជាជន យកកូនឱ្យបានច្រើន ដើម្បីហេតុផលសេដ្ឋកិច្ច	https://business-cambodia.com/articles/dr-hun-manet-prime-minister-and-popoulation-of-cambodia-at-2050	ថ្លែងនាព្រឹកថ្ងៃទី១៩ ខែកញ្ញា ឆ្នាំ២០២៣ ស្ថិតក្នុងស្រុកបាទី ខេត្តតាកែវក្នុងពិធីអញ្ជើញចុះជួបសំណេះសំណាលជាមួយកម្មករ-និយោជិតចំនួន១៨១០៤នាក់ សម្តេចមហាបរវធិបតី ហ៊ុន ម៉ាណែត នាយករដ្ឋមន្រ្តីនៃកម្ពុជា បានលើកឡើងស្តីអំពីការ ពិនិត្យ-រៀបចំគោលនយោបាយទាក់ទងនឹងបញ្ហាប្រជាសាស្រ្តឡើងវិញ ដើម្បីជំរុញឱ្យកម្ពុជាក្លាយជាប្រទេសអ្នកមាន ជាប្រទេសដែលមានចំណូលខ្ពស់នៅឆ្នាំ២០៥០។   សម្តេចមហាបរវធិបតី ហ៊ុន ម៉ាណែត បានបញ្ជាក់អំពីការរាយការណ៍របស់ក្រសួងផែនការថា តាមការព្យាករណ៍ប្រទេសកម្ពុជាយើងនឹងក្លាយទៅជាប្រទេសមនុស្សចាស់នៅឆ្នាំ២០៥០ ប៉ុន្តែនៅឆ្នាំ២០៥០កម្ពុជាមានគោលដៅ ក្លាយទៅជាប្រទេសអ្នកមាន ដូច្នេះក្រសួងផែនការត្រូវពិនិត្យនិងរៀបចំគោលនយោបាយប្រជាសាស្រ្តឡើងវិញ ដើម្បីដល់ពេលនោះកុំឱ្យប្រជាជនមានចំនួនមនុស្សចាស់ច្រើនជាងក្មេងនៅឆ្នាំ២០៥០។   ក្នុងនោះ សម្តេចធិបតី បានមានប្រសាសន៍ថា "ដូច្នេះខ្ញុំថាឱ្យពិនិត្យមើល ប្រសិនបើត្រូវឱ្យប្រជាពលរដ្ឋកើនច្រើន គឺឱ្យមានឥឡូវកុំចាំដល់ឆ្នាំ២០៥០ បើដល់២០៥០ពេលនោះមិនមានអ្នកណាចង់មានកូនទេ ព្រោះទី១ការចិញ្ចឹមក៏ថ្លៃ ទី២របៀបរបបធ្វើការ ហើយអ្នកក្រុងយើងឥឡូវខ្ញុំមើលទិន្នន័យថ្ងៃមុនកូនដូច១កន្លះផង គឺមធ្យមថយហើយ”។   បន្ថែមពីនេះ សម្ដេចធិបតី ក៏បានស្នើឱ្យក្រសួងផែនការនិងក្រសួងពាក់ព័ន្ធ ជួយលើកទឹកចិត្តឱ្យពលរដ្ឋបង្កើតកូនឱ្យបានច្រើន ព្រោះដីក៏នៅទូលាយច្រើន ហើយការបង្កើនចំនួនប្រជាសាស្រ្តនៃប្រជាជននឹងបានរួមចំណែកធ្វើឱ្យទីផ្សារមានភាពធំទូលាយនិងរឹងមាំនាពេលអនាគត។   សម្តេចធិបតី ក៏បានសង្កត់ធ្ងន់ថា ២០៥០ សល់ពេល២៧ឆ្នាំទៀត គឺមិនយូរទៀតនោះទេ ព្រោះប្រទេសអភិវឌ្ឍន៍ត្រូវការកម្លាំងយុវជនច្រើនជាងមនុស្សចាស់ ហើយប្រជាពលរដ្ឋយើងត្រូវការកម្លាំងពលកម្មជាប់រហូតទើបធ្វើឱ្យទៅមុខបានយូរឆ្នាំ។ មួយវិញទៀតកម្ពុជាយើងទើបមានប្រជាជន១៧លាននាក់ប៉ុណ្ណោះ ដូច្នេះកម្ពុជាគួរតែបង្កើនឡើងឱ្យបានដល់ ៣០លាននាក់ ទៅ ៤០លាននាក់ ដើម្បីសមាមាត្រនឹងការងារនៅពេលអនាគត។   យ៉ាងណាមិញ សម្តេចមហាបរវធិបតីហ៊ុន ម៉ាណែត នាយករដ្ឋមន្រ្តីនៃកម្ពុជា ក៏បានលើកបញ្ជាក់ថាការជំរុញឱ្យមានកំណើននៃការបង្កើតកូនច្រើននេះ ក៏យើងត្រូវគិតឱ្យបានហ្មត់ចត់និងស្មើភាពគ្នារវាងការកើនឡើងនៃចំនួនប្រជាជន និងការកើនឡើងនៃសេដ្ឋកិច្ចផងដែរ៕   អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:18", "date_created": "2023-09-19T03:35:18.957Z", "category": "ភាពជាអ្នកដឹកនាំ", "views": 361, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
មិនមែនអាម៉េរិក! មកស្គាល់អ្នកបង្កើតកម្មវិធី The Rapper ដំបូង ខណៈកំពុងផ្ទុះខ្លាំងនៅកម្ពុជា	https://business-cambodia.com/articles/founder-the-rapper	កាលពីពេលថ្មីៗនេះ កម្ពុជាបានធ្វើជាម្ចាស់ផ្ទះកម្មវិធីប្រឡងចម្រៀងរ៉េបចំណាត់ថ្នាក់លេខ១ក្នុងតំបន់អាស៊ីអាគ្នេយ៍ (The Rapper Cambodia) ដែលមានលោក វណ្ណដា និងលោក ជូវីលីន ជាគណៈកម្មការ ហាក់កំពុងផ្ទុះការចាប់អារម្មណ៍ខ្លាំងពីសាធារណជន។ យ៉ាងណាមិញ បើយើងងាកមកមើលសវតារបស់កម្មវិធី The Rapper គឺជាកម្មវិធីប្រឡងចម្រៀងរ៉េបកំពុងពេញនិយមបំផុតមួយ មានដើមកំណើតចេញពីការសហការគ្នារវាងក្រុមហ៊ុនកម្សាន្តចំនួន២ របស់ប្រទេសថៃគឺ Workpoint Entertainment Public Company Limited និង Round Table Television Company Limited, ចាក់ផ្សាយនៅលើប៉ុស្តិ៍ Workpoint ក្នុងឆ្នាំ២០១៨។ លើសពីនេះ កម្មវិធីទូរទស្សន៍ Vie Channel របស់ប្រទេសវៀតណាមបានទិញសិទ្ធិ The Rapper ហើយបង្កើតវាទៅជាកម្មវិធីភាសាវៀតណាមក្រោមឈ្មោះ Rap Viet ឬ The Rapper Vietnam Season 1 ដែលចាក់ផ្សាយដំបូងនៅថ្ងៃសៅរ៍ ទី០១ ខែសីហា ឆ្នាំ២០២០ រហូតមកទល់បច្ចុប្បន្នកម្មវិធីនេះបង្កើតបាន ៣រដូវកាលមកហើយ។ ក្នុងនោះ ទាំងកម្មវិធី The Rapper ថៃ និងវៀតណាម អាចទាញអ្នកទស្សនាច្រើនបំផុតជាប់ចំណាត់ថ្នាក់លេខ១ក្នុងប្រទេស និងបានធ្វើបដិវត្តន៍វិស័យរ៉េប (Rap) និង ហ៊ីបហប (Hip Hop) របស់ខ្លួនឆ្ពោះទៅកម្រិតខ្ពស់មួយទៀត ដោយបានបង្កើតធនធានតារាចម្រៀងរ៉េដែលមានសមត្ថភាពនិងទេពកោសល្យជាច្រើនដូចជា៖ Milli, Tlinh, Autta, MaiyaRap, Saran, Diamond MQT, NameMT រួមទាំងតារាចម្រៀងរ៉េបផ្សេងៗជាច្រើនរូបទៀត។ គួរជម្រាបផងដែរថា The Rapper Cambodia Season 1 ត្រូវបានផលិតដោយផលិតកម្មបារមីរួមសហការជាមួយភ្លើងគប់។ កម្មវិធីប្រឡងចម្រៀងរ៉េបនេះបានធ្វើការចាក់ផ្សាយវគ្គដំបូងលើកញ្ចក់ទូរទស្សន៍បាយ័ន នារាត្រីថ្ងៃអាទិត្យ ទី១៧ ខែកញ្ញា ឆ្នាំ២០២៣ ចាប់ពីម៉ោង៩:០០-១០:៣០នាទីយប់ រីឯវគ្គបន្តបន្ទាប់នឹងចាក់ផ្សាយជារៀងរាល់ថ្ងៃអាទិត្យ រហូតដល់ ថ្ងៃទី១៧ ខែធ្នូ ឆ្នាំ២០២៣៕ អត្ថបទដោយ៖ កាន់ ដារ៉ា (ស្មេរពនេចរ) ម្ចាស់ស្នាដៃសៀវភៅ «ច្រវាក់ប្រាក់ខែ» ចែករំលែកគំនិត ឬផ្សព្វផ្សាយអាជីវកម្មអ្នកទីនេះ សូមទំនាក់ទំនង ០៩៦ ៤៩៩ ៧៣ ៦៦	{ "spider_name": "businesscambodia", "scrape_at": "2025-06-14_19:40:18", "date_created": "2023-09-19T03:18:02.823Z", "category": "ភាពជាអ្នកដឹកនាំ", "views": 7180, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
ក្រោយសាងសង់ច្រើនឆ្នាំ សមិទ្ធផលធំៗ ២ នេះនឹងត្រូវដាក់ឲ្យដំណើរការនៅចុងឆ្នាំ២០២៣	https://business-cambodia.com/articles/siem-reap-angkor-international-airport-and-koh-pich-koh-nora-bridge	បច្ចុប្បន្ននេះការអភិវឌ្ឍវិស័យហេដ្ឋារចនាសម្ព័ន្ធដូចជាស្ពាន ផ្លូវថ្នល់ ត្រូវបានរាជរដ្ឋាភិបាលយកចិត្ដទុកដាក់យ៉ាងខ្លាំងក្នុងការសាងសង់ដើម្បីសម្រួលដល់ការធ្វើំដំណើររបស់បងប្អូនប្រជាពលរដ្ឋឲ្យបានកាន់តែងាយស្រួល។ ដោយក្នុងនោះយើងឃើញថា ឆាប់ៗខាងមុខនេះ សមិទ្ធផលធំៗ ២ នេះនឹងចូលខ្លួនបម្រើបងប្អូនប្រជាពលរដ្ឋឲ្យដំណើរការនោះចុងឆ្នាំ២០២៣ផងដែរ។   ១ ស្ពានកោះពេជ្រ-កោះនរា   ស្ពាននេះត្រូវបានបើកការដ្ឋានសាងសង់នៅក្នុងអំឡុងខែតុលា ឆ្នាំ២០២០ កាលពីពេលថ្មីៗកន្លងទៅនេះ រដ្ឋបាលរាជធានីភ្នំពេញ គ្រោងស្នើសុំការអនុញ្ញាតពីសម្តេចធិបតី ហ៊ុន ម៉ាណែត នាយករដ្ឋមន្ត្រីនៃព្រះរាជាណាចក្រកម្ពុជា ឲ្យបើកប្រើប្រាស់ជាបណ្តោះអាសន្ននៅថ្ងៃទី ២៧ ខែតុលា ឆ្នាំ២០២៣ខាងមុខ។   សូមជម្រាបផងដែរថា  ស្ពាននេះមានប្រវែងសរុប ៨៤៤ ម៉ែត្រ ទទឹង ២៤.៥ ម៉ែត្រ មាន២គន្លងរថយន្តទៅមក ១គន្លងទោចក្រយានយន្តទៅមក និង ១គន្លងថ្មើរជើងទៅមក ព្រមទាំងមានផ្លូវកាត់ក្រោមគល់ស្ពានស្របច្រាំងទន្លេកោះពេជ្រ និងច្រាំងទន្លេកោះនរា។ ដែលវិនិយោគសាងសង់ដោយក្រុមហ៊ុនវិនិយោគទុនអណិកជនកម្ពុជា (OCIC) មានទុនសរុបប្រមាណ ៣៨ លានដុល្លារ និងស្ថិតក្រោមការគ្រប់គ្រងរបស់រដ្ឋបាលរាជធានីភ្នំពេញ។     ២. ព្រលានយន្ដហោះអន្ដរជាតិសៀមរាបអង្គរ   ព្រលានយន្ដហោះអន្តរជាតិសៀមរាបអង្គរ បានបើកការដ្ឋានសាងសង់កាលពីខែមីនា ឆ្នាំ២០២០ តាមគម្រោងនឹងចាប់ផ្តើមបើកដំណើការនៅថ្ងៃទី១៦ ខែតុលា ឆ្នាំ២០២៣ នេះ។ ព្រលានយន្ដហោះអន្ដរជាតិនេះជាប្រភេទ 4E សាងសង់លើផ្ទៃដីសរុបប្រមាណ ៧០០ ហិកតា មានទីតាំងស្ថិតនៅក្នុងឃុំតាយ៉ែក ស្រុកសូទ្រនិគម សៀមរាប។ ព្រលានយន្ដថ្មីនេះត្រូវបានចំណាយថវិកាសាងសង់ចំនួន ៨៨០ ពាន់លានដុល្លារ។   គម្រោងព្រលានដ៏ធំនេះត្រូវបានចែកចេញជា ៣ ដំណាក់កាល ដោយដំណាក់កាលទី១នេះ អាចមានសមត្ថភាពទទួលអ្នកដំណើរប្រមាណ ៧លាននាក់ក្នុងមួយឆ្នាំ។ នៅក្នុងដំណាក់កាលទី២ អាចទទួលអ្នកដំណើរដល់ ១០លាននាក់ក្នុងមួយឆ្នាំ ហើយដំណាក់កាលទី៣ អាចទទួលអ្នកដំណើរបានរហូតដល់ ២០លាននាក់នៅក្នុងមួយឆ្នាំ៕	{ "spider_name": "businesscambodia", "scrape_at": "2025-06-14_19:40:18", "date_created": "2023-09-19T03:09:22.776Z", "category": "អចលនទ្រព្យ", "views": 346, "author": { "first_name": "Srey ", "last_name": "Nuth", "email": "sreynuthratanak@gmail.com" }, "quality_warning": [ "noisy", "short_sentences" ] }
អ្នករកស៊ីគួរដឹង! អាជីវកម្មដែលចាត់ទុកថាជាប់ពន្ធលុះត្រាគ្រប់តាមលក្ខខណ្ឌលំដាប់ទាំង ៣ នេះ	https://business-cambodia.com/articles/taxpayer-order	យោងតាមឯកសាររបស់ អគ្គនាយដ្ឋានពន្ធដារ បានបង្ហាញថា ជាទូទៅអត្រានៃការជាប់ពន្ធត្រូវបានកំណត់ទៅតាមលក្ខខណ្ឌចំនួន ៣ធំៗ គឺ អ្នកជាប់ពន្ធតូច ពន្ធមធ្យម និងអ្នកជាប់ពន្ធធំ ។ ក្នុងនោះចំណុចសម្គាល់ដែលបង្ហាញថាអាជីវកម្មដែលបងប្អូនកំពុងរកស៊ី ស្ថិតនៅក្នុងចំណាត់ថ្នាក់ណាមួយនោះគឺត្រូវសម្គាល់តាមទិន្នន័យជាក់ស្តែងដូចខាងក្រោមនេះ ៖   ១. អ្នកជាប់ពន្ធតូច ផលរបរប្រចាំឆ្នាំចាប់ពី ២៥០លានរៀលដល់ ៧០០លានរៀល ឬ ផលរបរចាប់ពី ៦០ លានរៀលឡើងទៅ ក្នុងរយៈពេលបីខែជាប់គ្នាណាមួយ ឬ រំពឹងថាមានផលរបរក្នុងរយៈពេលបីខែជាប់គ្នាខាងមុខចាប់ពី ៦០ លានរៀល ឬ ជាសហគ្រាសចូលរួមដេញថ្លៃ ពិគ្រោះថ្លៃ ឬស្ទង់ថ្លៃរួមទាំងភាស៊ី។   ២.អ្នកជាប់ពន្ធមធ្យម ផលរបរប្រចាំឆ្នាំចាប់ពី ៧០០ លានរៀលដល់ ៤ ០០០លានរៀល ឬ សហគ្រាសដែលបានចុះបញ្ជីជានីតិបុគ្គល ការិយាល័យតំណាង ឬ ស្ថាប័នរដ្ឋថ្នាក់ជាតិនិងថ្នាក់ក្រោមជាតិ អង្គការឬសមាគមគ្រប់ប្រភេទរួមទាំងអង្គការមិនមែនរដ្ឋាភិបាល ឬ បេសកកម្មការទូតនិងកុងស៊ុលបរទេស អង្គការអន្តរជាតិ និងទីភា្នក់ងារសហប្រតិបត្តិការបច្ចេកទេសរបស់រដ្ឋាភិបាលនានា។   ៣.អ្នកជាប់ពន្ធធំ ផលរបរប្រចាំឆ្នាំចាប់ពី ៤ ០០០ លានរៀលឡើង ឬ បុត្រសម្ព័ន្ធរបស់ក្រុមហ៊ុនពហុជាតិ សាខាក្រុមហ៊ុនបរទេស ឬ សហគ្រាសដែលបានចុះបញ្ជីជាគម្រោងវិនិយោគដែលមានលក្ខណៈសម្បត្តិគ្រប់គ្រាន់៕   អត្ថបទដោយ៖សម្បត្តិ សុខឡាង	{ "spider_name": "businesscambodia", "scrape_at": "2025-06-14_19:40:18", "date_created": "2023-09-19T03:07:29.849Z", "category": "ចាប់ផ្តើមអាជីវកម្ម", "views": 5626, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy", "short_sentences" ] }
សូមប្រុងប្រយ័ត្ន! កម្ពុជានឹងរងឥទ្ធិពលចខ្យល់មូលសុង ដែលនាំឱ្យមានភ្លៀងធ្លាក់ លាយឡំខ្យល់កន្ត្រាក់មួយសប្ដាហ៍ពេញ	https://business-cambodia.com/articles/rainng-rain-of-area	យោងតាមសេចក្តីជូនដំណឹងរបស់ក្រសួងធនធានទឹកនិងឧតុនិយមនៅថ្ងៃទី១៨ ខែកញ្ញា ឆ្នាំ២០២៣  បានឱ្យដឹងថាចាប់ពីថ្ងៃទី ១៨ ដល់ថ្ងៃទី ២៥ ខែ កញ្ញា ឆ្នាំ ២០២៣ ខាងមុខនេះ កម្ពុជានឹងលឥទ្ធិពលពីប្រព័ន្ធសម្ពាធទាប Intertropical Convergence Zone (ITCZ) អូសបន្លាយកាត់លើពាក់កណ្តាលអាងមេគង្គ ថៃ និងឡាវ ជាមួយនឹងខ្យល់មូសុងនិរតីខ្សោយ។   ស្ថានភាពបែបនេះនឹងធ្វើឱ្យតំបន់ខ្លះនៃប្រទេសកម្ពុជាទទួលរងនៅឥទ្ធិពលដូចជា ៖   ១.តំបន់ទំនាបកណ្តាល    តំបន់នេះនិងមានសីតុណ្ហភាពអប្បបរមា មានពី ២៤-២៦ °C និងសីតុណ្ហភាពអតិបរមា មានពី ៣២-៣៣ °C។ ដែលធ្វើឲ្យរាជធានី និង បណ្តាខេត្តនានា អាចនឹងមានភ្លៀងធ្លាក់នៅក្នុងកម្រិតពីតិចទៅបង្គួរ។ ខណៈផ្ទៃរងទឹកភ្លៀង ៖ I rain of area ៥០-៦០% ។   ២. តំបន់ខ្ពង់រាប   ចំពោះតំបន់នេះវិញនឹងមានសីតុណ្ហភាពអប្បបរមា មានពី ២២-២៤ °C និងសីតុណ្ហភាពអតិបរមា មានពី ៣១-៣៣ °C។ ដែលបណ្តាឲ្យខេត្តនានាអាចនឹងមានភ្លៀងធ្លាក់នៅក្នុងកម្រិតពីតិចទៅបង្គួរ។ ខណៈផ្ទៃរងទឹកភ្លៀង rain of area ៦០-៧០%។   ៣. តំបន់មាត់សមុទ្រ   ដោយឡែកចំពោះតំបន់នេះវិញនិងមានសីតុណ្ហភាពអប្បបរមា មានពី ២៤-២៦ °Cនិង សីតុណ្ហភាពអតិបរមា មានពី ៣០-៣២ °C។ ដែលបណ្តាឲ្យខេត្តនានា អាចនឹងមានភ្លៀងធ្លាក់នៅក្នុងកម្រិតពីខ្សោយទៅមធ្យម។ - ផ្ទៃរងទឹកភ្លៀង rain of area ៥០-៦០%។ ខណៈនៅលើផ្ទៃសមុទ្រនឹងអាចមានភ្លៀង ខ្យល់ និងរលកសមុទ្រមធ្យម ៕	{ "spider_name": "businesscambodia", "scrape_at": "2025-06-14_19:40:18", "date_created": "2023-09-18T11:16:39.653Z", "category": "ព័ត៌មានថ្មីៗ", "views": 2061, "author": { "first_name": "Srey ", "last_name": "Nuth", "email": "sreynuthratanak@gmail.com" }, "quality_warning": [ "noisy", "short_sentences" ] }
ល្បីម៉ូតូអគ្គិសនី ជិះចូលទឹករលត់! តោះមកស្គាល់ YADEA Ocean មិនខ្លាចទឹក ខណៈតម្លៃនៅខ្មែរមិនដល់១ពាន់ដុល្លារ	https://business-cambodia.com/articles/yadea-ocean-moto-ride-inwater	ជាដំណឹងដ៏រីករាយមួយសម្រាប់ប្រិយមិត្តដែលតែងតែនិយមចូលចិត្តម៉ូតូអគ្គិសនី ឬបងប្អូនដែលមានបំណងចង់ទិញម៉ូតូអគ្គិសនីដែលមានតម្លៃធូរថ្លៃ ធន់ជាប់ល្អ ដែលអាចជិះកាត់ទឹកបានដោយពុំមានឧបសគ្គ ខណៈពេលនេះ ម៉ូតូអគ្គិសនី YADEA បានបញ្ចេញនូវម៉ូឌែលស៊េរីថ្មីគឺ YADEA Ocean ដោយតម្លៃនៅស្រុកខ្មែរខ្ទង់៩០០ដុល្លារ។ កាលពីពេលថ្មីៗនេះ ក្រុមហ៊ុន Hong Hea Technology Co,.LTD. បាននាំចូលម៉ូតូអគ្គិសនី YADEA Ocean មកដល់ប្រទេសខ្មែរហើយ ខណៈម៉ូតូស៊េរីថ្មីនេះបានធ្វើឡើងពីសមាសធាតុពិសេសៗ បីយ៉ាង ដែលមិនត្រឹមតែធ្វើឱ្យមានភាពទន់រលោងនោះទេ ថែមទាំងធ្វើឱ្យផ្ទៃរបស់វាកាន់តែមានភាពធន់ និង មិនងាយពត់បាន។ ចង្កៀងមុខ និងផ្នែកផ្សេងទៀត ដែលប្រើប្រាស់កញ្ចក់ចាំងថ្លាជះពន្លឺដ៏ស្រស់ស្អាត មើលបានឆ្ងាយ និង បន្ថែមកម្រិតច្បាស់ល្អ។ ចង្កៀងមុខប្រភេទ LED អាចបញ្ចេញពន្លឺបានដល់ទៅ ១,២៦០ម៉ែត្រ ចម្ងាយនៃការសាយភាយពន្លឺដល់ទៅ ១៨ម៉ែត្រ ហើយចម្ងាយនៃកាំរស្មីមានពន្លឺឆ្ងាយអាចឈានដល់ ៤៥ម៉ែត្រ ដែលអាចធ្វើឲ្យការធ្វើដំណើរនៅពេលយប់កាន់តែមានសុវត្ថិភាពខ្ពស់។ លើសពីនេះ YADEA Ocean ត្រូវបានធ្វើឡើងយ៉ាងយកចិត្តទុកដាក់សម្រាប់សុភាពនារី ដោយបានបំពាក់នូវពូកខ្យល់សម្ពាធសូន្យ ដែលធ្វើឲ្យប្រសើរឡើងនូវភាពធន់ ជាង 40% បើធៀបនឹងពូកធម្មតា។ យ៉ាងណាមិញ សម្រាប់ការធ្វើដំណើរម៉ូតូនេះអាចបើកបរក្នុងល្បឿនអតិបរមា 45-50Km/h បំពាក់ជាមួយនឹងម៉ូទ័រកម្លាំង 800w និងមានថាមពលអាគុយប្រភេទស្ងួត(  Graphene Battery TTFAR Graphene 3 Plus) ទំហំ 60V26Ah ដែលសាកថ្មមួយពេញ អាចរត់បានចម្ងាយ 70-80Km អាស្រ័យ ចំពោះចំណុចសុវត្ថិភាពវិញ YADEA បានយកចិត្តទុកដាក់ខ្លាំងមែនទែនទៅលើអ្នកប្រើប្រាស់ ជាពិសេសការជិះក្នុងទឹកនៅពេលភ្ងៀងលិចផ្លូវម្តងៗ ម៉ូតនេះអាចឆ្លងកាត់ ឧបសគ្គបានមិនចាញ់ម៉ូតូម៉ាស៊ីនសាំងឡើយ ម្យ៉ាងវិញទៀតទៅលើកង់ទំហំ១០ អ៊ីញទាំងមុខក្រោយត្រូវបំពាក់ជាប្រភេទហ្វ្រាំង Disc ខាងមុខ និងខាងក្រោយជាប្រភេទហ្វ្រាំង Drum ។ គួរបញ្ជាក់ផងដែរថា YADEA Ocean បានរចនាបែបទំនើប សាកសមបំផុតសម្រាប់នារីសម័យថ្មី បន្ថែមពីលើរូបរាងដ៏ស្រស់ស្អាត - YADEA Ocean មានថាមពលលេចធ្លោមួយទៀតគឺធន់។ YADEA Ocean ត្រូវបានរចនាឡើងពីរចនាបថបែបអឺរ៉ុបបុរាណ ជាមួយនឹងការច្នៃប្រឌិតដ៏អស្ចារ្យ គួបផ្សំនឹងទិដ្ឋភាពប្លែកៗនៃសោភ័ណភាព ដើម្បីបង្កើតសោភ័ណភាពបែបមហាក្សត្រីដែលមាន ភាពទន់ភ្លន់ កម្លាំងមាំមួននៅផ្នែកខាងមុខ និងមានកន្ទុយរាងការ៉េ និងរាងមូល ដែលបង្ហាញពីភាពស្រស់ ស្អាតខ្លាំង។ ទន្ទឹមនឹងនេះដែរប្រសិនបើប្រិយមិត្តចាប់អារម្មណ៍ចង់សាកសួរពត៌មានលម្អិត បងប្អូនអាចធ្វើទំនាក់ទំនង ទៅកាន់ផេកផ្លូវការរបស់ YADEA Cambodia ផ្ទាល់បានឬតាមរយៈលេខទូរស័ព្ទ 010 761 313៕	{ "spider_name": "businesscambodia", "scrape_at": "2025-06-14_19:40:18", "date_created": "2023-09-18T10:17:18.662Z", "category": "កំពូលអ្នកលក់", "views": 468, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy" ] }
នាយករដ្ឋមន្រ្តីថៃលោក សេដ្ឋា ថាវីស៊ីន មានគម្រោងមកបំពេញទស្សនកិច្ចនៅកម្ពុជា ក្នុងខែកញ្ញានេះ	https://business-cambodia.com/articles/thailand-prime-minister-come-and-visit-cambodia-	យោងតាមការចុះផ្សាយពីក្រសួងការបរទេស និងកិច្ចសហប្រតិបត្តិការអន្តរជាតិកាលពីថ្ងៃទី១៧ ខែកញ្ញា ឆ្នាំ២០២៣ បានឱ្យដឹងថា ឯកឧត្តម សេដ្ឋា ថាវីស៊ីន នាយករដ្ឋមន្ត្រី នៃព្រះរាជាណាចក្រថៃ នឹងធ្វើដំណើរទស្សនកិច្ចមកកាន់ព្រះរាជាណាចក្រកម្ពុជា នៅចុងខែកញ្ញា ឆ្នាំ២០២៣ ខាងមុខនេះ។   ការពិភាក្សាអំពីការត្រៀមរៀបចំដំណើរទស្សនកិច្ចផ្លូវការរបស់ ឯកឧត្តម សេដ្ឋា ថាវីស៊ីន ធ្វើឡើងនៅក្នុងឱកាសទស្សនកិច្ចការងាររបស់ លោកជំទាវបណ្ឌិត សឿង រដ្ឋចាវី រដ្ឋលេខាធិការនៃក្រសួងការបរទេស និងសហប្រតិបត្តិការអន្តរជាតិ បានអញ្ជើញដឹកនាំគណៈប្រតិភូទៅបំពេញទស្សនកិច្ចការងារ នៅទីក្រុងបាងកក ពីថ្ងៃទី១៤-១៥ ខែកញ្ញា ឆ្នាំ២០២៣។   នៅក្នុងឱកាសទស្សនកិច្ចការងារនេះ លោកជំទាវបណ្ឌិត រដ្ឋលេខាធិការ និងឯកឧត្តម លេខាធិការអចិន្ត្រៃយ៍ បានពិភាក្សាយ៉ាងផុសផុលអំពីទំនាក់ទំនង និងកិច្ចសហប្រតិបត្តិការទ្វេភាគីរវាងព្រះរាជាណាចក្រកម្ពុជា និងព្រះរាជាណាចក្រថៃ លើគ្រប់វិស័យ ដូចជា នយោបាយ សន្តិសុខ សេដ្ឋកិច្ច ពាណិជ្ជកម្ម វិនិយោគ អប់រំ ទេសចរណ៍ ការងារ ការដោះមីន និងកិច្ចសហប្រតិបត្តិការផ្នែកបច្ចេកទេស។   បើយោងតាមការចុះផ្សាយពីសារព័ត៌មាន Thai PBS បានបញ្ជាក់ថា ក្រោយបញ្ចប់ដំណើរទស្សនកិច្ចនៅកម្ពុជាឯកឧត្តម សេដ្ឋា ថាវីស៊ីន នឹងបន្តធ្វើដំណើរទៅកាន់ទីក្រុងប៉េកាំង ប្រទេសចិន នៅដើមខែតុលាសម្រាប់ដំណើរទស្សនកិច្ចផ្លូវការរយ:ពេលបីថ្ងៃ៕   អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:18", "date_created": "2023-09-18T10:06:12.932Z", "category": "ភាពជាអ្នកដឹកនាំ", "views": 283, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
មុនដាក់លក់ត្រូវដឹង! ទាំងនេះគឺជាកំហុសដ៏ពេញនិយម៤អ្នកលក់ផ្ទះតែងធ្វើ ដែលអ្នកគួរចៀសវាង	https://business-cambodia.com/articles/mistakes-to-avoid-when-selling-house	មិនថាអ្នកទិញឬលក់របស់អ្វីមួយនោះ អ្នកត្រូវដឹងពួកក្បួនទិញនិងលក់ ពោលគឺបើទិញត្រូវដឹងពីក្បួនទិញយ៉ាងម៉េចប្រើថ្លៃដើមទុន តែបើលក់វិញត្រូវដឹងពីវិធីថាតើលក់ដូចម្ដេចទើបធ្វើឲ្យរបស់ដែលអ្នកដាក់លក់នោះលក់បានតម្លៃថ្លៃចំណេញច្រើន។   ទាក់ទងនឹងការទិញលក់នេះដែរ ការលក់អចលនទ្រព្យជាពិសេសផ្ទះគឺអ្នកដឹងត្រូវពីវិធីលក់ដើម្បីចៀសវាកំហុសឬបញ្ហាអំឡុងពេលដាក់លក់។ ខាងក្រោមនេះគឺជាកំហុសដែលអ្នកលក់ផ្ទះតែងតែធ្វើហើយអ្នកគួរចៀសវាង នេះបើយោងតាម Ramseysolution។   ១. លក់ផ្ទះដោយមិនពឹងភ្នាក់ងារអចលនទ្រព្យ ការលក់ផ្ទះយើងដាក់លក់ដោយខ្លួនឯងបាន ប៉ុន្ដែវាក៏ល្អដែរ ដែលអ្នកគួររកភ្នាក់ងារអចលនទ្រព្យក្នុងការជួយលក់ផ្ទះរបស់អ្នកបាន។ ការធ្វើបែបនេះគឺជាមួយកាត់បន្ថយពេលវេលារបស់អ្នកកុំរវល់តែរឿងលក់ផ្ទះដោយខ្លួនឯង។ បើអ្នកលក់ផ្ទះដោយខ្លួនឯងអ្នកអាចនឹងរវល់ហើយស៊ាំញ៉ាំជាមួយនឹងឯកសារក្រដាសស្នាមទិញលក់ តែបើអ្នករកភ្នាក់លកទិញលក់ផ្ទះឲ្យជួយនោះភ្នាក់ងារអាចនឹងរៀបចំជួយលក់ជូនឲ្យដោយអ្នកមិនចាំបាច់ឈឺក្បាលនោះទេ។   ២. មានភ្នាក់ងារជួយលក់តែពួកគេគ្មានបទពិសោធន៍  ចំណុចខាងលើបានរៀបរាប់ហើយថាបើមានភ្នាក់ងារជួយលក់ក៏ល្អដែរ ប៉ុន្ដែបើអ្នករកភ្នាក់ងារជួយលក់ដែលគ្មានបទពិសោធន៍នោះមិនមែនជារឿងល្អនោះទេ។ ការពឹងឲ្យមិត្តភក្ដិនិងសាច់ញាតិក្រុមគ្រួសារជួយលក់គឺមិនអាចជួយអ្វីអ្នកបាននោះទេព្រោះពួកគេក៏គ្មានបទពិសោធន៍ដែរ។ ដូច្នេះពឹងពួកគាត់នាំតែអស់ថ្លៃកម្រៃជើងសារតែពួកគាត់គ្មានជំនាញវិជ្ជជីវៈ។ ដូច្នេះអ្នកគួររកភ្នាក់ងារដែលមានបទពិសោធន៍ច្បាស់លាស់។   ៣. ដាក់តម្លៃមិនត្រឹមត្រូវ មនុស្សមួយចំនួនដាក់លក់ផ្ទះដោយមិនទាន់ដឹងពីតម្លៃទីផ្សារនៃផ្ទះរបស់ខ្លួនច្បាស់នោះទេ។ កាលណាអ្នកមិនដឹងពីតម្លៃទីផ្សារផ្ទះរបស់អ្នកនោះ អ្នកនឹងបាត់ឱកាសចំណេញច្រើនប្រសិនបើអ្នកដាក់ក្នុងតម្លៃទាបជាងទីផ្សារខ្លាំងពេក។ មួយវិញទៀតបើអ្នកដាក់លក់ក្នុងតម្លៃថ្លៃពេក នឹងធ្វើឲ្យអ្នកត្រូវចាយពេលរាប់ខែចូលឆ្នាំទម្រាំលក់ចេញបាន។ ដូច្នេះអ្វីដែលអ្នកគួរធ្វើគឺពឹងអ្នកវាយតម្លៃអចលនទ្រព្យដើម្បីដឹងច្បាស់ពីតម្លៃទីផ្សារនៃផ្ទះរបស់អ្នក។ ហើយការធ្វើបែបនេះ អ្នកអាចដាក់លក់បានក្នុងតម្លៃទីផ្សារ ធ្វើឲ្យអ្នកបានចំណេញហើយក៏មិនដាក់លក់ថ្លៃពេកដែលធ្វើឲ្យអ្នកពិបាកលក់ចេញ។   ៤. រូបភាពមិនទាក់ទាញ  ត្រូវចាំថាសម័យនេះគឺជាសម័យឌីជីថលដូច្នេះអ្នកត្រូវចេះធ្វើទីផ្សារលក់ផ្ទះនៅលើបណ្ដាញសង្គមនានាដើម្បីឲ្យមនុស្សកាន់តែច្រើនបានឃើញពីការដាក់លក់របស់អ្នក។ ត្រង់នេះអ្នកត្រូវថតរូបផ្ទះដាក់លក់ឲ្យបានស្អាតៗដើម្បីយកមកបង្ហោះដាក់លក់លើអនឡាញ។ បើរូបភាពផ្ទះដាក់លក់របស់អ្នកមិនមានភាពទាក់ទាញទេនោះ ផ្ទះរបស់អ្នកមិនងាយលក់ដាច់ឡើយ៕	{ "spider_name": "businesscambodia", "scrape_at": "2025-06-14_19:40:18", "date_created": "2023-09-18T09:52:10.460Z", "category": "ហិរញ្ញវត្ថុ", "views": 453, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy", "short_sentences" ] }
ច្បាស់ការ! អគារទីស្តីការក្រសួងមហាផ្ទៃថ្មីតម្លៃ ៦០ លាន$នឹងសម្ពោធដាក់ឱ្យដំណើរការជាផ្លូវការនៅថ្ងៃទី០៦ ខែវិច្ឆិកាខាងមុខ	https://business-cambodia.com/articles/new-building-of-ministry-of-interior-update	ក្រោយសាងសង់រយៈពេលជាង ១ ឆ្នាំ ពេលនេះអគារទីស្ដីការក្រសួងមហាថ្មី នឹងត្រូវសម្ពោធដាក់ឲ្យប្រើប្រាស់ជាផ្លូវការនៅថ្ងៃទី៦ ខែវិច្ឆិកា ឆ្នាំ២០២៣ ខាងមុខនេះហើយ។ នេះបើយោងតាមការលើកឡើងពីឯកឧត្តមសន្ដិបណ្ឌិត ម៉ៅ ច័ន្ទតារា រដ្ឋលេខាធិកាប្រចាំក្រសួងមហាផ្ទៃបានលើក ក្នុងកិច្ចប្រជុំត្រៀមរៀបចំពិធីសម្ពោធអគារទីស្ដីការក្រសួងមហាផ្ទៃនាព្រឹកថ្ងៃទី១៨ ខែកញ្ញានេះ។   ឯកឧត្តមសន្ដិបណ្ឌិតបានថ្លែងថា តាមការណែនាំដ៏ខ្ពង់ខ្ពស់របស់ ឯកឧត្តមអភិសន្ដិបណ្ឌិត ស សុខា ឧបនាយករដ្ឋមន្ដ្រី រដ្ឋមន្ដ្រីក្រសួងមហាផ្ទៃបានណែនាំឱ្យត្រៀមសម្រាប់រៀបចំពិធីសម្ពោធអគារទីស្ដីការក្រសួងមហាផ្ទៃ ដែលនឹងប្រព្រឹត្តទៅក្រោមអធិបតីភាពដ៏ខ្ពង់ខ្ពស់ សម្ដេចមហាបវរធិបតី ហ៊ុន ម៉ាណែត នាយករដ្ឋមន្ដ្រី នៃព្រះរាជាណាចក្រកម្ពុជា នាថ្ងៃទី០៦ ខែវិច្ឆិកា ឆ្នាំ២០២៣ ខាងមុខ។   ឯកឧត្តមសន្ដិបណ្ឌិតបន្ដថា តាមការណែនាំដ៏ខ្ពង់ខ្ពស់របស់សម្ដេចក្រឡាហោម ស ខេង នាពេលកន្លងទៅ សម្ដេចក្រឡាហោម បានយកចិត្តទុកដាក់ចំពោះការងារសាងសង់ និងរៀបចំពិធីសម្ពោធអគារទីស្ដីការក្រសួងមហាផ្ទៃថ្មីនេះ ដោយធ្វើយ៉ាងណារៀបចំពិធីនេះឡើង ដោយអធិកអធម ដើម្បីឱ្យសាកសមទៅនឹងអគារថ្មីនេះ។   គួរជម្រាបថា អគារទីស្ដីការក្រសួងមហាផ្ទៃថ្មីនេះ ត្រូវបានបើកការដ្ឋានសាងសង់កាលពីថ្ងៃទី១១ ខែវិច្ឆិកា ឆ្នាំ២០២១ ក្រោមអធិបតីភាពសម្ដេចក្រឡាហោម និងលោកជំទាវ។ អគារនេះមានទំហំ ១៥៣ម៉ែត្រ គុណ ៨៣ម៉ែត្រ មាន ៩ជាន់ មិនរាប់បញ្ចូលជាន់ផ្ទាល់ដី និងជាន់សម្រាប់ចំណតរថយន្ត សាងសង់ដោយក្រុមហ៊ុន គីមិច ក្រុមហ៊ុន គីម ម៉ិច ខនស្ត្រាក់សិន អ៊ិនវេសមេន និងចំណាយថវិកាចំនួន ៦០ លានដុល្លារ។   អគារស្ថាប័នរដ្ឋ ដ៏ធំស្កឹមស្កៃមួយនេះ ត្រូវបានសាងសង់ឡើងនៅលើទីតាំងចាស់ ហើយចំពោះប្លង់ស្ថាបត្យកម្ម ជាប្រភេទស្ថាបត្យកម្ម ក្លាសិក រចនាបទខ្មែរដំបូលប្រក់ក្បឿងស្រកាលិញ មានបុស្បបុកចំនួន ប្រាំ លំនាំតាមប្រាសាទអង្គវត្តកំពូលប្រាំ អនុលោមតាមគោលការណ៍សមមាត្រនៃរូបរាងអគារ និងគិតគូរយ៉ាងហ្មត់ចត់អំពីពន្លឺ និងខ្យល់ធម្មជាតិ ប្រកបដោយផាសុខភាព ស័ក្តិសមជាទីកន្លែង ធ្វើការបែបសម័យទំនើប៕	{ "spider_name": "businesscambodia", "scrape_at": "2025-06-14_19:40:18", "date_created": "2023-09-18T09:50:17.807Z", "category": "អចលនទ្រព្យ", "views": 282, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
សម្តេច ហ៊ុន ម៉ាណែត លើកទឹកចិត្តឱ្យអ្នកវិនិយោគមកពីចិន គាំទ្រនៅវិស័យធំៗ១ នៅកម្ពុជា	https://business-cambodia.com/articles/encourage-chinese-investors	កាលពីថ្មីៗកន្លងទៅនេះ សម្តេចមហាបវរធិបតី ហ៊ុន ម៉ាណែត នាយករដ្ឋមន្រ្តី នៃព្រះរាជាណាចក្រកម្ពុជា បានអនុញ្ញាតឱ្យ ឯកឧត្តម ឡាន ធានលី (Lan Tianli) អភិបាលនៃតំបន់ស្វយ័តជនជាតិជាំងក្វាងស៊ី និង គណៈប្រតិភូ ជួបសម្ដែងការគួរសម និងពិភាក្សាការងារ។ នៅក្នុងជំនួបនោះដែរ សម្តេចធិបតី ក៏បានលើកទឹកចិត្តឱ្យមានការជំរុញទំនាក់ទំនង និងកិច្ចសហប្រតិបត្តិការឱ្យកាន់តែប្រសើរឡើង, វិស័យកសិកម្មទំនើប, វិស័យកសិ-ឧស្សាហកម្ម ។ ជាមួយគ្នានោះដែរ សម្តេចធិបតី ក៏បានស្នើឱ្យ ឯកឧត្តមអភិបាល ពិនិត្យលទ្ធភាពពន្លឿនកិច្ចសហប្រតិបត្តិការដែលកំពុងមាន ដើម្បីបញ្ចប់ និងសម្រេច ប្រកបដោយផ្លែផ្កា និងខិតខំស្វែងរកកិច្ចសហប្រតិបត្តិការថ្មីៗបន្ថែមទៀត។  ជាការឆ្លើយតប, ឯកឧត្តមអភិបាល បានគោរពជម្រាបជូន សម្ដេចធិបតី ថា ឯកឧត្តម និងរដ្ឋបាលតំបន់ស្វយ័តជនជាតិជាំងក្វាងស៊ី នឹងបន្តកិច្ចសហប្រតិបត្តិការ និងខិតខំធ្វើការងារជាមួយគ្រប់ភាគីពាក់ព័ន្ធ ដើម្បីសម្រេចលទ្ធផលជាផ្លែផ្កា។ ឯកឧត្ដមអភិបាល ក៏បានគោរពជម្រាបជូន សម្ដេចធិបតី អំពីវត្ថុបំណងនៃការធ្វើដំណើរទស្សនកិច្ចរបស់ ឯកឧត្តម មកប្រទេសកម្ពុជា កាលពីខែមេសាឆ្នាំ ២០២៣ គឺដើម្បីពិនិត្យមើលការរីកចម្រើន, វិបុលភាព និងវឌ្ឍនភាពរបស់កម្ពុជា ព្រមទាំងដើម្បីគោរពអញ្ជើញ សម្តេចតេជោ ប្រធានក្រុមឧត្តមប្រឹក្សាផ្ទាល់ព្រះមហាក្សត្រ មកបំពេញទស្សនកិច្ចនៅទីក្រុងណាននីង និងតំបន់ដទៃទៀត នៃតំបន់ស្វយ័តជនជាតិជាំងក្វាងស៊ី៕ អត្ថបទ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:18", "date_created": "2023-09-18T09:36:37.753Z", "category": "ចាប់ផ្តើមអាជីវកម្ម", "views": 2051, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ងាយស្រួលហើយរហ័ស! ចង់រកការងារធ្វើ មាន App ក្រសួងមួយនេះ រកការងារធ្វើបានងាយលឿន	https://business-cambodia.com/articles/find-work-on-this-app	ពីមុនដើម្បីអាចរកការងារធ្វើបានបងប្អូនមួយចំនួនត្រូវសួរតាមមិត្តភក្តិ ឬតាមរកតាមបណ្តាញសង្គមដូចជាហ្វេសប៊ុកជាដើម ប៉ុន្តែពេលនេះលែងជាបញ្ហាលំបាកទៀតហើយក្រោយ ទីភ្នាក់ងារជាតិមុខរបរនិងការងារនៃក្រសួងការងារបណ្តុះបណ្តាលវិជ្ជាជីវៈ បានបង្កើតកម្មវិធីមួយសម្រាប់ផ្តល់ឱកាសឱ្យបងប្អូន សិស្សនិស្សិតអាចស្វែងរកការងារធ្វើបានដោយងាយស្រួលដោយមិនចាំបាច់ដើររកដូចមុននោះទេ គ្រាន់តែដោនឡូតកម្មវីធីរបស់ក្រសួងដែលមានឈ្មោះថា “NEA JOB SEARCH” តាមរយៈ Paly Store ឬ App Store គឺជាការស្រេច។     សម្រាប់កម្មវិធីនេះមិនមែនត្រឹមតែជួយរកការងារត្រូវជំនាញតាមការចង់បានរបស់យើងនោះទេ វាក៏បង្ហាញច្បាស់ៗពីបទពិសោធន៍ លក្ខខណ្ឌជ្រើសរើស ប្រាក់បៀវត្ស ទៅលើជំនាញឬការងារនោះថែមទៀតផង។លើសពីនេះទៅទៀត នៅក្នុងកម្មវិធីស្វែងរកការងារនេះក៏មានវគ្គបណ្តុះបណ្តាលជំនាញបច្ចេកទេស និងអាហារូបករណ៍ផ្សេងៗជាច្រើន និងមានមុខងារបង្ហាញពីវេទិការការងារប្រចាំសប្តាហ៍ ប្រចាំខែរបស់ NEA ថែមទៀតផង។     ហេតុនេះសម្រាប់បងប្អូនដែលកំពុងតែស្វែងរកការងារធ្វើ កុំភ្លេចដោនឡូតកម្មវិធី “NEA JOB SEARCH” ទាំងអស់គ្នា ដើម្បីទទួលបានព័ត៌មានការងាររហ័សទៅតាមការចង់បានរបស់បងប្អូន៕   អត្ថបទដោយ៖សម្បត្តិ សុខឡាង	{ "spider_name": "businesscambodia", "scrape_at": "2025-06-14_19:40:18", "date_created": "2023-09-18T09:26:25.247Z", "category": "ចាប់ផ្តើមអាជីវកម្ម", "views": 3170, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy", "short_sentences" ] }
អស្ចារ្យមែន! មកដឹងប្រវត្តិ និងអត្ថន័យនៃការបង្កើត ប្រាសាទកោះកែរ ទើបចូលជាបេតិកភណ្ឌពិភពលោក	https://business-cambodia.com/articles/history-of-koh-ker-temple-unesco	ជារឿងដ៏គួរឲ្យអបអរសាទរ ដែលរម្មណីយដ្ឋានប្រវត្តិសាស្ត្រកម្ពុជា ប្រាសាទ កោះកែរ បានចុះក្នុងបញ្ជីបេតិកភណ្ឌពិភពលោករបស់អង្គការយូណេស្កូ។ នេះបើយោងតាមការចុះផ្សាយរបស់ UNESCO Cambodia  នាល្ងាចថ្ងៃទី១៧ ខែកញ្ញា ឆ្នាំ២០២៣។ យ៉ាងណាមិញ បើយើងងាកមកមើលសវតារបស់ ប្រាសាទ កោះកែរ ឬ កោះកេរ្តិ៍ (ធោកគគ្យិ៍រ) វិញគឺជា អតីតរាជធានីបុរាណរបស់ខ្មែរ ដែលបានបន្សល់ទុកនូវស្លាកស្នាមជាប្រវត្តិសាស្ត្រមានអាយុកាលជាង១ពាន់ឆ្នាំមកហើយ។ យោងតាមឯកសាររបស់អាជ្ញាធរជាតិព្រះវិហារបានឲ្យដឹងថា ប្រាសាទកោះកែរ បានកសាងឡើងក្នុងរជ្ជកាល ព្រះបាទជ័យវរ័្មនទី៤ អំឡុងទសវត្សរ៍ឆ្នាំ៩២១ ដើម្បីឧទ្ទិសដល់អាទិទេពមួយអង្គព្រះនាម «ត្រីភូវនេស្វរៈ» ដែលសិលាចារិក ប្រែជាភាសាខ្មែរថា «កម្រតែងដ៏រាជា» ជាអាទិទេពធំ ឬផ្តល់សេចក្តីសុខក្នុងពិធីសក្ការៈទេវរាជមនុស្សលោក។ បច្ចុប្បន្ន ប្រាសាទ កោះកែរ ត្រូវបានចាត់ទុកថា ជាប្រាសាទភ្នំមានកំពស់៣៥ម៉ែត្រ ចែកចេញជា៧ថ្នាក់ដូចមហាចេតីយពីរ៉ាមីត បែរមុខទៅទិសខាងលិចទៅរករាជធានីអង្គរ។ មានជណ្តើរចំនួន៥៥កាំ (សព្វថ្ងៃមិនអាចប្រើបាន) លើកំពូលមានរូបចម្លាក់ទម្រព្រះសេវលិង្គ ហើយចំកណ្តាលមានមាត់អណ្តូងប្រវែង៤ម៉ែត្រ៤ជ្រុងចុះទៅក្រោម តែមិនអាចមើលឃើញដល់បាតព្រោះដុះលុបជិតអស់។ នៅជុំវិញប្រាសាទនេះ ក្រុមស្រាវជ្រាវកំពុងរុករកមានប្រាសាទតូចៗចំនួន៩៦បន្ថែមទៀត នៅដាច់ៗពីគ្នា ដែលមានចម្ងាយពីគ្នាពី១គីឡូម៉ែត្រ ទៅ៣ឬ៤គីឡូម៉ែត្រ ខណៈប្រាសាទខ្លះបានបាក់បែកបាត់រូបរាង និងនៅកប់ក្នុងដីជាច្រើនទៀត។ គួរជម្រាបផងដែរថា ប្រាសាទ កោះកែរ មានទីតាំងស្ថិតនៅក្នុងភូមិស្រយ៉ង់ខាងជើង ឃុំស្រយ៉ង់ ស្រុកគូលែន ខេត្តព្រះវិហារ តំបន់ប្រាសាទដ៏វិសុទ្ធនេះមានចម្ងាយប្រមាណ ១០០គីឡូម៉ែត្រពីទីរួមខេត្តសៀមរាប និងមានចម្ងាយប្រមាណ ៤៦០គីឡូម៉ែត្រពីរាជធានីភ្នំពេញ៕ អត្ថបទដោយ៖ កាន់ ដារ៉ា (ស្មេរពនេចរ)	{ "spider_name": "businesscambodia", "scrape_at": "2025-06-14_19:40:18", "date_created": "2023-09-18T08:26:35.199Z", "category": "ភាពជាអ្នកដឹកនាំ", "views": 694, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
តើនឹងមានអ្វីដែលថ្មីក្នុងពិព័រណ៍ កសិកម្ម ការចិញ្ចឹមសត្វ វារីវប្បកម្មកម្ពុជាឆ្នាំ 2023- ពិព័រណ៍ពាណិជ្ជកម្មអន្តរជាតិលំដាប់ឈានមុខគេ សម្រាប់កសិកម្ម ចំណី និង ផលិតផលសុខភាពសត្វ	https://business-cambodia.com/articles/ala-pr-2023-business-expo	Agri - Livestock - Aqua Cambodia 2023 is an event known as one of the most professional international trade fairs gathering experts from different fields of cultivation and animal husbandry. With hundreds of exhibitors from all over the world, promising to bring a variety of interesting products from livestock equipment, fertilizers, agrochemicals, animal feed, and many useful activities will surely bring you the best experience. The event will be held at Diamond Island Convention and Exhibition Center (DIECC) on September 20-22, 2023.   ពិព័រណ៍ពាណិជ្ជកម្ម ការចិញ្ចឹមសត្វ វារីវប្បកម្មកម្ពុជា2023 គឺជាព្រឹត្តិការណ៍ដែលត្រូវបានគេស្គាល់ថាជាកម្មវិធីពិព័រណ៍ពាណិជ្ជកម្មអន្តរជាតិស្តង់ដារមួយដែលប្រជុំដោយអ្នកជំនាញមកពីវិស័យផ្សេងៗនៃការដាំនិងចិញ្ចឹមសត្វ។ ជាមួយអ្នកតាំងបង្ហាញជាច្រើនជាមួយ ឧបករណ៍ បច្ចេកវិទ្យា ផលិតផល ជីសរីរាង្គ ជីគីមី ចំណីសត្វ និង សកម្មភាពដ៏មានសារៈប្រយោជន៍ជាច្រើនដែលនឹងផ្តល់បទពិសោធន៍ដ៏ល្អបំផុតសម្រាប់អ្នកទស្សនា។   The highlight of this year’s exhibition is the pavilion of Khmer Agri Products and Vietnam Pavilion that will  showcase the country's products.   អ្វីដែលសំខាន់ៗនិងគួអោយកត់សំគាល់នៃពិព័រណ៍ពាណិជ្ជកម្មក្នុងឆ្នាំនេះគឺ ស្តង់ផលិតផលក្នុងស្រុករបស់ប្រទេសកម្ពុជា និង វៀតណាម ដែលនឹងដាក់បង្ហាញ់ផលិតផលប្រចាំប្រទេសរបស់ខ្លួនយ៉ាងច្រើន។     In addition, during the three days of the exhibition, there will be featured activities and events such as professional and technical seminars. The program is hosted by the Cambodia Ministry of Agriculture Forestry and Fisheries of Cambodia (MAFF), Vietnam Ruminant Husbandry Association, Fertilizer Association of VietNam (FAV) to provide visitors with various industry knowledge and the   latest market trends, and new technologies. Beyond that, the exclusive business-matching programme will help domestic and foreign businesses to seek out potential partners and new professional suppliers.     បន្ថែមពីលើនេះទៀត អំឡុងពេលកម្មវិធីពិព័រណ៍រយៈពេល3ថ្ងៃ យើងនឹងមានរៀបចំសកម្មភាពនិងកម្មវិធីដូចជា សិក្ខាសិលាពីអ្នកជំនាញក្នុងវិស័យ។ កម្មវិធីនេះរៀបចំឡើងដោយ ក្រសួងកសិកម្ម រុក្ខាប្រមាញ់និងនេសាទប្រទេសកម្ពុជា សមាគមន៍ Ruminant Husbandry  និង សមាគមន៍ជីនៃប្រទេសវៀតណាម ដើម្បីផ្តល់ជូនអ្នកទស្សនាជាមួយចំនេះដឹងជាច្រើនក្នុងវិស័យ និន្នាការទីផ្សារ និងបច្ចេកវិទ្យាថ្មីៗជាច្រើន។ លើសពីនេះទៅទៀតយើងបានរៀបចំ កម្មវិធីជំនួបពាណិជ្ជកម្ម  ដែលនឹងជួយអាជីវកម្មក្នុងស្រុក និងក្រៅស្រុកក្នុងការស្វែងរកដៃគូអាជីវកម្មសក្កដានុពុល និងអ្នកផ្គត់ផ្គង់ស្តង់ដារជាច្រើនទៀត។    CAMBODIA 2023 will be the perfect business platform not only for experiencing the latest technologies and products but also for great face-to-face business meetings, learning, and updating new industry knowledge. ពិព័រណ៍ពាណិជ្ជកម្ម ការចិញ្ចឹមសត្វ វារីវប្បកម្មកម្ពុជា2023មិនត្រឹមតែជាវេទិការអាជីវកម្មដ៏ល្អឥតខ្ចះដែលផ្តល់នៅបទពិសោធន៍ជាមួយបច្ចេកវិទ្យា និង ផលិតផលចុងក្រោយនោះទេតែវាក៏ជាវេទិការជំនួបអាជីវកម្មផ្ទល់ ដែលផ្តល់ចំនេះដឹង និង អាចរៀនសូត្រពីអ្វីដែលថ្មីៗក្នុងវិស័យ។    Do not miss this opportunity! Keep the date of GRI – LIVESTOCK – AQUA FISHERIES CAMBODIA 2023 exhibition in mind and get ready to experience the wonders of the agriculture industry. See you at the exhibition! សូមកុំរំលងឱកាសនេះ! សូមបង្កកការវិភាគរបស់លោក លោកស្រី ដើម្បីចូលរួមក្នុង ពិព័រណ៍ពាណិជ្ជកម្ម ការចិញ្ចឹមសត្វ វារីវប្បកម្មកម្ពុជា2023 និងត្រៀមខ្លួនរួចជាស្រេចដើម្បីទទួលបាននូវបទពិសោធន៍ដ៏អស្ចារ្យនៃវិស័យ កសិកម្ម វារីវប្បកម្ម និងការចិញ្ចឹមសត្វ។ ជួបគ្នានៅពិព័រណ៍របស់យើង!    REGISTER TO VISIT  ចុះឈ្មោះដើម្បីចូលទស្សនា (Hyperlink into this banner above) https://bit.ly/ALACambodia   -------------------------------- For more information please contact: សម្រាប់ពត៍មានបន្ថែមសូមទំនាក់ទំនង Minh Vi Exhibition & Advertising Services Company Limited (VEAS) Cambodia Office: Nul Phakdeybot (Mr.) - Cambodia Senior Officer Cambodia.office@veas.com.vn Telegram & Tell: 070666270 Skype: Nul Phakdeybot Vietnam Office  (+84) 028 3848 8561  info@veas.com.vn Website: https://veas.com.vn/ https://livestock-asia.com/ https://agri-exhibitions.com/  #Agriculture #Livestock #Cambodia #expo #Aquaculture #Cambodia2023	{ "spider_name": "businesscambodia", "scrape_at": "2025-06-14_19:40:18", "date_created": "2023-09-18T08:09:00.164Z", "category": "PR", "views": 168, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "short_sentences" ] }
ពិព័រណ៍ពាណិជ្ជកម្ម PHARMED - LAB CAMBODIA 2023:ការច្នៃប្រឌិត បច្ចេកវិទ្យា ក្នុងវិស័យសុខាភិបាល	https://business-cambodia.com/articles/phar-lab-2023-expo	Are you looking for qualified and advanced pharmaceutical, medical, laboratory products and technologies? Coming to Cambodia Pharmed-Lab 2023, you will experience the latest trends and innovations in the healthcare industry, a must-see event for the health and biotechnology industries!     តើអ្នកកំពង់ស្វែងរកឱសថស្ថាន វេជ្ជសាស្រ្ត ឧបការណ៍បន្ទប់ពិសោធន៍ និង បច្ចេកវិទ្យាដែលមានគុណភាពស្តង់ដាមែនទេ? មកទស្សនាពិព័រណ៍ពាណិជ្ជកម្ម PHARMED - LAB CAMBODIA 2023 អ្នកនឹងអាចទទួលបានបទពិសោធជាមួយនិន្នាការ និង ការបង្កើតថ្មីចុងក្រោយបំផុតក្នុងវិស័យសុខាភិបាល និង biotechnology។     Cambodia Pharmed-Lab 2023 is an annual event taking place on 𝟐𝟎-𝟐𝟐/𝟎𝟗/𝟐𝟎𝟐𝟑 at 𝐃𝐈𝐄𝐂𝐂 (Koh Pich), 𝐏𝐡𝐧𝐨𝐦 𝐏𝐞𝐧𝐡, 𝐂𝐚𝐦𝐛𝐨𝐝𝐢𝐚 The event will host 100 exhibitors from 15 countries  such as China, Vietnam, Korea, Japan, Germany, Sri Lanka, Thailand, Singapore, Pakistan …. With the goal of bringing advancement in the medical field, raising awareness about public health and providing the perfect platform for local and international enterprises to network and do business in Cambodia, this exhibition attracts the interest and participation of more than 3,000 medical professionals and experts in the healthcare and laboratory industry.       ពិព័រណ៍ពាណិជ្ជកម្ម PHARMED - LAB CAMBODIA 2023គីជាព្រឹត្តិការណ៍ប្រចាំឆ្នាំដែលនឹងធញវើឡើងនៅថ្ងៃទី 20-22 ខែកញ្ញាឆ្នាំ2023 នៅអគារសាលពិព័រណ៍កោះពេជ្រ រាជធានីភ្នំពេញ ប្រទេសកម្ពុជា។ ព្រឹត្តិការណ៍នេះនឹងមានការដាក់បង្ហាញពីអ្នកតាំងពីព័រណ៍ប្រមាណ១០០នាក់មកពី១៥ប្រទេសផ្សេងគ្នាៗដូចជា ចិន វៀតណាម កូរ៉េ ជប៉ុន អាល្លឺម៉ង់ ស្រីលង្កា ថៃ សិង្ហបុរី ប៉ាគីស្ថាន........ជាមួយគោលបំណងនៃការផ្តល់ជូនវេទិការដ៏ល្អឥតខ្ចះសម្រាប់វិស័យវេជ្ជសាស្រ្ត បង្កើនការយល់ដឹង ដល់អ្នកជំនួយក្នុងនិងក្រៅស្រុកដើម្បីបង្កើតទំនាក់ទំនងពាណិជ្ជកម្មក្នុងទីផ្សារប្រទេសកម្ពុជា។ ព្រឹត្តិការណ៍នេះបានទាញការចាប់អារម្មណ៍ ទាក់ទាញ និង ការចូលរួមពីអ្នកជំនាញ អ្នកជំនួញក្នុងវិស័យសុខាភិបាលច្រើនជាង 3000 នាក់។   Cambodia Pharmed-Lab 2023 is not only a product display event, but also a platform for experts, leaders and interested people in the healthcare industry to exchange experiences, share knowledge and build partnerships. The highlight of this year’s exhibition is the national pavilion of Sri Lanka, Bavarian (Germany) and Vietnam that will  showcase the country's products.     ពិព័រណ៍ពាណិជ្ជកម្ម PHARMED - LAB CAMBODIA 2023 មិនត្រឹមតែជាព្រឹត្តិការណ៍ដាក់តាំងបង្ហាញផលិតផលនោះទេ កម្មវិធីនេះក៏ជាវេទិការសម្រាប់អ្នកជំនាញ អ្នកដឹកនាំ និង អ្នកមានចំណាប់អារម្មណ៍ក្នុងវិស័យសុខាភិបាលដើម្បីផ្លសាប្តូរបទពិសោធន៍ ចែករំលែកចំនេះដឹង និង ក៏សាងភាពជាដៃគូផងដែរ។ អ្វីដែលគួរអោយកត់ចំណាំក្នុងព្រឹត្តិការណ៍ក្នុងឆ្នាំនេះគឺយើងមានការចូលរួមពីស្តង់តំបន់នៃប្រទេស ស្រីលង្កា អាល្លឺម៉ង់ និង វៀតណាមដែលនឹងដាក់បង្ហាញផលិតផលពីប្រទេសរបស់ពួកគេ។      In addition, during the three days of the exhibition, there will be featured activities and events such as professional and technical seminars hosted by the Cambodia Ministry of Health, to provide visitors with various industry knowledge and the latest market trends, and new technologies. Beyond that, the exclusive business-matching programme will help domestic and foreign businesses to seek out potential partners and new professional suppliers.   បន្ថែមពីនេះទៀតអំឡុងពេល3ថ្ងៃនៃការតាំងពិព័រណ៍នេះ យើងក៏មានការរៀបចំសកម្មភាពសំខាន់ៗដូចជា សិក្ខាសិលាដោយអ្នកជំនាញដែលរៀបចំឡើងដោយក្រសួងសុខាភិបាលដើម្បីផ្តល់ជូនអ្នកទស្សនាជាមួយចំនេះដឹង និន្នាការទីផ្សារ និងបច្ចេកវិទ្យាចុងក្រោយគេបង្អស់។ លើសពីនេះទៀតយើងបានរៀបចំកម្មវិធីជំនួបពាណិជ្ជកម្មដែលជួយអោយអ្នកពាណិជ្ជកម្មក្នុងនិងក្រៅស្រុកអាចស្វែងរកដៃគូសហការណ៍ដែលមានសក្កដានុភាព ក៏ដូចជាអ្នកចែកចាយនិងផ្គត់ផ្គង់ថ្មីៗបន្ថែមទៀត។    Cambodia Pharmed-Lab 2023 expo focuses on introducing and displaying breakthrough medical products such as advanced pharmaceuticals, new medical technologies, high-end medical equipment and quality medical services. With its large scale and diversity, this exhibition provides customers and visitors with a good opportunity to learn about innovative products and technologies, increase knowledge and broaden interest in the medical field.     ពិព័រណ៍ពាណិជ្ជកម្ម PHARMED - LAB CAMBODIA 2023ផ្តោតទៅលើការណែនាំ និង ដាក់តាំងបង្ហាញផលិតផលវេជ្ជសាស្រ្ត ឧបករណ៍ បរិក្ខាពេទ្រ សេវា ដ៏ទំនើបជាមួយបច្ចេកវិទ្យាចុងក្រោយបង្អស់។ ជាមួយវិសាលភាពដ៏ធំធេង និង ផលិតផលសំបូរបែប ព្រឹត្តិការណ៍នេះនឹងផ្តល់ជូនអ្នកទស្សនា និង អតិថិជននូវឱកាសដើម្បីជួបជាមួយបច្ចេកវិទ្យា បរិក្ខា និង ឧបករណ៍ទំនើបចុងក្រោយបង្អស់ក្នុងវិស័យសុខាភិបាល។   Cambodia Pharmed-Lab 2023 also offers a great opportunity for medical businesses to expand their business networks, find partners and access new markets. Presence at this exhibition will help businesses increase brand awareness, build trust and build relationships with potential customers.     ពិព័រណ៍ពាណិជ្ជកម្ម PHARMED - LAB CAMBODIA 2023 ក៏បានផ្តល់ជូនឱកាសដ៏អស្ចារ្យមួយ សម្រាប់អ្នកពាណិជ្ជកម្មក្នុងវិស័យវេជ្ជសាស្រ្តដើម្បីពង្រីកបណ្តាយទំនាក់ទំនង ស្វែងរកដៃគូ និង ទីផ្សារថ្មីបន្ថែមទៀត។ វត្តមានរបស់លោក លោកស្រីក្នុងព្រឹត្តិការណ៍នេះជួយពាណិជ្ជកម្មរបស់អ្នកបង្កើន ការ យល់ដឹងពីម៉ាក បង្កើនភាពជឿជាក់ បង្កើតទំនាក់ទំនងជាមួយ អតិថិជនដែលមានសក្តានុពល។ With the introduction of advanced medical technologies, Cambodia Pharmed-Lab 2023 opens the door for advancement in the medical field and contributes to improving the quality of life of the community.     ជាមួយការណែនាំនៃបច្ចេកវិទ្យាវេជ្ជសាស្រ្តឈានមុខ ពិព័រណ៍ពាណិជ្ជកម្ម PHARMED - LAB CAMBODIA 2023ក៏ជាអ្នកបើកទ្វារ ធ្វើអោយមានភាពឈានមុខនិងជួយដល់វិស័យសុខាភិបាលដើម្បីពង្រឹង និងបង្កើនគុណភាពនៃការរស់នៅក្នុងសហគមន៍ផងដែរ។    For more information please contact: សម្រាប់ព័តមានលំអិត សូមទំនាក់ទំនង   Minh Vi Exhibition & Advertising Services Company Limited (VEAS) Cambodia Office: Nul Phakdeybot (Mr.) - Cambodia Senior Officer Cambodia.office@veas.com.vn Telegram & Tell: 070666270 Skype: Nul Phakdeybot Vietnam Office  (+84) 028 3848 8561  info@veas.com.vn pharmed-asia.com	{ "spider_name": "businesscambodia", "scrape_at": "2025-06-14_19:40:18", "date_created": "2023-09-18T08:03:31.560Z", "category": "PR", "views": 119, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "short_sentences" ] }
ខួប៩ឆ្នាំនៃការនាំចូលនាឡិកា Ice-Watch មកកម្ពុជា នាឡិកា Ice-Watch លក់ក្នុងតម្លៃត្រឹម ៩ដុល្លារ	https://business-cambodia.com/articles/ice-watch-dis-couunt-9	ដើម្បីអបអរសាទរខួប 9ឆ្នាំនៃការនាំចូល Ice-Watch ចូលមកប្រទេសកម្ពុជា រាល់ការបញ្ជាទិញម៉ូឌែលចុងក្រោយរបស់ Ice-Watch គឺ ICE smart one ក្នុងតម្លៃ $159 បងប្អូននឹងទទួលបាន Voucher 01 សន្លឹកដើម្បីទិញនាឡិកា Ice-Watch គ្រប់ម៉ូដក្នុងតម្លៃត្រឹម 9$ តែប៉ុណ្ណោះ។ អតិថិជនអាបញ្ជាទិញ ICE smart one ចាប់ពីថ្ងៃនេះ ហើយអាចទៅយក Voucher 9$ ចាប់ពីថ្ងៃទី 1 ដល់ថ្ងៃទី ៣០ ខែកញ្ញា ឆ្នាំ 2023 នៅគ្រប់ទីតាំងហាងរបស់នាឡិកាដៃម៉ាក Ice-Watchយើង ហើយអតិថិជនអាចប្រើប្រាស់ Voucher 9$ ទៅដូរយកនាឡិកា Ice-Watch គ្រប់ម៉ូត គ្រប់តម្លៃ នៅគ្រប់ហាងក្នុងរយៈពេលមួយខែពេញ ចាប់ពីថ្ងៃទី 1 ដល់ថ្ងៃទី ៣១ ខែតុលា ឆ្នាំ 2023។ Ice-Watch ជានិច្ចកាល ពុំមែនគ្រាន់តែប្រាប់អំពីពេលវេលានោះទេ។ វាតែងតែផ្ដល់នូវភាពរំភើប តាំងពីនាឡិកាចម្រុះពណ៌ដំបូងបង្អស់របស់វា ដែលបានរំលេចនូវរូបរាងថ្មីកាលពី 2 ឆ្នាំមុនជាមួយនឹងជំនាន់ ICE រហូតដល់ប្រភេទមិនប៉ះពាល់បរិស្ថានចុងក្រោយបង្អស់ ដែលជា ICE ប្រើប្រាស់ថាមពលពន្លឺព្រះអាទិត្យ អាចបញ្ចូលថាមពលជាមួយពន្លឺព្រះអាទិត្យឡើងវិញ និងប្រើប្រាស់ពន្លឺសិប្បនិម្មិតរបស់វាដែលវេចខ្ចប់ក្នុងប្រអប់ផលិតពីសរសៃប្លាស្ទិចកែច្នៃឡើងវិញមិនប៉ះពាល់បរិស្ថាន 100%។ នាឡិកាដៃ Ice-Watch បាននាំមកនូវនិវានុវត្តន៍ថ្មីមួយទៀតជាមួយនឹងការចាប់ផ្តើមនាឡិកាដៃឆ្លាតវៃមួយក្នុងចំណោមនាឡិកាដៃឆ្លាតវៃបំផុត។ ការចេញនូវប្រភេទ ICE smart one ថ្មីគឺជារបកគំហើញបច្ចេកវិទ្យាដ៏សំខាន់ ដោយរក្សាភាពពិត និងពិសេសជាស្នូលនៃម៉ាកយីហោនេះដែលលើកកម្ពស់ដោយ Jean-Pierre Lutgen ដែលជាស្ថាបនិក Ice-Watch ។ នាឡិកាដៃឆ្លាតវៃដ៏ទំនើបនេះមានមុខងារទាំងអស់ដែលលោកអ្នកត្រូវការ ដើម្បីតាមដានអាកាសធាតុ និងតាមដានសុខភាព ការគេង ឬពេលវេលាហាត់កីឡា។ វាកត់ត្រាចំនួនជំហាន ចម្ងាយដែលលោកអ្នកបានដើរ និងបរិមាណកាឡូរីដែលបានដុតក្នុងពេលថ្ងៃ។ លោកអ្នកក៏អាចប្រើប្រាស់សេនស័ររបស់វា ដើម្បីវាស់សម្ពាធឈាម ចង្វាក់បេះដូងរបស់លោកអ្នក និងសូម្បីតែកម្រិតអុកស៊ីសែនក្នុងឈាមរបស់លោកអ្នកបានផងដែរ។  លើសពីនេះទៅទៀត លោកអ្នកអាចកត់ត្រា និងបង្ហាញអំពីរយៈពេលសរុបដែលលោកអ្នកគេង ក៏ដូចជាដំណាក់កាលនៃការគេងលក់ស្កប់ស្កល់ និងមិនស្កប់ស្កល់ ដែលបានកត់ត្រាកាលពីយប់មុនផងដែរ។ ចុងក្រោយ ម៉ូដហ្វឹកហាត់របស់ smart one អាចប្រើជាមួយសកម្មភាពកីឡាជាង 100 ប្រភេទ (ដើរ រត់នៅខាងក្រៅ ជិះកង់ លោតអន្ទាក់ វាយសី។ល។)។ ក្នុងករណីមានអាសន្ន លោកអ្នកក៏អាចពឹងផ្អែកលើ ICE smart របស់លោកអ្នកផងដែរ៖ វាបង្ហាញព័ត៌មានទំនាក់ទំនងលម្អិតរបស់មនុស្សបីនាក់ដែលត្រូវហៅទូរសព្ទទៅកាន់ ក្នុងករណីមានគ្រោះថ្នាក់ ដួល ឬរងរបួស។ នាឡិកាដៃឆ្លាតវៃជំនាន់ចុងក្រោយនេះមានចំនួនប្រាំមួយពណ៌និងមានសមត្ថភាពតភ្ជាប់បណ្ដាញកម្រិតខ្ពស់។ ប្រភេទ ICE smart one រួមបញ្ចូលបន្ថែមនូវបច្ចេកវិទ្យាទំនើបៗ និងម៉ូតរចនាជាច្រើននៃម៉ាកនេះ។ ជាមួយនឹង ICE smart one វាគឺពេលវេលាសម្រាប់អនាគត... នាឡិកាដៃឆ្លាតវៃ ICE smart one មានតួអាលុយមីញ៉ូមរាងចតុកោណកែងទំហំ 40 x 44 mm និងមានអេក្រង់ថាច់ស្គ្រីនទំហំ 1.85 អ៊ីង ក្នុងកម្រិតរ៉េសូលូសិន 240 x 280 និងអង្គចងចាំខាងក្នុងទំហំ 64 MB ។ វាអាចប្រើបានជាមួយប្រព័ន្ធប្រតិបត្តិការ IOS និង Android ហើយត្រូវបានបញ្ជាក់អនុលោមតាម IP68 ។ វាក៏បំពាក់នូវប្រព័ន្ធដំណើរការ Realtek 8762DK+ BK3266K ផងដែរ។ ថ្មសាកអ៊ីយ៉ុងលីចូមកម្លាំង 210-mAh របស់វា អាចប្រើបានជាមធ្យមពី 3 ទៅ 5 ថ្ងៃ ឬ 15 ថ្ងៃនៅក្នុងម៉ូត standby។	{ "spider_name": "businesscambodia", "scrape_at": "2025-06-14_19:40:18", "date_created": "2023-09-18T07:50:30.265Z", "category": "PR", "views": 124, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy" ] }
កសាងចំណូល៣ផ្លូវ! មានចំណូល៣ប្រភេទនេះ អ្នកនឹងមានលំហូរសាច់ប្រាក់អាចបង្កើនទ្រព្យជាលំដាប់	https://business-cambodia.com/articles/three-types-of-income-to-build-cashflow	គេថាបើចង់មានបានត្រូវបង្កើតប្រភពចំណូលឲ្យបានច្រើនផ្លូវទើបយើងងាយនឹងកសាងទ្រព្យជាលំដាប់។ ជាក់ស្ដែងបើយើងជាអ្នកធ្វើការស៊ីប្រាក់ខែគេ ហើយរកលុយបានមិនចេះចាត់ចែងសន្សំនិងវិនិយោគដើម្បីកសាងប្រភពចំណូលពីការវិនិយោគទេនោះ អ្នកមិនអាចកសាងភាពមានបានក្នុងជីវិតឡើយ។   ទាក់ទងនឹងចំណូលនេះដែរ ថ្ងៃនេះ Business Cambodia សូមធ្វើការចែករំលែកពីប្រភពចំណូលចំនួន៣ប្រភេទ ហើយបើអ្នកអាចកសាងប្រភពចំណូលទាំង៣នេះបាននោះ អ្នកនឹងមានលំហូរសាច់ប្រាក់ អាចវិនិយោគបង្កើនទ្រព្យរបស់អ្នកជាលំដាប់។   ១. ចំណូលប្រចាំថ្ងៃ  ចំណូលប្រចាំថ្ងៃនេះគឺអ្នកអាចកសាងវាបានតាមរយៈការការប្រកបអាជីវកម្មផ្ទាល់ខ្លួនដូចជាលក់ផលិតផល ទំនិញនិងសេវាកម្មផ្សេងៗជាដើម។ ឧទាហរណ៍ជាក់ស្ដែងបើអ្នកបើកហាងលក់បាយមានអតិថិជនចូលរាល់ថ្ងៃ នោះអ្នកនឹងទទួលបានចំណូលប្រចាំថ្ងៃពីការលក់បាយ ហើយចំណូលនេះវាក៏អាចផ្គត់ផ្គង់ការរស់នៅប្រចាំថ្ងៃសរបស់អ្នកបាន។ ជាពិសេសចំណូលនេះអ្នកក៏អាចចាត់ចែងសន្សំនិងវិនិយោគដើម្បីបង្កើនទ្រព្យផងដែរ។   ២. ចំណូលប្រចាំខែ ក្រៅពីចំណូលប្រចាំថ្ងៃ អ្នកក៏អាចកសាងប្រភពចំណូលប្រចាំខែបានដែរ។ ចំណូលប្រចាំខែនេះមានដូចជាចំណូលប្រាក់ខែ ចំណូលដែលបានពីការដាក់ជួលអចលនទ្រព្យដូចជា ដី ផ្ទះ ខុនដូនិងអគារពាណិជ្ជកម្មផ្សេងៗទៀត។ ចំណូលប្រចាំខែនខ្លះ បើអ្នកអាចកសាងបានគឺអ្នកមិនចាំបាច់ចំណាយពេលវេលាច្រើនឡើង។ ជាក់ស្ដែងបើអ្នកមានផ្ទះដាក់ជួលនោះអ្នកនឹងអាចបង្កើតចំណូលប្រចាំខែពីដាក់ជួលផ្ទះរបស់អ្នកបាន។   ៣. ចំណូលប្រចាំឆ្នាំ  ចំណូលប្រចាំឆ្នាំភាគច្រើនកើតចេញពីការវិនិយោគទៅលើទ្រព្យផ្សេងៗដូចជាអចលនទ្រព្យ ការប្រាក់សន្សំនៅធនាគារ និងចំណូលពីការវិនិយោគលើផ្សារភាគហ៊ុនជាដើម។ ចំណូលប្រចាំឆ្នាំគឺត្រូវបានគេចាត់ទុកជាចំណូលអកម្មព្រោះអ្នកមិនចាំបាច់ធ្វើសកម្មភាពនិងចំណាយពេលវេលាក៏អ្នកនៅតែបានចំណូលដែរ។ ឧទាហរណ៍បើអ្នកវិនិយោគទិញភាគហ៊ុនធនាគារ អេស៊ីលីដានៅលើផ្សារភាគហ៊ុនកម្ពុជា អ្នកក្លាយជាម្ចាស់ធនាគារ អេស៊ីលីដា ហើយពេលអេស៊ីលីដារកស៊ីចំណេញ អ្នកក៏ទទួលបានផលចំណេញតាមរយៈភាគលាភ។ ចង់ចេះវិនិយោគលើផ្សារហ៊ុនអាចតាមដានផេក Toeuy Hong-ទឿយ ហុងនិងចូលគ្រុបតេឡេក្រាម https://t.me/toeuy_hong ។ សរុបមកចំណូលទាំង៣ប្រភេទនេះជាប្រភេទចំណូលដែលអ្នកគួរព្យាយាមកសាងវាបាននោះ អ្នកនឹងមានលំហូរសាច់ប្រាក់ជាប្រចាំដែលជួយការពារអ្នកចៀសផុសពីបញ្ហាលុយកាក់ក្នុងការរស់នៅ។ ជាពិសេសប្រភពចំណូលទាំង៣នេះនឹងធ្វើឲ្យអ្នកមានលំហូរសាច់ប្រាក់ជាប្រចាំសម្រាប់យកទៅវិនិយោគបង្កើនទ្រព្យ ធ្វើឲ្យអ្នកសល់លុយ សល់ទ្រព្យកាន់តែច្រើន៕	{ "spider_name": "businesscambodia", "scrape_at": "2025-06-14_19:40:18", "date_created": "2023-09-18T07:46:41.372Z", "category": "ហិរញ្ញវត្ថុ", "views": 1868, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy", "short_sentences" ] }
ជិតផុតថ្ងៃហើយ! សាកលវិទ្យាល័យល្បីៗ៣នេះ កំពុងផ្តល់អាហារូប.ករណ៍ ជាច្រើនកន្លែងដល់និស្សិត	https://business-cambodia.com/articles/schoolarship-and-university-in-cambodia	ជាដំណឹងដែលរីករាយមួយសម្រាប់បងប្អូនសិស្ស-និស្សិតដែលកំពុងតែមានបំណងស្វែងរកអាហារូបករណ៍ដើម្បីសិក្សា ពេលនេះសាកលវិទ្យាល័យល្បីៗទាំង៣នេះ កំពុងផ្តល់អាហារូបករណ៍ជាច្រើនកន្លែង ទាំងឆ្លងកាត់ការប្រឡងនិងមិនឆ្លងកាត់ការប្រឡង៖   ១. សាកលវិទ្យាល័យលីម កុកវីង   សម្រាប់ប្អូនៗសិស្សានុសិស្សដែលត្រូវប្រឡងបញ្ចប់ថ្នាក់ទី១២ ឬបាក់ឌុបនៅពេលខាងមុខនេះ សាកលវិទ្យាល័យលីមកុកវីង បានប្រកាសផ្ដល់ជូនអាហារូបករណ៍ចំនួន១០០% ដែលសិស្ស-និស្សិតត្រូវឆ្លងកាត់ការប្រឡង យកអាហារូបករណ៍។   សម្រាប់អ្នកដែលចង់ចូលរួមប្រឡង អាចចូលឈ្មោះតាមរយ:តំណភ្ជាប់ https://forms.gle/NC6urNHc7JjBdzKr5 បន្ទាប់ពីបានចុះឈ្មោះរួចហើយ ប្អូនៗនឹងត្រូវប្រឡងនៅថ្ងៃទី០៧ ខែតុលា ឆ្នាំ២០២៣ លើមុខវិទ្យាចំនួន២ធំៗគឺ គណិតវិទ្យា និង ភាសាអង់គ្លេស។ ចំពោះព័ត៌មានលម្អិតបងប្អូនអាចទំនាក់ទំនងលេខទូរស័ព្ទ៖ ០២៣ ៩៩៥ ៧៣៣ ឬ០១៥ ៥៨២ ៨០១។   ២. សាកលវិទ្យាល័យកម្ពុជា   សាកលវិទ្យាល័យកម្ពុជាក៏មានផ្តល់ជូនអាហារូបករណ៍ពិសេស៦០% ដល់សិស្ស-និស្សិត ដែលធ្វើការចុះឈ្មោះសិក្សាសម្រាប់វគ្គសិក្សាថ្មី ២០២៣-២០២៤ ដែលនឹងចូលរៀននៅថ្ងៃទី២៣ ខែតុលា ឆ្នាំ២០២៣នេះ។ ដូច្នេះសម្រាប់បងប្អូនដែលមានចំណាប់អារម្មណ៍ឬចង់ដឹងព័ត៌មានលម្អិតអាចធ្វើការទំនាក់ទំនងទៅកាន់លេខទូរស័ព្ទ០៩៣ ៧៧៧ ២២៦ ឬ ០៩៦ ៤៧០ ៧៣០៧ ។   ៣. សាកលវិទ្យាល័យប៊ែលធីអន្តរជាតិ   សម្រាប់បវេសនកាលថ្មីថ្នាក់បរិញ្ញាបត្រជាន់ខ្ពស់ និងថ្នាក់បណ្ឌិត ឆ្នាំសិក្សា ២០២៣-២០២៤នេះ សាកលវិទ្យាល័យប៊ែលធីអន្តរជាតិ នឹងផ្តល់អាហារូបករណ៍ សម្រាប់ថ្នាក់ដឹកនាំ មន្ត្រីរាជការ ស្ថាប័នរដ្ឋ-ឯកជន និងនិស្សិតទូទៅ ចំនួន ២០% និងសម្រាប់ថ្នាក់ដឹកនាំ បុគ្គលិក សាស្រ្តាចារ្យ និងនិស្សិតប៊ែលធី ចំនួន ៣០% ចាប់ពីថ្ងៃជូនដំណឹងនេះតទៅ ផុតកំណត់ថ្ងៃទី៣១ ខែតុលា ឆ្នាំ២០២៣ ក្នុង ៤២មុខជំនាញ នៃ ១២មហាវិទ្យាល័យ។ ចំពោះព័ត៌មានលម្អិតបងប្អូនអាចចូលទៅកាន់តំណលីងនេះ BELTEI International University ៕     អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:18", "date_created": "2023-09-18T07:34:51.503Z", "category": "ភាពជាអ្នកដឹកនាំ", "views": 432, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
ទីបំផុត កម្ពុជានិងចិនចុះកិច្ចព្រមព្រៀងលើឥណទានសម្បទានសម្រាប់សាងសង់ស្ពាន «ព្រែកប្រា-ចាក់អង្រែ» ហើយ	https://business-cambodia.com/articles/prek-pra-chak-angre-bridge	ទីបំផុតរាជរដ្ឋាភិបាលកម្ពុជា និងរដ្ឋាភិបាលចិនបានធ្វើការចុះកិច្ចព្រមព្រៀងលើឥណទានសម្បទាន សម្រាប់ គម្រោងសាងសង់ស្ពានឆ្លងកាត់ទន្លេបាសាក់ ដែលតភ្ជាប់ពីព្រែកប្រា និងចាក់អង្រែក្រោម ជាផ្លូវការហើយ។ នេះបើយោងតាមសេចក្ដីស្ដីពីដំណើរទស្សនកិច្ចលើកដំបូងរបស់សម្ដេចមហាបវរធិបតី ហ៊ុន ម៉ាណែត នាយករដ្ឋមន្រ្ដី នៃព្រះរាជាណាចក្រកម្ពុជានៅប្រទេសចិនចាប់ពីថ្ងៃទី១៤ ដល់ថ្ងៃទី១៧ ខែកញ្ញា ឆ្នាំ២០២៣ កន្លងទៅនេះ។   តាមបញ្ជាក់ក្នុងសេចក្ដីប្រកាសព័ត៌មាន នៅក្នុងដំណើរទស្សនកិច្ចរបស់សម្ដេចធិបតីនាយករដ្ឋមន្ដ្រី ទៅកាន់ប្រទេសចិននេះ បានអញ្ជើញជាអធិបទីក្នុង ពិធីចុះហត្ថលេខាលើឯកសារសហប្រតិបត្ដិការចំនួន ១៥ ឯណោះ ក្នុងនោះក៏មានឯកសារស្ដីពីផែនការសកម្មភាព នៃការកសាងសងសហគមន៍វាសនារួមកម្ពុជា-ចិន ក្នុងយុគសម័យថ្មី ឆ្នាំ២០២៤-២០២៨ និងកិច្ចព្រមព្រៀងឥណទានសម្បទានសម្រាប់គម្រោងសាងសង់ស្ពានខាងលើផងដែរ។   បើយោងតាមប្រសាសន៍របស់សម្ដេចតេជោ ហ៊ុន សែន ប្រធានឧត្ដមក្រុមប្រឹក្សាព្រះមហាក្សត្រ និងជាអតីតនាយករដ្ឋមន្ដ្រីនៃព្រះរាជាណាចក្រកម្ពុជាកាលពីពេលកន្លងទៅបានឲ្យដឹងថា គម្រោងស្ពាននេះត្រូវបានសិក្សារួចរាល់ហើយ ដោយនឹងត្រូវសាងសង់ជាស្ពានថ្មថ្មី មានប្រវែង ៨៤៥ម៉ែត្រ បែងចែកដល់ទៅ៤គន្លង (២ទៅ-២មក) ដើម្បីកុំឱ្យស្ទះចរាចរណ៍លើស្ពាន។ ហើយគម្រោងស្ពានឆ្លងទន្លេបាសាក់នេះ គ្រោងនឹងចំណាយថវិកាប្រមាណ៦០លានដុល្លារអាមេរិក។   ប៉ុន្ដែយ៉ាង ដើម្បីសម្រួលដល់ការធ្វើដំណើររបស់ប្រជាពលរដ្ឋនៅតំបន់នោះ រដ្ឋបាលរាជធានីភ្នំពេញ គ្រោងនឹងរើយកស្ពានបេឡេចាស់ (ស្ពានដែក) នៅឫស្សីកែវ មកដំឡើងដាក់ឲ្យប្រើប្រាស់បណ្ដោះអាសន្នសិន មុននឹងស្ពានថ្មថ្មីនេះបើកការដ្ឋានសាងសង់នាពេលខាងមុខ៕	{ "spider_name": "businesscambodia", "scrape_at": "2025-06-14_19:40:18", "date_created": "2023-09-18T07:20:53.767Z", "category": "អចលនទ្រព្យ", "views": 3088, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ជាអ្នកវិនិយោគត្រូវតែដឹង! នេះជាតម្លៃដីក្នុងខណ្ឌធំ ២ នៅភ្នំពេញ ខណៈតម្លៃមានចាប់ពី ២០-៣០$/ម៉ែត្រការ៉េឡើង	https://business-cambodia.com/articles/land-price-khan-prek-pnov-and-khan-kamboul	រាជធានីភ្នំពេញគឺជា ភូមិសាស្រ្តដែលមានតម្លៃដី ថ្លៃជាងគេបំផុតនៅកម្ពុជា។ ប៉ុន្តែតម្លៃដីនីមួយៗមិនដូចគ្នាទេ គឺវាអាស្រ័យលើ កត្តាភូមិសាស្រ្ត ងាយស្រួលរស់នៅ កត្តារអភិវឌ្ឍន៍ដែលមានតមម្រូវការច្រើន ក៏ដូចជាតំបន់នៃប្រមូលផ្ដុំទៅដោយ ពាណិជ្ជកម្មធំៗ ជាដើម។   ជាក់ស្ដែងតាមការវាយតម្លៃពី សមាគមអ្នកវាយតម្លៃ និងភ្នាក់ងារអចលនៈវត្ថុកម្ពុជា ឬហៅកាត់ថា CVEA បានបង្ហាញពីតម្លៃដីនៅក្នុង ខណ្ឌព្រែកព្នៅ និង ខណ្ឌកំបូល ដោយនៅក្នុងខណ្ឌទាំងពីរនេះមានតំបន់ខ្លះមានតម្លៃធូរថ្លៃ មានតម្លៃចាប់ពី២០ដុល្លារក្នុងមួយម៉ែត្រការ៉ែឡើងទៅផងដែរ។ យោងតាមរាតាងវាយតម្លៃរបស់ CVEA  តម្លៃដីធ្លីនៅក្នុងសង្កាត់នីមួយៗនៃខណ្ឌទាំង២នេះមានដូចខាងក្រោម៖   ១. ខណ្ឌព្រែកព្នៅ   សង្កាត់ពញាពន់៖ តម្លៃដីនៅជាប់ផ្លូវធំមានចន្លោះពី៥០ ដុល្លារទៅ ២៤០ ដុល្លារក្នុងមួយម៉ែត្រការ៉េ និងតម្លៃចន្លោះពី ៣០ ដុល្លារទៅ ៨០ ដុល្លារអាមេរិកក្នុងមួយម៉ែត្រការ៉េសម្រាប់តំបន់នៅតាមបណ្ដោយផ្លូវតូចៗ។   សង្កាត់ព្រែកព្នៅ៖ តម្លៃដីនៅជាប់ផ្លូវធំមានចន្លោះពី៣៥០ ដុល្លារទៅ ១,៦០០ ដុល្លារក្នុងមួយម៉ែត្រការ៉េ និងតម្លៃចន្លោះពី ១២០ ដុល្លារទៅ ៤៨០ ដុល្លារអាមេរិកក្នុងមួយម៉ែត្រការ៉េសម្រាប់តំបន់នៅតាមបណ្ដោយផ្លូវតូចៗ។   សង្កាត់សំរោង៖ តម្លៃដីនៅជាប់ផ្លូវធំមានចន្លោះពី១៣០ ដុល្លារទៅ ៤០០ ដុល្លារក្នុងមួយម៉ែត្រការ៉េ និងតម្លៃចន្លោះពី ៣០ ដុល្លារទៅ ១២០ ដុល្លារអាមេរិកក្នុងមួយម៉ែត្រការ៉េសម្រាប់តំបន់នៅតាមបណ្ដោយផ្លូវតូចៗ។   សង្កាត់គោករការ៖ តម្លៃដីនៅជាប់ផ្លូវធំមានចន្លោះពី៣៨០ ដុល្លារទៅ ១,៣៥០ ដុល្លារក្នុងមួយម៉ែត្រការ៉េ និងតម្លៃចន្លោះពី ១៨០ ដុល្លារទៅ ៤៥០ ដុល្លារអាមេរិកក្នុងមួយម៉ែត្រការ៉េសម្រាប់តំបន់នៅតាមបណ្ដោយផ្លូវតូចៗ។   សង្កាត់ពន្សាំង៖ តម្លៃដីនៅជាប់ផ្លូវធំមានចន្លោះពី ៣០ ដុល្លារទៅ ៣៥០ ដុល្លារក្នុងមួយម៉ែត្រការ៉េ និងតម្លៃចន្លោះពី ២០ ដុល្លារទៅ ២០០ ដុល្លារអាមេរិកក្នុងមួយម៉ែត្រការ៉េសម្រាប់តំបន់នៅតាមបណ្ដោយផ្លូវតូចៗ។ ២. ខណ្ឌកំបូល   សង្កាត់កំបូល៖ តម្លៃដីនៅជាប់ផ្លូវធំមានចន្លោះពី ២៥០ ដុល្លារទៅ ១,៨០០ ដុល្លារក្នុងមួយម៉ែត្រការ៉េ និងតម្លៃចន្លោះពី ៦០ ដុល្លារទៅ ២០០ ដុល្លារអាមេរិកក្នុងមួយម៉ែត្រការ៉េសម្រាប់តំបន់នៅតាមបណ្ដោយផ្លូវតូចៗ។   សង្កាត់កន្ទោក៖ តម្លៃដីនៅជាប់ផ្លូវធំមានចន្លោះពី ៣០០ ដុល្លារទៅ ១,៨០០ ដុល្លារក្នុងមួយម៉ែត្រការ៉េ និងតម្លៃចន្លោះពី ៨០ ដុល្លារទៅ ២៥០ ដុល្លារអាមេរិកក្នុងមួយម៉ែត្រការ៉េសម្រាប់តំបន់នៅតាមបណ្ដោយផ្លូវតូចៗ។   សង្កាត់ឪឡោក៖ តម្លៃដីនៅជាប់ផ្លូវធំមានចន្លោះពី ៦០ ដុល្លារទៅ ១៥០ ដុល្លារក្នុងមួយម៉ែត្រការ៉េ និងតម្លៃចន្លោះពី ៤០ ដុល្លារទៅ ១០០ ដុល្លារអាមេរិកក្នុងមួយម៉ែត្រការ៉េសម្រាប់តំបន់នៅតាមបណ្ដោយផ្លូវតូចៗ។   សង្កាត់ស្នោរ៖ តម្លៃដីនៅជាប់ផ្លូវធំមានចន្លោះពី ១២០ ដុល្លារទៅ ៣០០ ដុល្លារក្នុងមួយម៉ែត្រការ៉េ និងតម្លៃចន្លោះពី ៦០ ដុល្លារទៅ ១២០ ដុល្លារអាមេរិកក្នុងមួយម៉ែត្រការ៉េសម្រាប់តំបន់នៅតាមបណ្ដោយផ្លូវតូចៗ។   សង្កាត់ភ្លើងឆេះរទេះ៖ តម្លៃដីនៅជាប់ផ្លូវធំមានចន្លោះពី ១៩០ ដុល្លារទៅ ៦០០ ដុល្លារក្នុងមួយម៉ែត្រការ៉េ និងតម្លៃចន្លោះពី ១០០ ដុល្លារទៅ ២០០ ដុល្លារអាមេរិកក្នុងមួយម៉ែត្រការ៉េសម្រាប់តំបន់នៅតាមបណ្ដោយផ្លូវតូចៗ។   សង្កាត់បឹងធំ៖ តម្លៃដីនៅជាប់ផ្លូវធំមានចន្លោះពី ៨០ ដុល្លារទៅ ២៥០ ដុល្លារក្នុងមួយម៉ែត្រការ៉េ និងតម្លៃចន្លោះពី ៥០ ដុល្លារទៅ ១៥០ ដុល្លារអាមេរិកក្នុងមួយម៉ែត្រការ៉េសម្រាប់តំបន់នៅតាមបណ្ដោយផ្លូវតូចៗ។   សង្កាត់ប្រទះឡាង៖ តម្លៃដីនៅជាប់ផ្លូវធំមានចន្លោះពី ៥០ ដុល្លារទៅ ២៨០ ដុល្លារក្នុងមួយម៉ែត្រការ៉េ និងតម្លៃចន្លោះពី ៣០ ដុល្លារទៅ ១៥០ ដុល្លារអាមេរិកក្នុងមួយម៉ែត្រការ៉េសម្រាប់តំបន់នៅតាមបណ្ដោយផ្លូវតូចៗ៕	{ "spider_name": "businesscambodia", "scrape_at": "2025-06-14_19:40:18", "date_created": "2023-09-18T07:16:44.523Z", "category": "អចលនទ្រព្យ", "views": 830, "author": { "first_name": "Srey ", "last_name": "Nuth", "email": "sreynuthratanak@gmail.com" }, "quality_warning": [ "noisy", "short_sentences" ] }
១ភូមិមិនរំលងយើង! អ្នកលក់ចាប់ហួយ មានតែ៥ ចំណុចធំៗនេះ ភ្ញៀវកំរជិះហួសណាស់	https://business-cambodia.com/articles/chab-houy-5-way	របរលក់ចាប់ហួយជារបរដ៏ពេញនិយមមួយនៅក្នុងប្រទេសកម្ពុជា ខណៈក្នុងមួយភូមិៗយ៉ាងហោចណាស់ក៏មាន ២ ទៅ៣តូបដែរដែលប្រកបរបរនេះ ប៉ុន្តែក្នុងចំណោមតូបទាំងនោះច្បាស់ជាមួយតូបមួយលេចធ្លោជាងជាងគេមិនខាន តើហេតុអ្វីរបរដូចតែគ្នា មួយលក់ដាច់ មួយទៀតអត់។ ទាក់ទងនឹងការលក់ដូរបែបប្រពៃណីនេះ Business Cambodia សូមចែករំលែកក្បួនលក់ធំៗ ៥ យ៉ាងជូនមិត្តអ្នកអានទាំងអស់គ្នា។ ដោយក្នុងនោះរួមបញ្ចូលទាំង៖ ១.  គេអត់យើងមាន៖ មែនទែនទៅ អតិថិជនមានតម្រូវការមិនដូចគ្នាទេ ដូច្នេះហើយ អ្នកលក់ចាប់ហួយត្រូវតែមានទំនិញឱ្យច្រើនប្រភេទ ពោលតូបគេមិនមានតែយើងមាន ព្រោះអតិថិជនចង់ទៅទិញមួយកន្លែង មានរបស់ដែលពួកគាត់ចង់បានគ្រប់មុខតែម្តង។ ប៉ុន្តែបើក្នុងករណី ភ្ញៀវទៅសួរម្តងអត់ លើកទី២ អត់ នោះភ្ញៀវច្បាស់ជាមិនទៅជាលើកទី៣ជាដាច់ខាត។ ត្រឡប់មកវិញបើអ្នកយកអីវ៉ាន់មកលក់ អ្នកក៏ត្រូវមើលដែរថា ទំនិញប្រភេទណាអតិថិជនឧស្សាហ៍ទិញជាងគេ និងតម្រូវការច្រើនជាងគេ ដូច្នេះអ្នកគួរទិញចូលឱ្យច្រើន ហើយទំនិញដែលអតិថិជនកំរសួររកគួរទិញចូលក្នុងបរិមាណតិចតួចបាន ច្រៀសវាងផុតកំណត់ខាតប្រាក់។ ២. តម្លៃ៖ ជាការពិតណាស់ មុនពេលអតិិថិជនចង់ទិញអ្វីមួយ អ្វីដែលពួកគាត់គិតមុនគេគឺតម្លៃ ហើយរបរលក់ចាប់ហួយនេះមួយលើសខ្វះតែ ១០០ ទៅ២០០ ក៏ភ្ញៀវគិតដែរ។ ម្ល៉ោះហើយយើងស៊ូចំណេញតិចជាងគេ តែមានម៉ូយច្រើន ព្រោះភ្ញៀវស្អប់អារម្មណ៍អ្នកលក់កាប់ណាស់ ហើយបើទោះផលិតផលផ្សេងរបស់អ្នកមានតម្លៃធូរក៏ដោយ បើអ្នកផ្តល់បទពិសោធន៍ដំបូងថ្លៃហើយ នោះពួកគាត់នឹងគិតថា ផលិតផលផ្សេងៗរបស់អ្នកក៏ថ្លៃជាងគេដែរ។ ៣. ភាពរួសរាយរាក់ទាក់៖ ធម្មតាមានមនុុស្សជាច្រើនគិតថា គ្រាន់តែលក់ចាប់ហ៊ួយចំណេញតិចតូចចឹងសោះ ចាំបាច់អីត្រូវរួសរាយរាក់ទាក់ពេកនោះ ប៉ុន្តែនៅពេលដែលអ្នកមានទឹកមុខញញឹមញញែម ចេះសួរសុខទុក រហ័ស និងឱ្យតម្លៃអតិថិជននេះហើយ ដែលធ្វើឱ្យភ្ញៀវកាន់តែស្រលាញ់ពេញចិត្តយើង ហើយចង់ជួយទិញអីវ៉ាន់យើង ប៉ុន្តែបើអ្នកលក់មុខក្រញ៉ូវ មុខមិនឱ្យ ក្រោយមិនមើលនោះ មិនយូរទេភ្ញៀវរត់អស់ហើយ។ ៤. ចង់ជួយ៖ ទង្វើរតូចៗ ប៉ុន្តែរូបភាពធំ  មែនទែនទៅ ទោះអតិថិជនមិនពឹងយើងឱ្យជួយគាត់ក៏ដោយ ប៉ុន្តែជាអ្នកលក់ត្រូវមានចិត្ត។ ឧទាហរណ៍ថា អតិថិជនដឹកអីវ៉ាន់ធ្ងន់ អ្នកជួយលើក  ឬមួយថង់មួយជាន់ងាយរហែក អ្នកបន្ថែមថង់មួយជាន់ទៀតជូនគាត់ ពោលអ្នកត្រូវខ្វល់ខ្វាយពីអតិថិជនរបស់អ្នក ដោយធ្វើយ៉ាងណា ឱ្យអតិថិជនមានអារម្មណ៍ថាកក់ក្តៅជាមួយអ្នក នឹងគិតថាយើងតែខ្វល់ខ្វាយពីពួកគាត់។ ៥. ច្នៃទំនិញចាស់ៗលក់កុំឱ្យសល់៖ ការលក់ដូរតែងមានឥវ៉ាន់សល់ ហើយបើអ្នកអាចធ្វើឱ្យទំនិញចាស់ៗសល់កាន់តែតិច សុខភាពអាជីវកម្មអ្នកកាន់តែល្អ។ ដូច្នេះ អ្នកអាចធ្វើប្រម៉ូសិន បញ្ចុះតម្លៃ ឬអ្នកអាចលក់ផ្គួបរវាងទំនិញថ្មី និងទំនិញចាស់ ឬអ្នកលក់ទំនិញថ្មីឱ្យរៀងថ្លៃបន្តិច ហើយថែមរបស់ចាស់ឱ្យគេក៏បាន ទៅតាមស្ថានភាពទំនិញ ឬផលិតផលរបស់អ្នករៀងៗខ្លួន។	{ "spider_name": "businesscambodia", "scrape_at": "2025-06-14_19:40:18", "date_created": "2023-09-18T07:04:45.797Z", "category": "កំពូលអ្នកលក់", "views": 544, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy" ] }
ដើមទុនតិច មិនដឹងរកស៊ីអី! តោះមកមើលកញ្ចប់អាជីវកម្មមួយនេះ	https://business-cambodia.com/articles/kofi-package-	នាពេលបច្ចុប្បន្ននេះមានមនុស្សជាច្រើនកំពុងតែរៀបចំផែនការផ្ទាល់ខ្លួន អំពីគម្រោងបើកអាជីវកម្ម និងកំពុងសម្លឹងមើលមុខរបរមួយណា ដែលគួរតែចាប់យកនៅក្នុងដៃ បើទោះជាពួកគេមានដើមទុនតិចនៅក្នុងការសម្រេចចិត្តក៏ដោយ ហើយសំណួរដែលតែងតែចោទសួរនោះគឺ តើគួររកស៊ីអ្វី ឬចាប់យកមុខរបរមួយណា ដែលសាកសមនឹងថិវិកានៅក្នុងដៃ? តួយ៉ាង នៅក្នុងអាជីវកម្មទាំងអស់យើងឃើញថា អាជីវកម្មដែលមានការពេញនិយមជាងគេ ហើយនៅតែជាក្តីស្រម៉ៃរបស់អ្នកគ្រប់រូប ប៉ងប្រាថ្នានោះគឺ អាជីវកម្មបើកហាងកាហ្វេ។  ពេលនេះ លោកអ្នកមានដើមទុនតិច ក៏អាចបើកហាងកាហ្វេបានដែរ នៅក្នុងការជ្រាវកញ្ចប់អាជីវកម្មកាហ្វេខ្នាតតូចតម្លៃ 1990$ ដែលរួមមានសម្ភារៈប្រើប្រាស់គ្រប់គ្រាន់នៅក្នុងការបើកហាង ជាមួយនឹងការផ្តល់ជូនពិសេស គ្រាប់កាហ្វេ និងទឹកដោះគោផ្អែមដោយឥតគិតថ្លៃរហូតដល់ ៦ខែផងដែរ។ កញ្ចប់អាជីវកម្ម 1990$  នេះមានផ្តល់ជូនពិសេសដូចជា៖ ម៉ាស៊ីនឆុងកាហ្វេ De’Longhi EC 9355 របស់អ៊ីតាលីម៉ាស៊ីនក្រឡុ Vitamix E310 របស់សហរដ្ឋអាមេរិក ឧបករណ៍ និងសម្ភារៈប្រើប្រាស់បន្ថែម វគ្គបណ្តុះបណ្តាលថ្នាក់មូលដ្ឋានអំពីកាហ្វេ និងភេសជ្ជៈ ការប្រឹក្សាយោបល់លើផែនការអាជីវកម្ម សេវារចនាបញ្ជីភេសជ្ជៈ។ ដូច្នេះ ប្រសិនជាលោកអ្នកមានចំណាប់អាម្មរណ៍អំពីការបើកអាជីវកម្មហាងកាហ្វេទៅលើកញ្ចប់មួយនេះ និងប្រឹក្សាយោបល់ដោយឥតគិតអាចទំនាក់ទំនងមកកាន់ក្រុមហ៊ុន ខូហ្វី តាមរយៈលេខទូរស័ព្ទ 077 777 970 / 069 666 999 និងហ្វ៊េសប៊ុកផេក https://www.facebook.com/Kofi.com.kh ៕	{ "spider_name": "businesscambodia", "scrape_at": "2025-06-14_19:40:18", "date_created": "2023-09-18T06:48:52.421Z", "category": "PR", "views": 400, "author": { "first_name": "Sreymom", "last_name": "Cha", "email": "sreymomcha069@gmail.com" }, "quality_warning": [ "noisy", "short_sentences" ] }
លោក តាន់ ហ្សង់-ហ្វ្រង់ស្វ័រ៖ សម្តេចធិបតី ហ៊ុន ម៉ាណែត ធ្វើទស្សនកិច្ចនៅចិនដំបូងគេ ព្រោះហេតុផលធំៗ៣នេះ	https://business-cambodia.com/articles/jean-francois-tain-said-about-president-hun-manet-visits-china	ថ្លែងក្នុងសន្និសីទសារព័ត៌មាន កាលពីម្សិលមិញនេះ លោក តាន់ ហ្សង់-ហ្វ្រង់ស្វ័រ រដ្ឋមន្ត្រីប្រតិភូអមនាយករដ្ឋមន្ត្រី បានលើកបង្ហាញពីហេតុផលធំៗ៣ ដែលសម្តេចធិបតី ហ៊ុន ម៉ាណែត ជ្រើសរើសចិន ជាប្រទេសដែលត្រូវធ្វើទស្សនកិច្ចជាផ្លូវការដំបូងគេ ក្នុងតំណែងជានាយករដ្ឋមន្ត្រីថ្មីរបស់កម្ពុជា៖ ១/. ចិនជាមិត្តដែកថែបរបស់កម្ពុជា៖ លោក ហ្សង់-ហ្វ្រង់ស្វ័រ បានលើកឡើងយ៉ាងដូច្នេះថា៖ «លក្ខណកាទូត ៦៥ឆ្នាំ រវាងកម្ពុជា-ចិន មិនមែនជាមិត្តភាពលេងៗទេ ជាមិត្តភាពយូរលង់ ដែលមាននិរន្តរភាព»។ ក្នុងនោះកម្ពុជាបានទទួលស្គាល់សាធារណរដ្ឋប្រជាមានិតចិន តាំងពីចិនមិនទាន់ចូលជាសមាជិកអង្គការសហប្រជាជាតិមកម្ល៉េះ។ ២/. ចិនផ្តល់ជំនួយមកកម្ពុជាច្រើនជាងគេ៖ «សព្វថ្ងៃនេះ ចិនជាប្រទេសផ្តល់ជំនួយអភិវឌ្ឍមកកម្ពុជាច្រើនជាងគេបំផុត» លោក ហ្សង់-ហ្វ្រង់ស្វ័រ បញ្ជាក់។ ជាក់ស្តែង ប្រទេសចិនជាប់លេខមួយលើជំនួយអភិវឌ្ឍមកកម្ពុជា ខណៈជប៉ុនជាប់លេខ២ និងបណ្តាលប្រទេសអ៊ឺរ៉ុបប្រមូលផ្តុំគ្នា ជាប់លេខ៣។ មិនតែប៉ុណ្ណោះវិស័យវិនិយោគទុននៅកម្ពុជា ប្រទេសចិនក៏ឈរលើលេខរៀងទីមួយផងដែរ។ ៣/. ចិនផ្តល់ជំនួយហេដ្ឋារចនាសម្ព័ន្ធដល់កម្ពុជា៖ អ្នកនាំពាក្យរដ្ឋាភិបាលរូបនេះ បានឲ្យដឹងថា៖ «បើយើងមើលហេដ្ឋារចនាសម្ព័ន្ធប្រទេសយើង បាននឹងកំពុងបន្តអភិវឌ្ឍតទៅមុខទៀត ភាគច្រើនសុទ្ធសឹងបានមកពីជំនួយប្រទេសចិន»។ ហេដ្ឋារចនាសម្ព័ន្ធអស់ទាំងនេះនឹងក្លាយទៅជា សរសៃឈាមម៉ាក្រូ ឬក៏មីក្រូសេដ្ឋកិច្ចសម្រាប់ការអភិវឌ្ឍន៍នៃប្រទេសកម្ពុជា។ យ៉ាងណាមិញ លោក តាន់ ហ្សង់-ហ្វ្រង់ស្វ័រ បានគូសបញ្ជាក់ថា ប្រទេសចិនបានដើរតួនាទីយ៉ាងធំសម្បើម នៅលើមាគ៌ាអភិវឌ្ឍនៃប្រទេសកម្ពុជា។ តាមយោបល់របស់លោក អ្នកដទៃអាចយល់ថាជាមូលហេតុមិនស័ក្តិសមដែលជំរុញនាយករដ្ឋមន្ត្រីថ្មីនៃប្រទេសកម្ពុជា ទៅបំពេញទស្សនកិច្ចមុនគេនៅប្រទេសចិន តែសម្រាប់រូបលោកមូលហេតុទាំង៣នេះ គឺជាមូលហេតុដ៏ស័ក្តិសម។ គួរជម្រាបផងដែរថា សម្តេចមហាបវរធិបតី ហ៊ុន ម៉ាណែត នាយករដ្ឋមន្ត្រីកម្ពុជា និងលោកជំទាវ នៅល្ងាចថ្ងៃទី១៧ ខែកញ្ញា ឆ្នាំ២០២៣នេះ បានដឹកនាំគណៈប្រតិភូជាន់ខ្ពស់កម្ពុជា ត្រឡប់មកដល់កម្ពុជា ប្រកបដោយសុវត្ថិភាព បន្ទាប់ពីបញ្ចប់ដំណើរបំពេញទស្សនកិច្ចជាផ្លូវការ និងការអញ្ជើញចូលរួមពិព័រណ៍ចិន-អាស៊ានលើកទី២០ នៅក្នុងប្រទេសចិន រយៈពេល៤ថ្ងៃ។ ក្នុងនោះ ដំណើរទស្សនកិច្ចផ្លូវការជាលើកដំបូង និងជាប្រវត្តិសាស្ត្ររបស់សម្តេចធិបតី ហ៊ុន ម៉ាណែត ក្នុងឋានៈជាប្រមុខដឹកនាំរបស់កម្ពុជា ទទួលបានផ្លែផ្កាខ្ពស់ ជាពិសេសការបន្តពូនជ្រំពង្រឹងទំនាក់ទំនង និងកិច្ចសហប្រតិបត្តិការផ្នែកនយោបាយ សេដ្ឋកិច្ច និងសង្គមជាមួយប្រទេសចិន ដែលជាប្រទេសមហាអំណាចសេដ្ឋកិច្ចលំដាប់ទី ២លើពិភពលោក និងលំដាប់លេខ១នៅតំបន់អាស៊ី៕ អត្ថបទដោយ៖ កាន់ ដារ៉ា (ស្មេរពនេចរ)	{ "spider_name": "businesscambodia", "scrape_at": "2025-06-14_19:40:18", "date_created": "2023-09-18T06:22:07.907Z", "category": "ភាពជាអ្នកដឹកនាំ", "views": 379, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
ត្រូវម៉ាច់! អ្នកចូលចិត្តទេសភាពមាត់ទន្លេ ឥឡូវនេះធ្យូបកាហ្វេទីតាំងជាប់ទន្លេ បើកដំណើរការហើយ	https://business-cambodia.com/articles/tube-coffee-riverside-event-grand-opening	នៅជាប់មាត់ទន្លេក្បែរព្រះបរមរាជវាំង យីហោកូនខ្មែរ Tube Coffee បានបើកសម្ពោធសាខាថ្មីរបស់ខ្លួនជាផ្លូវការហើយ កាលពីថ្ងៃទី១៧ ខែកញ្ញា ឆ្នាំ២០២៣ ខណៈនេះជាទីតាំងដែល មានបរិយាកាសល្អបំផុត សម្រាប់បងប្អូនមកទទួលអារម្មណ៍ស្រស់ស្រាយ ទេសភាពទន្លេបួនមុខ ពីក្នុងហាងធ្យូបកាហ្វេសាខាមាត់ទន្លេ ដែលបើកទទួលភ្ញៀវជារៀងរាល់ថ្ងៃចាប់ពីម៉ោង៦:៣០ រហូតដល់ម៉ោង១១យប់។     កម្មវិធីកាត់ខ្សែបូរជាផ្លូវការ ក្រោមវត្តមានភ្ញៀវកត្តិយសជាច្រើនក៏ដូចជា កញ្ញា ស៊ូ មុន្នីពេជ្រ នាយកប្រត្តិបត្តិនៃក្រុមហ៊ុន Tube Café បានថ្លែងឱ្យដឹងថា “រយៈពេល៦ឆ្នាំហើយដែល ធ្យូបកាហ្វេបានឈរជើងក្នុងទីផ្សារ ហើយសាខាមាត់ទន្លេ ដែលបានសម្ពោធក្នុងថ្ងៃនេះ គឺជាសាខាទី៣៤ហើយ”។   បន្តជាមួយទឹកមុខរីករាយកញ្ញាបានលើកឡើងថា៖ មូលហេតុដែលធ្វើឱ្យ ធ្យូបកាហ្វេ មានការគាំទ្រខ្លាំង ក៏ដូចជាបានពង្រីកខ្លួនយ៉ាងឆាប់រហ័សនេះ ក៏ព្រោះក្រុមហ៊ុន តែងតែប្រកាន់ខ្ជាប់នូវ គោលការណ៍៣៖   ទី១ រហ័ស មានន័យថាទាំងសេវាកម្មនិងផលិតផល គឺមិនធ្វើអោយអតិថិជនរងចាំយូរនោះទេ   ទី២ តម្លៃសមរម្យ នោះគឺតម្លៃចាប់ពី ២.៣៩ ដុល្លារ ឬ ១០០០០រៀលតែប៉ុណ្ណោះ   ទី៣ គុណភាពខ្ពស់ គុណភាពខ្ពស់នេះកត្តាមួយ ដែលសំខាន់ជាងគេ ដែលធ្វើឱ្យអតិថិជន គាំទ្រ ធ្យូបកាហ្វេ កាន់តែច្រើនឡើងៗ ។   យ៉ាងណាមិញចំពោះមូលហេតុដែលជ្រើសរើសទីតាំងសាខាថ្មីនេះកញ្ញាបានឱ្យដឹងថា “ទីតាំងមាត់ទន្លេគឺមានសក្តានុពលបំផុត ជាទីប្រជុំជន និងមានបរិយាកាសល្អនៃខ្យល់មាត់ទន្លេ ដែលមនុស្សគ្រប់គ្នាតែងតែមកកម្សាន្ត ឬហាត់ប្រាណទាំងពេលព្រឹក ពេលថ្ងៃ ជាពិសេសគឺពេលល្ងាច អញ្ចឹងបងប្អូនអាចសំរាក ពិសារកាហ្វេ ឬភេសជ្ជៈផ្សេងៗ ដែលយើងមាននៅក្នុងហាងបាន”។   មួយវិញទៀតអតិថិជននឹងទទួលបានបទពិសោធន៍ថ្មី នៃភាពរីករាយ ជាមួយបរិយាកាសនៃការរៀបចំយ៉ាងស្អាតនៅក្នុងហាង បូករួមជាមួយទិដ្ឋភាពនៃមាត់ទន្លេទៀតនោះ នឹងធ្វើឱ្យអារម្មណ៍អតិថិជនមានភាពស្រស់ស្រាយ បាត់អស់ភាពស្មុគស្មាញ។     ជាមួយគ្នានេះផងដែរ លោក ថូ វែងហេង និង លោកស្រី ប៊ូ ស៊ូរ៉ានី ដែលជាម្ចាស់ហាង ធ្យូបកាហ្វេ សាខាមាត់ទន្លេ បានសម្តែងនូវចំណាប់អារម្មណ៍ដូចនេះថា លោកនិងភរិយា ពិតជាមានក្តីសប្បាយរីករាយជាខ្លាំង ដែលមានភ្ញៀវកិត្តិយសយ៉ាងច្រើន ជាពិសេសយុវវ័យមកឈរតម្រង់ជួរ តាំងពីព្រលឹម ដើម្បីគាំទ្រ ក៏ដូចជាការទទួលកាដូរអនុស្សាវរីយ៍ ពីហាងក្នុងថ្ងៃនេះ ។ ពួកយើងសូមអរគុណដល់អតិថិជនទាំងអស់ដែលតែងតែគាំទ្រ ក្រុមហ៊ុន ធ្យូបកាហ្វេ ។     គួររំលឹកផងដែរថា ក្រុមហ៊ុន ធ្យូបកាហ្វេ ឯ.ក គឺជាប្រ៊េនរបស់ខ្មែរ ដែលត្រូវមានបង្កើតឡើងដោយកូនខ្មែរផ្ទាល់ ដោយមានសហស្ថាបនិកខ្មែរ ៣រូប ហើយក្រុមហ៊ុនក៏បានការដំណើរការហាង ធ្យូបកាហ្វេ នៅតាមបណ្តាខេត្តផងដែរ ដោយបច្ចុប្បន្នមាននៅខេត្តបាត់ដំបង នៅលើផ្លូវល្បឿនលឿន(កំពង់សោម) និង មានគម្រោងបើកនៅចុងឆ្នាំនេះនៅខេត្តព្រះសីហនុផងដែរ៕	{ "spider_name": "businesscambodia", "scrape_at": "2025-06-14_19:40:18", "date_created": "2023-09-18T05:43:28.993Z", "category": "PR", "views": 368, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
អគ្គនាយកដ្ឋានពន្ធដារបញ្ជាក់! អាជីវកម្មដែលរកចំណូលប្រចាំឆ្នាំតិចជាងចំនួននេះ មិនតម្រូវឱ្យចុះបញ្ជីពន្ធដារទេ	https://business-cambodia.com/articles/business-and-tax-	កន្លងមកនៅពេលរៀបចំចង់ចេញរកស៊ីបើកហាងអាជីវកម្មណាមួយ ម្ចាស់អាជីវកម្មរមែងតែងមានការគិតគូរទៅដល់ការចុះបញ្ជីពន្ធដារ និងព្រួយបារម្ភខ្លាចថាពេលកំពុងរកស៊ីសុខៗស្រាប់តែខាងពន្ធដារចុះមកធ្វើការត្រួតពិនិត្យនិងគិតពន្ធ ដោយសារតែការយល់ដឹងអំពីការចុះបញ្ជីមិនបានស៊ីជម្រៅមិនបានយល់ច្បាស់ថាអាជីវកម្មណាជាប់ពន្ធ និងអាជីវកម្មណាមិនជាប់ពន្ធបានធ្វើឱ្យម្ចាស់អាជីវកម្មជាច្រើនហាក់មានការព្រួយបារម្ភទៅលើបញ្ហាការចុះបញ្ជីពន្ធដារនេះ។   ជាក់ស្តែង បើតាមប្រសាសន៍របស់ឯកឧត្តម គង់ វិបុល រដ្ឋមន្ត្រីប្រតិភូអមនាយករដ្ឋមន្ត្រី នៅក្នុងកម្មវិធីការយល់ដឹងអំពីពន្ធដារ ឯកឧត្តមបានបញ្ជាក់យ៉ាងដូច្នេះថា “ ពន្ធដារមានគោលការណ៍ច្បាស់នៅក្នុងការចាប់មនុស្សឱ្យចុះបញ្ជី ជាឧទាហរណ៍ប្រសិនបើអាជីវកម្មមានចំណូលក្រោម ២៥០លានរៀលក្នុងមួយឆ្នាំ ពន្ធដារមិនតម្រូវឱ្យចុះបញ្ជីនោះទេ ប៉ុន្តែបើចំណូលពី ២៥០លានរៀលឡើងដល់ ៧៥០លានរៀល គឺត្រូវតែមកចុះបញ្ជីពន្ធដារលំដាប់ពន្ធតូច” ។     ហេតុដូច្នេះសម្រាប់បងប្អូនម្ចាស់អាជីវកម្មដែលជាអ្នករកស៊ីរបរបែបជាលក្ខណៈគ្រួសារតូចតាច ដែលមានចំណូលក្រោម ២៥០លានរៀល ឬ ៦ម៉ឺនដុល្លារក្នុងមួយឆ្នាំ គឺពុំតម្រូវឱ្យចំបញ្ជីពន្ធនៅអគ្គនាយកដ្ឋានពន្ធដារ ឬត្រូវជាប់ពន្ធនោះទេ លើលែងតែលើចំនួនដែលអគ្គនាយកដ្ឋានពន្ធដារកំណត់ទើបត្រូវចុះបញ្ជីនិងជាប់កាតព្វកិច្ចបង់ពន្ធ៕	{ "spider_name": "businesscambodia", "scrape_at": "2025-06-14_19:40:18", "date_created": "2023-09-18T05:36:10.949Z", "category": "ចាប់ផ្តើមអាជីវកម្ម", "views": 17804, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy", "short_sentences" ] }
ដំណឹងល្អ! ក្រុមហ៊ុន១ របស់ចិន នឹងរើសពូជផលិតផលកសិកម្ម៤ ដើម្បីដាំដុះនៅកម្ពុជា សម្រាប់នាំចេញ	https://business-cambodia.com/articles/company-danong	ថ្មីៗនេះ ក្រុមហ៊ុនកសិកម្ម១របស់ចិនគឺ Danong បានចាប់ដៃគូជាមួយសម្ព័ន្ធសហគម កសិកម្មកម្ពុជា (Cambodia Agricultural Cooperative Alliance CACA) លើការវិនិយោគ វិស័យកសិកម្មដើម្បីរួមគ្នាជាដៃគូយុទ្ធសាស្រ្តក្នុងការអភិវឌ្ឍន៍វិស័យកសិ-ឧស្សាហកម្ម បែបទំនើប មួយនាំមុខគេនៅកម្ពុជា ដែលនឹងជួយបង្កើនការងារ ប្រាក់ចំណូល និងលើកស្ទួយជីវភាពរស់នៅរបស់ បងប្អូនកសិករបានធូរធារនាពេលដ៏ខ្លីខាងមុខ។ នៅក្នុងនោះដែរ ក្រុមហ៊ុនក៏បានបង្ហើបរួចមកហើយថា Danong បានជ្រើសរើសពូជផលិតផលកសិកម្មចំនួន៤ដើម្បី វិនិយោគនៅកម្ពុជាគឺ ១.ស្មៅប្រូតេអ៊ីនចំណីសត្វ  ២.ពូជពោតក្រហម ៣.ឡូងមី និង ៤.ចិញ្ចឹមសត្វ គោនិងជ្រូក។ ផលិតផលទាំងអស់នេះគឺក្រុមហ៊ុននិងសហការជាមួយសម្ព័ន្ធ CACA ហើយនឹងទទួល ទិញវិញទាំងអស់សម្រាប់នាំចេញទៅប្រទេសចិន។ ក្រុមហ៊ុននឹងដាំបង្ហាញលើផ្ទៃដី ២០០ ហិកតា ដែលក្រុមហ៊ុនបានទិញរួចហើយនៅខេត្តកំពង់ធំហើយក្រុមហ៊ុនក៏ត្រៀមនឹងផ្តល់ពូជនិងដាំជូនសម្ព័ន្ធ CACA ក្នុងពេលដំណាលគ្នានេះដែរ ដើម្បី បង្ហាញជូនប្រជាកសិករអំពីផលិតផលកសិកម្មថ្មីរបស់ក្រុមហ៊ុន Danong។ សូមបញ្ជាក់ផងដែរថា ក្រុមហ៊ុន Danong បានបង្ហាញគ្រាប់ពូជពោតក្រហម និងផលិតផលដំណាំស្មៅចំណីសត្វ ដែល មានជាតិប្រូតេអ៊ីនខ្ពស់ (៣០%) ហើយពេលនេះមនុស្សក៏ អាចទទួលទានបានដែរពីការកែច្នៃចេញ ជាម្សៅ ជានំ ជាសរសៃមី ឬគុយទាវ ឬជាតែសម្រាប់ផឹកជាដើម។ ផលិតផលនេះគឺបង្កើតឡើងដោយ ក្រុមហ៊ុន Danong ដែលត្រូវបានទទួលស្គាល់ដោយរដ្ឋាភិបាលចិន។ ដំណាំយុទ្ឋសាស្ត្រទាំងនេះ  នឹង ធ្វើអោយកសិករទទួលបានប្រាក់ចំណូលខ្ពស់ជាងដំណាំប្រពៃណីរបស់យើងសព្វថ្ងៃផងដែរ៕ អត្ថបទ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:18", "date_created": "2023-09-18T05:28:12.444Z", "category": "ចាប់ផ្តើមអាជីវកម្ម", "views": 217, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ភ្លៀងយ៉ាងណាក៏មិនព្រួយ មានម៉ូតូអគ្គិសនី Yadea Ocean មួយគឺលែងខ្វល់ពីរឿងលិចទឹកទេ ស៊េរីថ្មីមកដល់កម្ពុជាហើយជាពិសេសតម្លៃក៏ល្អទៀត	https://business-cambodia.com/articles/yadea-ocean	កាលពីថ្មីៗនេះ ម៉ូតូអគ្គិសនីថ្មី ១ម៉ូដែលរបស់ YADEA Ocean គឺទើបតែបាននាំចូលមកស្រុកខ្មែរ ហើយការមកដល់របស់ម៉ូតូអគ្គិសនីនេះ សមត្ថភាពគឺមិនខុសគ្នានឹងឈ្មោះឡើយ ថ្វីបើជាម៉ូតូអគ្គិសនី សម្រាប់ឧបសគ្គទឹកជន់លេចផ្លូវល្មមៗ ម៉ូតូនេះអាចឆ្លងផុតយ៉ាងងាយ។ ក្រុមហ៊ុន Hong Hea Technology Co,.LTD. ដែលជាអ្នកនាំចូលម៉ូតូអគ្គិសនី YADEA ផ្តាច់មុខនាំចូលមកស្រុកខ្មែរ…ថ្មីៗនេះ ម៉ូតូអគ្គិសនីម៉ូឌែលថ្មី ១ទៀតបានមកដល់ Showroom ហើយ គឺ YADEA OCEAN ដែលមានការឌីហ្សាញរូបរាងបែបទំនើបសម្រាប់យុគសម័យថ្មី និយាយរួមរូបរាងបែប Classic ដូចទៅនឹងម៉ូតូ Scoopy Mini ផងដែរ។ YADEA Ocean ធ្វើឡើងពីសមាសធាតុពិសេសៗ បីយ៉ាង ដែលមិនត្រឹមតែធ្វើឱ្យមានភាពទន់រលោងនោះទេ ថែមទាំងធ្វើឱ្យផ្ទៃរបស់វាកាន់តែមានភាពធន់ និង មិនងាយពត់បាន។ ចង្កៀងមុខ និងផ្នែកផ្សេងទៀត ដែលប្រើប្រាស់កញ្ចក់ចាំងថ្លាជះពន្លឺដ៏ស្រស់ស្អាត មើលបានឆ្ងាយ និង បន្ថែមកម្រិតច្បាស់ល្អ។ ចង្កៀងមុខប្រភេទ LED អាចបញ្ចេញពន្លឺបានដល់ទៅ ១,២៦០ម៉ែត្រ ចម្ងាយនៃការសាយភាយពន្លឺដល់ទៅ ១៨ម៉ែត្រ ហើយចម្ងាយនៃកាំរស្មីមានពន្លឺឆ្ងាយអាចឈានដល់ ៤៥ម៉ែត្រ ដែលអាចធ្វើឲ្យការធ្វើដំណើរនៅពេលយប់កាន់តែមានសុវត្ថិភាពខ្ពស់។ លើសពីនេះ YADEA Ocean ត្រូវបានធ្វើឡើងយ៉ាងយកចិត្តទុកដាក់សម្រាប់សុភាពនារី ដោយបានបំពាក់នូវពូកខ្យល់សម្ពាធសូន្យ ដែលធ្វើឲ្យប្រសើរឡើងនូវភាពធន់ ជាង 40% បើធៀបនឹងពូកធម្មតា។ យ៉ាងណាមិញ សម្រាប់ការធ្វើដំណើរម៉ូតូនេះអាចបើកបរក្នុងល្បឿនអតិបរមា 45-50Km/h បំពាក់ជាមួយនឹងម៉ូទ័រកម្លាំង 800w និងមានថាមពលអាគុយប្រភេទស្ងួត(  Graphene Battery TTFAR Graphene 3 Plus) ទំហំ 60V26Ah ដែលសាកថ្មមួយពេញ អាចរត់បានចម្ងាយ 70-80Km អាស្រ័យលើដ្ឋានភាពជាក់ស្តែង។ ចំពោះចំណុចសុវត្ថិភាពវិញ YADEA បានយកចិត្តទុកដាក់ខ្លាំងមែនទែនទៅលើអ្នកប្រើប្រាស់ ជាពិសេសការជិះក្នុងទឹកនៅពេលភ្ងៀងលិចផ្លូវម្តងៗ ម៉ូតនេះអាចឆ្លងកាត់ ឧបសគ្គបានមិនចាញ់ម៉ូតូម៉ាស៊ីនសាំងឡើយ ម្យ៉ាងវិញទៀតទៅលើកង់ទំហំ១០ អ៊ីញទាំងមុខក្រោយត្រូវបំពាក់ជាប្រភេទហ្វ្រាំង Disc ខាងមុខ និងខាងក្រោយជាប្រភេទហ្វ្រាំង Drum ។ គួរជំរាបផងដែរថា សម្រាប់តម្លៃរបស់ម៉ូតូអគ្គិសនី YADEA Ocean លក់នៅក្នុងស្រុកខ្មែរគឺខ្ទង់ ៩០០ដុល្លារ ។ ប្រសិនជាបងប្អូនចាប់អារម្មណ៌ជាមួយផលិតផល YADEA  ឬចង់ដឹងព័ត៌មានលម្អិត អាចធ្វើការទំនាក់ទំនងតាមរយៈហ្វេកប៊ុកផេក YADEA Cambodia ឬលេខទូរស័ព្ទ 010 761 313	{ "spider_name": "businesscambodia", "scrape_at": "2025-06-14_19:40:18", "date_created": "2023-09-18T04:26:03.265Z", "category": "PR", "views": 245, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy", "short_sentences" ] }
សាលារៀនខូលីងវូដភ្នំពេញចែកវិញ្ញាបនបត្រ និងបណ្ណសរសើរដល់សិស្សពូកែ ១០០នាក់ជាង ក្នុងឆ្នាំសិក្សា២០២២-២០២៣	https://business-cambodia.com/articles/cspp-graduation-	សាលារៀនខូលីងវូដភ្នំពេញ(CSPP)បានរៀបចំកម្មវិធីចែកវិញ្ញាបនបត្រ និងបណ្ណសរសើរដល់សិស្សពូកែ ដែលបានបញ្ចប់កម្មវិធីសិក្សា ក្នុងឆ្នាំសិក្សា២០២២-២០២៣ ក្រោមអធិបតីភាពដ៏ខ្ពង់ខ្ពស់របស់ ឯកឧត្តមបណ្ឌិត ជា វ៉ាន់ដេត រដ្ឋមន្ត្រីក្រសួងប្រៃសណីយ៍ និងទូរគមនាគមន៍ នៅថ្ងៃទី១៧ ខែកញ្ញា ឆ្នាំ២០២៣ នៅសកលវិទ្យាល័យអាមេរិកាំង (AUPP)។ CSPP បានចែកវិញ្ញាបនបត្រដល់សិស្សថ្នាក់ទី៦ ថ្នាក់៩ និងថ្នាក់ទី១២ ចំនួន៦៤នាក់ និងបណ្ណសរសើរដល់សិស្សពូកែដែលមានចំណាត់ចាប់ពីលេខ១ដល់លេខ៥ ចំនួន៦០នាក់ពីថ្នាក់ទី១ ដល់ថ្នាក់ទី១២ ដើម្បីលើកទឹកចិត្តឱ្យសិស្សានុសិស្សដែលបានខិតខំរៀនសូត្រកន្លងមក។ ក្នុងពិធីនេះក្រុមសិស្សានុសិស្សរបស់CSPPពីថ្នាក់ Computer Science and Robotics បានឡើងធ្វើបទបង្ហាញអំពី ប្រព័ន្ធការពារនៅក្នុងអគារសិក្សា។ ប្រព័ន្ធទំនើបនេះគឺជាApplicationបង្កើតឡើងដោយការសរសេរបច្ចេកវិទ្យាកូដ (CODING) ដើម្បីផ្តល់សញ្ញាអាសន្នពីការរញ្ចួយដី។ ឯកឧត្តមបណ្ឌិត ជា វ៉ាន់ដេត រដ្ឋមន្ត្រី បានឧបត្តម្ភ កុំព្យូទ័រយូរដៃ (Laptop) ដល់សិស្សពូកែម្នាក់មួយគ្រឿងដើម្បីលើកទឹកចិត្តឱ្យសិស្សានុសិស្សបន្តខិតខំសិស្សាថែមទៀត។ ជាចុងក្រោយ ឯកឧត្តមបណ្ឌិត ជា វ៉ាន់ដេត បានផ្តាំផ្ញើរដល់សិស្សានុសិស្សឱ្យខិតខំរៀនសូត្របានពូកែ គោរពវិន័យឱ្យបានល្អ មានសីលធម៌ល្អ ឧស្សាហ៍ព្យាយាម ចេះធ្វើការជាក្រុម និងរៀនសូត្រភាពជាអ្នកដឹកនាំ។ CSPPបានចាប់ដំណើរតាំងពីឆ្នាំ២០១៧ ហើយគឺជាគ្រឹះស្ថានសិក្សាឯកជន ដែលបង្រៀនតាមកម្មវិធីសិក្សាចំណះដឹងទូទៅ ពេញមួយថ្ងៃ ដោយមានបន្ថែមផ្នែកភាសាអង់គ្លេស STEM និងថ្នាក់កុំព្យូទ័រ ដើម្បីផ្តល់ចំណេះដឹងពិតៗដល់សិស្សានុសិស្ស។ CSPP បានយកចិត្តទុកដាក់បញ្ជូនសិស្សពូកែ ផ្នែកគណិតវិទ្យា និងអក្សរសាស្រ្តខ្មែរ ទៅចូលរួមប្រឡងសិស្សពូកែទូទាំងប្រទេស និងប្រកួតប្រជែងសរសេរកូដគំរូ STEM ជាមួយកម្មវិធី Kid-KATHON ផងដែរ។ ជារៀងរាល់ឆ្នាំ សម្រាប់ការប្រឡងបាក់ឌុប សិស្សានុសិស្សដែលរៀននៅCSPPតែងតែប្រឡងជាប់និទ្ទេស A ជាច្រើននាក់។ សម្រាប់ឆ្នាំសិក្សា ២០២៣-២០២៤ CSPPមានបង្រៀនចាប់ពីថ្នាក់មត្តេយ្យកម្រិត K3 ថ្នាក់ទី១ ដល់ថ្នាក់ទី១២ និងមានអគារសិក្សាថ្មីបំពាក់បរិក្ខារទំនើបនឹងចាប់បើកដំណើរការនៅខែវិច្ឆិកាខាងមុខ។ សម្រាប់ព័ត៌មានលម្អិត សូមទាក់ទងមកកាន់៖ ទូរស័ព្ទលេខ៖ 078 690 222/ 070 690 222/ 090 690 222.	{ "spider_name": "businesscambodia", "scrape_at": "2025-06-14_19:40:18", "date_created": "2023-09-18T01:44:46.590Z", "category": "PR", "views": 736, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy" ] }
ក្រុមហ៊ុន MG Cambodia ពិតជាមានមោទកភាពក្នុងការ អបអរសាទរពិធីគម្រប់ខួប១០០ឆ្នាំនៃម៉ាកយីហោ MG	https://business-cambodia.com/articles/mg-100-years	ម៉ាកយីហោ MG ត្រូវបានបង្កើតឡើងក្នុងឆ្នាំ1924 ហើយចាប់តាំងពីពេលនោះមកគឺបានឆក់យកបេះដូងមនុស្សជាច្រើនដែលចូលចិត្តរថយន្តទូទាំងពិភពលោកជាមួយនឹងរថយន្តបែបស្ព័រ, ភាពច្នៃប្រឌិតតាមសម័យកាល និងការរចនាយ៉ាងទាន់សម័យដែលមិននេះសាបសូន្យ។ មួយសតវត្សកន្លងមកនេះ MG បានវិវឌ្ឍន៏ខ្លួនយ៉ាងល្អដោយសម្របខ្លួនទៅនឹងពេលវេលាជាមួយការផ្លាស់ប្តូរតាមសម័យកាល ហើយខណៈពេលដែល MG បានរក្សានូវតម្លៃនៃការរចនារថយន្ត, ដំណើរការម៉ាស៊ីន និងការបើកបរប្រកបដោយភាពរីករាយ។ ដូច្នេះហើយ ការប្រារព្ធខួបគម្រប់១០០ឆ្នាំនៃម៉ាកយីហោ MG នឹងប្រព្រឹត្តទៅក្នុងឆ្នាំ 2023-2024 ដែលជាការកត់សម្គាល់ពីរយៈពេល 100ឆ្នាំចាប់តាំងពីការបង្កើតយីហោរបស់ខ្លួន ហើយ MG ក៏ជារូបតំណាងមួយនៃវិស័យយានយន្តនៅក្នុងពិភពដែរ។ MG ទទួលបានភាពជោគជ័យខ្លាំងនៅតាមបណ្តាប៉ែកអឺរ៉ុប និងអាស៊ី ដែលត្រឹមតែប៉ុន្មានឆ្នាំចុងក្រោយនេះ MG បានក្លាយជាក្រុមហ៊ុនផលិតរថយន្តដ៏ធំនៅទូទាំងពិភពលោក ហើយក្នុងនោះក៏មានប្រទេសកម្ពុជាដែរ និងអរគុណចំពោះផលិតផលកម្រិតខ្ពស់ដែលមានគុណភាពល្អ ជាមួយនឹងជម្រើសដ៏អស្ចារ្យក្នុងជួរនៃរថយន្តដែលមានតម្លៃប្រកួតប្រជែងខ្លាំង ព្រមទាំងបានអនុញ្ញាតឱ្យម៉ាក MG ទទួលបានភាពរីកចម្រើនទាំងពីរលើទីផ្សារក្នុងស្រុក និងអន្តរជាតិ។ រយៈពេល100ឆ្នាំនៅលើពិភពលោក និង12ឆ្នាំនៅក្នុងប្រទេសកម្ពុជា, MG ទទួលបានភាពជោគជ័យខ្លាំងលើជួររថយន្តដែលមានតម្លៃសមរម្យជាងគេ ជាមួយនឹងគុណភាពល្អគួរឱ្យទុកចិត្ត, មានភាពទំនើប និងមានការធានារយៈពេលយូរ។ MG ក៏បានផ្លាស់ប្តូរគំនិតរបស់អ្នកប្រើប្រាស់ឱ្យប្តូរពីការប្រើរថយន្តជជុះទៅជារថយន្តថ្មី ព្រោះវាបានផ្តល់នូវជម្រើសដ៏ល្អសម្រាប់អ្នកទិញដែលធ្វើឱ្យ MG កាន់តែរីកចម្រើនយ៉ាងឆាប់រហ័សនៅប្រទេសកម្ពុជាជាមួយនឹងការបើកដំណើរការអគារតាំងបង្ហាញរថយន្តសរុបមាន 3សាខានាពេលបច្ចុប្បន្ននេះនៅក្នុងទីក្រុងភ្នំពេញ និងខេត្តសៀមរាប។ ចាប់តាំងពី MG មានវត្តមាននៅក្នុងប្រទេសកម្ពុជាមក, MG ក៏បានឆ្លើយតបទៅនឹងបញ្ហាដែលសង្គមបានជួបប្រទៈតាមរយៈសកម្មភាពល្អៗក្នុងការជួយគ្នាទៅវិញទៅមកដែលពិតជាល្អទាំងអាជីវកម្ម និងសង្គម ពួកគេបានចូលរួមក្នុងសកម្មភាពល្អៗជាច្រើនក្នុងសហគមន៍ដូចជា: ការបរិច្ចាគឈាម, ការជួយដល់ក្រុមគ្រួសារដែលរងគ្រោះដោយទឹកជំនន់, ការបរិច្ចាគថវិការជូនមន្ទីរពេទ្យគន្ធបុប្ផា, និងការបរិច្ចាគសម្ភារៈសិក្សាដល់កុមារក្រីក្រជាដើម។ សកម្មភាពទាំងនេះពិតជាទង្វើដ៏ល្អនិងជាគំរូទៅកាន់ក្រុមហ៊ុនផ្សេងៗទៀត ខណៈដែលពួកគេកំពុងមានឱកាសបើកអាជីវកម្មនៅក្នុងប្រទេសកម្ពុជាដោយសន្តិភាព។ លោក ពុំ សូរិយា, នាយកគ្រប់គ្រងក្រុមហ៊ុន MG Cambodia បានមានប្រសាសន៍ថា “យើងពិតជាអរគុណយ៉ាងជ្រាលជ្រៅដល់គ្រួសារ MG Cambodia របស់យើងដែលបានគាំទ្រនិងជួយសហគមន៍រថយន្តថ្មីដ៏រឹងមាំនេះ ព្រមទាំងបានពន្លឿនសំទុះនៃរថយន្ត MG ឱ្យកាន់តែល្បីនៅក្នុងប្រទេសកម្ពុជា។ ការប្រារព្ធខួបគម្រប់១០០ឆ្នាំនៃម៉ាកយីហោ MG គឺមិនត្រឹមតែជាឱកាសមួយដើម្បីរំលឹកដល់ប្រវត្តិដ៏ល្បីរបស់ម៉ាកយីហោនេះប៉ុណ្ណោះទេ ក៏ប៉ុន្តែនេះជាការថ្លែងអំណរគុណដល់អតិថិជនរបស់យើងផងដែរ និងជាការឆ្ពោះទៅកាន់អនាគតជាមួយ MG ដ៏មានសក្ដានុពលនៃការប្រកាសអំពីរថយន្តអគ្គិសនីដែលកំពុងនាំប្រជាជនកម្ពុជាឆ្ពោះទៅកាន់ការបើកបរដ៏ទាន់សម័យ, ភាពការច្នៃប្រឌិតខ្ពស់ និងគំនិតផ្តួចផ្តើមយ៉ាងមាននិរន្តរភាពនៅក្នុងវិស័យឧស្សាហកម្មរថយន្ត។ យើងប្តេជ្ញាថានឹងនាំយកនូវអ្វីដែលថ្មីៗទាន់សម័យកាលដូចជារថយន្តម៉ូដែលថ្មី ជាមួយនឹងការសាងសង់នូវមជ្ឈមណ្ឌលសេវាកម្មជួសជុលថ្មីដែលនឹងផ្តល់សេវាកម្មកាន់តែល្អប្រសើរ និងលឿនជាងមុន ដើម្បីបម្រើជូនក្រុមគ្រួសារ MG របស់យើងឱ្យកាន់តែទាន់ចិត្ត។” ក្នុងឱកាសគម្រប់ខួប100ឆ្នាំនេះ, MG បានធ្វើការប្រារព្ធពិធីទូទាំងពិភពលោកជាមួយនឹងការផ្តល់នូវប្រម៉ូសិនពិសេស ឬព្រឹត្តិការណ៍នានាដែលនឹងធ្វើឡើងនៅទូទាំងប្រទេសទាំងអស់ដែលជាក្រុមហ៊ុនចែកចាយរថយន្ត MG ។ ផ្នែកមួយនៃការប្រារព្ធពិធីនេះ MG Cambodia ដែលជាក្រុមហ៊ុនចែកចាយផ្លូវការនៃរថយន្តអឹមជី បានផ្តល់នូវឱកាសដ៏ពិសេសមួយដល់ក្រុមហ៊ុននិងគ្រួសារMGដែលកំពុងប្រើប្រាស់ ក៏ដូចជាអ្នកគាំទ្ររបស់ពួកគេផងដែរ ដោយមានការផ្តល់នូវអត្ថប្រយោជន៏ជាច្រើន និងការបញ្ចុះតម្លៃដ៏ពិសេសលើម៉ូដែលនីមួយៗដូចជា: MG ZS តម្លៃ $28,xxx , MG GT: $30,xxx , MG 6: $2x,xxx , MG RX5 Reborn: $3x,xxx , MG HS: $3x,xxx និង MG RX8: $5x,xxx ជាមួយនឹងស្តុកមានចំនួនកំណត់។ បន្ថែមលើសពីនេះ MG ដែលមានគំនិតច្នៃប្រឌិតខ្ពស់មិនចេះជិនណាយ បានស្រមៃមើលពីអនាគតនៃការបើកបរដោយគ្មានសំលេងរំខាននិងធ្វើឱ្យពិភពលោកក្លាយជាពណ៌បៃតង នោះហើយជាមូលហេតុដែល MG ក៏បាននាំចូលនូវរថយន្តអគ្គិសនីពីរជម្រើសសម្រាប់ប្រជាជនកម្ពុជាគឺ MG Marvel R ដែលមានសមត្ថភាពអាចបើកបរបាន 402Km និងរយៈចម្ងាយបើកបររហូតដល់ 445Km សម្រាប់ម៉ូឌែល MG4។	{ "spider_name": "businesscambodia", "scrape_at": "2025-06-14_19:40:18", "date_created": "2023-09-18T01:26:13.498Z", "category": "PR", "views": 195, "author": { "first_name": "Makara", "last_name": "Chham", "email": "makarachham1998@gmail.com" }, "quality_warning": [ "noisy", "short_sentences" ] }
អគ្គនាយកផ្សារហ៊ុនថា គ្រប់គ្នាសុទ្ធតែអាចសល់លុយ សល់ទ្រព្យបើធ្វើរឿងទាំងនេះជាប្រចាំ	https://business-cambodia.com/articles/do-these-thing-to-build-your-wealth	ភាពមានបានអ្នកណាក៏ចង់បានដែរ គ្រាន់តែវាមិនងាយបានដូចអ្វីដែលយើងចង់បានឡើយ បើយើងមិនចេះចាត់ចែងលុយ និងប្រើប្រាស់លុយនោះយើងមិនងាយកសាងភាពមានបានដូចគេដូចឯងឡើយ។   ទាក់ទងនឹងភាពមានបាននេះដែរ ឯកឧត្ដម ហុង សុកហួរ អគ្គនាយកផ្សារមូលបត្រកម្ពុជា( ផ្សារភាគហ៊ុនកម្ពុជា) បានមានប្រសាសន៍ថា គ្រប់គ្នាសុទ្ធតែអាចក្លាយជាសេដ្ឋី បើសិនជាយើងចេះសន្សំលុយនិងប្រើប្រាស់ប្រាក់សន្សំយកទៅវិនិយោគជាប្រចាំជាប់ជានិច្ច។   ឯកឧត្ដម បានលើកឧទាហរណ៍ថា បើយើងមានប្រាក់ខែ៥០០ដុល្លារហើយអាចដកមកសន្សំ៥០% ស្មើនឹង២៥០ដុល្លារនោះរយៈពេលមួយឆ្នាំអ្នកនឹងសល់លុយ៣ពាន់ដល្លារហើយ២០ឆ្នាំក្រោយអ្នកនឹងសល់លុយចំនួន៦ម៉ឺនដុល្លារ។   យ៉ាងណាមិញការសន្សំលុយមិនងាយអាចឲ្យអ្នកក្លាយជាអ្នកមានឡើយ មិនថាអ្នកសន្សំប្រាក់នៅធនាគារ ឬសន្សំដាក់នៅទូដែកនៅផ្ទះនោះទេ។ដូច្នេះដើម្បីឲ្យលុយរបស់អ្នកកើនឡើងលឿនអ្នកត្រូវយកប្រាក់ដែលសន្សំយកទៅវិនិយោគ។   នៅត្រង់ចំណុចនេះ ឯកឧត្ដមបានបង្ហើបថាបើអ្នកអាចវិនិយោគប្រាក់សន្សំ២៥០ដុល្លារឲ្យទទួលបានផលចំណេញ១០%ក្នុងមួយឆ្នាំ នោះក្នុងមួយឆ្នាំអ្នកសល់លុយ៣,៣០០ដុល្លារ ហើយ២០ឆ្នាំក្រោយសល់៦៦,០០០ដុល្លារ។ បន្ថែមលើនេះបើប្រាក់ខែ៥០០ដុល្លាររបស់អ្នកកើនឡើង១០%ក្នុងមួយឆ្នាំទៀតនោះទ្រព្យសរុប២០ឆ្នាំក្រោយបូកទាំងប្រាក់ខែកើនឡើង១០% និងការវិនិយោគចំណេញ១០%ក្នុងមួយឆ្នាំ នឹងកើនដល់៧៧,០០០០ដុល្លារ ដែលចំនួននេះ ក្បែរខ្ទង់លានដុល្លារបាត់ទៅហើយ។ ជាពិសេសបើអ្នកនៅតែបន្តវិនិយោគទៀតនោះអ្នកនឹងមានលុយកាន់តែច្រើនក្លាយជាសេដ្ឋីជាមិនខាន។   អ្នកខ្លះអាចគិតថានិយាយស្រួល បើពេលធ្វើទើបដឹងថាពិបាក យ៉ាងណាមិញបើអ្នកគិតថាពិបាកគិតថាវាមិនអាចទៅរួច ហើយមិនព្រមចាប់ផ្ដើមចាត់ចែងលុយសន្សំនៅវិនិយោគលុយរបស់អ្នកទេនោះមួយជាតិនេះប្រហែលជាមិនអាចមានលុយហូរហៀរក្លាយជាអ្នកមានបានឡើយ។ ដូច្នេះមិនថាអ្នករកលុយបានតិចឬច្រើននោះគឺត្រូវចេះចាត់ចែងលុយតារមយៈដកលុយមកសន្សំរួចប្រើប្រាស់ប្រាក់សន្សំយកទៅវិនិយោគដើម្បីបង្កើនទ្រព្យ។ មកដល់ត្រង់នេះបងប្អូនមួយចំនួនប្រហែលគិតថាវិនិយោគយ៉ាងដូចម្ដេចទៅបើមិនដឹងត្រូវវិនិយោគតាមផ្លូវណាផង។ មានឱកាសវិនិយោគជាច្រើនដែលបងប្អូនអាចចាប់ឱកាសដូចវិនិយោគលើអចលនទ្រព្យ ការចូលហ៊ុនវិនិយោគក្នុងអាជីវកម្ម និងវិនិយោគលើផ្សារហ៊ុនជាដើម។   ក្នុងនោះដែរ ខ្ញុំក៏អាចបង្ហាញផ្លូវបងប្អូនពីការវិនិយោគលើផ្សារភាគហ៊ុន ដោយខ្ញុំមានFacebook page Toeuy Hong-ទឿយ ហុង។ ខ្ញុំតែងតែចែករំលែកទាក់ទងនឹងការវិនិយោគលើផ្សារហ៊ុនថែមទាំងមានវគ្គបង្រៀនវិនិយោគលើផ្សារហ៊ុនផងដែរ៕	{ "spider_name": "businesscambodia", "scrape_at": "2025-06-14_19:40:18", "date_created": "2023-09-17T10:26:56.929Z", "category": "ហិរញ្ញវត្ថុ", "views": 2502, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ចំណូលតិចសន្សំម៉េចសល់! ចំណូលទាបពិបាកសន្សំ ធ្វើរឿង៤នេះបើចង់សន្សំលុយសល់	https://business-cambodia.com/articles/how-to-save-money-with-low-income	សន្សំម៉េចបាន បើលុយចាយមិនគ្រាន់ផង ឬសន្សំម៉េចបានបើរាល់ថ្ងៃមានតម្រូវការច្រើន” គឺជាឃ្លាមួយដែលបងប្អូនចំណូលទាបតែងតែលើកឡើង ពេលពួកគាត់បានស្ដាប់អ្នកណាម្នាក់លើកឡើងពីក្បួនក្នុងការសន្សំលុយ។ ជាការពិតណាស់ ចំពោះអ្នកដែលមានប្រាក់ចំណូលទាប បើចង់សន្សំប្រាក់ឲ្យបានច្រើនគឺមិនងាយនោះ ប៉ុន្ដែមានរឿងខ្លះដែលអ្នកគួរអនុវត្តដើម្បីឲ្យការសន្សំរបស់អ្នកកាន់តែមានប្រសិទ្ធភាពនិងដើរទៅមុខជាលំដាប់។ ខាងក្រោមនេះគឺជាក្បួនក្នុងការសន្សំប្រាក់សម្រាប់បងប្អូនដែលមានតម្រូវការច្រើន៖ ស្វែងយល់ពីប្រភពចំណូលចំណាយឲ្យច្បាស់ ហេតុអ្វីអ្នកត្រូវស្វែងយល់ពីចំណូលចំណាយ? ការធ្វើបែបនេះគឺជួយឲ្យអ្នកគ្រប់គ្រងលុយបានកាន់តែល្អជាងមិន។ អ្នកត្រូវដឹងតើថាអ្នកចំណូលអ្នករកបានប៉ុន្មានពិតប្រាកដក្នុងមួយខែ ហើយត្រូវចំណាយប៉ុន្មានក្នុងមួយខែៗ តើត្រូវចំណាយលើអ្វីខ្លះ? បើអ្នកមិនបានតាមដានចំណូលចំណាយទេនោះអ្នកនឹងមិនដឹងទេថា ក្នុងមួយខែអ្នករកំណូលបានប៉ុន្មាន ហើយចំណូលប៉ុន្មានមួយខែ។ កាត់ចំណាយតាមដែលអាចធ្វើបាន គ្រប់ចំណាយគឺអ្នកសុទ្ធតែអាចកាត់បន្ថយវាបានទាំង។ យ៉ាងណាមិញ មុននឹងអ្នកអាចកាត់បន្ថយចំណាយបាន អ្នកត្រូវតែស្វែងយល់ថាតើក្នុងមួយខែៗអ្នកបានចំណូលលុយទៅលើអ្វីខ្លះ។ ដើម្បីតាមដានចំណាយប្រចាំខែបាន អ្នកត្រូវធ្វើការកត់ត្រាចំណាយប្រចាំថ្ងៃរបស់អ្នកឲ្យបានច្បាស់លាស់និងជាក់លាក់បំផុតតាមដែលអាចធ្វើបាន។ នៅពេលអ្នកតានដាមរាល់ការចំណាយបានច្បាស់ ហើយធ្វើការត្រួតពិនិត្យចំណាយនៅចុងខែ នោះអ្នកនឹងមើលឃញចំណាយណាមិនចាំបាច់ហើយចំណាយណាចាំបាច់។ ដូច្នេះអ្នកអាចកាត់បន្ថយចំណាយមិនចាំបាច់ចេញ ដែលធ្វើឲ្យអ្នកអាចសន្សំសំចៃបានមួយកម្រិតដែរ។  បង្កើនប្រាក់ចំណូល ជាការពិតណាស់ បើអ្នកមានចំណូលទាប ហើយមានតម្រូវការច្រើន អ្នកច្បាស់ជាពិបាកក្នុងការសន្សំប្រាក់ហើយក៏អាចរស់នៅជួបបញ្ហារឿងលុយកាក់ជាមិនខាន។ អ្វីដែលអ្នកត្រូវធ្វើដើម្បីដោះស្រាយបញ្ហានេះ គឺត្រូវបង្កើនប្រាក់ចំណូលរបស់។ ឧទហរណ៍រាល់ថ្ងៃ អ្នកធ្វើការចប់ត្រឹមម៉ោង៥។ បន្ទាប់ពីបញ្ចប់ការងារពេញម៉ោងអ្នកអាចឆ្លៀតពេលអ្វីផ្សេងទៀតដើម្បីបង្កើនប្រាក់ចំណូលដូចជា លក់អនឡាញ ដឹងជញ្ជូន ឬបង្រៀនភាសាជាដើម។ និយាយទៅបើអ្នកមានតម្រូវការច្រើន ហើយមិនព្យាយាមបង្កើនចំណូល នោះអ្នកនឹងជួបបញ្ហារឿងលុយ ហើយគ្មានលុយសម្រាប់សន្សំនោះទេ។  សន្សំតាមទឹកលុយ ពេលខ្លះមនុស្សយកលេសបាំងមុខ ដោយយកលេសថា ចំណូលតិចមិនអាចសន្សំបាន។ បើអ្នកពិតមានចិត្តក្នុងការសន្សំពិតមែន ទោះជាចំណូលតិចក៏នៅតែអាចសន្សំបានដែរ ពោលគឺលុយតិចសន្សំតាមតិចលុយច្រើនសន្សំតាមច្រើន។ បើអ្នកមានប្រាក់ខែ ១៥០ដុល្លារ ក្នុងមួយខែសន្សំបាន ៥ដុល្លារក៏គេហៅថាសន្សំដែរ មិនចាំបាច់សល់លុយរាប់រយទើបហៅការសន្សំនៅទេ។ អញ្ចឹង បើអ្នកមានចំណូលទើបហើយយលលេសបាំងមុខមិនព្យាយាសន្សំ តើថ្ងៃណាអ្នកសល់លុយដូចគេ។ ដូច្នេះអ្នកត្រូវចាប់ផ្ដើមសន្សំពីឥលូវ ដូចពាក្យស្លោកខ្មែរពោលថា” តក់ៗពេញបំពង់”។	{ "spider_name": "businesscambodia", "scrape_at": "2025-06-14_19:40:18", "date_created": "2023-09-17T10:10:23.231Z", "category": "ហិរញ្ញវត្ថុ", "views": 1552, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ច្រកផ្លូវធំៗទាំង៦ ប្រើអាជីពរបស់អ្នកឲ្យដូច CEO មានទ្រព្យរាប់ពាន់លានដុល្លារ	https://business-cambodia.com/articles/how-to-work-as-ceo	តើអ្នកធ្លាប់មានក្តីប្រាថ្នាចង់ក្លាយជា CEO ឬសហគ្រិនដ៏លេចធ្លោម្នាក់ដែរឬទេ? តួនាទីនេះអាចជាក្តីស្រមៃសម្រាប់មនុស្សភាគច្រើន ខណៈមានមនុស្សតិចតួចបំផុតដែលបានបំពេញការងាររាប់ឆ្នាំ មានបទពិសោធន៍ចាស់វស្សា និងកត្តាអំណោយផលជាច្រើនផ្សេងទៀត ទើបអាចមានសមត្ថភាពឡើងដល់ចំណុចកំពូល។ ប៉ុន្តែចូរកុំបារម្ភអី ខាងក្រោមនេះជាច្រកផ្លូវធំៗទាំង៦ ជួយអ្នកអាចក្លាយជា CEO នៃអាជីពរបស់អ្នក ហើយធ្វើការដូចមហាសេដ្ឋីធ្វើ៖ ១/. បង្កើតផាសុកភាពក្នុងការសម្រេចចិត្តឲ្យដូច CEO៖ ក្នុងនាមជា CEO ម្នាក់វាជារឿងសំខាន់ក្នុងការប្រមូលព័ត៌មានឲ្យគ្រប់ជ្រុងជ្រោយ សួរសំណួរ និងពិចាពិចារណាអំពីលទ្ធផលដែលអាចកើតឡើងនៃការសម្រេចចិត្ត។ បន្ទាប់មកនៅចុងបញ្ចប់ នាយកប្រតិបត្តិត្រូវតែធ្វើការសម្រេចចិត្ត ហើយរស់នៅជាមួយនឹងជម្រើសដែលគាត់បានធ្វើ។ ២/. CEO ពិចារណាទាំងរយៈពេលខ្លី និងរយៈពេលវែង៖ ប្រសិនបើ CEO មានបំណងចង់ទទួលបានភាពជោគជ័យប្រកបដោយនិរន្តរភាព នាយកប្រតិបត្តិដ៏ល្អម្នាក់រក្សាជើងម្ខាងឱ្យរឹងមាំក្នុងបច្ចុប្បន្នកាល ហើយជើងម្ខាងទៀតប្រឈមមុខនឹងអនាគតដោយអារម្មណ៍រំពឹងទុក ។ ការរស់នៅក្នុងបច្ចុប្បន្ន និងអនាគត នឹងជួយអ្នកត្រៀមខ្លួនរួចរាល់តតាំងបញ្ហានានា និងចាប់ឱកាសបានទាន់ពេលវេលា។ ៣/. CEO បន្តរៀន និងអភិវឌ្ឍជំនាញថ្មីៗ៖ CEO ពូកែមិនអាចនៅទ្រឹងមួយកន្លែងបានទេ ព្រោះអ្នកនឹងដើរក្រោយគេមិនខាន។ អ្នកត្រូវឆ្លៀតពេលខ្លះដើម្បីអភិវឌ្ឍសមត្ថភាពខ្លួនឯងដូចជា រៀនជំនាញថ្មីៗ បណ្តុះជំនាញទន់បន្ថែម ឬជំនាញទំនាក់ទំនងជាដើម។ មិនថាអ្វីក៏ដោយក្នុងនាមជា CEO ត្រូវការពេលវេលាដើម្បីកែលម្អនិងពង្រឹងសមត្ថភាពខ្លួនជាបន្តបន្ទាប់។ ៤/. CEO សេពគប់ជាមួយមនុស្សឆ្លាត ហើយស្វែងរកដំបូន្មានល្អៗ៖ ប្រសិនបើសង្គមវិនិច្ឆ័យយើងដោយក្រុមហ៊ុនដែលយើងធ្វើការ នោះពិភពជំនួញវិនិច្ឆ័យយើងតាមរយៈមនុស្សដែលយើងជួល និងសេពគប់ជាមួយ។ CEO ឆ្លាតវៃចេះជ្រើសរើសមនុស្សជុំវិញខ្លួនដែលអាចជួយផ្តល់ដំបូន្មានល្អ ឬធ្វើជាបុគ្គលគំរូ។ ក្នុងនោះអ្នកក៏គួរដឹងពីក្រុមមនុស្សដែលមិនគួរនៅក្បែរផងដែរដូចជា ជនទាញអ្នកឲ្យខាតប្រយោជន៍ កែងបន្លំអ្នក ឬនាំអ្នកឲ្យខូចកេរ្តិ៍ឈ្មោះជាដើម។ ៥/. CEO ដឹងពីរបៀបនិយាយថា «ទេ» រាល់ពេលដែលអ្នកនិយាយថា "បាទ" ចំពោះរឿងមួយ អ្នកកំពុងនិយាយថា "ទេ" ចំពោះអ្វីផ្សេងទៀត។ នៅពេលឆ្លុះបញ្ចាំងពីភាពជោគជ័យរបស់ Apple លោក Steve Jobs ធ្លាប់បាននិយាយថា៖ «ខ្ញុំមានមោទកភាពចំពោះរឿងជាច្រើនដែលយើងមិនបានធ្វើដូចអ្វីដែលយើងបានធ្វើ។ ការច្នៃប្រឌិតដ៏អស្ចារ្យគឺកើតចេញពីការនិយាយពាក្យថា "ទេ" ចំពោះរឿងមិនសំខាន់រាប់ព័ន្ធ»។ ៦/. CEO មានភាពធន់នឹងការតស៊ូជំនះឧបសគ្គ និងដោះស្រាយជម្លោះ៖ អ្នកដឹកនាំគ្រប់រូបនឹងជួបទុក្ខលំបាក ភាពអត់ធ្មត់ និងការប្រកាន់ចិត្តជាកណ្តាល រួមទាំងសមត្ថភាពក្នុងការវិនិច្ឆ័យជម្លោះ គឺជារឿងសំខាន់បំផុតមួយ។ អ្នកត្រូវរៀនពីវិធីសាស្ត្រកាត់បន្ថយជម្លោះ និងដោះស្រាយតាមរបៀបការទូត។ ប្រសិនបើស្ថាប័នរបស់អ្នកមានជម្លោះផ្ទៃក្នុង ឬជាមួយដៃគូសហការតើអ្នកនឹងមានដំណោះស្រាយបែបណា? ចំណុចទាំង៦ ខាងលើមិនខុសប្លែកគ្នាពីការបំពេញតួនាទីជា CEO របស់លោក Elon Musk មហាសេដ្ឋីលេខ១លើលោកនោះទេ។ នាយកប្រតិបត្តិក្រុមហ៊ុនខ្នាតយក្ស Tesla និង Spacex រូបនេះ តែងប្រកាន់គោលការណ៍ធំៗទាំងនេះ៕ អត្ថបទដោយ៖ កាន់ ដារ៉ា (ស្មេរពនេចរ) ម្ចាស់ស្នាដៃសៀវភៅ «ច្រវាក់ប្រាក់ខែ» ចែករំលែកគំនិត ឬផ្សព្វផ្សាយអាជីវកម្មអ្នកទីនេះ សូមទំនាក់ទំនង ០៩៦ ៤៩៩ ៧៣ ៦៦	{ "spider_name": "businesscambodia", "scrape_at": "2025-06-14_19:40:18", "date_created": "2023-09-17T09:53:38.322Z", "category": "ភាពជាអ្នកដឹកនាំ", "views": 113, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
អបអរ! អង្គការយូណេស្កូ សម្រេចដាក់ប្រាសាទកោះកេរ្តិ៍ ចូលជាបេតិកភណ្ឌពិភពលោក ជាផ្លូវការហើយ	https://business-cambodia.com/articles/unesco-cambodia-news	យោងតាមការចុះផ្សាយរបស់ UNESCO Cambodia  នៅល្ងាចថ្ងៃទី១៧ ខែកញ្ញា ឆ្នាំ២០២៣នេះបានឱ្យដឹងថារមណីយដ្ឋានបុរាណវិទ្យា ប្រាសាទកោះកេរ្តិ៍ បានចុះក្នុងបញ្ជីបេតិកភណ្ឌពិភពលោករបស់អង្គការយូណេស្កូហើយ។   ប្រភពដដែលបានឱ្យដឹងថាអង្គការយូណេស្កូ ទទួលស្គាល់ពីសារៈសំខាន់ផ្នែកប្រវត្តិសាស្ត្រ និងស្ថាបត្យកម្មពិសេសនៃរមណីយដ្ឋានបុរាណវិទ្យាកោះកេរ្តិ៍ និងតម្លៃជាសាកលដ៏លេចធ្លោរបស់ខ្លួន ដែលជាកិត្តិយសដល់កេរដំណែលដ៏យូរអង្វែងនៃអរិយធម៌ខ្មែរ និងការខិតខំប្រឹងប្រែងរបស់ប្រទេសកម្ពុជា ដើម្បីការពាររតនសម្បត្តិរបស់ខ្លួនសម្រាប់មនុស្សជាតិជំនាន់ក្រោយ។   ប្រាសាទនេះមានផ្ទៃដីទំហំជាង ៨,៧០០ហិកតា ស្ថិតនៅក្នុងស្រុកគូលែន ឃុំស្រយង់ ដោយគ្របដណ្តប់ភូមិ៣ គឺភូមិរំចេក ភូមិកោះកេរ្តិ៍ និង ភូមិស្រយ៉ង់ជើង និងជាសិល្បៈអស្ចារ្យលើស្ថាបត្យកម្ម និងបដិមាធំៗ ដូចជាព្រះឥសូររាំ សិវលិង្គ ព្រះនារាយណ៍ ព្រះព្រហ្ម និងបដិមាទេពផ្សេងៗទៀតដែលប្រកបដោយ សោភណ្ឌភាព និងរស់រវើក.....។ល។   គួរជម្រាបផងដែរថាប្រាសាទកោះកេរ្តិ៍មានទីតាំងស្ថិតនៅក្នុងភូមិស្រយ៉ង់ខាងជើង ឃុំស្រយ៉ង់ ស្រុកគូលែន ខេត្តព្រះវិហារ តំបន់ប្រាសាទដ៏វិសុទ្ធនេះមានចម្ងាយប្រមាណ ១០០គីឡូម៉ែត្រពីទីរួមខេត្តសៀមរាប និងមានចម្ងាយប្រមាណ ៤៦០គីឡូម៉ែត្រពីរាជធានីភ្នំពេញ៕       អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:18", "date_created": "2023-09-17T09:47:51.374Z", "category": "ព័ត៌មានថ្មីៗ", "views": 216, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
ឯកឧត្តមរដ្ឋមន្រ្តីក្រសួងអប់រំ បង្ហាញអំពីការងារ ស្នូលចំនួន៨ចំណុច ដើម្បីពង្រឹងលើវិស័យអប់រំកម្ពុជា	https://business-cambodia.com/articles/h-e-moeys-cambodia-eductaion	ឯកឧត្តមឧបនាយករដ្ឋមន្រ្តី ហង់ ជួនណារ៉ុន រដ្ឋមន្រ្តីក្រសួងអប់រំ យុវជន និងកីឡា បានលើកឡើង ក្នុងឱកាសដែលឯកឧត្តមឡើងធ្វើបាឋកថាស្ដីពី ការសម្រួចអាទិភាពកំណែទម្រង់វិស័យអប់រំ យុវជន ថា អាទិភាពស្នូលចំនួន៨ដែលបានដាក់ចេញដោយរដ្ឋាភិបាលកម្ពុជាការងារនឹងជួយដល់កំណែទម្រង់វិស័យអប់រំ ឱ្យកាន់តែប្រសើរឡើងដែលក្នុងនោះរួមមាន៖   អាទិភាពស្នូលទី១៖ ការពង្រឹងអភិបាលកិច្ចសាលារៀន។ អាទិភាពស្នូលទី២៖ ការពិនិត្យ កែសម្រួល និងរៀបចំកម្មវិធីសិក្សា និងសកម្មភាពក្រៅម៉ោងសិក្សាឱ្យស្របទៅតាមតម្រូវការក្នុងការពង្រឹងចំណេះដឹង វិន័យ សីលធម៌ និងឥរិយាបថរបស់សិស្ស។ អាទិភាពស្នូលទី៣៖ ការលើកកម្ពស់សុខភាពសិក្សា ដោយយកចិត្តទុកដាក់លើសុខភាពរបស់សិស្ស តាមរយៈកម្មវិធីអាហារូបត្ថម្ភដល់កុមារ និងការត្រួតពិនិត្យគុណភាពចំណីអាហារនៅតាមសាលា។ អាទិភាពស្នូលទី៤៖ ការជំរុញ និងលើកទឹកចិត្តការចូលរួមរបស់មាតាបិតា អាណាព្យាបាលនិងសហគមន៍ក្នុងការអប់រំ ស្របតាមពាក្យស្លោកភាពជាដៃគូ រដ្ឋ និងសហគមន៍ ដើម្បីការអប់រំ។   អាទិភាពស្នូលទី៥៖ ការអប់រំឌីជីថល អាទិភាពស្នូលទី៦៖ ការបង្កើតមជ្ឈមណ្ឌលឧត្តមភាពនៅគ្រឹះស្ថានឧត្តមសិក្សា អាទិភាពស្នួលទី៧៖ ការកសាងប្រព័ន្ធ និងការអភិវឌ្ឍសមត្ថភាព និងអាទិភាពស្នូលទី៨៖ ការអភិវឌ្ឍន៍ការអប់រំកាយ និងកីឡា។   ជាមួយគ្នានេះ ដើម្បីឆ្លើយតបទៅនឹងការអភិវឌ្ឍន៍កំណែទម្រង់វិស័យអប់រំ ការបង្កើតឱ្យមានកម្មវិធីលើកកម្ពស់គុណវឌ្ឍិគ្រូបង្រៀន និងគណៈគ្រប់គ្រងសាលារៀន ជាកត្តាចាំបាច់បំផុត ដែលអនុញ្ញាតជូនលោកគ្រូ អ្នកគ្រូ អាចបង្កើតគំនិតថ្មីៗពាក់ព័ន្ធនឹងការសិក្សារបស់សិស្ស តាមរយៈការបង្ហាញពីលទ្ធផលតេស្តរបស់សិស្សជូនដល់សហគមន៍ បង្ហាញរបាយការណ៍របស់សាលារៀនជូនដល់សហគមន៍ ដើម្បីឱ្យមជ្ឈដ្ឋានជុំវិញយល់ដឹងពីសារៈសំខាន់នៃការសិក្សាពីព្រោះសហគមន៍ក៏ជាផ្នែកមួយដ៏សំខាន់ក្នុងការរួមចំណែកលើកកម្ពស់គុណវឌ្ឍិផងដែរ៕   អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:18", "date_created": "2023-09-17T09:34:33.791Z", "category": "ភាពជាអ្នកដឹកនាំ", "views": 76, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
ធ្លាប់គេមើលងាយគំនិតខ្លួនទេ? នេះជាអ្វីដែលមហាសេដ្ឋី Elon Musk ឆ្លើយតប ពេលគេថាគំនិតគាត់គ្មានផ្លូវ	https://business-cambodia.com/articles/elon-musk-been-looked-down-upon	តើធ្លាប់ត្រូវបានគេមើលងាយក្តីស្រមៃទេ? តើធ្លាប់ត្រូវបានគេសើចចម្អកគំនិតអ្នកទេ? ធ្លាប់ទេគេថាគំនិតអ្នក ទៅមិនរួច ធ្វើមិនកើត គ្មានផ្លូវ? បើធ្លាប់ មិនជាបញ្ហាអ្វីទេ ព្រោះមហាសេដ្ឋីលេខមួយលើលោក Elon Musk ក៏ធ្លាប់ត្រូវបានគេបោះសម្តី ថាអាជីវកម្មរបស់លោកគ្មានថ្ងៃរីកចម្រើន និងគង់ដើរដល់ទីបញ្ចប់ក្នុងរយៈពេលដ៏ខ្លីខាងមុខផងដែរ។ ម្ចាស់ក្រុមហ៊ុនបច្ចេកវិទ្យាខ្នាតយក្ស SpaceX និង Tesla បានលើកឡើងថា៖ «មហាសេដ្ឋីវិនិយោគិន Charlie Munger ធ្លាប់បានប្រាប់មនុស្សដែលអង្គុយរួមតុអាហារថ្ងៃត្រង់កាលពីពេលកន្លងទៅប្រហែលជាង ១០ឆ្នាំមុនថា (វិធីទាំងអស់ និងផ្លូវដែល Tesla កំពុងដើរនឹងបរាជ័យ)»។ លោក Elon Musk បានសរសេរដូច្នេះក្នុងសំណេរមួយលើគណនី Twitter (X) របស់លោកកាលពីថ្ងៃទី១៧ ខែកុម្ភៈ ឆ្នាំ ២០២២។ ក្នុងសំណេរនោះមហាសេដ្ឋីលេខមួយលើលោករូបនេះ បានរៀបរាប់យ៉ាងដូច្នេះថា៖ «ខ្ញុំបានទទួលទានអាហារថ្ងៃត្រង់ជាមួយលោក Munger ក្នុងឆ្នាំ២០០៩ ជាកន្លែងដែលគាត់បានប្រាប់អ្នករួមតុទាំងមូលនូវវិធីដែល Tesla នឹងបរាជ័យ។ វាធ្វើឲ្យខ្ញុំក្រៀមក្រំណាស់ ប៉ុន្តែខ្ញុំបានប្រាប់គាត់វិញថា ខ្ញុំយល់ស្របជាមួយនឹងហេតុផលទាំងអស់នោះ ហើយពួកយើងអាចនឹងស្លាប់ ប៉ុន្តែវាពិតជាមានតម្លៃណាស់ក្នុងការព្យាយាមឲ្យអស់ពីលទ្ធភាព ប្រសើរជាងមិនហ៊ានធ្វើអ្វីសោះ»។ យ៉ាងណាមិញ បច្ចុប្បន្ន Tesla គឺជាក្រុមហ៊ុនផលិតរថយន្តដ៏មានតម្លៃបំផុតរបស់ពិភពលោក ជាមួយនឹងមូលធនប័ត្រទីផ្សារចំនួន ៩៥៤.៣ ពាន់លានដុល្លារ ខណៈលោក Elon Musk កាន់កាប់ទ្រព្យសម្បត្តិប្រមាណ ២៦៩.៨ ពាន់លានដុល្លារ ចេញផ្សាយដោយទស្សនាវដ្តី Forbes ចុះថ្ងៃទី១៧ ខែកញ្ញា ឆ្នាំ ២០២៣នេះ។ គួរបញ្ជាក់ផងដែរថា ការលើកឡើងខាងលើរំលឹករឿងកន្លងទៅជាង ១០ឆ្នាំនេះ គឺជាការឆ្លើយតបរបស់លោក Elon Musk ទៅនឹងការផ្សាយឡើងវិញអំពីមតិយោបល់របស់លោក Charlie Munger វ័យ ៩៩ឆ្នាំជាអនុប្រធានក្រុមហ៊ុន Berkshire Hathaway និងដៃស្តាំរបស់ Warren Buffett ដែលគាត់បានប្រដូចរូបិយបណ្ណអេឡិចត្រូនិចទៅនឹង «ជំងឺកាមរោគ»។ ដូច្នេះប្រសិនអ្នកធ្លាប់ ឬកំពុងត្រូវបានអ្នកដទៃជិះជាន់ក្តីស្រមៃ មើលស្រាល ឬបន្ទុចបង្អាក់ បំបាក់ទឹកចិត្ត ចូរកុំអស់សង្ឃឹម ត្រូវប្រឹងឲ្យអស់ពីលទ្ធភាព សមត្ថភាពដែលអ្នកមាន បង្ហាញពួកគេឲ្យឃើញថាអ្នកពិតជាអាចធ្វើបានពិតប្រាកដមែន តួយ៉ាងដូចជាសាច់រឿងលោក Elon Musk ខាងលើឃើញជាក់នឹងភ្នែក៕ អត្ថបទដោយ៖ កាន់ ដារ៉ា (ស្មេរពនេចរ) ម្ចាស់ស្នាដៃសៀវភៅ «ច្រវាក់ប្រាក់ខែ» ចែករំលែកគំនិត ឬផ្សព្វផ្សាយអាជីវកម្មអ្នកទីនេះ សូមទំនាក់ទំនង ០៩៦ ៤៩៩ ៧៣ ៦៦	{ "spider_name": "businesscambodia", "scrape_at": "2025-06-14_19:40:18", "date_created": "2023-09-17T09:32:08.304Z", "category": "ភាពជាអ្នកដឹកនាំ", "views": 381, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
អន្ទាក់បំណុ.ល! អន្ទាក់៥នេះ អាចទាញជើងអ្នកឱ្យធ្លាក់ខ្លួនវេទនា ពេលមិនបានប្រយ័ត្ន	https://business-cambodia.com/articles/5-reasons-of-debt	មនុស្សភាគច្រើនសុទ្ធតែមិនចង់ជាប់បំណុល ប៉ុន្តែដោយសារតែមនុស្សមានលក្ខខណ្ឌរស់នៅមិនដូចគ្នា ទើបធ្វើឱ្យមានអ្នកខ្លះគេចផុតពីបំណុល ឯអ្នកខ្លះទៀតមិនអាចចៀសផុត។ ពាក់ព័ន្ធទៅនឹងបញ្ហាបំណុលនេះ Business Cambodia សូមនាំអារម្មណ៍របស់មិត្តអ្នកអាន មកស្គាល់អន្ទាក់៥ យ៉ាង ដែលអាចទាញមនុស្សឱ្យធ្លាក់ក្នុងបំណុល។ ហើយសូមរំលឹកផងដែរថា លោកអ្នកអាចកំពុងតែឈរក្បែរ ឬស្ថិតក្នុងអន្ទាក់ទាំងនោះផងក៏មិនដឹង។   ១. ចែកមិនដាច់រវាងតម្រូវការនិងចំណង់៖ យើងអាចហៅវាបានថា អន្ទាក់ចំណាយ បើអ្នកចាយត្រូវលុយអ្នកនឹងកើន ប៉ុន្តែបើចាយខុសវិញគឺស្មើនឹងដើរចូលអន្ទាក់ហើយ។ មនុស្សចាយលុយខុសនៅពេលដែលគេបែងចែកមិនដាច់រវាង តម្រូវការ និងចំណង់ ពេលដែលច្រឡំថាចំណង់ជារបស់ចាំបាច់នោះលោកអ្នកនឹងឈានទៅរកការចាយលើចំណូល ខណៈដែលចំណាយលើសចំណូលនេះហើយដែលជាប្រភពធំនៃបំណុល។   ២. ខ្ចីលុយគេរកស៊ីលើរបរមិនមានចំណេះ៖ វាមិនខុសទេប្រសិនបើអ្នកចង់ខ្ចីលុយគេមករកស៊ី ប៉ុន្តែវានឹងក្លាយទៅជាកំហុសដ៏ធ្ងន់ធ្ងរមួយ ប្រសិនបើរកស៊ីលើវិស័យដែលអ្នកមិនមានចំណេះដឹងទាល់តែសោះ។ មនុស្សមិនតិចឡើយដែលធ្លាក់ខ្លួនចូលក្នុងបំណុលយ៉ាងជ្រៅ ព្រោះតែឃើញគេរកស៊ីរបរមួយកាក់កប ក៏តាំងទៅខ្ចីលុយធនាគារមករកស៊ីរបរដូចគេទាំងដែលខ្លួនឯងគ្មានចំណេះដឹងខាងហ្នឹងសោះ ចុងក្រោយរកស៊ីខាតកប់ដើមលុយធនាគារក៏ជំពាក់ដោះស្ទើរមិនរួច។   ៣. ឥទ្ធិពលសង្គម៖ ស្របពេលដែលសង្គមជាតិកាន់តែរីកចម្រើន សម្ភារៈប្រើប្រាស់ក៏កាន់តែទំនើប ហើយបណ្ដាញសង្គមដែលធ្លាប់ជាកន្លែងផ្សព្វផ្សាយព័ត៌មាន ក៏បានក្លាយជាឧបករណ៍សម្រាប់ឱ្យមនុស្សមួយចំនួនបង្ហាញពីជីវិតឡូយឆាយនិងស៊ីវីល័យរបស់ខ្លួនឯង។ ទង្វើបែបនេះវាបានទាញឱ្យមនុស្សចាប់ផ្ដើមធ្វើការប្រៀបធៀប និងឱ្យតម្លៃទៅលើសម្ភារៈនិយមក្រៅខ្លួន រហូតមានអ្នកខ្លះហ៊ានសូម្បីតែខ្ចីលុយអ្នកដទៃដើម្បីទិញរបស់ទំនើបផ្គាប់ភ្នែកសង្គម។   ៤. លង់នឹងការបង់រំលស់៖ បច្ចុប្បន្ននេះវិស័យហិរញ្ញវត្ថុកាន់តែមានភាពរីកចម្រើន ក្នុងនោះសេវាកម្ចីក៏ងាយស្រួល ហើយសេវាបង់រំលស់ក៏មានច្រើន។ យើងសង្គេតឃើញថាឥឡូវនេះទិញរបស់អ្វីក៏មានបង់រំលស់ដែរ ដូចជាតាំងពីរបស់តូចរហូតដល់របស់ធំ ដែលមានដូចជា ទូរស័ព្ទ កុំព្យូទ័រ ទូទឹកក ម៉ូតូ ឡាន ផ្ទះជាដើម។   ត្បិតតែការបង់រំលស់មានផលល្អសម្រាប់អ្នកដែលមានតម្រូវការចាំបាច់ ប៉ុន្តែវាបានក្លាយជាវិធីសាស្រ្តពង្វក់ដល់អ្នកដែលមានទម្លាប់ប្រើប្រាស់សម្ភារៈនិយមមួយចំនួន ឱ្យហ៊ានប្ដូរសេរីថ្មីៗ ទាំងដែលខ្លួនឯងគ្មានលុយ។ ដូច្នេះមុននឹងសម្រេចចិត្តប្រើសេវាបង់រំលស់ សូមគិតឱ្យច្បាស់សិនថា តើរបស់នោះពិតជាចាំបាច់សម្រាប់ជីវិតរបស់អ្នកណាស់មែនទេ?   ៥. ចង់មានដោយមិនខំប្រឹង៖ មនុស្សភាគច្រើនសុទ្ធតែប្រាថ្នាចង់បានភាពមានបាន ប៉ុន្តែមានមនុស្សមួយចំនួនចង់មានបានតែចង់បានដោយស្រួល មិនចង់ហត់នឿយ។ ហេតុនេះហើយទើបជាឱកាសសម្រាប់ជនបោកប្រាស់មួយចំនួន ចេញសកម្មភាពបោកបញ្ឆោតលុយកាក់ ដែលមានដូចជាការបបួលចូលទុនវិនិយោគ។ ពួកនោះចូលចិត្តនិយាយថា ដាក់តែលុយមកដល់ឆ្នាំចំណេញបានគុណនឹង២នៃលុយដែលដាក់ ឬដាក់តែលុយមកខ្ញុំអ្នករកស៊ីចំណេញចែកគ្នា។   អ្នកខ្លះជឿគេស្លុងហ៊ានសូម្បីតែខ្ចីលុយធនាគារយកទៅដាក់ជាមួយគេ ទាំងមិនបានពិចារណាឱ្យដិតដល់ទេថា គ្មានអ្វីដែលបានមកដោយងាយជាពិសេសលុយ។ ជាក់ស្ដែងការវិនិយោគមិនមែនគ្រាន់តែដាក់លុយចោលឡើយ វាទាមទារឱ្យយើងធ្វើការសិក្សាឱ្យបានហ្មត់ចត់ និងតាមដានជាប្រចាំ ទើបអាចរកឱកាសចំណេញច្រើន។   សូមរំលឹកថា ប្រសិនបើលោកអ្នកឃើញថាខ្លួនឯងកំពុងតែស្ថិតនៅក្បែរអន្ទាក់បំណុលទាំង ៥ខាងលើនេះ សូមប្រញាប់ឈានជើងចេញឱ្យឆា្ងយពីអន្ទាក់ទាំងនោះ តែបើជ្រុលជាជាប់អន្ទាក់ហើយប្រញាប់រកវិធីដកខ្លួនឱ្យឆាប់ណា៕   អត្ថបទដោយ៖ សូ សុខលី	{ "spider_name": "businesscambodia", "scrape_at": "2025-06-14_19:40:18", "date_created": "2023-09-17T08:40:49.248Z", "category": "ហិរញ្ញវត្ថុ", "views": 1881, "author": { "first_name": "SOKLY", "last_name": "SO", "email": "soklyso.edu@gmail.com" }, "quality_warning": [ "noisy", "short_sentences" ] }
អាយុច្រើនហើយ មិនទាន់សល់លុ.យ! សាក ៥ក្បាច់តាមតា Warren Buffet ជួយកសាងទ្រ.ព្យ លែងជួបវិបត្តិ	https://business-cambodia.com/articles/5-tips-from-warren-buffett	បច្ចុប្បន្ននេះ មនុស្សមិនតិចទេ ដែលកំពុងខ្វល់ចិត្តរឿង មានវ័យច្រើនហើយ ប៉ុន្តែមិនទាន់សល់ទ្រព្យអ្វីជាដុំកំភួននៅឡើយ។ ជួនជាពេលនេះកំពុងជិតដាច់ឆ្នាំទៀត វាកាន់តែធ្វើឱ្យមនុស្សយើងកាន់តែគិតច្រើន ព្រោះថាត្រូវកើនអាយុទៀតហើយ។ ថ្ងៃនេះ Business Cambodia សូមលើកយកដំបូន្មានលុយកាក់ពិសេស ទាំង៥ជំហាន ពីបិតាវិនិយោគ Warren Buffett ដែលអាចជួយលោកអ្នកឱ្យចេញផុតពី បញ្ហាហិរញ្ញវត្ថុ និងកសាងទ្រព្យសម្បត្តិចាប់ពីឆ្នាំថ្មីបាន ដោយយោងតាមការចុះផ្សាយរបស់សារព័ត៌មាន The Motley Fool។   ១. គិតរយៈពេលវែង៖ កំពូលអ្នកវិនិយោគរូបនេះ ចំណាយលុយទិញភាគហ៊ុនម្ដងៗ សុទ្ធតែគិតពីផលចំណេញរយៈពេលវែង។ ប្រសិនបើប្រៀបធៀបជាមួយនឹងការចាយលុយវិញ ក៏គាត់ចង់បង្ហាញឱ្យឃើញថា រាល់លុយដែលចេញទៅទាំងអស់ ត្រូវតែបានផលត្រឡប់មកវិញ។ ការចំណាយលុយ ឬការវិនិយោគខ្លះ អាចនឹងមិនផ្ដល់ផលចំណេញភ្លាមៗឡើយ ប៉ុន្តែឱ្យតែអ្នកច្បាស់ និងដើរត្រូវផ្លូវ វាប្រាកដជាឱ្យផលចំណេញដ៏ច្រើនសន្ធឹកសន្ទាប់នៅពេលខាងមុខ។   ជាក់ស្ដែងដូចជាការយកលុយទៅទិញដីទុកជាដើម អាចនឹងមានអ្នកនិយាយថាទិញដីទុកចោលដូចជាការយកលុយទៅកប់ក្នុងដី។ ក៏ប៉ុន្តែបើអ្នកទិញត្រូវប្លង់ ចំកន្លែង ថ្ងៃណាមួយវាអាចនឹងឡើងថ្លៃចំណេញ គុណនឹង២ គុណនឹង៣ក៏ថាបាន។ សូមគិតឱ្យបានហ្មត់ចត់មុននឹងចាយលុយទិញទ្រព្យ ឬវិនិយោគអ្វីមួយ ព្រោះអ្នកគិតកាន់ច្បាស់កម្រិតណា អ្នកនឹងអាចទទួលឱកាសចំណេញកាន់តែច្រើនកម្រិតហ្នឹងដូចគ្នា។   ២. ផ្ដោតលើជំនាញរបស់អ្នក៖ អាយុច្រើនហើយ អ្នកគួរតែមានជំនាញអ្វីមួយជារបស់ខ្លួនឯងហើយ ដូច្នេះពេលដែលអ្នកចង់ធ្វើអ្វីសូមធ្វើដោយផ្អែកលើជំនាញរបស់ខ្លួនឯង ជាជាងសាកល្បងធ្វើអ្វីថ្មីផ្សេងទៀត។ មិនថារកស៊ី ឬវិនិយោគឡើយ គួរតែធ្វើទៅលើវិស័យដែលអ្នកមានចំណេះដឹង និងជំនាញច្បាស់លាស់ ដើម្បីចៀសវាងបញ្ហាធ្ងន់ធ្ងរ និងហានិភ័យខ្ពស់។ ឧទាហរណ៍ថាអ្នកមានជំនាញចុងភៅ គួរតែបើកកន្លែងរកស៊ីពាក់ព័ន្ធនឹងការញ៉ាំ មិនមែនជំនាញចុងភៅទៅលក់គ្រឿងសំណង់ឡើយ។   ៣. ធ្វើអ្វីគិតពីហានិភ័យ៖ ច្បាប់ទី១ របស់លោក Warren Buffett គឺមិនត្រូវធ្វើឱ្យបាត់បង់លុយឡើយ ចំណែកឯច្បាប់ទី២ គឺមិនត្រូវភ្លេចច្បាប់ទីមួយជាដាច់ខាត។ ហេតុនេះហើយ មិនថាធ្វើអ្វីទេអ្នកត្រូវតែគិតជាមុនសិនថា តើវាអាចធ្វើឱ្យខាតលុយទេ តើហានិភ័យវាមានខ្ពស់កម្រិតណា តើអាចនឹងមានបញ្ហាអ្វីខ្លះ ហើយគួរត្រៀមខ្លួនដោះស្រាយដោយរបៀបណា? ប្រសិនបើបានសួរ និងឆ្លើយសំណួរទាំងអស់នេះ មានន័យថារឿងដែលអ្នកកំពុងធ្វើគឺច្បាស់លាស់ហើយ ទោះជួបបញ្ហាក៏អ្នកគង់នឹងអាចដោះស្រាយចេញ ព្រោះថាបានត្រៀមខ្លួនរួចរាល់ហើយ។   ៤. រៀនវាយតម្លៃ៖ នៅក្នុងការរស់នៅពិតជាមានជម្រើសច្រើនណាស់ឱ្យអ្នកជ្រើសរើសធ្វើ ដូច្នេះមុននឹងធ្វើអ្វីមួយ វាតម្រូវឱ្យអ្នកមានសមត្ថភាពវាយតម្លៃ។ បើការវាយតម្លៃរបស់អ្នកល្អ អ្នកនឹងដើរមិនសូវខុស តែបើវាយតម្លៃខុស អ្នកនឹងមានបញ្ហាច្រើន។ ដូច្នេះសូមរៀនវាយតម្លៃជាប្រចាំ តាមរយៈការសង្កេត បទពិសោធន៍ដែលធ្លាប់ឆ្លងកាត់ ស្ថានភាពសង្គម ព្រមទាំងរៀនពិបទពិសោធន៍របស់អ្នកដទៃថែមផង។   ៥. កុំប្រញាប់ពេក៖ នៅពេលដែលមានអាយុកាន់តែច្រើន ហើយមិនទាន់សល់លុយ អ្នកប្រហែលជាមានអារម្មណ៍ ចង់រកផ្លូវចេញឱ្យបានឆាប់ហើយ។ តែកុំប្រញាប់ពេកអីណា ព្រោះការប្រញាប់អាចនាំមកនូវបញ្ហាធំនឹកស្មានមិនដល់ក៏ថាបាន។ ប្រញាប់ពេក អាចធ្វើឱ្យសម្រេចិត្តខុស ប្រញាប់មានលុយពេក អាចនឹងត្រូវគេបោកប្រាស់។ រាល់ថ្ងៃនេះមិនខ្វះទេគម្រោងវិនិយោគបោកប្រាស់ ហើយគេបោកបានភាគច្រើនគឺចំមនុស្សដែលកំពុងរកច្រកចេញពីបញ្ហាដូចជាអ្នក ឬមនុស្សដែលប្រញាប់មានបានជាដើម។   ដូច្នេះហើយមិនថាធ្វើអ្វីទេ ជាពិសេសពាក់ព័ន្ធនឹងរឿងលុយកាក់ សូមពិចារណាឱ្យបានល្អិតល្អន់សិន។ កុំគិតងាយៗ គ្មានលុយឯណារកមកដោយមិនបាច់ធ្វើអ្វីសោះនោះទេ គ្មានការវិនិយោគណាដដាក់តែលុយចោលសោះក៏ចំណេញដែរទេ។ ប្រយ័ត្នការសម្រេចចិត្ឱ្តឱ្យបានច្បាស់ ចាប់ឱកាសឱ្យត្រូវ ទើបអ្នកអាចទទួលបានផលចំណេញច្រើន និងមានហានិភ័យទាប៕   អត្ថបទដោយ៖ សូ សុខលី	{ "spider_name": "businesscambodia", "scrape_at": "2025-06-14_19:40:18", "date_created": "2023-09-17T08:30:56.665Z", "category": "ហិរញ្ញវត្ថុ", "views": 1410, "author": { "first_name": "SOKLY", "last_name": "SO", "email": "soklyso.edu@gmail.com" }, "quality_warning": [ "noisy", "short_sentences" ] }
ចំណុចដែលអ្នកត្រូវពិនិត្យមើលដាច់ខាត ចំពោះសញ្ញា៣ នេះមុនទិញផ្ទះបង់រំលស់	https://business-cambodia.com/articles/tip-befor-buy-home-	តើលោកអ្នកបានដឹងហើយឬនៅថា មុនពេលទិញផ្ទះបង់រំលស់ អ្នកត្រូវមានលក្ខខណ្ឌអ្វីខ្លះ? សម្រាប់ម្ចាស់អចលនទ្រព្យ គេត្រូវពិនិត្យមើលលើលទ្ធភាពរកចំណូលរបស់អ្នក ការចំណាយ និងលទ្ធភាពបង់រំលស់ជាដើម។ ក៏ប៉ុន្តែនេះគ្រាន់តែជាផ្នែកមួយប៉ុណ្ណោះ ពីព្រោះថា អ្នកត្រូវត្រៀមខ្លួនច្រើនជាងនេះឆ្ងាយណាស់មុននឹងសម្រេចចិត្តទិញផ្ទះ។ យោងតាមការដកស្រង់ចេញគេហទំព័រ Businessinsider នៅខាងក្រោមនេះ គឹជាសញ្ញាទាំង៣ ដែលលោកអ្នកត្រូវគិតពិចារណាមុនសម្រេចចិត្តបង់រំលសផ្ទះ។ ប្រសិនបើអ្នកមានសញ្ញាណទាំងអស់នេះ ឬចំណុចណាមួយនោះ លោកអ្នកមិនគួរប្រញាប់ប្រញាល់ពេកនោះទេ។   ១.គិតចង់ទិញផ្ទះដើម្បីវិនិយោគយកប្រាក់ចំណេញ   បើមានអ្នកណាម្នាក់សួរអ្នកថា ហេតុអ្វីអ្នកទិញផ្ទះ ហើយអ្នកឆ្លើយថា មិនចង់នៅផ្ទះជួល ឬក៏គិតថា ទិញផ្ទះជាការវិនិយោគដ៏ល្អមួយ នោះទំនងមិនមែនជាសញ្ញាវិជ្ជមានមួយដែលថា ការគិតរបស់អ្នកពិតជាត្រឹមត្រូវ។ អ្នកអាចវិភាគដោយខ្លួនឯងបានថា តើមួយឆ្នាំផ្ទះឡើងថ្លៃប៉ុន្មាន%? ក្នុងករណីអ្នកគ្មានប្រាក់សោះ ហើយបង់រំលស់ តើអត្រាការប្រាក់ឡើងដល់ប៉ុន្មានទម្រាំអ្នកបង់គ្រប់? នេះមិនទាន់បូកអត្រាអតិផរណាប្រចាំផង។ យ៉ាងណាមិញ ប្រសិនបើអ្នកមានលុយបង់គ្រប់ ឬមានលុយត្រៀមខ្លះសម្រាប់ទិញផ្ទះពី ៥០% ឡើងទៅនេះអាចចាត់ទុកថា អ្នកទទួលបានលទ្ធផលវិជ្ជមានខ្លះចំពោះការវិនិយោគមួយនេះ។ ២.ការចំណាយប្រចាំខែលើស ៣០% នៃចំណូលរបស់អ្នក   អ្នកជំនាញហិរញ្ញវត្ថុបានលើកឡើងថា ការចំណាយប្រចាំខែរបស់អ្នកមិនគួរលើស ៣០% នៃចំណូលរបស់អ្នកឡើយ។ ប្រសិនបើអ្នកចំណាយលើសពីចំនួននេះ ការចង់បានផ្ទះមួយនៅសមរម្យ វាមិនទាន់ស័ក្តិសមនៅឡើយទេសម្រាប់អ្នក។ ជាទូទៅ ក្រៅពីប្រាក់ចំណាយប្រចាំខែដូចជា ថ្លៃហូបចុក ស្លៀកពាក់ អាហារហូបចុក បំណុល ទិញនេះទិញនោះ អ្នកត្រូវការប្រាក់សម្រាប់សន្សំទុក ប្រាក់សម្រាប់គ្រាអាសន្ន ប្រាក់សម្រាប់វិនិយោគ និងប្រាក់សម្រាប់ការកម្សាន្តជាដើម។ ហេតុដូច្នេះតើអ្នកមានប្រាក់ឯណាទៀតសម្រាប់ការបង់រំលស់ផ្ទះនោះ?   ៣.មិនមានប្រាក់សន្សំសម្រាប់គ្រាអាសន្ន   សូមចាំថា ប្រាក់សន្សំសម្រាប់គ្រាអាសន្ន មិនត្រូវបានចាត់ទុកចូលក្នុងថវិកាដែលអ្នកត្រូវចំណាយប្រចាំខែនោះទេ។ វាត្រូវបានប្រើប្រាស់នៅពេលបន្ទាន់ដូចជាថ្លៃព្យាបាលជំងឺ គ្រោះថ្នាក់ បាត់បង់ការងារ រកស៊ីខាត ឬហានិភ័យផ្សេងៗដែលកើតមានឡើងដោយយថាហេតុ បើមិនដូច្នេះទេ អ្នកមិនគួរប៉ះពាល់វាជាដាច់ខាត។ ដូច្នេះហើយសាកស្រមៃបន្តិចថា អ្នកបានចំណាយលុយមួយផ្នែកធំដើម្បីទិញ ឬបង់រំលស់ផ្ទះ តើអ្នកបានលុយមកពីណា ប្រសិនបើបញ្ហាទាំងអស់នេះកើតឡើង? ដូច្នេះមុននឹងសម្រេចទិញផ្ទះ អ្នកត្រូវមានគម្រោងប្រាក់សន្សំសម្រាប់គ្រាអាសន្នជួយទប់ទល់ជាមុនសិន។	{ "spider_name": "businesscambodia", "scrape_at": "2025-06-14_19:40:18", "date_created": "2023-09-17T08:13:06.134Z", "category": "អចលនទ្រព្យ", "views": 88, "author": { "first_name": "Srey ", "last_name": "Nuth", "email": "sreynuthratanak@gmail.com" }, "quality_warning": [ "noisy", "short_sentences" ] }
គំនិតច្នៃប្រឌិតថ្មី! ប្រទេសធំៗ ២ ច្នៃតែស្លឹកម្នាស់និងផ្លែម្នាស់ អាចផលិតបានទំនិញជិត១០មុខ	https://business-cambodia.com/articles/pine-apple	ម្នាស់គឺជាប្រភេទបន្លែនិងផ្លែឈើដ៏ពេញនិយមមួយដែលត្រូវបានគេនិយមប្រើប្រាស់ជុំវិញពិភពលោក ដោយបានយកទៅប្រើធ្វើជាអាហារ និងបង្អែមលាងមាត់ និងអាចយកទៅច្នៃជាផ្លែឈើក្រៀម និងសាប៊ូដុះខ្លួន ស្ករគ្រាប់ជាដើម។ តែរាល់ផលិតផលទាំងនោះភាគច្រើនគេប្រើតែសាច់របស់ផ្លែម្នាស់ដើម្បីយកមកផលិតតែប៉ុណ្ណនោះ ចុះចំណែកស្លឹកនិងសំបករបស់វាតើគេអាចយកច្នៃធ្វើអ្វីបានខ្លះ?   ជាការពិតណាស់ សម្រាប់ដើមនិងសំបករបស់ផ្លែម្នាស់នៅប្រទេសមួយចំនួនអាចនឹងមិនទាន់រកឃើញពីវិធីនៅក្នុងការកែច្នៃនិងផលិតនោះទេ ប៉ុន្តែសម្រាប់នៅប្រទេសអេស្បាញត្រូវបានយកមកច្នៃផលិតបានចេញជាផលិតជាច្រើនមុខ ដែលរួមមាន ស្បែកជើង កាបូប កាតាបស្ពាយ សាប៊ូ សម្លៀកបំពាក់ ចាន និង ស្លាបព្រា ដោយឡែកសម្រាប់ប្រភេទវៀតណាមវិញបានយកផ្លែម្នាស់ផលិតទៅជាស្រា។     បើយោងតាមការចុះផ្សាយរបស់សារព័ត៌មាន Business Insider បានឱ្យដឹងថា ស្លឹករបស់ផ្លែម្នាស់និងសំបកផ្លែម្នាស់ត្រូវបានក្រុមហ៊ុនមួយឈ្មោះថា Ananas Anam របស់ប្រទេសអេស្បាញរកឃើញពីរបៀបកែច្នៃមែនម្នាស់ដែលគេបោះចោលឱ្យក្លាយទៅជាវត្ថុធាតុដើមដើម្បីផលិតស្បែកជើងនិងសម្លៀកបំពាក់ ដោយក្រុមហ៊ុននេះក៏បានយកវត្ថុធាតុដើមទាំងនោះផ្គត់ផ្គង់ឱ្យក្រុមហ៊ុនល្បីលំដាប់ពិភពលោក Nike ថែមទៀតផង។     ប្រភពដដែលបានបន្តថា ជាជំហានដំបូងក្រុមហ៊ុននេះបានប្រមូលទិញមែនម្នាស់ពីប្រជាកសិករនៅតាមចំការដែលជាអ្នកដាំម្នាស់ ក្រោយមកក៏យកមែនម្នាស់ទាំងនោះទៅកិនបំបែកឱ្យជាសរសៃបន្ទាប់មកយកទៅកាត់ជាបំណែកតូចដើម្បីដាក់ចូលម៉ាស៊ីនបំបែកវាឱ្យក្លាយទៅជាសរសៃអំបោះ ហើយជាលទ្ធផលចុងក្រោយក៏យកទៅរៀបចំឱ្យចេញជាបន្ទះ ហើយទើបយកទៅកែច្នៃជាផលិតផលផ្សេងៗទៀតដូចជា សម្លៀកបំពាក់ ស្បែកជើង កាបូប កាកាបជាដើម។ដោយឡែកពាក់ព័ន្ធនឹងការផលិតនិងកែច្នៃម្នាស់នេះដែរសម្រាប់ប្រទេសវៀតណាវិញគឺគាត់បានយកផ្លែម្នាស់មកផលិតចេញជាស្រារហូតអាចដាក់លក់ពេញប្រទេសរបស់គាត់។     គួរបញ្ជាក់ផងដែរថា សម្រាប់ប្រទេសកម្ពុជាយើងក៏មានចំការម្នាស់ច្រើនផងដែរ ហើយក៏មានបងប្អូនខ្លះគាត់បានកែច្នៃផ្លែម្នាស់ទៅជាផលិតផលខ្លះៗដែរ ប៉ុន្តែនៅមិនទាន់មានច្រើន ហេតុនេះសង្ឃឹមថាក្រោយពីអានអត្ថបទនេះហើយបងប្អូនអាចស្វែងនូវវិធីនានាដើម្បីកែច្នៃស្លឹកម្នាស់ និង ផ្លែម្នាស់ឱ្យក្លាយទៅជាផលិតកាន់តែច្រើនមុខដែលអាចនាំចេញទៅក្រៅប្រទេសបាន៕	{ "spider_name": "businesscambodia", "scrape_at": "2025-06-14_19:40:18", "date_created": "2023-09-17T07:13:01.032Z", "category": "ចាប់ផ្តើមអាជីវកម្ម", "views": 103, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy", "short_sentences" ] }
ធ្លាក់ចុះ២០ខែជាប់ៗគ្នា! ចិនលក់ដីលែងដាច់ ខណៈអគារមួយចំនួនជាប់គាំងព្រោះម្ចាស់កំពុងជាប់បំណុល	https://business-cambodia.com/articles/chinas-august-land-sale-revenue-falls-for-20th-straight-month	ប្រាក់ចំណូលពីការលក់ដីធ្លីរបស់រដ្ឋាភិបាលចិន បានធ្លាក់ចុះ២០ខែជាប់ៗគ្នាក្នុងខែសីហា ខណៈសញ្ញាបង្ហាញពីសម្ពាធកាន់តែខ្លាំងឡើងទៅលើរដ្ឋបាលមូលដ្ឋាន ខណៈវិបត្តិបំណុលធ្លាក់កាន់តែជ្រៅ។ នេះបើយោងតាមចុះផ្សាយរបស់សារព័ត៌មាន U.S News បានចុះផ្សាយកាលពីពេលថ្មីនេះៗ។ តាមប្រភពដដែលបានឲ្យដឹងថា ប្រាក់ចំណូលពីការលក់ដីធ្លីរបស់រដ្ឋាភិបាលចិន បានធ្លាក់ចុះ២២,២%ក្នុងខែសីហា បើធៀបនឹងឆ្នាំមុន បន្ទាប់ពីបានធ្លាក់ចុះ១០,១%កាលពីកក្កដា។ ដោយឡែកសម្រាប់រយៈពេលចាប់ពីខែមករា ដល់ខែសីហា ឆ្នាំនេះ ការលក់ដីធ្លីបានធ្លាក់ចុះ១៩,៦%បើធៀបនឹងឆ្នាំមុនមកនៅត្រឹម៣៧២,៨២ពាន់លានដុល្លារអាមេរិក។ ក្នុងនោះដែរលោក Wenyin Huang ដែលជាអ្នកវិភាគឥណទានមកពីទីភ្នាក់ងារវាយតម្លៃគុណភាពឥណទានអាមេរិក S&P Global Ratings លើកឡើងថា “ការធ្លាក់ចុះជាបន្តបន្ទាប់នៃប្រាក់ចំណូលពីការលក់ដីធ្លី ដែលជាប្រភពចំណូលដ៏សំខាន់សម្រាប់រដ្ឋបាលមូលដ្ឋាន អាចបំផ្លាញកម្លាំងហិរញ្ញវត្ថុរបស់រដ្ឋបាលថ្នាក់ជាតិ និងកាត់បន្ថយអំណាចនៃការចំណាយតាមចិត្តចង់”។ ក្រុងប៉េកាំង បាននិងកំពុងបង្កើនវិធានការដើម្បីដោះស្រាយហានិភ័យបំណុលតាមមូលដ្ឋាន រួមទាំងការបន្ធូរបន្ថយការរឹតបន្តឹងលើវិស័យអចលនទ្រព្យ និងការត្រួតពិនិត្យកាន់តែងតឹងរ៉ឹងលើស្ថាប័នផ្ដល់ហិរញ្ញប្បទានរបស់រដ្ឋបាលមូលដ្ឋានផងដែរ ដោយទីផ្សារនានារំពឹងថានឹងមានវិធានការសារពើពន្ធ និងរូបិយវត្ថុបន្ថែមទៀតដើម្បីធានាបានថា សេដ្ឋកិច្ចងើបឡើងវិញយ៉ាងពិតប្រាកដ៕	{ "spider_name": "businesscambodia", "scrape_at": "2025-06-14_19:40:18", "date_created": "2023-09-17T05:09:38.870Z", "category": "អចលនទ្រព្យ", "views": 209, "author": { "first_name": "Srey ", "last_name": "Nuth", "email": "sreynuthratanak@gmail.com" }, "quality_warning": [ "noisy" ] }
មានអត្តសញ្ញាណប័ណ្ណសញ្ជាតិខ្មែរស៊េរីចាស់ ចង់ថតថ្មីអាចទៅថតបាន ដោយភ្ជាប់ឯកសារទាំងនេះ	https://business-cambodia.com/articles/old-to-new	សម្រាប់បងប្អូនប្រជាពលរដ្ឋដែលមានអត្តសញ្ញាណប័ណ្ណសញ្ជាតិខ្មែរគំរូចាស់ (អត់ស៊ីម) ហើយពុំធ្លាប់ថតធ្វើអត្តសញ្ញាណប័ណ្ណសញ្ចាតិខ្មែរគំរូថ្មី (ប្រភេទមានស៊ីម) អាចអញ្ជើញទៅថតធ្វើថ្មីបាន ដោយភ្ជាប់ជាមួយ សេចក្តីចម្លងសំបុត្រកំណើត និងសៀវភៅស្នាក់នៅ ឬសៀវភៅគ្រួសារ។     សម្រាប់ទីតាំងត្រូវទៅថត បងប្អូនអាចទៅថតនៅប៉ុស្តិ៍នគរបាលរដ្ឋបាលឃុំ សង្កាត់ ឬអធិការដ្ឋាននគរបាលក្រុង ស្រុក ខណ្ឌ  ឬស្នងការដ្ឋាននគរបាលរាជធានី ខេត្ត ឬ សាខាផ្តល់អត្តសញ្ញាណប័ណ្ណសញ្ជាតិខ្មែរផ្សារអ៉ីអន២ ឬនាយកដ្ឋានអត្តសញ្ញាណបណ្ណសញ្ជាតិខ្មែរ ទីតាំងក្រោយវត្តនិរោធ ឬ សាខា ប.ស.ស ឬទីតាំងចល័តផ្តល់អត្តសញ្ញាណប័ណ្ណសញ្ជាតិខ្មែរមួយចំនួនទៀត។   សម្រាប់ព័ត៌មានបន្ថែម បងប្អូនអាចធ្វើការ Download កម្មវិធី GDI eServices ដើម្បីមើល ឬសាកសួរព័ត៌មាន ឬទំនាក់ទំនងលេខ ១២៧១ / ០១៧ ៨៩៨ ៩១៥ រៀងរាល់ថ្ងៃច័ន្ទដល់សុក្រ ក្នុងម៉ោងធ្វើការ នឹងមានមន្ត្រីជំនាញរង់ចាំទទួល ផ្តល់ព័ត៌មាន និងដោះស្រាយជូន៕     អត្ថបទដោយ៖សម្បត្តិ សុខឡាង	{ "spider_name": "businesscambodia", "scrape_at": "2025-06-14_19:40:18", "date_created": "2023-09-17T04:48:58.507Z", "category": "ព័ត៌មានថ្មីៗ", "views": 2433, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy", "short_sentences" ] }
អ្នកទិញដីប្រយ័ត្ន! អាជ្ញាធរប្រកាសឲ្យបញ្ឈប់ការទិញ-លក់ និងផ្ទេរកម្មសិទ្ធិដីធ្លីនៅតំបន់សំខាន់មួយនេះ	https://business-cambodia.com/articles/stop-buy-and-sale	រដ្ឋបាលខេត្ដកំពង់ចាមកាលពីពេលថ្មីៗនេះ បានប្រកាសឲ្យបញ្ឈប់ការទិញ-លក់ និងផ្ទេរកម្មសិទ្ធិដីធ្លី នៅតំបន់មេទឹកប្រាំងតាសុខ ដែលមានទីតាំងស្ថិតនៅក្នុងភូមិតាំងគោក ឃុំតាំងក្រាំង ស្រុកបាធាយ ខេត្ដកំពង់ចាម។ យោងតាមសេចក្ដីណែនាំចុះថ្ងៃទី១១ ខែកញ្ញា ឆ្នាំ២០២៣ បានឲ្យដឹងថា មូលហេតុដែលអាជ្ញាធរឲ្យបញ្ឈប់បែបនេះ គឺដោយសារកន្លងមក និងនៅពេលបច្ចុប្បន្ននេះ រដ្ឋបាលខេត្ដ បានកត់សម្គាល់ឃើញថា ដីនៅតំបន់ខាងលើនេះ មានការឈូសឆាយ ទន្ទ្រានកាន់កាប់ ព្រមទាំងមានការទិញ-លក់ ការផ្ទេរកម្មសិទ្ធិ ជាដើម។ ដូច្នេះដើម្បីទប់ស្កាត់ការរំលោកភដោយខុសច្បាប់លើដីធ្លីតំបន់មេទឹកនេះ និងអនុវត្ដតាមគោលនយោបាយយុទ្ធសាស្ដ្របញ្ចកោណនីតិកាលទី៧ របស់រាជរដ្ឋាភិបាល ផ្ដោតទៅលើការគ្រប់គ្រង និងថែរក្សាដីតំបន់មេទឹក ដែលជាដីសាធារណៈរបសរដ្ឋ សម្រាប់បម្រើដល់ផលប្រយោជន៍របស់បងប្អូនសហគមន៍ ក៏ដូចជាប្រទេសជាតិក្នុងការអភិវឌ្ឍលើវិស័យនានា ពិសេសវិស័យកសិកម្ម អាជ្ញាធរខេត្តកំពង់ចាម បានដាក់ចេញវិធានការទប់ស្កាត់នូវការលក់-ទិញដីនៅតំបន់នោះដូចខាងក្រោម៖ ១. ចាប់ពីពេលនេះតទៅ និងសូមធ្វើការណែនាំដល់មន្ត្រីជំនាញ អាជ្ញាធរភូមិ-ឃុំ ហាមចុះហត្ថលេខាទទួលស្គាល់ក្នុងការទិញ-លក់ដីនៅតំបន់នេះជាដាច់ខាត ហើយត្រូវផ្សព្វផ្សាយខ្លឹមសារនៃសេចក្ដីជូនដំណឹងនេះ ដល់បងប្អូនប្រជាពលរដ្ឋក្នុងមូលដ្ឋាន និងសាធារណៈជនទូទៅ ឱ្យបានដឹងទូលំទូលាយផងដែរ។ ២. រាល់សេចក្តីសម្រេច ឬរាល់ការចុះហត្ថលេខាទាំងឡាយណា ដែលពាក់ព័ន្ធដីធ្លីនៅតំបន់នេះ ដោយពុំបានឆ្លងកាត់រដ្ឋបាលខេត្តកំពង់ចាម ត្រូវបានចាត់ទុកជានិរាករណ៍។ ៣. ក្នុងករណីមានលិខិតបទដ្ឋានគតិយុត្តិណាមួយរបស់រាជរដ្ឋាភិបាល ត្រូវអនុវត្តតាម៕	{ "spider_name": "businesscambodia", "scrape_at": "2025-06-14_19:40:18", "date_created": "2023-09-17T04:12:09.453Z", "category": "អចលនទ្រព្យ", "views": 18891, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
មានផលិតផលល្អ តែអត់លុយធ្វើទីផ្សារ! នេះគន្លឹះសំខាន់ៗ៣ ទោះអត់លុយជួលគេ ក៏ធ្វើទីផ្សារខ្លួនឯងបាន	https://business-cambodia.com/articles/have-good-produce-but-no-markert	ជាទូទៅការរកស៊ីតែងតែទាមទាឱ្យមានការផ្សាព្វផ្សាយ ទើបមានគេស្គាល់ផលិតផលិតផលរបស់យើង ខណៈក្រុមហ៊ុនប្រេនធំៗ ដូចជាយីហោ LV, coach, CHARLES & KEITH និងប្រេនជាច្រើនទៀតសុទ្ធតែហ៊ានជៈលុយធ្វើទីផ្សារទាំងអស់ ដោយពួកគេជួយតារាល្បី ដើម្បីជួយធ្វើទីផ្សារឱ្យខ្លួន។ ប៉ុន្តែទាក់ទងទៅនឹងការផ្សព្វផ្សាយនេះ មិនមែនគ្រប់ម្ចាស់អាជីវកម្មសុទ្ធតែមានលុយធ្វើនោះទេ ដូច្នេះសំណួរសួរថា ប្រសិនបើគ្មានលុយ តើធ្វើទីផ្សារដោយរបៀបណា? ខាងក្រោមនេះគឺគន្លឹះខ្លះៗ ទោះបីមិនមានឥទ្ធិពលលឿនដូចគេ តែវាអាចជួយបងប្អូន កាន់តែប្រសើរជាងមិនធ្វើដែរ។ ដោយក្នុងនោះរួមមានដូចខាងក្រោម៖ ផុស Quizizz នៅផេកផ្ទល់ខ្លួន៖ នៅពេលដែលមានព្រឹតការណ៍ធំ វាជាឱកាសមួយសម្រាប់បងប្អូនទាំងអស់គ្នា ក្នុងការផុសជាសំណួរ ចម្លើយឱ្យហ្វេនចូលខំមិនលេង។ ឧទារហ៍ថា ការប្រកួតចម្រៀង The Voice ដែលមានបុគ្គល២រូបត្រូវប្រគួតប្រជែងដើម្បីបានពាន ដូច្នេះបងប្អូនអាចដាក់ Quizizz (ដាក់ផ្ទាំងពីក្រោយរូបផលិតផល) ឱ្យពួកគាត់ទាយលេងបាន។ ការធ្វើបែបនេះ វានឹងទាក់ទាញអ្នកផ្តល់មតិច្រើន ហើយពេលនោះហ្វេសប៊ុកនឹងជួយរុញផុសរបស់អ្នកទៅកាន់ជាច្រើនទៀត។ ផុសជួយអតិថិជន៖ ការប្រឹក្សាយោបល់ជាជំហានដ៏សំខាន់មួយ ខណៈអ្នកស្រី នៅ នភា ដែលត្រូវបានគេស្គាល់ថាជាម្ចាស់ប្រេនថែសម្រស់ខ្មែរ Pichcheata Co.,Ltd. បានថ្លែងប្រាប់ឱ្យដឹងថា ជាអ្នកលក់កំុគិតតែពីផុសលក់ តែអ្នកលក់ត្រូវចេះជួយអតិថិជន។ ជាក់ស្តែងអ្នកស្រីផ្ទាល់ អ្នកស្រីបានផុស អំពីការរបៀបថែរក្សាស្បែក កំុឱ្យកើតមុន កំុឱ្យស្រអប់ និងគន្លឹះជួយឱ្យស្បែកមានសុខភាពល្អដោយមិនប្រើផលិតផល ប៉ុន្តែត្រឡប់មកវិញប្រសិនបើនរណាមានបញ្ហាស្បែកគាត់អាចប្រឹក្សាយោបល់បាន ហើយមានផលិតផលឱ្យប្រើទៀត ដែលជាជំហ៊ានសំខាន់មួយក្នុងការលក់។    សហការជាមួយអាជីវកម្មផ្សេងទៀត៖ ការរួមបញ្ចូលជាមួយអាជីវកម្មដែលទាក់ទងនឹងឧស្សាហកម្មរបស់អ្នកគឺ ឬទាក់ទងម្ចាស់អាជីវកម្មផ្សេងៗ ដែលវាជាវិធីដ៏ល្អបំផុតមួយសម្រាប់អ្នកដើម្បីណែនាំអាជីវកម្មរបស់អ្នកទៅកាន់ទស្សនិកជនថ្មីៗ៕	{ "spider_name": "businesscambodia", "scrape_at": "2025-06-14_19:40:18", "date_created": "2023-09-17T02:26:34.494Z", "category": "កំពូលអ្នកលក់", "views": 295, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy" ] }
ឱ្យតែពេលចង់បញ្ចុះតម្លៃម្តងៗដាក់ ៥០% Off សុាំហើយ! សាកក្បួនបញ្ចុះតម្លៃ៤នេះវិញ ទាក់ចិត្តអតិថិជនជាង	https://business-cambodia.com/articles/dis-count-tips	ជាធម្មតាពេលនិយាយដល់ការលក់បញ្ចុះតម្លៃ មនុស្សភាគច្រើននឹកឃើញរូបភាព % Off ប៉ុន្តែមែនទែនទៅ ការលក់បញ្ចុះតម្លៃមានច្រើនរូបភាព ច្រើនទម្រង់មែនទែន ខណៈការលក់ % Off នេះមនុស្សប្រើច្រើនហើយ ដែលធ្វើឱ្យអតិថិជនមានអារម្មណ៏ថារាងសុាំ និងចាស់គម្រិលបន្តិតជាមួយវា។ ទន្ទឹមនឹងនេះដែរថ្ងៃនេះដែរ Business Cambodia សូមលើកយុទ្ធសាស្រ្តបញ្ចុះតម្លៃសំខាន់ៗ៤ ទាក់ចិត្តអតិថិជនជាង។ ដោយក្នុងនោះរួមមាន៖ ១. ការបញ្ចុះតម្លៃតាមលំដាប់ថ្នាក់ ទិញកាន់តែច្រើន បញ្ចុះតម្លៃកាន់តែច្រើន។ ការបញ្ចុះតម្លៃទាំងនេះលើកទឹកចិត្តឱ្យអតិថិជនចំណាយប្រាក់ជាក់លាក់មួយដើម្បីទទួលបានការបញ្ចុះតម្លៃ ឧទាហរណ៍ "ទិញរបស់បួនយ៉ាង ទទួលបានលើកទីប្រាំដោយឥតគិតថ្លៃ" ឬ "ទទួលបាន 20% បើអតិថិជនចំណាយអស់ 200 ដុល្លារ"។ ២. មិនមែន % Off ប៉ុន្តែឥតគិតថ្លៃ តើអ្នកគិតថាមួយណាល្អជាង? "ទិញមួយ ថែមមួយ" ឬ "បញ្ចុះតម្លៃ 50% លើមុខទំនិញពីរ?" យោងតាមការសិក្សាដែលធ្វើឡើងដោយ ការស្រាវជ្រាវដែលដឹកនាំដោយ Akshay Rao នៅសាកលវិទ្យាល័យ Minnesota មនុស្សភាគច្រើនចូលចិត្តជម្រើសទីមួយ ទោះបីជាជម្រើសទាំងពីរដូចគ្នាបេះបិទក៏ដោយ (ការទិញទំនិញពីរមុខក្នុងតម្លៃ 50% គឺដូចគ្នានឹងការបង់ថ្លៃពេញសម្រាប់មួយ និង ទទួលបានលើកទីពីរដោយឥតគិតថ្លៃ) ។ ហើយផ្ទុយទៅវិញក្បួនទីមួយ ភ្ញៀវមានអារម្មណ៍ថា ការទិញមួយ ថែមមួយ ប្រៀបបានជាហាងកំពុងឱ្យកាដូគាត់ ដោយឱ្យទំនិញទី២ជូនគាត់ដោយឥតគិតថ្លៃ ហើយគាត់មានរម្មណ៍ថាចំណេញច្រើនជាងបញ្ចុះតម្លៃ 50% លើមុខទំនិញពីរ។ ៣. ការប្រើពាក្យពេចន៍បន្ទាន់ ការប្រើពាក្យពេន៍ដោយរំលេចនៅអារម្មណ៍បន្ទាន់ពិតជាមានសារៈសំខាន់ខ្លាំងណាស់ក្នុងការលក់បញ្ចុះតម្លៃ ព្រោះវាអាចទាញអារម្មណ៍ឬចិត្តអតិថិជនធ្វើការសម្រេចចិត្តបានលឿនៗ។ ដោយប្រិយមិត្តអាចប្រើឃ្លាដូចជា "នៅសល់តែ X" "ខណៈពេលដែលស្តុកមានចុងក្រោយ" ឬ "បញ្ចប់ក្នុងពេលឆាប់ៗនេះ"។ ដោយឃ្លាទាំងនេះ ភ្ញៀវនឹងមានអារម្មណ៍ថា បើមិនទិញពេលនេះ និងបាត់បង់ឱកាស។ ៤. ការដឹកជញ្ជូនដោយឥតគិតថ្លៃ ការដឹកជញ្ជូនដោយឥតគិតថ្លៃកំពុងក្លាយជាការពេញនិយមកាន់តែខ្លាំងឡើងក្នុងចំណោមម្ចាស់អាជីវកម្មអនឡាញ ព្រោះវាលុបបំបាត់ទាំងស្រុងនូវការចំណាយលើការដឹកជញ្ជូនដែលទាក់ទងនឹងការបញ្ជាទិញណាមួយ។ ដើម្បីទូទាត់ថ្លៃចំណាយ អ្នកលក់រាយជាច្រើនផ្តល់ការដឹកជញ្ជូនដោយឥតគិតថ្លៃលើការបញ្ជាទិញលើសពីចំនួនជាក់លាក់មួយ ដូចជា ៧0 ដុល្លារ។	{ "spider_name": "businesscambodia", "scrape_at": "2025-06-14_19:40:18", "date_created": "2023-09-17T01:54:53.420Z", "category": "កំពូលអ្នកលក់", "views": 123, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy" ] }
ចង់បាន.លុយ.ចាយ កុំទុកសៅរ៍ អាទិត្យទំនេរចោល! នេះជាកន្លែង១ ជួយអ្នកចង់ធ្វើការ Freelance មិនឱ្យខ្វះភ្ញៀវទេ	https://business-cambodia.com/articles/work-freelance	មនុស្សជាច្រើន បានចាប់យកការងារបែប Freelancer ដើម្បីស្វែងរកប្រាក់ចំណូល ពេលពួកគេចប់ថ្នាក់សាកលវិទ្យាល័យ ឬឈប់បម្រើការឱ្យក្រុមហ៊ុនណាមួយ ជាពិសេសគឺអ្នករៀនផ្នែកអាយធី ឌីហ្សាញ គូរប្លង់ និងជំនាញផ្សេងទៀត។ ការងារជា Freelancer គឺមិនជាប់ក្រោមក្រុមហ៊ុន ឬស្ថាប័នណាមួយឡើយ ប៉ុន្តែអ្នកជ្រើសរើសធ្វើការងារបែបឯករាជ្យនេះ ភាគច្រើនសុទ្ធតែបានស្គាល់ខ្លួនឯងច្បាស់ និងត្រូវមានជំនាញទន់ផ្សេងទៀត ដូចជាការទំនាក់ទំនងជាមួយអ្នកដទៃ ការគ្រប់គ្រងហិរញ្ញវត្ថុ និងការគោរពពេលវេលាជាដើម។ ដូច្នេះចំពោះបងប្អូនសិស្សានុសិស្ស ដែលចង់ស្វែងរកការងារបន្ថែមនៅថ្ងៃសៅរ៍ អាទិត្យ ពេលនេះចាបក្រហមសូមបង្ហាញនៅ App មួយមានឈ្មោះថា Khmer tech market ដែលជាកន្លែងពិសេសមួយ សម្រាប់អ្នកចង់ធ្វើការងារជា freelancer បន្ថែម ក្រៅពីការងារដើមសប្ដាហ៍។ ក្នុងនោះ លោកអ្នកគ្រាន់តែចូលទៅទាញយក App Khmer Tech Market នៅលើ App Store ឬ Play Store រួចចូលទៅចុះឈ្មោះ និងបំពេញព័ត៌មានផ្ទាល់ខ្លួន អំពីជំនាញ ស្នាដៃធ្លាប់ធ្វើកន្លងមក និងព័ត៌មានមួយចំនួនទៀត សម្រាប់អ្នកដែលគាត់កំពុងស្វែងរក Freelancer ពិនិត្យមើលស្នាដៃរបស់យើងបាន៕ អត្ថបទ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:18", "date_created": "2023-09-16T11:55:48.722Z", "category": "ព័ត៌មានថ្មីៗ", "views": 9548, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
តំបន់សេដ្ឋកិច្ចពិសេស ចេជាង គ្រោងបង្កើតតំបន់សេដ្ឋកិច្ចពិសេសទី២របស់ខ្លួនទំហំ ១ ពាន់ហិកតានៅខេត្ដកោះកុង	https://business-cambodia.com/articles/cambodian-zhejiang-guoji-sez	តំបន់សេដ្ឋកិច្ចពិសេសខេមបូឌាន  ចេជាង ហ្គ័រជី (Cambodian Zhejiang Guoji SEZ) គ្រោងនឹងពង្រីកតំបន់សេដ្ឋកិច្ចពិសេសទី២ របស់ខ្លួនទំហំ ១ពាន់ហិកតាបន្ថែមទៀត ដែលមានទីតាំងនៅខេត្តកោះកុង។ នេះបើយោងតាមការលើកឡើងរបស់ឯកឧត្ដម ស៊ុន ចាន់ថុល ឧបនាយករដ្ឋមន្ដ្រី និងជាអនុប្រធានទី១ ក្រុមប្រឹក្សាអភិវឌ្ឍន៍កម្ពុជា កាលពីថ្ងៃទី១១ ខែកញ្ញា ឆ្នាំ២០២៣។   ថ្លែងនៅក្នុងកិច្ចសម្ភាសជាមួយអ្នកសារព័ត៌មាន ឯកឧត្ដមឧបនាយករដ្ឋមន្រ្ដី បានមានប្រសាសន៍ថា «ថ្ងៃនេះយើងបានព័ត៌មានថ្មីទៀតថាពិសេសថា តំបន់សេដ្ឋកិច្ចពិសេស ចេជាង នេះនឹងពង្រីកតំបន់ទី២របស់គាត់ (...) ដោយគាត់នឹងពង្រីក ១ ពាន់ហិកតា នៅខេត្ដកោះកុង។ នេះបង្ហាញថា គេយកចិត្ដទុកដាក់ គេជឿជាក់ការដឹកនាំរបស់រាជរដ្ឋាភិបាលយើង ទើបគេហ៊ានទៅទិញដី ១ ពាន់ហិកតា បង្កើតតំបន់សេដ្ឋកិច្ចពិសេសមួយទៀត»។   ឯកឧត្ដមមានប្រសាសន៍បន្ដថា ក្នុងតួនាទីយើងជាអ្នកសម្របសម្រួល ត្រូវសម្របសម្រួលគ្រប់បែបយ៉ាង ដើម្បីទាក់ទាញវិនិយោគនោះមកដាក់ទុននៅប្រទេសកម្ពុជាយើងបន្ថែមទៀត។   មូលហេតុនៃការពង្រីកតំបន់សេដ្ឋកិច្ចពិសេសទី២នេះ ដោយសារបច្ចុប្បន្នតំបន់សេដ្ឋកិច្ចពិសេស ខេមបូឌាន ចេជាង ហ្គ័រជី ទី១ ដែលមានទីតាំងស្ថិតនៅភូមិត្រពាំងគា និងភូមិប្រពាំងមូល ឃុំជើងគោ ស្រុកព្រៃនប់ ខេត្ដព្រះសីហនុ មានផ្ទៃដីតែ ១៣០ ហិកតា ខណៈស្ថានភាពប្រតិបត្តិការនៃរោងចក្រ និងសហគ្រាសនៅក្នុងតំបន់នេះពេលអស់ហើយ ដូច្នេះចាំបាច់ត្រូវបង្កើតតំបន់សេដ្ឋកិច្ចពិសេសបន្ថែម ដើម្បីទាក់ទាញអ្នកវិនិយោគថ្មីៗ។ នេះតាមការបញ្ជាក់បន្ថែមពីឯកឧត្ដមឧបនាយករដ្ឋមន្ដ្រី។	{ "spider_name": "businesscambodia", "scrape_at": "2025-06-14_19:40:18", "date_created": "2023-09-16T10:51:52.884Z", "category": "អចលនទ្រព្យ", "views": 1671, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
កុំសួរភ្ញៀវច្រើនពេក ភ្ញៀវមិនសប្បាយចិត្តទេ! ប្តូរពីការសួរច្រើន មកសាកក្បួនឆ្លើយតប២នេះវិញ	https://business-cambodia.com/articles/dun-ask-client-too-much	ជាធម្មតាការលក់គឺតែងតែមានការសន្ទនារវាងអ្នកលក់ និងអ្នកទិញ ខណៈអ្នកលក់ភាគច្រើនចូលចិត្ត សួរអតិថិជនរបស់ខ្លួនថា តើបងត្រូវទេ បងយកទេ និងតើបងទិញទេ? ស្របពេលដែលពួកគាត់កំពុងសម្រេចចិត្តនៅឡើយ។ ត្រង់ចំណុចនេះយើងអាចដឹងនៅចម្លើយយ៉ាងងាយ ពោលគឺទិញ/មិនទិញ ប៉ុន្តែប្រសិនបើអ្នកបង្ហាញនូវជម្រើសពួកគេវិញ អ្នកអាចមានឱកាសបិទការលក់ច្រើនជាងការសួរនៅសំណួរទាំងនេះរហូតដល់ទៅ ៨០ទៅ១០០ភាគរយឯណោះ។ ខាងក្រោមនេះជារបៀបដែលអ្នកគួរបង្ហាញដើម្បីបិទការលក់ដោយមានប្រសិទ្ធិភាព៖ ១.លក់ដោយឱ្យជម្រើស ជាទូទៅអ្នកលក់ភាគច្រើនតែងតែសួរអតិថិជនរបស់ខ្លួនថា តើបងទិញទេ បងយកវាទេ ច្បាស់ណាស់ហើយ នៅពេលដែលអ្នកសួរបែបនេះក្នុងខួរក្បាលភ្ញៀវ គិតថា តើគួរទិញ ឬអត់។ ប៉ុន្តែប្រសិនបើអ្នក បង្ហាញនៅជម្រើសច្រើនទៅពួកគាត់ ដោយសួរពួកគាត់ថា បងចង់បានមួយណាដែរ បងពេញចិត្តមួយណាសដែរ? ភ្លាមនោះអ្នកអាចបង្វែរខួរក្បាល និងការគិតរបស់ពួកគាត់ភ្លេតថា តើគួរទិញមួយណាវិញ យកមួយណាល្អ ជំនួសដោយការគិតទិញ ឬមិនទិញ។ ២.បង្ហាញនៅឱកាស ជាអ្នកលក់ត្រូវចេះរកវិធីធ្វើយ៉ាងណាលក់ផលិតឱ្យដាច់ ត្រង់ចំណុចក្នុងករណីភ្ញៀវរៀងស្ទាក់ស្ទើរចិត្ត អ្នកអាចសៀតឱកាសដើម្បីឱ្យគាត់សម្រេចចិត្តទិញភ្លាម ដោយអ្នកអាចប្រាប់គាត់ថា បងទិញពេលនេះ យើងមានការបញ្ចុះតម្លៃ១០ភាគរយ ឬច្រើនជាងនេះ ឬក៏មួយទិញថែមមួយ តែបើបងមិនទិញនៅពេលនេះទេ បងទិញថ្ងៃស្អែកបងមិនអាចទទួលបានតម្លៃនេះទេ។ ដោយការធ្វើបែបនេះ វាអាចជួយអ្នកបិទការលក់បាយយ៉ាងឆាប់រហ័ស។	{ "spider_name": "businesscambodia", "scrape_at": "2025-06-14_19:40:18", "date_created": "2023-09-15T15:40:58.914Z", "category": "កំពូលអ្នកលក់", "views": 397, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy", "short_sentences" ] }
សេដ្ឋកិច្ចកំពុងពិបាក ធ្វើតែរឿង៣នេះបាន មិនបាច់សល់លុយច្រើន ក៏ចាត់ទុកថាអ្នកជាមនុស្សខ្លាំងហើយ	https://business-cambodia.com/articles/you-are-strong-enough-with-there-3-things	សេដ្ឋកិច្ចពុំមានស្ថេរភាព គឺជាហានិភ័យធំមួយ សម្រាប់ជីវភាពរស់នៅរបស់មនុស្សជាតិ។ស្ថិតក្នុងស្ថានភាពដ៏លំបាកបែបនេះ ប្រសិនបើអ្នកធ្វើរឿងធំៗទាំង៣ ខាងក្រោមបាន ទោះឥឡូវមិនទាន់សល់លុយច្រើន ក៏ចាត់ទុកថាជាមនុស្សខ្លាំងដែរ៖   ១. មានការងារច្បាស់លាស់៖ ក្នុងស្ថានភាពបែបនេះមានមនុស្សច្រើនណាស់ដែលបានបាត់បង់ការងារ បាត់បង់ប្រភពចំណូល ដូច្នេះបើអ្នកកំពុងមានការងារធ្វើ មានប្រាក់ខែទៀងទាត់ ទោះតិចក្ដីច្រើនក្ដីត្រូវរក្សាវាឱ្យគង់។ ដំណាក់កាលនេះកុំប្រហែសខ្លួន ត្រូវខំបំពេញតួនាទីរបស់ខ្លួនឱ្យបានល្អ យកចិត្តទុកដាក់អភិវឌ្ឍន៍សមត្ថភាព ដើម្បីរក្សាការងារដែលកំពុងមានឱ្យបានល្អ និងអាចចាប់យកឱកាសថ្មីៗដែលអាចនឹងមកដល់។   ២. ចំណាយឱ្យតិចជាងលុយរកបាន៖ កុំឡូយឆាយកុំហ៊ឺហារ របស់ណាចង់បានអីកុំទាន់គិតគូរ នៅក្នុងដំណាក់កាលបែបនេះសំខាន់ឱ្យតែមានបាយ៣ពេល មានកន្លែងស្នាក់នៅ អាចដោះស្រាយមធ្យោបាយធ្វើដំណើរបានសិន រឿងផ្សេងៗកុំទាន់គិតអី។ ស្ថានភាពលំបាក ត្រូវឆ្លៀតពេលលត់ដំខ្លួនឯង កុំចាយតាមចង់ កុំបណ្ដោយឱ្យចាយលើសចំណូលដែលរកបាន។ បើសិនជាអាចក្បិតក្បៀតសន្សំមួយខែ ១០-២០ម៉ឺនរៀលទៀត កាន់តែប្រសើរ ព្រោះសេដ្ឋកិច្ចមិនទៀង បើមានលុយជាប់ខ្លួនខ្លះក៏ជាការល្អ។   ៣. មិនជំពាក់គេ៖ អ្នកដែលមានសំណាងធំបំផុតសម្រាប់ពេលដែលចំណូលធ្លាក់ចុះបែបនេះ គឺជាអ្នកដែលមិនជំពាក់លុយគេ។ មិនថាជំពាក់តិចឬច្រើនទេ សុទ្ធតែជាបន្ទុក បើពេលនេះអ្នកមិនមានបំណុល អ្នកគឺជាមនុស្សពូកែខ្លាំងណាស់។ ប៉ុន្តែកុំប្រហែសខ្លួនណា កុំទាន់គិតចង់បង្កើតបំណុល ស្របពេលដែលសេដ្ឋកិច្ចរអាក់រអួល ព្រោះវាអាចនាំឱ្យអ្នកវ័ណ្ឌកបាន។ ស្ថានភាពនេះកុំទាន់អាងប្រាក់ខែពេក ព្រោះវាអាចបាត់បង់ពេលណាមួយក៏មិនដឹង ដូចដែលបានឃើញហើយថាក្រុមហ៊ុនធំៗនៅបរទេសបានបញ្ឈប់បុគ្គលិកបន្តគ្នា ដើម្បីកាត់បន្ថយចំណាយ ទប់ទល់វិបត្តិ៕	{ "spider_name": "businesscambodia", "scrape_at": "2025-06-14_19:40:18", "date_created": "2023-09-15T08:53:07.952Z", "category": "ហិរញ្ញវត្ថុ", "views": 352, "author": { "first_name": "SOKLY", "last_name": "SO", "email": "soklyso.edu@gmail.com" }, "quality_warning": [ "noisy" ] }
ដំណឹងរីករាយ! CDC អនុម័តគម្រោងថ្មីចំនួន ៦ តម្លៃជាង ៣៤ លានដុល្លារដែលអាចបង្កើតការងាររាប់ពាន់កន្លែង	https://business-cambodia.com/articles/new-factory-project-in-cambodia	នៅថ្ងៃទី១៦ ខែកញ្ញា ឆ្នាំ២០២៣ នេះគណៈកម្មាធិការវិនិយោគកម្ពុជានៃក្រុមប្រឹក្សាភិវឌ្ឍន៍កម្ពុជា ហៅកាត់ថា CDC បានអនុម័តគម្រោងរោងចក្រធំៗចំនួន ៦ ដែលមានទុនវិនិយោគសរុបជាង ៣៤ លានដុល្លារអាមេរិក។ ដោយគម្រោងរោងចក្រទាំងនេះក៏នឹងបង្កើតឱកាសការងាររាប់ពាន់កន្លែងជូនដល់ប្រជាពលរដ្ឋក្នុងតំបន់ផងដែរនៅពេលដែលបើកដំណើរការ។   យោងតាមការចុះផ្សាយពី CDC គម្រោងរោងចក្រធំៗទាំង ៦ ខាងលើនេះ ត្រូវបានវិនិយោគដោយក្រុមហ៊ុនដូចខាងក្រោម៖   ១-ក្រុមហ៊ុន “TX FOOD (CAMBODIA) CO., LTD” គម្រោងបង្កើតរោងចក្រផលិតមី និងគុយទាវ ដែលមានទីតាំងវិនិយោគស្ថិតនៅភូមិតាំងស្រឹង ឃុំសង្កែសាទប ស្រុកឱរ៉ាល់ ខេត្តកំពង់ស្ពឺ ក្នុងទុនវិនិយោគប្រមាណ ៧លានដុល្លារអាម៉េរិក និងអាចបង្កើតការងារបានចំនួន ១២០កន្លែង។   ២-ក្រុមហ៊ុន “CORP TRIM (CAMBODIA) INDUSTRY CO., LTD” គម្រោងបង្កើតរោងចក្រផលិតកេសកាតុង និងស្លាកតម្លៃពីក្រដាស ដែលមានទីតាំងវិនិយោគស្ថិតនៅផ្លូវលេខ ១២២ ភូមិត្រកៀត ឃុំត្រពាំងសាប ស្រុកបាទី ខេត្តតាកែវ ក្នុងទុនវិនិយោគប្រមាណ ៦,៣លានដុល្លារអាម៉េរិក និងអាចបង្កើតការងារបានចំនួន ១៨០កន្លែង។   ៣-ក្រុមហ៊ុន “POWER CROWN FOOTWEAR (CAMBODIA) CO., LTD” គម្រោងបង្កើតរោងចក្រផលិតស្បែកជើង និងគ្រឿងបន្សំស្បែកជើង ដែលមានទីតាំងវិនិយោគស្ថិតនៅភូមិទួលសាម៉ សង្កាត់កំបូល ខណ្ឌកំបូល រាជធានីភ្នំពេញ ក្នុងទុនវិនិយោគប្រមាណ ៥,៦លានដុល្លារអាម៉េរិក និងអាចបង្កើតការងារបានចំនួន ៤.០៤០កន្លែង។   ៤-ក្រុមហ៊ុន “YOUNG ME APPAREL (CAMBODIA) CO., LTD” គម្រោងបង្កើតរោងចក្រកាត់ដេរសម្លៀកបំពាក់ ដែលមានទីតាំងវិនិយោគស្ថិតនៅភូមិទួលពង្រ សង្កាត់ចោមចៅទី១ ខណ្ឌពោធិ៍សែនជ័យ រាជធានីភ្នំពេញ ក្នុងទុនវិនិយោគប្រមាណ ៥,៤លានដុល្លារអាម៉េរិក និងអាចបង្កើតការងារបានចំនួន ១.៣៥៨កន្លែង។   ៥-ក្រុមហ៊ុន “JIASHUN R PACKAGING MATERIAL (CAMBODIA) CO., LTD” គម្រោងបង្កើតរោងចក្រផលិតកេសកាតុង ដែលមានទីតាំងវិនិយោគស្ថិតនៅភូមិចាក់កំបិត ឃុំវល្លិសរ ស្រុកសំរោងទង ខេត្តកំពង់ស្ពឺ ក្នុងទុនវិនិយោគប្រមាណ ៥,២លានដុល្លារអាម៉េរិក និងអាចបង្កើតការងារបានចំនួន ៣០០កន្លែង។   ៦-ក្រុមហ៊ុន “NEWSIGHT GARMENT CO., LTD” គម្រោងបង្កើតរោងចក្រកាត់ដេរសម្លៀកបំពាក់ ដែលមានទីតាំងវិនិយោគស្ថិតនៅភូមិដំណាក់ធំ៣ សង្កាត់ស្ទឹងមានជ័យទី៣ ខណ្ឌមានជ័យ រាជធានីភ្នំពេញ ក្នុងទុនវិនិយោគប្រមាណ ៥,១លានដុល្លារអាម៉េរិក និងអាចបង្កើតការងារបានចំនួន ១.៥៨៦កន្លែង៕	{ "spider_name": "businesscambodia", "scrape_at": "2025-06-14_19:40:18", "date_created": "2023-09-15T08:45:55.186Z", "category": "អចលនទ្រព្យ", "views": 803, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ព្រះបរមរាជវាំងនឹងបើកឱ្យ ភ្ញៀវជាតិ-អន្តរជាតិចូលទស្សនា ជារៀងរាល់ថ្ងៃ ហើយនេះជាតម្លៃសំបុត្រ	https://business-cambodia.com/articles/royal-palace-cambodia-price-tag	យោងតាមការចុះផ្សាយរបស់ សសយក នៃក្រសួងព្រះបរមរាជបានផ្សព្វផ្សាយដំណឺងជូនសាធារណៈជន ភ្ញៀវជាតិ-អន្តរជាតិទាំងអស់ឱ្យបានជ្រាបថាព្រះបរមរជវាំងគឺអាចចូលទស្សនាបានរៀងរាល់ថ្ងៃ ក្នុងរយៈពេល២វេន។   វេនទី១គឺនៅពលព្រឹកចាប់ពីម៉ោង ៨-១១ព្រឹក ដោយឡែកវេនទី២នឹងបើកទ្វារម្តងទៀតនៅម៉ោង២-៥រសៀល។ ចំពោះសំបុត្រចូលទស្សនា សម្រាប់ភ្ញៀវជាតិក្នុងម្នាក់១ពាន់រៀល និងសម្រាប់ភ្ញៀវអន្តរជាតិក្នុងម្នាក់៤ម៉ឺនរៀលឬស្មើនឹង ១០ដុល្លារ។   ក្នុងនោះនាបរិវេណនៃព្រះបរមរាជវាំងចតុមុខមង្គលគឹត្រួវមានបទវិន័យមួយចំនួន ដូចជាតម្រូវឱ្យពាក់ម៉ាស និងមានការស្លៀកពាក់សមរម្យជិតស្មា ជិតជង្គង់។   គួររំលឹកផងដែរថាព្រះបរមរាជវាំងត្រូវបានសាងសង់ឡើងនៅចន្លោះឆ្នាំ១៨៦៦ ដល់ ១៨៧០ បន្ទាប់ពីព្រះបាទនរោត្តម បានផ្លាស់ប្តូររាជធានីពីឧត្ដុង្គមកភ្នំពេញ។ ព្រះបរមរាជវាំងមានទីតាំងស្ថិតនៅកណ្តាលរាជធានីភ្នំពេញ ក្បែរចំណុចប្រសព្វ នៃទន្លេធំទាំងបួនដែលគេហៅថាទន្លេចតុមុខ ដែលនេះគឺជាលក្ខណៈពិសេសនៃព្រះបរមរាជខ្មែរហើយក៏ជាបុព្វហេតុដែលគេ ប្រសិទ្ធនាមព្រះបរមរាជវាំងនេះថា ព្រះបរមរាជវាំងចតុមុខមង្គលផងដែរ៕   អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:18", "date_created": "2023-09-15T08:42:18.703Z", "category": "ព័ត៌មានថ្មីៗ", "views": 867, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
មិនទាន់ចប់ទេ! នៅថ្ងៃទី១៨នេះ Apple នឹងមានព្រឹត្តិការណ៍ធំ១ ដើម្បីបញ្ចេញមុខងារប្រើប្រាស់ថ្មី	https://business-cambodia.com/articles/apple-ios17-launching-event	ក្រោយបញ្ចេញនូវម៉ូឌែលថ្មី iPhone15 ក្រុមហ៊ុន Apple នឹងប្រារព្ធនូវព្រឹត្តិការណ៍ធំមួយទៀត ដែលជាការបញ្ចេញនូវមុខងារ iOS17 នាថ្ងៃទី១៨ ខែកញ្ញានេះ ខណៈមុខងារមួយចំនួននឹងត្រូវបានកែទម្រង់សម្រាប់ប្រតិបត្តិការជំនាន់ថ្មីបំផុតដល់ការប្រើប្រាស់។ នេះបើយោងតាមការចុះផ្សាយរបស់ CNBC។   កាលពីថ្ងៃអង្គារកន្លងទៅ ក្រុមហ៊ុន Apple បានប្រកាសថា iOS 17 នឹងអនុញ្ញាតឱ្យអ្នកប្រើប្រាស់ទាញយកដោយឥតគិតថ្លៃនៅថ្ងៃសម្ពោធជាផ្លូវការក្នុងថ្ងៃទី ១៨ ខែកញ្ញា បន្ទាប់ពីក្រុមហ៊ុនបានប្រកាសជាលើកដំបូងនូវការអាប់ដេតកម្មវិធីនៅក្នុងព្រឹត្តិការណ៍ WWDC របស់ខ្លួនក្នុងខែមិថុនាម្តងរួចមកហើយ  ប៉ុន្តែដំបូងឡើយមុខងារនេះអាចប្រើបានតែនៅក្នុង Beta ប៉ុណ្ណោះ។   សម្រាប់អ្នកប្រើប្រាស់ iPhone ប្រព័ន្ធប្រតិបត្តិការ iOS 17 នឹងនាំមកនូវដូចជា Phone, FaceTime និង Messages ។ សម្រាប់អ្នកប្រើប្រាស់ iPad ការអាប់ដេតនឹងបន្ថែមកម្មវិធីសុខភាព មុខងារបន្ថែមសម្រាប់ធាតុក្រាហ្វិក និងវិធីថ្មីដើម្បីប្ដូរអេក្រង់ចាក់សោ។   នៅក្នុងការអាប់ដេតថ្មីនេះសម្រាប់ iPhones សារជាសំឡេងនឹងមានលើ FaceTime ដែលមានន័យថាអ្នកប្រើប្រាស់នឹងអាចទុកសារជាវីដេអូសម្រាប់មិត្តភក្តិ ឬក្រុមគ្រួសាររបស់ពួកគេ និងមានមុខងារជជែកជាក្រុមផងដែរ។ បន្ថែមពីនេះក៏មានមុខងារ Standby ដែលនឹងដំណើរការដូចនាឡិកាក្បែរគ្រែជាដើម។   គួរជម្រាបផងដែរថាសម្រាប់ស្មាតហ្វូនដែលអាចដំឡើង iOS17 បានគឺចាប់ពី iPhone XR មកដល់ iPhone 15 រួមទាំង iPhone SE ចាប់ពីជំនាន់ទី២មក៕     អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:18", "date_created": "2023-09-15T08:14:56.526Z", "category": "ភាពជាអ្នកដឹកនាំ", "views": 122, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
មន្ដ្រីជាន់ខ្ពស់ក្រសួងសាធារណការបញ្ជាក់ជាថ្មីថា ការស្ថាបនាកំណាត់ផ្លូវកំពត-វាលរេញ អាចនឹងធ្វើឡើងក្នុងពេលឆាប់ៗនេះ	https://business-cambodia.com/articles/road-kampot-to-veal-renh	ឯកឧត្ដម ហ៊ាង សុទ្ធាយុត្តិ អគ្គនាយកនៃអគ្គនាយកដ្ឋានបច្ចេកវិទ្យា និងទំនាក់ទំនងសាធារណៈ និងជាអ្នកនាំពាក្យក្រសួងសាធារណការ និងដឹកជញ្ជូន បានបញ្ជាក់ថា គម្រោងធ្វើឲ្យប្រសើរឡើងវិញនូវកំណាត់ផ្លូវជាតិលេខ៣ ចាប់ពីកំពត់រហូតដល់តំបន់វាលរេញ អាចនឹងធ្វើឡើងនៅក្នុងពេលឆាប់ៗ ខណៈបច្ចុប្បន្នក្រសួងកំពុងសិក្សាបច្ចេកទេសជាមួយក្នុងជំនាញ។     ឆ្លងតបខមិនរបស់ប្រជាពលរដ្ឋនៅលើផេកក្រសួងសាធារណការ និងដឹកជញ្ជូន ដែលចេញផ្សាយកាលពីថ្ងៃទី១៣ ខែកញ្ញា ឆ្នាំ២០២៣ ឯកឧត្ដមបានបញ្ជាក់ដូច្នេះថា «ក្រសួងបានធ្វើការសិក្សាបច្ចេកទេស ជាមួយក្រុមជំនាញការ អំពីស្ថានភាពផ្លូវនេះជាពិសេសត្រង់កន្លែងដែលមានភូមិសាស្ត្រគ្រឹះជ្រាយ។ ហើយកន្លងទៅក៏មានការចុះត្រួតពិនិត្យកម្រិតអន្តរក្រសួងរួចហើយ ដោយបានឯកភាពគ្នាក្នុងកម្រិតបច្ចេកទេស និងការគ្រោងថវិកាជាអាទិភាព»។   ឯកឧត្ដមបន្ដថា «បច្ចុប្បន្ននេះ ក្រុមការងារអន្តរក្រសួង កំពុងធ្វើការពិភាក្សាជាមួយដៃគូដែលនឹងត្រូវផ្តល់ថវិកាហិរញ្ញប្បទាន លើនីតិវិធី ដើម្បីឈានទៅការស្ថាបនាធ្វើឱ្យប្រសើរផ្លូវនេះឡើងវិញ ដែលអាចនឹងធ្វើឡើងនៅពេលឆាប់ៗខាងមុខនេះ»។   គួរជម្រាបថា តាមការសិក្សាផ្លូវដែលតែងតែខូចនេះមានប្រវែង ២០គីឡូម៉ែត្រ ត្រូវបែងចែកជាពីរកំណាត់ ក្នុងនោះ៖ កំណាត់ ៥គីឡូម៉ែត្រ មានដីស្អុយជម្រៅរហូតដល់ ១៨ម៉ែត្រនៅផ្នែកខាងក្រោម ចំពោះការងារសាង់សង់គឺតម្រូវឱ្យវាយសសរគ្រឹះឱ្យដល់ជម្រៅ ១៨ម៉ែត្រដើម្បីធ្វើឱ្យកំណាត់នេះរឹងមាំ ដោយឡែកចំពោះកំណាត់ ១៥គីឡូម៉ែត្រទៀត អាចប្រើប្រាស់វិធីសាស្រ្ត២ផ្សេងទៀតទៅតាមកម្រិតជម្រៅដីស្អុយរួមមានវិធីទម្លាក់សេរីទម្ងន់ ២០០តោន និងវិធីកាយពង្រឹងគ្រឹះរួចចាក់បេតុង ទើបផ្លូវនេះអាចមានភាពរឹងមាំជាប់បានយូរ៕	{ "spider_name": "businesscambodia", "scrape_at": "2025-06-14_19:40:18", "date_created": "2023-09-15T08:01:03.374Z", "category": "អចលនទ្រព្យ", "views": 250, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
គម្រោងអភិវឌ្ឍន៍ទីក្រុងរបស់ក្រុមហ៊ុនចិនតម្លៃ១០០ពាន់លាន$ នៅប្រទេសអាស៊ាន១នេះកំពុងស្ថិតក្នុងហានិភ័យ	https://business-cambodia.com/articles/seeing-is-believing-country-gardens-malaysia-project-	ក្រុមហ៊ុនប្រទេសចិន Country Garden ដែលអភិវឌ្ឍន៍គម្រោងលំនៅដ្ឋានខ្នាតយក្ស Forest City មានម្លៃ១០០ពាន់លានដុល្លារ នៅក្នុងប្រទេសម៉ាឡេស៊ី ពេលនេះកំពុងស្វះស្វែងសុំពន្យារពេលទូទាត់បំណុល ខណៈបច្ចុប្បន្នកំពុងស្ថិតក្រោមការពិនិត្យ ពីម្ចាស់បំណុល។ នេះបើយោងតាមការចុះផ្សាយរបស់សារព័ត៌មាន Reuters កាលពីថ្ងៃទី១៤ ខែកញ្ញា ឆ្នាំ២០២៣។  ប្រភពខាងលើបានឱ្យដឹងថា គម្រោងអភិវឌ្ឍន៍ខ្នាតយក្សForest City របស់ក្រុមហ៊ុន Country Garden មានតម្លៃ១០០ ពាន់លានដុល្លារ ដែលសង់នៅលើផ្ទៃដីទំហំ២.៨៣២ហិកតា ស្ថិតលើកោះចំនួន៤ក្នុងរដ្ឋ Johor ដែលអមដោយឆ្នេរខ្សាច់សដ៏ស្រស់ស្អាត និងសម្បូរដោយសត្វអណ្ដើក ប្រៀបប្រដូចឋានសួគ៌ខាងលើនេះ មានភូមិសាស្ត្រស្ថិតនៅជាប់ព្រំដែនប្រទេសសិង្ហបុរី។   តាមរបាយការណ៍បានបញ្ជាក់ថា ក្នុងរយៈពេល៧ឆ្នាំមកនេះ ក្រុមហ៊ុន Country Garden បានបោះទុនវិនិយោគចំនួន៤,៣ពាន់លានដុល្លារ រួចមកហើយលើគម្រោងនេះ។ ទោះជាយ៉ាងណា ការបោះទុននេះ គឺតិចតួចខ្លាំងណាស់ បើធៀបនឹងផែនការវិនិយោគ១០០ពាន់លានដុល្លារ ដែលបានគ្រោងទុកតាំងពីដើមមក។   តាមការគ្រោងទុក នៅពេលសាងសង់បញ្ចប់ជាស្ថាពរ នៅឆ្នាំ២០៣៥ គម្រោងខ្នាតយក្សនេះ នឹងមានសមត្ថភាពទទួលអ្នកស្នាក់នៅបាន៧០០.០០០នាក់។ ខណៈបច្ចុប្បន្ន គម្រោងអភិវឌ្ឍន៍ខាងលើនេះកំពុងដំណើរការ នៅឡើយហើយទទួលអ្នកស្នាក់នៅ បានតិចជាង១០.០០០នាក់ ដែលស្មើប្រមាណ១%ប៉ុណ្ណោះនៃគោលដៅរបស់គម្រោង។   ប៉ុន្តែយ៉ាងណាមិញ គម្រោង Forest City បានឆ្លុះបញ្ចាំងយ៉ាងច្បាស់ពីហានិភ័យរបស់ក្រុមហ៊ុនCountry Garden ខណៈក្រុមហ៊ុនអភិវឌ្ឍន៍ចិន ជាច្រើនផ្សេងទៀត ក៏កំពុងជាប់ផុងក្នុងបំណុល ទាំងនៅក្នុងប្រទេសចិន និងនៅទីផ្សារបរទេស៕	{ "spider_name": "businesscambodia", "scrape_at": "2025-06-14_19:40:18", "date_created": "2023-09-15T07:44:42.085Z", "category": "អចលនទ្រព្យ", "views": 113, "author": { "first_name": "Srey ", "last_name": "Nuth", "email": "sreynuthratanak@gmail.com" }, "quality_warning": [ "noisy", "short_sentences" ] }
ធ្លាប់ផុសទៅស្ងាត់ឈឹង លោក ប្រាជ្ញ សឹង្ហជាលី បង្ហើបក្បួនលក់២ ផុសទៅមានអ្នកចាប់អារម្មណ៍ច្រើន	https://business-cambodia.com/articles/way-to-sale-post-online	ក្នុងយុគសម័យបច្ចេកវិទ្យានេះ មនុស្សរស់នៅជាមួយអ៊ីនធឺណិតច្រើនជាងពិភពខាងក្រៅ សូម្បីតែក្នុងកិច្ចពិភាក្សា ការស្រាវជ្រាវ ឬការទិញឥវ៉ាន់ផ្សេងៗក៏តាមប្រព័ន្ធផ្សាព្វផ្សាយសង្គមនេះដែរ ដូច្នេះក្នុងនាមជាអ្នកលក់ត្រូវមានសីលវិធីធ្វើយ៉ាងណាអាចទាញយកប្រយោជន៍ ឬអាចទាញអតិថិជនតាមរយៈប្រព័ន្ធផ្សព្វផ្សាយមួយនេះផងដែរ។ ទាក់ទងទៅនឹងការផ្សាព្វផ្សាយនេះ លោក ប្រាជ្ញ សឹង្ហជាលី ស្ថាបនិក ហាងលក់រុក្ខជាតិ Repot Derm បានបង្ហើបគន្លឹះផុស២ អាចឱ្យអតិថិជនឆាប់ស្គាល់យីហោរបស់ខ្លួនបានលឿន ខណៈវីឌីអូខ្លះរបស់លោក អាចទាញអ្នកមើលរហូតដល់ ២០០ខេវីយូចូលទស្សនា។ ដោយក្បួនរបស់លោករួមមាន៖ ១. Media Profile ល្អ ត្រង់ចំណុចនេះលោកបានលើកឡើងថា ដើម្បីឱ្យអតិថិជនជឿទុកចិត្ត ឬព្រមទិញយើងបាន លុះត្រាតែយើងប្រវិត្តនៃការលក់ល្អដូចគ្នា ព្រោះថាប្រសិនបើ Media Profile យើងមិនល្អនោះទេ នៅពេលដែលអតិថិជនចូលទៅ Review ឃើញមានខំមិនល្អនៅលើផុសរបស់យើង នោះអតិថិជនក៏មិនហ៊ានទិញយើងដែរ។ ត្រឡប់មកវិញប្រសិនបើប្រិយមិត្តចង់បានការទុកចិត្តពីអតិថិជន លុះត្រាតែយើងមានបទពិសោធន៍ល្អជាមួយអតិថិជនដូចគ្នា។ ជាក់ស្តែងអ្នកត្រូវតែមានភាពរស្មោះត្រង់ជាមួយអតិថិជនរបស់អ្នក ល្អថាល្អ មិនល្អថាមិនល្អ មិនកើត ថាមិនកើត ប្រើភាសារពីរោះ អាចដោះស្រាយបញ្ហាអតិថិជនបាន ហើយការផ្តល់ឱ្យភ្ញៀវត្រូវតែល្អដូចថា មិនមែនបង្ហាញល្អ តែពេលដាក់ឱ្យផ្សេងនោះទេ។ ២. រៀបចំ Platform និមួយៗផុសឱ្យបានត្រឹមត្រូវ លោកបានលើកឡើងថា យើងត្រូវបែងចែក Platform និមួយៗដែលយើងប្រើប្រាស់ឱ្យបានត្រឹមត្រូវ។ ជាឧទារហ៍នៅលើ Facebook លោកផុសជារូបភាពរុក្ខជាតិមានលាយឡំជាមួយសកម្មភាព វីឌេអូអប់រំ ឬ Content ផ្សេងៗដែលលោកចង់ផ្តល់ឱ្យអតិថិជន ហើយធ្វើយ៉ាងណាឱ្យទាក់ទាញ ឱ្យពួកគាត់តាមដាន ចង់មើល ចង់អានជាដើម។ សម្រាប់ការផុសលើ Instagram វិញលោកប្រើយុទ្ធសាស្រ្តទីផ្សារជារូបភាពកាត់តាឡុកមួយៗដាច់ដោយឡែក ដែលមិនធ្វើឱ្យអតិថិជនមានអារម្មណ៍ថាធុញ ស្មុគស្មាញ ឬស្កាសភ្នែកពេកទេជូនអតិថិជនរបស់លោក។ បន្ថែមពីនេះលោកក៏ផ្តោតទៅការអេតស្តូរីជាប្រចាំថ្ងៃឱ្យអតិថជនអាចតាមដានជាប្រចាំផងដែរ។ ចំពោះការផុសវីដេអូតាម Tik Tok វិញលោកមិនផ្តោតទៅលើការលក់ផ្ទាល់តែម្តងទេ ពោលគឺលោកប្រើ Content ការណែនាំ ការពន្យល់ពីផ្កា ឬបែបនិទានរឿងលើកទឹកចិត្ត ការជួបប្រទះរឿងជាមួយអតិថិជនផ្សេងៗ ប៉ុន្តែគ្រប់រឿងទាំងនោះសុទ្ធតែផ្សារភ្ជាប់នឹង (ផលិតផល) ការដាំដុះ ជាមួយនឹងធម្មជាតិ។ ដោយការធ្វើបែបនេះលោកមិនថែមទាំងធ្វើឱ្យអតិថិជនយល់ពីធម្មជាតិនោះទេ លោកថែមទាំងឱ្យអ្នកមើលមានទំនាក់ទំនងជាធម្មជាតិថែមទៀត។ គួរជម្រាបផងដែរថា ប្រសិនជាប្រិយមិត្តមានចំណាប់អារម្មណ៍ចង់ធ្វើការជាវ ឬចង់ដឹងពត៌មានបន្ថែមពីដើមផ្កាស្អាតៗ ឬរុក្ខជាតិតាំងលម្អរបស់លោក បងប្អូនអាចធ្វើការទំនាក់ទំនងតាមផេកផ្លូវការរបស់ Repot.Derm ឬតាមរយៈលេខទូរស័ព្ទ 086 479 149៕	{ "spider_name": "businesscambodia", "scrape_at": "2025-06-14_19:40:18", "date_created": "2023-09-15T07:19:29.165Z", "category": "កំពូលអ្នកលក់", "views": 987, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy", "short_sentences" ] }
អបអរ! ទីបំផុតកម្ពុជានាំចេញជលផល២នេះចំនួន ១០តោនជាលើកដំបូង ទៅកាន់ទីផ្សារប្រទេសចិន	https://business-cambodia.com/articles/cambodia-exported-10-tons	នេះជាពិតជារឿងដ៏គួរឱ្យរំភើបខ្លាំងមែនទែន ដែលនាពេលថ្មីៗនេះកម្ពុជាបានប្រមូលទិញផលិតផលជលផលធម្មជាតិពីប្រជានេសាទខ្មែរ រហូតសម្រេចបានការនាំចេញផលិតផលជលផលកម្ពុជាទៅកាន់ទីផ្សារប្រទេសចិនជាលើកដំបូងនាថ្ងៃទី១៤ កញ្ញា ឆ្នាំ២០២៣ ។ នេះបើតាមការចុះផ្សាយក្រសួងដោយក្រសួងកសិកម្ម រុក្ខប្រមាញ់និងនេសាទ។ ចំពោះ ការនាំចេញផលិតផលជលផលកម្ពុជាទៅកាន់ទីផ្សារប្រទេសចិនជាលើកដំបូងនេះ ធ្វើឡើងដោយក្រុមហ៊ុន Kim Chou Co., Ltd Import Export and International Transportation ។ ចំណែកផលិតផលជលផលដែលនាំចេញមាន២ប្រភេទគឺ អន្ទង់បង្កក និងកំពឹសទឹកសាបបង្កក ក្នុងបរិមាណសរុប ១០ តោន។ លោកជំទាវ អ៊ឹម រចនា បាននិយាយថា ការនាំចេញជើងដំបូងនេះ គឺជាជោគជ័យមួយជំហាន និងនៅមានការងារច្រើនទៀតដែលត្រូវធ្វើ។ ចំណែកការងារបន្ទាប់ គឺជំរុញឲ្យផលិតផលជលផលរបស់ខ្មែរ មានគុណភាពកាន់តែខ្ពស់ មានសោភណ្ឌភាពកាន់តែល្អ មានសុវត្ថិភាព និងមានរសជាតិកាន់តែឆ្ងាញ់ ក្នុងគោលដៅពង្រឹងនិងពង្រីកតម្រូវការរបស់អតិថិជននៅលើទីផ្សារប្រទេសចិន។ នៅពេលដែលសេចក្ដីត្រូវការនៅទីផ្សារចិនកើនឡើង ការនាំចេញផលិតផលជលផលពីកម្ពុជាទៅកាន់ប្រទេសចិននឹងមានកំណើន។ ចំណែកវារីវប្បករ អ្នកចិញ្ចឹមត្រីនៅស្រុកខ្មែរ នឹងមានការងារធ្វើកាន់តែច្រើន។ លោកជំទាវ អ៊ឹម រចនា អនុរដ្ឋលេខាធិការ និងជាអ្នកនាំពាក្យក្រសួងកសិកម្ម រុក្ខាប្រមាញ់ និងនេសាទ បានបញ្ជាក់ថា តាមរយៈការជំរុញការនាំចេញផលិតផលជលផលខ្មែរទៅកាន់ទីផ្សារប្រទេសចិននេះ ក្រសួងសង្ឃឹមថា វានឹងអាចជួយបង្កើនជីវភាពបងប្អូនវារីវប្បករនៅស្រុកខ្មែរយើងឲ្យកាន់តែមានការរីកចំរើនទៅមុខ និងរួមចំណែកជួយដល់កំណើនសេដ្ឋកិច្ចជាតិផងដែរ៕ អត្ថបទ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:18", "date_created": "2023-09-15T06:59:30.613Z", "category": "ចាប់ផ្តើមអាជីវកម្ម", "views": 413, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ក្រៅពីការងារសិល្បៈ តារាស្រីលំដាប់ជួរមុខរបស់ថៃ Kimberley ក៏មានជំនួញផ្ទាល់ខ្លួន១នេះផងដែរ	https://business-cambodia.com/articles/kimmy-kimberley-and-business-	បន្ទាប់ពីមានទំនាក់ទំនងស្នេហាជាង១០ឆ្នាំជាមួយតារាសម្តែងដ៏ល្បីឈ្មោះដូចគ្នា អ្នកនាង Kimmy Kimberley បានចាប់ដៃគ្នាចូលរោងជ័យហើយកាលពីថ្ងៃទី១៤ ខែកញ្ញា ឆ្នាំ២០២៣នេះ។ មិនត្រឹម តែមានកេរ្តិ៍ឈ្មោះបោះសំឡេងក្នុងរង្វង់សិល្បៈប៉ុណ្ណោះទេ តារាស្រីវ័យ៣១ឆ្នាំរូបនេះក៏មានជំនួញផ្ទាល់ខ្លួនលើការថែទាំសុខភាពនិងសម្រស់។   អ្នកនាង Kimberley Anne Woltemas បានចាប់ផ្តើមជំនួញផ្ទាល់ខ្លួនអំឡុងឆ្នាំ២០១៩ ដែលបង្កើតផលិតផលមួយ មានឈ្មោះថា Kimberlite ជាផលិតផលប្រូតេអ៊ីនសុខភាពសម្រាប់អ្នកធ្វើលំហាត់ប្រាណថែរក្សារាង។ តារាស្រីដែលជ្រកក្រោមដំបូលនៃប៉ុស្តិ៍ទូរទស្សន៍លេខ៣ថៃរូបនេះ បានបញ្ចប់ការសិក្សានៅឆ្នាំ២០១៨ នាSaim University ក្នុងប្រទេសថៃនិងមានឪពុកជាអតីតសិស្សច្បាប់នៃសាកលវិទ្យាល័យ Harvard ផងដែរ។     ជាកូនថៃកាត់អាឡឺម៉ង់ អ្នកនាងបានបង្ហាញខ្លួនក្នុងសិល្បៈចាប់តាំងពីឆ្នាំ២០០៩ ដែលជាក្តីស្រមៃរបស់អ្នកនាងពេលនៅក្មេងចង់ក្លាយជាតារាសម្តែងល្បីឈ្មោះមួយរូបប្រចាំប្រទេស។ ក្នុងជីវិតដែលអ្នកនាងប្រឡូកក្នុងសិល្បៈអ្នកនាងទទួលពានរង្វាន់ឆ្នើមចំនួន១៤គ្រឿង និងខ្សែភាគយន្តភាគមិនក្រោម២០រឿងនោះទេ។   នាពេលបច្ចុប្បន្ននេះអ្នកនាង Kimberley Anne Woltemas គឺតារាស្រីមានឥទ្ធិពលមួយរូបក្នុងប្រទេសថៃ និងត្រូវបានគេស្គាល់យ៉ាងច្រើនជាពិសេសនៅលើគណនី Instagram របស់អ្នកនាងដែលមានអ្នកតាមដាន ជាង១០លាននាក់។ យោងតាមប្រភព Net Worth Spot បានឱ្យដឹងថាតារាស្រីរូបនេះអាចរកចំណូលបានពីសិល្បៈប្រមាណជាង៧លានដុល្លារក្នុងមួយឆ្នាំៗ៕     អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:18", "date_created": "2023-09-15T05:31:16.177Z", "category": "ភាពជាអ្នកដឹកនាំ", "views": 1841, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
ឡូយមែន! TADA គឺជាក្រុមហ៊ុនក្នុងស្រុកដំបូងគេដែលមានកង់បីអគ្គិសនីផលិតដោយកូនខ្មែរ	https://business-cambodia.com/articles/tada-onion-cambodia	ការប្រើប្រាស់កម្មវិធីទូរស័ព្ទដៃ (App) បញ្ជារហៅកង់បី ឬរថយន្តតាក់ស៊ីជិះ ដើម្បីជាមធ្យោបាយធ្វើដំណើរ បានក្លាយទៅជារឿងធម្មតាទៅហើយនៅក្នុងសកម្មភាពប្រចាំថ្ងៃរបស់ប្រជាជនកម្ពុជា។ ប៉ុន្ដែរ បច្ចុប្បន្ននេះ មានកម្មវិធី (App) បញ្ជារហៅមធ្យាបាយធ្វើដំណើរជាច្រើនកំពុងប្រតិបត្តិការណ៍នៅក្នុងទីផ្សារ កម្ពុជា ប៉ុន្តែក្នុងនោះមានកម្មវិធី (App) មួយឈ្មោះ TADA ដែលបង្កើតភាពងាយស្រួល និងអត្ថប្រយោជន៍ ខ្ពស់ទៅដល់អ្នកប្រើប្រាស់ និងអ្នកបើកបរ។ TADA ត្រូវបានបង្កើតឡើងដោយក្រុមហ៊ុន MVL TADA (CAMBODIA) CO., LTD. គឺជា ក្រុមហ៊ុន ប្រភេទ Start up មួយ និងដំបូងគេនៅប្រទេសកម្ពុជាដែលបានសហការគ្នាជាមួយ ក្រុមហ៊ុន ផលិត កង់បីអគ្គិសនីផលិតឡើងដោយកូនខ្មែ រមានទីតាំងរោងចក្រស្ថិតនៅស្រុកកៀនស្វាយ ខេត្តកណ្តាល។ នៅក្រោមដំបូលរោងចក្របាំងកំដៅថ្ងៃ សំលេងគ្រឿងបង្គុំជាច្រើនបានលាន់រំពងនៅក្នុងដំណើរការ សង្វាក់ ផលិតកម្មកង់បីអគ្គិសនីម៉ាក Onion ដែលត្រូវបានផលិត និងរចនាឡើងយ៉ាងប្រណិតដោយបុគ្គលិកជា ជនជាតិខ្មែររាប់រយនាក់។  បច្ចុប្បន្ន ផលិតផលសម្រេចនៃកង់បីអគ្គិសនីរបស់កូនខ្មែរកំពុងចរាចរណ៍ច្រើននៅ លើដងផ្លូវ ដែលនេះជាសមិទ្ធផលស្នាដៃកើតពីការសហការពូនផ្តុំសម្រាប់អតិថិជន TADA ទាំងអស់គ្នា។ ជាមួយនឹងការប្រើប្រាស់ TADA អតិថិជនអាចកក់ហៅកង់បីអគ្គីសនីសម្រាប់ការធ្វើដំណើរទៅគ្រប់ទីកន្លែង។ ការកក់ហៅកង់បីអគ្គីសនីរបស់លោកអ្នកមានន័យថា ពួកយើងបានចូលរួមចំណែកថែរក្សាបរិស្ថានដោយមិន ប្រើចំហេះសាំង ស្របតាមយន្តការរបស់រាជរដ្ឋាភិបាលកម្ពុជាក្នុងការលើកកំពស់ និងជំរុញការប្រើប្រាស់ យានយន្តអគ្គីសនីបែបទំនើបកម្មអោយបានច្រើន ក្នុងន័យដើម្បីជួយកាត់បន្ថយការបំពុលផ្សែងពុលក្នុង សង្គម និងបរិស្ថានភពផែនដីទាំងមូល។ លើសពីនេះ ការកក់ហៅកង់បីអគ្គីសនីនៅលើ App TADA ក៏ជាផ្នែកមួយនៃការជួយដល់បុគ្គលិករោងចក្រ ក្រុមហ៊ុន ជាពិសេសជួយដោយផ្ទាល់ទៅដល់ជីវភាព អ្នកបើកបរទទួលបានកម្រៃច្រើន និងពុំមានការកាត់ភាគរយពីក្រុមហ៊ុនឡើយ។ បន្ថែមពីនេះ សម្រាប់ អតិថិជន លោកអ្នកនឹងទទួលបាននូវការផ្តល់ជូនអត្ថប្រយោជន៍ពិសេសជាប្រចាំ និងបទពិសោធន៍ដ៏ល្អ សម្រាប់ការធ្វើដំណើរជាមួយ TADA ។ ជារួមទាំងអស់នេះគឺជាបច័្ចយមួយក្នុងការចូលរួមលើកស្ទួយផលិតផលក្នុងស្រុក ជួយសង្គម និងគាំពារ បរិស្ថានតាមរយៈការកក់ហៅកង់បីអគ្គីសនីនៅលើ TADA ៕ តើលោកអ្នកបានទាញយកកម្មវិធី TADA ហើយឬនៅ? ទាញយកឥលូវនេះ https://tada-rider.app.link/EfiodWETpBb	{ "spider_name": "businesscambodia", "scrape_at": "2025-06-14_19:40:18", "date_created": "2023-09-15T05:05:33.530Z", "category": "PR", "views": 235, "author": { "first_name": "Makara", "last_name": "Chham", "email": "makarachham1998@gmail.com" }, "quality_warning": [ "noisy" ] }
ប្រយ័ត្នចាញ់បោ.កគេ! ធនាគារ ABA ប្រាប់គន្លឹះ៤ ជួយការពារខ្លួនអ្នកពីការបោ.កប្រាស់តាមអ៊ីនធឺណិត	https://business-cambodia.com/articles/internet-payment-scams	ទន្ទឹមនឹងភាពរីកចម្រើននៃបច្ចេកវិទ្យា និងប្រព័ន្ធធនាគារ ដោយការទូទាត់ឥឡូវគេប្រើតែទូរស័ព្ទដៃ យើងក៏សង្កេតឃើញដែរថា ជនបោកប្រាស់មួយចំនួនតែងតែឆ្លៀតឱកាសបង្កើតការកេងបន្លំផ្សេងៗជាច្រើន តាមប្រព័ន្ធអ៊ីនធឺណិត ធ្វើឱ្យមនុស្សទូទៅមិនថានៅបរទេសឬនៅស្រុកខ្មែរយើង រងការខាតបង់លុយកាក់មិនចេះតិច តាមប្រព័ន្ធទូទាត់អេឡិចត្រូនិច។   ពាក់ព័ន្ធនឹងបញ្ហាដ៏រសើបនេះដែរ ធនាគារ ABA បានចេញសេចក្ដីណែនាំមួយស្ដីអំពី គន្លឹះសុវត្ថិភាពធំៗ៤ សម្រាប់ការពារហានិភ័យ រាល់ពេលធ្វើការទូទាត់តាមអ៊ីនធឺណិត។ គន្លឹះសុវត្ថិភាពទាំង៤នោះរួមមានដូចជា៖   ១. ត្រូប្រាកដដោយខ្លួនអ្នកថា អ្នកបានស្គាល់អ្នកជួញដូរតាមអ៊ីធឺណិត ហើយបានដឹងពីកេរ្តិ៍ឈ្មោះរបស់គេថាល្អត្រឹមត្រូវ មុនពេលបើកបង្ហាញព័ត៌មានលម្អិតនៃកាតធនាគាររបស់អ្នក។ ដើម្បីការពារប្រាក់របស់អ្នក ធនាគារ ABA បានណែនាំឱ្យអ្នកទិញតែទំនិញពីហាងល្បីៗមានប្រភព និងពីពាណិជ្ជករដែលគួរឱ្យទុកចិត្តបានប៉ុណ្ណោះ។ ២. មុនពេលដែលបញ្ចូលព័ត៌មានលម្អិត អំពីកាតរាប់អ្នកនៅលើអ៊ីនធឺណិត អ្នកត្រូវប្រាកដថាអាសយដ្ឋានគេហទំព័រចាប់ផ្ដើមដោយ (https://) មានន័យថារាល់ព័ត៌មានដែលអ្នកបានបញ្ជូលត្រូវបានការពារដោយលេខកូដបិទ និង មិនអាចថតទុកដោយជនខិលខូច។   ៣. សូមកុំធ្វើការឆ្លើយតបទៅលើអ៊ីមែលណាដែលសុំឱ្យអ្នកបញ្ជាក់ព័ត៌មានកាតរបស់អ្នក ឬឈ្មោះប្រើប្រាស់ និងលេខសម្ងាត់ដែលអ្នកបានចុះឈ្មោះប្រើសេវាណាមួយតាមអ៊ីនធឺណេត។   ៤. ធនាគារ ABA ណែនាំឱ្យអ្នកទិញនៅតាមហាងណាដែលគេហទំព័ររបស់ហាងមានស្លាកសញ្ញា “Secure Code” និង “3D-Secure” ដែលចេញដោយ Mastercard។ ទាំងនេះជាប្រព័ន្ធទំនើបចុងក្រោយបំផុតដែលជួយការពារសុវត្ថិភាព រាល់ពេលផ្ទេរទិន្នន័យ និងទូទាត់តាមអ៊ីនធឺណិត។   ធនាគារ ABA បានគូសបញ្ជាក់ផងដែរថា ABA មិនដែល ហើយនឹងមិនធ្វើការស្នើសុំ លេខ និង ព័ត៌មានពេញលេញអំពីកាត ឬលេខកូដសម្ងាត់របស់អ្នកអតិថិជន ឬអ្នកប្រើប្រាស់ឡើយ៕   អត្ថបទដោយ៖ សូ សុខលី	{ "spider_name": "businesscambodia", "scrape_at": "2025-06-14_19:40:18", "date_created": "2023-09-15T04:38:02.279Z", "category": "ហិរញ្ញវត្ថុ", "views": 1510, "author": { "first_name": "SOKLY", "last_name": "SO", "email": "soklyso.edu@gmail.com" }, "quality_warning": [ "noisy" ] }
ប្រយ័ត្នផ្ទះក៏អត់លុយក៏ហូរដូចទឹក! នេះជាចំនួនទឹកប្រាក់ ដែលអ្នកគួរបង់ថ្លៃផ្ទះឬបន្ទប់ជួលប្រចាំខែ	https://business-cambodia.com/articles/how-much-should-pay-for-rent	បច្ចុប្បន្នប្រជាជនខ្មែរយើងជាច្រើនដែលរស់នៅទីក្រុងតែងតែជួលផ្ទះឬជួលបន្ទប់រស់នៅព្រោះការទិញផ្ទះត្រូវចំណាយលុយច្រើនដូច្នេះមនុស្សមិនងាយមានលុយសម្រាប់ទិញផ្ទះឡើយ។ យ៉ាងណាមិញទោះបីជាអ្នកកំពុងតែរស់នៅផ្ទះជួលឬបន្ទប់ជួលក៏ដោយការបង់ថ្លៃជួលប្រចាំខែច្រើនពេកអាចនឹងធ្វើឲ្យជួបនូវបញ្ហាមួយចំនួនជាពិសេសបង់យូរទៅផ្ទះផ្ទាល់ខ្លួនក៏អត់ហើយលុយក៏អស់។   ចុះយើងគួរជួលផ្ទះឬបន្ទប់ជួលបង់លុយប្រចាំខែចំនួនប៉ុន្មានទើបមិនច្រើនពេក ហើយធ្វើឲ្យយើងអាចសល់លុយសម្រាប់ចាយលុយលើរឿងចាំបាច់ផ្សេងៗទៀត?   បើយោងតាមការលើកឡើងរបស់លោក Dave Ramey អ្នកជំនាញហិរញ្ញវត្ថុអាមេរិកបានឲ្យដឹងថាលុយសម្រាប់បង់ថ្លៃផ្ទះឬបន្ទប់ជួលប្រចាំខែសម្រាប់រស់នៅស្នាក់អាស្រ័យនៅមិនគួតលើសពី២៥%នៃចំណូលសរុបប្រចាំខែរបស់អ្នកឡើយ។ ឧទាហរណ៍បើអ្នកមានចំណូលប្រចាំខែ៥០០ដុល្លារនោះ ការបង់ថ្លៃផ្ទះជួលឬបន្ទប់ជួលមិនគួរលើសពី១២៥ដុល្លារឡើយ។   លោក Dave Ramsey បានពន្យល់ថាបើអ្នកជួលផ្ទះឬបន្ទប់ជួលចំណាយលើថ្លៃជួលលើសពី២៥%នៃចំណូលសរុបប្រចាំខែនោះ អ្នកនឹងអាចរងសម្ពាធនៃលុយកាក់ក្នុងការរស់នៅពោលគឺបើអ្នកចំណូលមិនច្រើន អ្នកនឹងអាចខ្វះខាតលុយសម្រាប់ចំណាយលើរឿងចាំបាច់ជាច្រើនទៀតនៅក្នុងការរស់នៅដូចជាអាហារហូបចុក ការធ្វើដំណើរ ជាពិសេសនឹងធ្វើឲ្យអ្នកបាត់ឱកាសសម្រាប់យកលុយទៅសន្សំសម្រាប់គោលដៅជីវិត និងបាត់ឱកាសសម្រាប់យកលុយទៅវិនិយោគលើចំណេះដឹងនិងវិនិយោគលើវិស័យផ្សេងៗដើម្បីកសាងទ្រព្យ។   គួរបញ្ជាក់ផងដែរថា ការជួលផ្ទះរស់នៅមិនអាក្រក់ ហើយបើអ្នកមិនទាន់មានចំណូលទៀងទាត់ មិនទាន់មានលុយសន្សំបម្រុងពេលមានអាសន្ន ការជួលផ្ទះរស់នៅគឺជាជម្រើសរើសល្អព្រោះបើអ្នកជ្រើសរើសទិញផ្ទះបង់រំលស់អ្នកនឹងជួបបញ្ហាច្រើនព្រោះការបង់រំលស់ត្រូវបង់រាប់ឆ្នាំហើយអស់ការប្រាក់ក៏ច្រើនហើយអាចនឹងធ្វើឲ្យអ្នករងសម្ពាធនៃលុយកាក់ក្នុងការរស់នៅបើអ្នកចំណូលតិចនិងវិបត្តិសេដ្ឋកិច្ចកើតឡើង៕	{ "spider_name": "businesscambodia", "scrape_at": "2025-06-14_19:40:18", "date_created": "2023-09-15T04:37:15.439Z", "category": "ហិរញ្ញវត្ថុ", "views": 542, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ធនាគារ វឌ្ឍនៈ សម្ពោធសាខាថ្មីនៅខេត្តព្រះសីហនុ - សាខាទី៣៧ ក្នុងការបន្តជំរុញសក្តានុពលបណ្តាញសាខាធនាគារ	https://business-cambodia.com/articles/vatanak-bank-grand-opening-	ខេត្តព្រះសីហនុ ប្រទេសកម្ពុជា ថ្ងៃទី 0៩ ខែកញ្ញា ឆ្នាំ ២០២៣ - ធនាគារ វឌ្ឍនៈ សម្ពោធសាខា      ទី៣៧ នៅក្នុងខេត្តព្រះសីហនុ ដែលជាព្រឹត្តិការណ៍ដ៏គួរឱ្យកត់សម្គាល់មួយទៀតក្នុងការពង្រីកបណ្តាញសាខាទូទាំងប្រទេស។ ពិធីសម្ពោធជាផ្លូវការនេះ មានការចូលរួមពីថ្នាក់ដឹកនាំជាន់ខ្ពស់របស់ធនាគារ វឌ្ឍនៈ គឺ អ្នកឧកញ៉ា  សំ អាង ប្រធានក្រុមប្រឹក្សាភិបាលនៃធនាគារ វឌ្ឍនៈ   អ្នកឧកញ៉ា ឈុន លាង បណ្ណាធិការ នៃធនាគារ វឌ្ឍនៈ លោក Anthony Chin អគ្គនាយកប្រតិបត្តិ គណៈគ្រប់គ្រងធនាគារ     វឌ្ឍនៈ និងឥស្សរជនជាន់ខ្ពស់រួមមាន    ឯកឧត្តម អ្នកឧកញ៉ា លី យ៉ុងផាត់ និងលោកជំទាវ សមាជិកព្រឹទ្ធសភា និងជាទីប្រឹក្សាផ្ទាល់សម្តេចមហាបវរធិបតី    ហ៊ុន ម៉ាណែត ឯកឧត្តម ឡុង វិសាលោ រដ្ឋមន្ត្រីប្រតិភូអមនាយករដ្ឋមន្ត្រី ឯកឧត្តម គង់ វិបុល    រដ្ឋមន្ត្រីប្រតិភូអមនាយករដ្ឋមន្ត្រី និងជាប្រតិភូរាជរដ្ឋាភិបាលទទួលបន្ទុកជា អគ្គនាយកនៃ        អគ្គនាយកដ្ឋានពន្ធដា និងលោកជំទាវ  ឯកឧត្តម សុខ កល្យាណ ប្រធានសាលាឧទ្ធរណ៍       ខេត្ត   ព្រះសីហនុ ឯកឧត្តម លូ គឹមឈន់ ប្រតិភូរាជរដ្ឋាភិបាលកម្ពុជា ទទួលបន្ទុកជាប្រធាន         អគ្គនាយកកំពង់ផែស្វយ័តក្រុងព្រះសីហនុ និងលោកជំទាវ         លោកជំទាវ តាំង សុគន្ធមាលា  ប្រតិភូរាជរដ្ឋាភិបាលទទួលបន្ទុកជាអគ្គាធិការ នៃអគ្គាធិការដ្ឋានក្រសួងពាណិជ្ជកម្ម  ឯកឧត្តម    គួច   ចំរើន អភិបាលនៃគណៈអភិបាលខេត្តព្រះសីហនុ ឯកឧត្តមឧត្តមសេនីយ៍ឯក ស រដ្ឋា      អគ្គស្នងការរងនគរបាលជាតិ និងជាស្នងការនគរបាលខេត្តព្រះសីហនុ លោក ឯក សុផុន នាយកសាខាធនាគារជាតិនៃកម្ពុជា ព្រមទាំងភ្ញៀវកិត្តិយសជាច្រើនរូបទៀត។ ធនាគារ វឌ្ឍនៈ សាខាខេត្តព្រះសីហនុ ត្រូវបានរចនាឡើងដោយគិតគូរពីភាពប្រណិត និងបាន    ផ្តល់ជូននូវសេវាកម្មមាស ជាពិសេសការផ្តោតទៅលើអតិថិជនពិសេសដើម្បីទទួលបាននូវ        សេវាកម្មដ៏ល្អឥតខ្ចោះ។ ជាមួយនឹងការបើកដំណើរការសាខាថ្មីនេះ ធនាគារ វឌ្ឍនៈ ផ្តល់ជូន     សេវាកម្មមាសនៅ ១0 ទីតាំងសាខាទូទាំងប្រទេស។ យើងខ្ញុំផ្តល់ជូននូវផលិតផល និង   សេវាកម្មផ្នែកធនាគាររូបវន្តបុគ្គល និងពាណិជ្ជកម្មដ៏ពេញលេញ យ៉ាងសម្បូរបែបដែលមានដូចជាសេវាប្រាក់បញ្ញើ សេវាឥណទាន និងសេវាធនាគារតាមឌីជីថល ជាពិសេសឆ្លុះបញ្ចាំងពីនិន្នាការដ៏ទំនើបដែលមានការវិវឌ្ឍន៍ និងរីកចម្រើនឥតឈប់ឈរ។ បច្ចុប្បន្ន ធនាគារ វឌ្ឍនៈ មានសាខាចំនួន ៣៧ នៅទូទាំង ២២ ខេត្តក្រុងរួចមកហើយ។ នៅក្នុងឆ្នាំនេះ យើងគ្រោងនឹងបើកសាខាចំនួន ៥ បន្ថែមទៀត ដែលនឹងធ្វើអោយចំនួនសាខាសរុបក្នុងឆ្នាំ២០២៣ មានចំនួន ៤២សាខា បន្ទាប់មកយើងគ្រោងនឹងពង្រីកសាខារហូតដល់ចំនួន ៥៣ សាខា នៅត្រឹមឆ្នាំ ២០២៤ ទូទាំងខេត្តក្រុង។ លោក Anthony Chin អគ្គនាយកប្រតិបត្តិ បានលើកឡើងពីការប្តេជ្ញាចិត្តក្នុងការបង្កើនបទពិសោធន៍ប្រព័ន្ធធនាគារទាំងនៅសាខា និងឌីជីថលសម្រាប់ អតិថិជន។ លោកបានបញ្ជាក់បន្ថែមថា "ឥឡូវនេះយើងកំពុងធ្វើការដោយឥតឈប់ឈរដើម្បីនាំយកនូវបទពិសោធន៍ធនាគារដ៏ល្អបំផុតជូនដល់អតិថិជនដោយផ្តោតសំខាន់លើ   ការរួមបញ្ចូលគ្នានៃសេវាធនាគារនៅតាមសាខា និងឌីជីថលូបនីយកម្មដើម្បីបំពេញតម្រូវការផ្សេងៗ និង       បទពិសោធន៍យ៉ាងរលូន។ លោក Anthony Chin បានបញ្ជាក់បន្ថែមពីការប្តេជ្ញាចិត្តរបស់ធនាគារ វឌ្ឍនៈ ក្នុងរយៈពេល ២១ ឆ្នាំកន្លងមកនេះថា "ការបន្តពង្រីកសាខាជាបន្តបន្ទាប់របស់យើង គូសបញ្ជាក់ពីការប្តេជ្ញាចិត្តដោយ    ឥតឈប់ឈររបស់យើងចំពោះប្រទេសកម្ពុជា និងប្រជាជនកម្ពុជាដែលត្រូវបានបង្កើតឡើងដោយប្រជាជនកម្ពុជា យើងនៅទីនេះនឹងធ្វើអ្វីៗគ្រប់យ៉ាងដើម្បីប្រទេសកម្ពុជា" ។ សម្រាប់ព័ត៌មានបន្ថែម សូមអញ្ជើញមកកាន់សាខាថ្មីរបស់យើងដែលមានទីតាំងនៅ វិថីឯករាជ្យ ភូមិ២ សង្កាត់៤ ក្រុងព្រះសីហនុ ខេត្តព្រះសីហនុ ឬចូលទៅកាន់ www.vattanacbank.com ។ សម្រាប់ជំនួយការ ២៤/៧ ឬសូមទាក់ទងមកកាន់លេខ ០៣៤ ៩០០ ៥៥៥។	{ "spider_name": "businesscambodia", "scrape_at": "2025-06-14_19:40:18", "date_created": "2023-09-15T04:03:33.711Z", "category": "PR", "views": 176, "author": { "first_name": "Sreymom", "last_name": "Cha", "email": "sreymomcha069@gmail.com" }, "quality_warning": [ "noisy", "short_sentences" ] }
ជំពាក់លុយគេគេចវេះមិនសង! អាចប្រឈមនឹងហានិភ័យធំៗ៥ ប៉ះពាល់ដល់អាយុជីវិត	https://business-cambodia.com/articles/not-paying-debt-may-face-5-major-risks-to-life	ការខ្ចីលុយ មានច្រើនទម្រង់រវាងកូនបំណុល និងម្ចាស់បំណុលដូចជា ពីធនាគារ ដៃគូរអាជីវកម្ម អ្នកស្គាល់គ្នា ឬបងប្អូនក្រុមគ្រួសារជាដើម ហើយសកម្មភាពនេះប្រៀបបានទៅនឹងកាំបិទមុខពីរ  ប្រសិនបើកូនបំណុលគេចវេះមិនព្រមសងទៀតនឹងប្រឈមហានិភ័យកាន់តែខ្លាំង។ ជុំវិញរឿងនេះ Business Cambodia សូមលើកបង្ហាញពីហានិភ័យធំៗទាំង៥ ដែលអ្នកជំពាល់លុយគេគេចវេះមិនចង់សង ត្រូវប្រឈម៖ ១/. បាត់បង់ទំនាក់ទំនង៖ ការឲ្យលុយគ្នាខ្ចីកើតឡើងពីទំនុកចិត្ត និងភាពជឿជាក់ដែលភាគីទាំងសងខាងមានចំពោះគ្នាទៅវិញទៅមក។ ករណីខ្លះដោយសារមនោសចេតនា និងការរាប់អាន ឬដោយទឹកចិត្តទើបម្ចាស់បំណុលសម្រេចចិត្តឲ្យកូនបំណុលខ្ចី ដោយរំពឹងថាកូនបំណុលនឹងធ្វើតាមការសន្យារបស់ខ្លួនដែលទទួលស្គាល់ដោយភាគីទាំងពីរ។ ប៉ុន្តែប្រសិនបើអ្នកព្យាយាមរត់គេចមិនចង់សង ឬមានលេសជាបន្តបន្ទាប់ នោះវាជាអារុធបំផ្លាញទឹកចិត្ត និងកាត់ផ្តាច់ទំនាក់ទំនងរបស់អ្នកយ៉ាងផុតស្រួយជាទីបំផុត ដូចពាក្យមួយឃ្លាបានលើកឡើងថា៖ «ការឲ្យលុយគ្នាខ្ចីគឺជាហានិភ័យនៃទំនាក់ទំនង»។   ២/. ខូចកិត្តិយស កេរ្តិ៍ឈ្មោះមិនល្អ៖ អ្នកនឹងជាប់ឈ្មោះមិនល្អតាមរយៈការកត់សម្គាល់លើលក្ខណសម្បត្តិនៃ ភាពមិនស្មោះត្រង់ មិនមានទំនួលខុសត្រូវ ឬជាមនុស្សមិនគួរឲ្យទុកចិត្តជាដើម។ ដូច្នេះចូរកុំឲ្យលុយតិចតួចមកបង្អាប់តម្លៃ ឬធ្វើឲ្យប៉ះពាល់ដល់កិត្តិយសកេរ្តិ៍ឈ្មោះរបស់អ្នក ព្រោះវាជារបស់មួយដែលពិបាកកសាងបំផុត។   ៣/. ប្រឈមនឹងផ្លូវច្បាប់៖ អ្នកមានហានិភ័យខ្ពស់ប្រឈមមុខជាមួយផ្លូវច្បាប់នៅពេលដែលអ្នកមិនព្រមដោះស្រាយហើយព្យាយាមរត់គេច នោះផ្លូវច្បាប់នឹងត្រូវបានអនុវត្តតាមរយៈពាក្យបណ្តឹងរបស់ម្ចាស់បំណុល។ ក្នុងនោះ «ការខ្ចីប្រាក់ ឬ ចងការប្រាក់» ជាបទល្មើសរដ្ឋប្បវេណី តែបើកូនបំណុល គេចវេះមិនសង គឺជាបទល្មើសព្រហ្មទណ្ឌ ឆបោក រំលោភសេចក្ដីទុកចិត្ត មាត្រា 377-378 -391-392 ជាប់ឃុំពី ៦ខែ ដល់ ៣ឆ្នាំ ចេញពីឃុំវិញ នៅតែបន្តសងម្ចាស់បំណុលដដែល។ ៤/. ប្រឈមនឹងការគំរាមកំហែង៖ នៅពេលដែលដំណោះស្រាយតាមសន្តិវិធីអនុវត្តពុំមានប្រសិទ្ធភាព នោះគឺជាកម្លាំងចលករមួយដែលជំរុញឲ្យមានការកើតឡើងនូវអំពើប្រព្រឹត្តទៅដោយការមិនពេញចិត្ត ឬការបង្ខំចិត្តទាំងចិត្តមិនចង់ ពោលអាចជាការគំរាមកំហែងជាដើម។ ក្នុងនោះ ករណីនេះកើតឡើងក្នុងកម្រិតភាគរយតិចតួចបំផុត ដែលភាគច្រើនមានតែចំនួនលុយច្រើន ឬបញ្ហាស្មុគស្មាញដោះស្រាយមិនចេញប៉ុណ្ណោះ។   ៥/. អាចកើតជំងឺផ្លូវចិត្ត៖ តាមការស្រាវជ្រាវបានបង្ហាញថា នៅពេលដែលអ្នកព្យាយាមគេចវេះ ឬបំភ្លេចអ្វីមួយ អ្នកនឹងគិតពីវាកាន់តែខ្លាំង។ ហេតុដូចនេះវាអាចធ្វើឲ្យផ្លូវចិត្តរបស់អ្នករងផលប៉ះពាល់ និងដាក់សម្ពាធនៃការគិតរបស់ខ្លួនឯងកាន់តែខ្លាំងផងដែរ។ ជាមួយគ្នានេះ អ្នកមិនអាចធ្វើការផ្តោតអារម្មណ៍បានល្អ រស់នៅជាមួយការភ័យខ្លាច មិនមានភាពច្បាស់លាស់ និងបង្កភាពតានតឹងកាន់តែខ្លាំង។ យ៉ាងណាមិញ ការរត់គេចពីបំណុលពុំមែនជាមធ្យោបាយល្អឡើយ អ្វីគ្រប់យ៉ាងសុទ្ធសឹងតែមានដំណោះស្រាយ និងផ្លូវចេញដ៏ល្អប្រសើរ។ ដូច្នេះចូរស្វះស្វែងរកវិធីសាស្ត្រឲ្យមានប្រសិទ្ធភាពតាមដែលខ្លួនអាចធ្វើបាន ប្រសិនបើអ្នកព្យាយាមអស់លទ្ធិភាពហើយនៅតែរកច្រកចេញមិនឃើញទៀត អ្នកគួរតែទៅជួបអ្នកជំនាញដើម្បីឲ្យពួកគេជួយផ្តល់ដំបូន្មានប្រឹក្សាយោបល់ ឬយុទ្ធសាស្ត្រដើម្បីដោះស្រាយអ្វីដែលអ្នកកំពុងមានបញ្ហាប្រឈម៕ អត្ថបទដោយ៖ កាន់ ដារ៉ា (ស្មេរពនេចរ) ម្ចាស់ស្នាដៃសៀវភៅ «ច្រវាក់ប្រាក់ខែ» ចែករំលែកគំនិត ឬផ្សព្វផ្សាយអាជីវកម្មអ្នកទីនេះ សូមទំនាក់ទំនង ០៩៦ ៤៩៩ ៧៣ ៦៦	{ "spider_name": "businesscambodia", "scrape_at": "2025-06-14_19:40:18", "date_created": "2023-09-15T03:46:47.536Z", "category": "ភាពជាអ្នកដឹកនាំ", "views": 4184, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
តោះ! មកដឹងតម្លៃដីធ្លីក្នុងសង្កាត់ទាំង៨ នៅក្នុងខណ្ឌពោធិ៍សែនជ័យ នៃឆមាសទី១ឆ្នាំ២០២៣	https://business-cambodia.com/articles/land-price-in-por-senchey	ស្ថិតនៅភាគខាងលិចនៃទីក្រុងភ្នំពេញ ខណ្ឌពោធិ៍សែនជ័យ ជាខណ្ឌធំជាងគេមួយក្នុងចំណោមខណ្ឌទាំង១៤ក្នុងរាជាធានីភ្នំពេញ។ បច្ចុប្បន្នខណ្ឌនេះ គឺជាតំបន់ដែលមានការអភិវឌ្ឍន៍ឥតឈប់ឈរ ជាពិសេសគឺវិស័យលំនៅឋាន វិស័យពាណិជ្ជកម្ម និងអនុវិស័យឧស្សាហកម្មដែលធ្វើឱ្យតម្លៃដីកើនឡើង។   យោងតាមការវាយតម្លៃដោយ សមាគមអ្នកវាយតម្លៃ និងភ្នាក់ងារអចលនៈវត្ថុកម្ពុជា ឬហៅកាត់ថា CVEA បានបង្ហាញថា តម្លៃដីធ្លីនៅក្នុងខណ្ឌពោធិ៍សែនជ័យ ដោយតម្លៃដីនៅតំបន់នីមួយៗក្នុងខណ្ឌនេះមានដូចតទៅ៖   ១. សង្កាត់កាកាបទី១និងទី២៖ តម្លៃដីនៅជាប់ផ្លូវធំមានចន្លោះពី ១,៦០០ ដុល្លារទៅ ៣,៤០០ដុល្លារក្នុងមួយម៉ែត្រការ៉េ និងតម្លៃចន្លោះពី ៣៨០ ដុល្លារទៅ ១,៧០០ ដុល្លារអាមេរិកក្នុងមួយម៉ែត្រការ៉េសម្រាប់តំបន់នៅតាមបណ្ដោយផ្លូវតូចៗ។   ២. សង្កាត់ត្រពាាំងក្រសាំង៖ តម្លៃដីនៅជាប់ផ្លូវធំមានចន្លោះពី ១៩០ ដុល្លារទៅ ៦៧០ដុល្លារក្នុងមួយម៉ែត្រការ៉េ និងតម្លៃចន្លោះពី ៨០ ដុល្លារទៅ ២៩០ ដុល្លារអាមេរិកក្នុងមួយម៉ែត្រការ៉េសម្រាប់តំបន់នៅតាមបណ្ដោយផ្លូវតូចៗ។   ៣. សង្កាត់សំរោងក្រោម៖ តម្លៃដីនៅជាប់ផ្លូវធំមានចន្លោះពី ដុល្លារទៅ ៣,៤០០ដុល្លារក្នុងមួយម៉ែត្រការ៉េ និងតម្លៃចន្លោះពី ៣៨០ ដុល្លារទៅ ១,៧០០ ដុល្លារអាមេរិកក្នុងមួយម៉ែត្រការ៉េសម្រាប់តំបន់នៅតាមបណ្ដោយផ្លូវតូចៗ។   ៤. សង្កាត់ចោមចៅទី១,ទី២,ទី៣៖ តម្លៃដីនៅជាប់ផ្លូវធំមានចន្លោះពី ៩០០ ដុល្លារទៅ ២,៨០០ដុល្លារក្នុងមួយម៉ែត្រការ៉េ និងតម្លៃចន្លោះពី ៤៨០ ដុល្លារទៅ ១,១០០ ដុល្លារអាមេរិកក្នុងមួយម៉ែត្រការ៉េសម្រាប់តំបន់នៅតាមបណ្ដោយផ្លូវតូចៗ៕	{ "spider_name": "businesscambodia", "scrape_at": "2025-06-14_19:40:18", "date_created": "2023-09-15T03:44:25.598Z", "category": "អចលនទ្រព្យ", "views": 1002, "author": { "first_name": "Srey ", "last_name": "Nuth", "email": "sreynuthratanak@gmail.com" }, "quality_warning": [ "noisy", "short_sentences" ] }
សម្តេច ហ៊ុន ម៉ាណែត លើកទឹកចិត្តឱ្យក្រុមហ៊ុនបច្ចេកវិទ្យាល្បីរបស់ចិន ឱ្យមកវិនិយោគវិស័យធំ១នៅកម្ពុជា	https://business-cambodia.com/articles/huawei-technology-co-ltd-	កាលពីថ្មីៗកន្លងទៅនេះ សម្តេចមហាបវរធិបតី ហ៊ុន ម៉ាណែត នាយករដ្ឋមន្រ្តី នៃព្រះរាជាណាចក្រកម្ពុជា បានអនុញ្ញាតឱ្យលោក លាំង ហ័រ (Liang Hua) ប្រធានក្រុមប្រឹក្សាភិបាលក្រុមហ៊ុន Huawei Technology Co., Ltd ចូលជួបសម្ដែងការគួរសម និងពិភាក្សាការងារ។ នៅក្នុងជំនួបនេះដែរ សម្តេចមហាបវរធិបតី ហ៊ុន ម៉ាណែត ក៏បានលើកទឹកចិត្តឱ្យក្រុមហ៊ុន Huawei Technology Co., Ltd ពិនិត្យលទ្ធភាពវិនិយោគលើវិស័យផ្សេងៗទៀត ដូចជាការវិនិយោគការផលិតសម្ភារគ្រឿងបង្គុំអេឡិកត្រូនិកនៅកម្ពុជាជាដើម ។ ជាមួយគ្នានោះដែរ សម្ដេចធិបតី និង លោក លាំង ហ័រ ក៏បានពិភាក្សាអំពីការបណ្ដុះបណ្ដាលធនធានមនុស្សលើជំនាញឌីជីថល ដោយក្រុមហ៊ុន Huawei Technology Co., Ltd បានបង្ហាញចំណាប់អារម្មណ៍លើការបណ្ដុះបណ្ដាលជំនាញនេះ ដោយចាប់ផ្តើមពីកម្រិតបឋមសិក្សា រហូតដល់កម្រិតសាកលវិទ្យាល័យ ។ កន្លងមកនេះ ក្រុមហ៊ុន Huawei Technology Co., Ltd ក៏បានសហការជាមួយដៃគូ នៅតាមសាកលវិទ្យាល័យមួយចំនួននៅកម្ពុជា លើការងារបណ្ដុះបណ្ដាលធនធានមនុស្សលើវិស័យឌីជីថលផងដែរ ។ សម្តេចធិបតីហ៊ុន ម៉ាណែត ក៏បានគូសបញ្ជាក់សារជាថ្មីម្តងទៀតនូវជំហរស្វាគមន៍ និងការគាំទ្ររបស់រាជរដ្ឋាភិបាល ចំពោះដំណើរការអាជីវកម្ម និងវិនិយោគរបស់ក្រុមហ៊ុននៅកម្ពុជា ដែលស្របតាមតម្រូវការសង្គម-សេដ្ឋកិច្ចរបស់កម្ពុជា និងគោលនយោបាយរបស់រាជរដ្ឋាភិបាល៕ អត្ថបទ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:18", "date_created": "2023-09-15T03:38:04.031Z", "category": "ចាប់ផ្តើមអាជីវកម្ម", "views": 998, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ក្តៅៗ! បារាំង ផ្អាកការលក់ និងប្រមូល iPhone 12 ក្នុងប្រទេសមកវិញទាំងអស់ ក្រោយរកឃើញបញ្ហាធំ១នេះ	https://business-cambodia.com/articles/france-halts-iphone-12-sales-over-radiation-levels	ប្រទេសបារាំង បានបញ្ជាឲ្យក្រុមហ៊ុន Apple បញ្ឈប់ការលក់ iPhone 12 ជាបន្ទាន់ និងប្រមូលទូរស័ព្ទម៉ូឌែលនេះក្នុងប្រទេសមកវិញទាំងអស់ បន្ទាប់ពីរកឃើញការបញ្ចេញកម្រិតវិទ្យុសកម្មអេឡិចត្រូម៉ាញ៉េទិចខ្ពស់លើសស្តង់ដារ។ នេះបើយោងតាមការឲ្យដឹងពីទីភ្នាក់ងារសារព័ត៌មាន BBC News ចុះនាថ្ងៃទី១៤ ខែកញ្ញា ឆ្នាំ២០២៣។ ក្រុមអ្នកឃ្លាំមើលការគ្រប់គ្រងប្រេកង់វិទ្យុសកម្ម ANFR បានជូនដំណឹងទៅកាន់ក្រុមហ៊ុន Apple យ៉ាងដូច្នេះថា ប្រសិនបើខ្លួនមិនអាចដោះស្រាយបញ្ហាតាមរយៈការអាប់ដេត (Update) កម្មវិធីបានទេនោះ ក្រុមហ៊ុនត្រូវតែប្រមូលមកវិញរាល់ iPhone 12 ដែលធ្លាប់លក់នៅក្នុងប្រទេសនេះ។ យ៉ាងណាមិញ ឆ្លើយតបទៅនឹងបញ្ហាខាងលើ ក្រុមហ៊ុន Apple បានថ្លែងប្រាប់ BBC ថា ខ្លួនកំពុងធ្វើការប្រកួតប្រជែងលើការត្រួតពិនិត្យឡើងវិញរបស់ ANFR និងបានបញ្ជាក់ថា ខ្លួនបានផ្តល់ឲ្យនិយតករនូវលទ្ធផលមន្ទីរពិសោធន៍ពីក្រុមហ៊ុនបច្ចេកវិទ្យាយក្សខ្លួនឯង និងភាគីទីបីដែលបង្ហាញថាឧបករណ៍នេះអនុលោមតាមច្បាប់ពាក់ព័ន្ធត្រឹមត្រូវទាំងអស់។ គួរជម្រាបផងដែរថា ទូរស័ព្ទ iPhone 12 ដែលត្រូវបានផលិតដោយក្រុមហ៊ុន Apple បានចេញលក់ដំបូងក្នុងខែកញ្ញា ឆ្នាំ២០២០ និងកំពុងបន្តការលក់នៅជុំវិញពិភពលោករហូតដល់បច្ចុប្បន្ន៕ អត្ថបទដោយ៖ កាន់ ដារ៉ា (ស្មេរពនេចរ)	{ "spider_name": "businesscambodia", "scrape_at": "2025-06-14_19:40:18", "date_created": "2023-09-15T02:12:54.445Z", "category": "ភាពជាអ្នកដឹកនាំ", "views": 14436, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
កុំភ្លេចទៅលេង! ប៉ុន្មានថ្ងៃទៀតនេះព្រឹត្តិការណ៍ព្រះអាទិត្យរះ ចំកំពូលប្រាសាទអង្គរវត្ត ចាប់ផ្តើមរះហើយ	https://business-cambodia.com/articles/equinox-angkor-wat-event-	យោងតាមការចេញផ្សាយរបស់ក្រសួងទេសចរណ៍បានឱ្យដឹងថា ព្រឹត្តិការណ៍សមរាត្រី ដែលគេចំណាំហៅថាថ្ងៃរះចំកំពូលប្រាសាទអង្គរវត្ត នឹងកើតឡើងជាលើកទី២ នៅថ្ងៃទី២១-២៣ ខែកញ្ញានេះ បន្ទាប់ពីបានកើតឡើងម្ដងរួចមកហើយកាលពីខែមីនាកន្លងទៅក្នុងចន្លោះម៉ោង៥:៣០នាទីព្រឹក ដល់ម៉ោង៧:០០នាទីព្រឹក។   បាតុភូតធម្មជាតិនេះមានរយៈពេល២ដងប៉ុណ្ណោះក្នុង១ឆ្នាំ ដែលមានឈ្មោះសមរាត្រី ឬ Equinox Angkor Wat (ព្រះអាទិត្យរះចំកណ្ដាលប្រាសាទអង្គរវត្ត) ។ មហាជនទទួលស្គាល់ថាព្រឹត្តិការណ៍ដ៏អស្ចារ្យនេះគឺជាការគន់គូរសាងសង់ស្ថាបត្យកម្មអង្គរវត្ត របស់ដូនតាខ្មែរយ៉ាងល្អិតល្អន់បំផុតជាមួយធម្មជាតិនិងតារាសាស្រ្ត។       ដូច្នេះសម្រាប់បងប្អូនដែលស្រឡាញ់និងចូលចិត្តការថតរូបកុំភ្លេចទៅលេង និងត្រៀមកាម៉េរ៉ា ដើម្បីផ្តិតយករូបភាពដ៏អស្ចារ្យពីព្រឹត្តិការណ៍មួយនេះ ចន្លោះថ្ងៃទី២១-២៣ ខែកញ្ញា ឆ្នាំ២០២៣ខាងមុខនេះឱ្យបានច្រើនកុះករ។   គួររំលឹកផងដែរថាក្រៅពីមានប្រាសាទបុរាណដ៏អស្ចារ្យដែលជាស្ថាបត្យកម្មដ៏ល្អឆើតឆាយ ប្រាសាទអង្គរវត្តកម្ពុជាក៏ត្រូវបានជាប់ចំណាត់ថ្នាក់លេខ១ ជាកន្លែងមើលថ្ងៃរះ និងថ្ងៃលិចដ៏ល្អបំផុតនៅលើពិភពលោក។   ក្នុងនោះកម្ពុជាមានតួរលេខអ្នកណែនាំខ្ពស់បំផុតគឺប្រសាទអង្គរវត្ត ខណៈប្រទេសក្បែរខាងមាន ប្រទេសវៀតណាម ឈរលើលេខរៀងទី១២ ក្នុងចំនួន៣៤៨(Mentions), ឡាវ ឈរលើលេខរៀងទី២១ ក្នុងចំនួន២២២(Mentions) និង ថៃ ឈរលើលេខរៀងទី២៦ ក្នុងចំនួន១៩០(Mentions)។ នេះបើយោងតាមវេបសាយនិងគេហទំព័រ Mornings.co.uk ទៅលើការស្វែងរកពាក្យ «Sunrise ឬ ព្រះអាទិត្យរះ» នៅក្នុង៧២ប្រទេស ជុំវិញពិភពលោក៕   អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:18", "date_created": "2023-09-15T01:51:47.793Z", "category": "ព័ត៌មានថ្មីៗ", "views": 276, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
ឈប់ចាញ់បោ.កខ្លួនឯងទៅ! នេះជាពាក្យកុហកទាំង១០ ដែលធ្វើឱ្យមនុស្សជាច្រើនលិចលង់ ក្នុងបញ្ហាបំណុ.ល	https://business-cambodia.com/articles/10-lie-keep-people-in-debt	បំណុលបានក្លាយជាបញ្ហាដ៏រសើបមួយ ដែលមនុស្សទូទៅក្នុងសង្គមភាគច្រើន តែងតែជួបប្រទះ និងលើកយកមកជជែកវែកញែក។ ថ្ងៃនេះដែរ Business Cambodia សូមលើកយកនូវពាក្យកុហកដ៏ពេញនិយមទាំង១០ ដែលអ្នកជំពាក់គេចូលច្រើនប្រើដើម្បីលួងខ្លួនឯង ធ្វើឱ្យលង់ខ្លួនក្នុងបញ្ហាបំណុលវ័ណ្ឌកដកខ្លួនស្ទើមិនរួច។   ១. ជំពាក់គេជារឿងធម្មតា៖ គិតថាអ្នកណាក៏គេខ្ចីលុយគេមកប្រើដែរ អ៊ីចឹងហើយយើងខ្ចីគេដែរទៅ ចង់បានអីបើអត់លុយ យកលុយគេទិញសិនទៅ ចាំរកបានចាំសងគេវិញ។ នេះជាការបង្កើតទម្លាប់យកលុយអនាគតមកចាយ បង្កើតពីបំណុលតូចរហូតដល់បំណុលធំ។   ២. នៅសល់ពេលច្រើនទៀត៖ រកលុយបានមកមិនគិតប្រញាប់សងគេឱ្យឆាប់អស់ទេ បែរជាយល់ថាសល់ពេលច្រើនតើ ចាយសិនទៅមិនអីទេ។ ធ្មេចបើកធ្មេចបើក កៀកថ្ងៃរកលុយមកសងគេមិនទាន់ ត្រូវគេពិន័យ ឬក៏ទៅខ្ចីបុលថ្មីការប្រាក់ខ្ពស់ដើម្បីយកលុយទៅសងអ្នកចាស់ វិលចុះចិលឡើងវ័ណ្ឌកបាត់។   ៣. លុយរកមកចាយមិនគ្រប់៖ និយាយប្រាប់ខ្លួនឯងថា ខែនេះរកលុយបានតិចណាស់ចាយមិនគ្រប់ទេ ចឹងហើយមានតែខ្ចីគេចាយដើម្បីឱ្យគ្រប់។ វាក៏ជាការយកលុយអនាគតមកចាយដែរ ព្រោះថាខែក្រោយៗនៅតែចាយមិនគ្រប់ ព្រោះត្រូវដកលុយសងគេ។ ហេតុអ្វីក៏មិនខំកាត់បន្ថយចំណាយ ចាយហួសមាឌធ្វើអ្វី មានតិចចាយតាមតិចសិនទៅ។   ៤. ពិបាកកាត់បន្ថយចំណាយ៖ បំណុលរុំកោះតែនៅតែហ៊ានចាយលុយពេញៗដៃមិនគិតខំសន្សំលុយទុកផ្ដាច់បំណុលទេ ស្រួលមិនស្រួលលួចខ្ចីអ្នកស្គាល់គ្នាយកមកចាយបន្ថែមទៀត។ គិតថាការកាត់បន្ថយចំណាយជារឿងពិបាកនឹងទៅរួច ទាំងដែលមិនធ្លាប់សូម្បីតែកំណត់ការចំណាយប្រចាំខែ ឬសាកបូកលុយដែលចាយមួយថ្ងៃៗ និយាយរួមអត់ដែលសាកធ្វើទេ តែស្រែកថាពិបាកតែម្ដង។   ៥. ឱ្យតែចង់បាន ដឹងតែជាតម្រូវការចាំបាច់៖ របស់ខ្លះអត់ចាំបាច់ទេ តែហេតុស្រលាញ់ចង់បានបែរជាមិនស្មោះត្រង់ជាមួយខ្លួនឯង ខំនិយាយលើកហេតុផលថាវាសំខាន់អ៊ីចេះមួយអ៊ីចុះមួយ។ ពេលខ្លះលុយខ្លួនឯងមានមិនគ្រប់ ក៏ទៅខ្ចីមិត្តភក្តិបន្ថែមដើម្បីបង្រ្គប់ទិញយកមក។ និយាយរួមឱ្យតែចង់បានអ្វីមួយត្រូវតែបានជាដាច់ខាតទោះខ្ចីលុយគេក៏ដោយ។   ៦. ការបែងចែងកញ្ចប់លុយធ្វើឱ្យបាត់បង់សេរីភាព៖ អ្នកជំនាញប្រាប់ថាចង់សល់លុយត្រូវចេះចាត់ចែងលុយឱ្យបានល្អ តែខ្លួនឯងបែរជាប្រាប់ថាចាត់ចែងមិនកើតទេកំណត់ចំនួនមិនបានទេ ខ្លាចបាត់បង់សេរីភាព ដូចជាដាក់គំនាបលើខ្លួនឯងពេក លុយខំរកមកក្បិតក្បៀតធ្វើអី ស្លាប់ទៅយកទៅតាមមិនបានផង។ មែនហើយមិនត្រឹមតែស្លាប់ទៅយកទៅមិនបានទេ នៅរស់ក៏គ្មានលុយសល់ដែរព្រោះតែការគិតបែបហ្នឹង ហើយបើកំពុងតែជំពាក់គេទៀតច្បាស់ជាវ័ណ្ឌកមិនខានទេ។   ៧. ប្រើបំណុលសម្រាប់ចំណាយបន្ទាន់៖ ទិញរបស់ដាក់ផ្ទះជាចំណាយបន្ទាន់? ទិញកាបូបបញ្ចុះតម្លៃជាចំណាយបន្ទាន់? ដូរស៊េរីទូរស័ព្ទជាចំណាយបន្ទាន់? ហើយបន្ទាន់អីក៏បន្ទាន់យ៉ាងនេះ?   ៨. ដោះបំណុលជារឿងពិបាកណាស់៖ បំណុលច្រើនពេករកច្រកចេញមិនឃើញទេ មានតែខ្ចីបុលឯកជនយកមកដោះសិនហើយ? បើគិតមិនចេញហេតុអ្វីមិនរកជំនួយ?   ៩. គេធ្វើបានម្ដេចបានខ្ញុំធ្វើមិនបាន៖ អ្នកជិតខាងខ្ញុំខ្ចីលុយធនាគារសង់ផ្ទះបាន ហេតុអ្វីខ្ញុំខ្ចីគេដែរមិនបាន? អ្នកភូមិគេមានផ្ទះធំទ្រនំខ្ពស់នៅអស់ហើយ ខ្ញុំនៅផ្ទះតូចមិនកើតទេ ត្រូវតែខ្ចីលុយធនាគារធ្វើផ្ទះដែរ។ ប្រៀបធៀបរឿងទាំងអស់ហ្នឹង ទាំងដែលភ្លេចគិតទៅថារកចំណូលសងបំណុលគេមិនឈ្នះទេ ព្រោះអ្នកជិតខាងអត់មានកូនផង តែខ្លួនឯងកូន២ហើយរកចំណូលម្នាក់ឯងទៀត។   ១០. មិនបានខ្ចីលុយគេមកទិញសម្ភារនិយម៖ ទូរស័ព្ទចាស់នៅប្រើកើតតែមិនសូវសមទេចង់ប្ដូរស៊េរីថ្មី? ម៉ូតូចាស់ពិបាកជិះណាស់ចង់ប្ដូរថ្មី? ឡាននេះចាស់ហើយចង់ទិញថ្មី? លុយមិនគ្រប់ទេចង់ខ្ចីគេបន្ថែមខ្លះ? ចុះមានដែលគិតទេថា ចំណូលតិចណាស់បង់បង្កើនចំណូល មានសួរទេថាទូរស័ព្ទថ្មី, ម៉ូតូថ្មី, ឡានថ្មី អាចជួយខ្ញុំបង្កើនចំណូលទេ? បើអត់ទេខំបង់រំលស់ធ្វើអី?   អត្ថបទដោយ៖ សូ សុខលី	{ "spider_name": "businesscambodia", "scrape_at": "2025-06-14_19:40:18", "date_created": "2023-09-14T09:56:40.049Z", "category": "ហិរញ្ញវត្ថុ", "views": 849, "author": { "first_name": "SOKLY", "last_name": "SO", "email": "soklyso.edu@gmail.com" }, "quality_warning": [ "noisy", "short_sentences" ] }
តោះណាត់គ្នា! ពីថ្ងៃទី ១៤ -១៦ នេះ CAMFOOD/CAMHOTEL'23 បានធ្វើការតាំងពិរព័ណ៍ធំ ៤ តំណាលគ្នានៅកន្លែងតែមួយ	https://business-cambodia.com/articles/food-expo	ការតាំងពិព័រណ៌អំពីវិស័យម្ហូបអាហារ ភេសជ្ជៈ សណ្ឋាគារ បដិសណ្ឋារកិច្ច និងសំណង់ វិស្វកម្មបានចាប់ផ្ដើមជាផ្លូវការនៅសប្តាហ៍នេះហើយ។ ដោយកម្មវិធីសម្ពោធជាផ្លូវការពិព័រណ៌វិស័យម្ហូបអាហារ ភេសជ្ជៈ សណ្ឋាគារ បដិសណ្ឋារកិច្ច និងសំណង់ វិស្វកម្មនេះ បានប្រារព្ធធ្វើឡើងនៅពេលព្រឹក ថ្ងៃទី១៤ ខែកញ្ញា នៅឯមជ្ឈមណ្ឌលសន្និបាត និងពិព័រណ៌កោះពេជ្រ, រាជធានីភ្នំពេញ។   នៅក្នុងកម្មវិធីនេះផងដែរ គឺមានការបង្ហាញអំពីពិព័រណ៌ B2B ធំជាងគេក្នុងប្រទេសកម្ពុជាពាក់ព័ន្ធនឹងវិស័យសំណង់ វិស្វកម្ម និងវិស័យម្ហូបអាហារ បដិសណ្ឋារកិច្ចប្រារព្ធឡើងតំណាលគ្នាចាប់ពីថ្ងៃទី១៤ ដល់ថ្ងៃទី១៦ ខែកញ្ញា ឆ្នាំ២០២៣ មានរយៈពេលបីថ្ងៃ បើកចាប់ពីម៉ោង ១០: ០០ព្រឹក រហូតដល់ម៉ោង ០៦: ០០ ល្ងាច ។     ព្រឹត្តិការណ៍ពិព័រណ៌នេះក៏មានការចូលរួមជាផ្លូវការពី ឯកឧត្តម គួច បញ្ញាសា ជារដ្ឋលេខាធិការនៃក្រសួងទេសចរណ៍, ឯកឧត្ដម លាង មុនីរិទ្ធ រដ្ឋលេខាធិការនៃក្រសួងដែនដី នគរូបនីយកម្ម និងសំណង់, និងលោក លូ ម៉េង ជាប្រធានសហព័ន្ធទេសចរណ៍កម្ពុជាផងដែរ។ ក្រៅពីនោះក៏មានស្ថាប័នគាំទ្រសំខាន់ៗផ្សេងទៀតដែលមានវត្តមានក្នុងពិធីបើកកម្មវិធីរួមមាន គណៈស្ថាបត្យករកម្ពុជា, គណៈវិស្វករកម្ពុជា, សមាគមសណ្ឋាគារកម្ពុជា, សមាគមភោជនីយដ្ឋានកម្ពុជា, សមាគមសហគមន៍ចុងភៅកម្ពុជា, Professional Institute of Excellence  និងបវិទ្យាស្ថានម្ហូបអាហារកម្ពុជា។         ជាពិសេស CAMFOOD/CAMHOTEL'23 និង CAMBUILD'23 និងមានវត្តមានរបស់ក្រុមហ៊ុន និងម៉ាកផលិតផលល្បីៗក្នុងស្រុក និងអន្តរជាតិចូលរួមសរុបជាង 500 បានតាំងស្ដង់របស់ខ្លួននៅក្នុងការពិព័រណ៌នេះថែមទៀតផង ដោយរំពឹងថានឹងទាក់ទាញអ្នកទស្សនាជាង 12,000 នាក់ក្នុងរយៈពេលបីថ្ងៃនេះ ជាមួយនឹងការតាំងបង្ហាញវិស័យពាក់ព័ន្ធផ្សេងៗទៀតរួមមាន CAMCAFE (ហាងកាហ្វេ និងបរិក្ខារបារ និងការផ្គត់ផ្គង់), CAMAUTO (គ្រឿងបន្លាស់រថយន្ត និងការផ្គត់ផ្គង់), CAMSOLAR (បច្ចេកវិទ្យាពន្លឺព្រះអាទិត្យ), CAMENERGY (អគ្គិសនី និងថាមពល), CAMWATER (ការផ្គត់ផ្គង់ផលិតផលទឹក) CAMSECURITY & FIRE (ភ្លើង និងប្រព័ន្ធសុវត្ថិភាព) និង CAMHARDWARE (ផ្នែករឹង និងឧបករណ៍ផ្សេងៗ)។     បន្ថែមពីលើការតាំងពិព័រណ៌ CAMFOOD ក៏នឹងបង្ហាញពីការប្រកួតប្រជែងផ្នែកបដិសណ្ឋារកិច្ច និងធ្វើម្ហូបផ្សេងៗនៅកម្ពុជា ដែលនឹងបង្ហាញដោយអ្នកជំនាញក្នុងវិស័យ F&B និងផ្នែកបដិសណ្ឋារកិច្ចប្រកួតប្រជែងដណ្តើមពានរង្វាន់។ លើសពីនេះទៅទៀត នឹងមានសិក្ខាសាលាចែករំលែកបច្ចេកទេសដោយមិនគិតថ្លៃ ទាក់ទងនឹងការច្នៃប្រឌិតថ្មីក្នុងសម្ភារសំណង់ អគ្គិសនី/មេកានិច ថាមពលព្រះអាទិត្យ និងប្រធានបទ HVAC ដែលនឹងប្រារព្ធឡើងរួមគ្នាជាមួយព្រឹត្តិការណ៍ CAMBUILD៕     អ្នកចូលរួមអាចធ្វើការចុះឈ្មោះតាមតំណរភ្ជាប់  www.cambuildexpo.com និង www.camfoodhotel.com។ សេចក្ដីប្រកាសព័ត៌មាននេះត្រូវបានចេញផ្សាយដោយ៖ AMB Tarsus Events Group  www.ambtarsus.com ទំនាក់ទំនង: +855 87 786 007 Email: Vichera@ambtarsus.com Tel:  +855 23 880 813/011 238575/096 254 909	{ "spider_name": "businesscambodia", "scrape_at": "2025-06-14_19:40:18", "date_created": "2023-09-14T09:50:26.977Z", "category": "PR", "views": 295, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy", "short_sentences" ] }
អ្នកជំនាញថា ហាងឆេងមាសអាចនឹងប្រែប្រួលខ្លាំង បើសហរដ្ឋអាមេរិកឈប់ដំឡើងការប្រាក់ដុល្លារ	https://business-cambodia.com/articles/expert-said-gold-price-will-rise-soon	បច្ចុប្បន្នតម្លៃហាងឆេងមាសលើទីផ្សារអន្តរជាតិត្រូវបានគេជួញដូរនៅក្នុងតម្លៃ ១,៩០៥ដុល្លារក្នុងមួយអោន(ស្មើនឹង២,២៩៥ដុល្លារក្នុងមួយតម្លឹង)។ យ៉ាងណាមិញអ្នកជំនាញបានព្យាករថាក្នុងពេលឆាប់ៗនេះតម្លៃហាងឆេងមាសនឹងប្រែប្រួលខ្លាំងប្រសិនបើធនាគារកណ្ដាលអាមេរិកឈប់អនុវត្តន៍គោលនយោបាយហិរញ្ញវត្ថុដំឡើងការប្រាក់ដុល្លារ។   បើយើងតាមការចុះផ្សាយរបស់ Bangkok Post លោក John Reade ប្រធានផ្នែកយុទ្ធសាស្រ្តទីផ្សារនៃក្រុមប្រឹក្សាមាសពិភពលោកហៅកាត់ថា WGC បានឲ្យដឹងថាមាសអាចនឹងហក់ឡើងខ្ពស់ដល់២,០៥០ដុល្លារក្នុងមួយអោនប្រសិនបើធនាគារកណ្ដាលរបស់សហរដ្ឋអាមេរិកនឹងបញ្ឈប់ការដំឡើងការប្រាក់ដុល្លារ។   លោកបានបន្តទៀតថាបច្ចុប្បន្នក្រុមអ្នកវិនិយោគកំពុងចាំមើលសញ្ញាថាតើធនាគារកណ្ដាលអាមេរិកនឹងបញ្ឈប់ដំឡើងការប្រាក់ដុល្លារឬនៅ ព្រោះបើកំណើនសេដ្ឋកិច្ចកើនយឺតដូចពេលបច្ចុប្បន្នធនាគារកណ្ដាលនឹងរក្សាការប្រាក់នៅដដែល។ ត្រង់នេះប្រសិនបើធនាគារកណ្ដាលមិនដំឡើងការប្រាក់ក្នុងរយៈពេលយូរ នឹងធ្វើឲ្យមាសអាចហក់ឡើងព្រោះក្នុងស្ថិតភាពបច្ចុប្បន្នសេដ្ឋកិច្ចសកលស្ថិតនៅក្នុងភាពមិនច្បាស់លាស់នៅឡើយ។   លោក John Reade បានបន្ថែមទៀតថាប្រសិនបើធនាគារកណ្ដាលអាមេរិកឈប់ដំឡើងការប្រាក់នោះ ហាងឆេងមាសនឹងត្រូវបានគេជួញដូរពីចន្លោះ១,៨៥០ដុល្លារទៅ២,០៥០ដុល្លារក្នុងមួយអោននៅលើទីផ្សារអន្តជាតិ។   បើយោងតាមការវិភាគរបស់ក្រុមប្រឹក្សាមាសពិភពលោក (WGC) បានព្យាករថាវាប្រហែលជាចៀសមិនផុតនោះទេដែលធនាគារកណ្ដាលនឹងអាចទម្លាក់ការប្រាក់ ហើយកត្តាមួយនេះជួយជំរុញឲ្យហាងឆេងមាសមានចលនាល្អពោលគឺមាសអាចនឹងហក់ឡើងនៅអំឡុងដើមឆ្នាំ២០២៤ខាងមុខនេះ៕	{ "spider_name": "businesscambodia", "scrape_at": "2025-06-14_19:40:18", "date_created": "2023-09-14T09:41:00.409Z", "category": "ហិរញ្ញវត្ថុ", "views": 628, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
Apple ប៊ិះក្ស័.យធនម្តងតែ Tim Cook ហ៊ានចោលការងារជាង១០ឆ្នាំ មកធ្វើការឱ្យ Steve Jobs	https://business-cambodia.com/articles/tim-cook-and-steves-job-at-apple	មុនពេលចូលបម្រើការងារជាមួយក្រុមហ៊ុន Apple លោក Tim Cook បានកាន់មុខតំណែង ជាច្រើននៅក្រុមហ៊ុនបច្ចេកវិទ្យាធំៗរយៈពេល១២ឆ្នាំ នៅក្រុមហ៊ុន IBM និងតួនាទីនាយកប្រតិបត្តិនៅក្រុមហ៊ុន Intelligent Electronics និង Compaq ។   ក្នុងឆ្នាំ១៩៩៨ ពេលដែលលោក Tim កំពុងធ្វើការនៅក្រុមហ៊ុន Compaq ដែលជាក្រុមហ៊ុនលក់កុំព្យូទ័រដ៏ល្បីឈ្មោះ ខណៈកាលណោះក្រុមហ៊ុន Apple ដែលកំពុងដឹកនាំដោយលោក Steve Jobs កំពុងតែជិតក្ស័យធនផុតដង្ហើមម្តងៗ ដោយសារកំព្យូទ័រដំបូង ផលិតចេញមកលក់មិនដាច់ និងគ្មានការចាប់អារម្មណ៍។   នៅពេលនោះ Apple មិនមែនជាកន្លែងដែលមនុស្សជាច្រើនចង់ធ្វើការនោះទេ ក្រុមហ៊ុនជិតក្ស័យធន ហើយសីលធម៌បុគ្គលិកទាប Tim Cook ដឹងយ៉ាងច្បាស់ថាគាត់កំពុងទទួលយកភាពលំបាកដ៏យ៉ាប់យ៉ឺនមួយ។   ប៉ុន្តែទោះស្ថិតក្នុងស្ថានភាពលំបាកយ៉ាងណាក៏លោក Tim Cook បានព្រមមកធ្វើការឱ្យក្រុមហ៊ុន Apple ក្នុងតំណែងជាអ្នកគ្រប់គ្រងជាន់ខ្ពស់មួយរូប រហូតដល់ឆ្នាំ២០១១ ទើបលោកបានឡើងកាន់តំណែងជានាយកប្រតិបត្តិ នាពេលដែលលោក Steve Jobs ធ្លាក់ខ្លួនឈឺជាទម្ងន់។   ក្រោមការសម្រេចចិត្តដ៏ច្បាស់លាស់នេះ គឺនៅពេលដែល Tim cook បានជួបនិយាយជាមួយ Steve Jobs មិនដល់៥នាទីផងលោកក៏យល់ព្រមធ្វើការជាមួយគ្នា ដោយឥតងាករេ ព្រោះហេតុផល១គឹអ្នកទាំងពីរមានចុក្ខវិស័យដូចគ្នា និងធ្វើឱ្យលោក Cook មានអារម្មណ៍រំភើបជាខ្លាំង ជាមួយនឹងគោលដៅក្នុងការផ្លាស់ប្តូរពិភពលោករបស់ លោក Steve Jobs។   លោក Tim Cook ត្រូវបានគេចាត់ទុកថាជាមេដឹកនាំដ៏ពូកែម្នាក់ ដែលលោកបានផ្តោតលើការដឹកនាំ មនុស្ស យុទ្ធសាស្រ្ត និងវប្បធម៌ក្រុមហ៊ុន ហើយក្រោមភាពជាអ្នកដឹកនាំរបស់លោកបានធ្វើឱ្យក្រុមហ៊ុនApple រីកចម្រើនដល់លំដាប់កំពូល ក្លាយជាក្រុមហ៊ុនមានតម្លៃទ្រីលានដុល្លារ។   យ៉ាងណាមិញអស់រយៈពេលជាង១០ឆ្នាំមកហើយដែលបិតា Apple បានលាចាកលោកទៅតែ បណ្តាំចុងក្រោយមួយដែលលោកបានផ្តាំមក Tim Cook ហើយលោកបានអនុវត្តយ៉ាងខ្ជាប់ខ្ជួនថា “កុំសួរខ្ញុំថា បើអត់ពីខ្ញុំទៅគួរធ្វើអ្វីបន្ត គឺចូរធ្វើអ្វីដែលត្រឹមត្រូវនិងរីកចម្រើនទៅតាមសមត្ថភាព និងចំណេះដឹងដែលលោកមាន ក្នុងនាមជាអ្នកដឹកនាំម្នាក់ ”៕       អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:18", "date_created": "2023-09-14T09:03:26.689Z", "category": "ភាពជាអ្នកដឹកនាំ", "views": 251, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
ច្រកទ្វារព្រំដែនអន្តរជាតិស្ទឹងបត់-បានណងអៀន ដែលមានតម្លៃជាង២០ លាន$សម្រេចបាន ជាង៩០%ហើយ	https://business-cambodia.com/articles/stung-bot-ban-nong-ean-international-border-gate	គម្រោងរៀបចំច្រកទ្វារអន្តរជាតិស្ទឹងបត់ ដែលមានទីតាំងស្ថិតនៅភូមិស្ទឹងបត់ សង្កាត់ផ្សារកណ្តាល ក្រុងប៉ោយប៉ែត ខេត្តបន្ទាយមានជ័យ គិតមកដល់ពេលនេះសម្រេចបាន ៩១,២៦ភាគរយហើយ បើទោះមានការរាំងស្ទះជាមួយបញ្ហាមួយចំនួនយ៉ាងណាក្ដី។ នេះបើយោងតាមការចុះផ្សាយរបស់ ក្រសួងសាធារណការ និងដឹកជញ្ជូន។  យោងតាមការចុះពិនិត្យវឌ្ឍនភាពកាងារ គម្រោងរៀបចំច្រកទ្វារព្រំដែនអន្តរជាតិ ស្ទឹងបត់-បានណងអៀន នៅថ្ងៃទី១៣ ខែកញ្ញា ឆ្នាំ២០២៣ ដែលមានការអញ្ជើញចូលរួមដោយឯកឧត្តម ប៉េង ពោធិ៍នា រដ្ឋមន្ត្រីក្រសួងសាធារណការ ក៏ដូចជាឯកឧត្តម អ៊ុំ រាត្រី អភិបាល នៃគណៈអភិបាលខេត្តបន្ទាយមានជ័យផងដែរ។   ការចុះត្រួតពិនិត្យលើគម្រោងច្រកទ្វារព្រំដែនអន្តរជាតិនេះ ក្នុងគោលតាមដានវាយតម្លៃចំពោះកិច្ចការងារសាងសង់ សំដៅពន្លឿនឱ្យបានរួចរាល់ក្នុងពេលឆាប់ៗ ដើម្បីជាការរួមចំណែកជួយសម្រួលដល់ការធ្វើចរាចរណ៍ ការដឹកជញ្ជូនទំនិញ និងការធ្វើពាណិជ្ជកម្មឆ្លងកាត់ព្រំដែនកម្ពុជា-ថៃ។ ដោយសារមានបញ្ហាការរាតត្បាតនៃជំងឺកូវីដ-១៩ គ្រោះទឹកជំនន់ និងបម្រែបម្រួលការងារមួយចំនួនក្នុងកិច្ចសន្យា នាំឱ្យគម្រោងនេះត្រូវពន្យារពេលសាងសង់ ដោយគិតត្រឹមថ្ងៃទី១៤ ខែកញ្ញា ឆ្នាំ២០២៣នេះ គម្រោងសម្រេចបាន ៩១,២៦% ហើយ ខណៈគម្រោងនេះទំហំទឹកប្រាក់ប្រមាណ២៦,៤២ លានដុល្លារ។   គួរជម្រាបផងដែរថា ជាមួយនឹងគម្រោងរៀបចំច្រកទ្វារព្រំដែនអន្តរជាតិសម្រាប់ច្រកដឹកទំនិញឆ្លងកាត់ព្រំដែនកម្ពុជា-ថៃ រាជរដ្ឋាភិបាលកម្ពុជាក៏បានស្ថាបនាស្ពានតភ្ជាប់ជាមួយភាគីថៃ ដែលត្រូវបានប្រសិទ្ធនាមថា "ស្ពានមិត្តភាពកម្ពុជា-ថៃ ស្ទឹងបត់-បានណងអៀន"។ ស្ពាននេះមានប្រវែង ៦២០ម៉ែត្រ (ផ្នែកខាងកម្ពុជា២១៥ម៉ែត្រ + ផ្នែកខាងថៃ ៤០៥ម៉ែត្រ) ទទឹង ១៧ម៉ែត្រ ត្រូវបានបើកការដ្ឋាននៅថ្ងៃទី២០ ខែមីនា ឆ្នាំ២០១៧ និងបញ្ចប់ការសាងសង់នៅថ្ងៃទី១៥ ខែមករា ឆ្នាំ២០១៩ ក្នុងទំហំទឹកប្រាក់ប្រមាណ ៦៧០លានបាត (ប្រមាណ ១៩លានដុល្លារអាមេរិក)៕	{ "spider_name": "businesscambodia", "scrape_at": "2025-06-14_19:40:18", "date_created": "2023-09-14T08:45:30.874Z", "category": "អចលនទ្រព្យ", "views": 239, "author": { "first_name": "Srey ", "last_name": "Nuth", "email": "sreynuthratanak@gmail.com" }, "quality_warning": [ "noisy", "short_sentences" ] }
រកស៊ីខាតកុំទាន់អស់សង្ឃឹម! គួរសាកល្បងក្បួនរកស៊ី ៣ អាចជួយរំដោះខ្លួនពីការរកស៊ីខាតបាន	https://business-cambodia.com/articles/do-not-depress	ក្នុងស្ថានភាពដ៏តានតឹងក្រោយរងការវាយប្រហារពីជំងឺកូវីដ១៩ ធ្វើឱ្យអាជីវកម្មតូចធំជាច្រើនជួបនឹងវិបត្តិសេដ្ឋកិច្ច ក្នុងនោះក៏មានអាជីវកម្មមួយចំនួនអាចនៅឈរជើងបាន ស្របពេលដែលមានអាជីវកម្មខ្លះទៀតកំពុងតែបិទទ្វារ។ ដោយឡែកសម្រាប់អាជីវកម្មដែលកំពុងតែរស់នៅទាំងលំបាក រកស៊ីខាតប៉ុន្តែមិនដឹងត្រូវធ្វើបែបណាដើម្បីជួយការរកស៊ីឱ្យមានភាពល្អប្រសើរឡើងវិញ ខ្លាចាស់ក្នុងវិស័យរកស៊ីលោក លឹម ផារ៉ា បានបង្ហើបរឿង ៣ គួរធ្វើប្រសិនបើអ្នកកំពុងតែរកស៊ីខាត ដែលរួមមាន ៖   ១.កាត់បន្ថយចំណាយ ក្នុងកិច្ចសម្ភាសន៍ជាមួយ Business Cambodia លោក លឹម ផារ៉ា ម្ចាស់សិប្បកម្ម សហគ្រាសគំនិតថ្មី បានមានប្រសាសន៍ថា នៅអំឡុងពេលមានវិបត្តិនៅក្នុងការរកស៊ីដូចជាការធ្លាក់ចំណូល ឬក៏រកស៊ីខាត អ្វីដែលសហគ្រិនត្រូវធ្វើដំបូងគេគឺការកាត់បន្ថយចំណាយមួយចំនួនដែលមិនចាំបាច់។ជាក់ស្តែងកន្លងមកតាមបទពិសោធន៍របស់លោកផ្ទាល់ នៅពេលដែលការរកស៊ីកំពុងមានបញ្ហាលោកព្យាយាមកាត់បន្ថយចំណាយមិនចាំបាច់តាមដែលអាចធ្វើទៅបាន តាមរយៈការបន្ថយបុគ្គលិកដែលមិនសូវសំខាន់ហើយទុកតែធនធានមនុស្សដែលពួកគាត់អាចធ្វើការបានច្រើនយ៉ាងតែម្នាក់ឯង ហើយរាល់ការចំណាយទៅលើជាងជួសជុលម៉ាស៊ីនមួយចំនួនបើលោកអាចធ្វើបានលោកនឹងធ្វើដោយមិនបាច់ចំណាយទៅលើជាងនោះទេ។លោកបន្ថែមថា ជាសហគ្រិនគួរតែចេះឱ្យច្រើនមិនថាការងារតូចធំនោះទេ ព្រោះវាជាផ្នែកមួយជួយឱ្យយើងអាចកាត់បន្ថយចំណាយបានដោយមិនបាច់ជួលបុគ្គលិកច្រើន ហើយពេលមានបញ្ហាយើងអាចដោះស្រាយនិងធ្វើបានដោយខ្លួនឯងមិនពិបាក។   ២.បង្កើនទំនាក់ទំនង បន្ថែមទៅលើការកាត់បន្ថយចំណាយ លោកបន្ថែមថា នៅកាលៈទេសៈលំបាកអ្នករកស៊ីអាចនឹងស្រ្តេសហើយមិនសូវចេញក្រៅរកអ្វីថ្មីៗនោះទេ ប៉ុន្តែលោកបានលើកទឹកចិត្តឱ្យម្ចាស់អាជីវកម្មដែលកំពុងមានបញ្ហាក្នុងការរកស៊ីចេញក្រៅឱ្យបានច្រើនគឺចេញក្រៅទៅរៀនវគ្គខ្លី សិក្ខាសាលា ជាដើមដើម្បីស្វែងរកទំនាក់ទំនងនិងការដោះស្រាយបញ្ហា ព្រោះកាលណាយើងចេញក្រៅយើងនឹងមានឱកាសបានស្គាល់អ្នករកស៊ីដទៃៗទៀតដែលពួកគាត់មានបទពិសោនធ៍ច្រើនជាងយើងដែលពួកគាត់អាចចែករំលែកពីគន្លឹះរកស៊ីដល់យើងបាន។     លើសពីនេះទៅទៀត តាមរយៈការចូលរួមសកម្មភាពទាំងប៉ុន្មានខាងលើ ក្រៅពីជួយឱ្យយើងបានរៀនសូត្រអ្វីដែលថ្មី មានទំនាក់ទំនងស្គាល់គេឯងច្រើនហើយ នៅពេលមានបញ្ហាយើងក៏អាចធ្វើការទំនាក់ទំនងសួររកដំណោះស្រាយពីពួកគាត់បាន មិនតែប៉ុណ្ណោះយើងក៏នឹងអាចទទួលបានឱកាសការជួយទិញទំនិញពីពួកគាត់ថែមទៀតផង ព្រោះតែមនុស្សដែលយើងបានស្គាល់អាចជាម្ចាស់អាជីវកម្មដែលត្រូវការផលិតផលរបស់យើងក៏ថាបាន។   ៣.បន្ថែមប្រភពចំណូល តាមរយៈបទពិសោធន៍ដែលលោកធ្លាប់បានធ្វើកន្លងមកដើម្បីអាចមានទុនបង្វិលការរកស៊ីនិងអាចរក្សាលលំនឹងអាជីវកម្មនៅក្នុងអំឡុងពេលកូវីដនិងក្រោយកូវីដគឺការបង្កើតប្រភពចំណូលផ្សេងក្រៅពីអាជីវកម្មដែលមានរាល់ថ្ងៃ ដោយគាត់បានបញ្ជាក់ថាម្ចាស់អាជីវកម្មយ៉ាងហោចក៏គួរតែមានប្រភពចំណូលផ្សេងយ៉ាងតិចមួយ សម្រាប់បម្រុងគ្នាទៅវិញទៅមក ពេលអាជីវកម្មណាមួយមានបញ្ហាហិរញ្ញវត្ថុ។ដូចនេះសម្រាប់អ្នករកស៊ីដែលកំពុងតែជួបប្រទះនូវបញ្ហារកស៊ីខាត ធ្លាក់ចំណូល គួរតែសាកល្បងក្បួនរបស់សហគ្រិនជើងចាស់រូបនេះ ព្រោះវាអាចធ្វើឱ្យយើងរកឃើញផ្លូវរំដោះខាតបានមួយចំណែកផងដែរ៕	{ "spider_name": "businesscambodia", "scrape_at": "2025-06-14_19:40:18", "date_created": "2023-09-14T08:38:56.848Z", "category": "ចាប់ផ្តើមអាជីវកម្ម", "views": 153, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy", "short_sentences" ] }
ក្រសួងមុខងារសាធារណៈប្រកាសឲ្យបើកប្រាក់បៀវត្សជូនមន្ដ្រីរាជការសម្រាប់ខែតុលា មួយលើកឲ្យអស់	https://business-cambodia.com/articles/salary-in-october	ក្រសួងមុខងារសាធារណៈនាពេលថ្មីៗនេះបានចេញសេចក្ដីជូនដំណឹងពិសេសមួយដោយសារជម្រាបទៅកាន់ក្រសួង-ស្ថាប័ន របស់រដ្ឋទាំងអស់ ត្រូវបើកប្រាក់បៀវត្សជូនដល់មន្ដ្រីរបស់ខ្លួននៅក្នុងខែតុលា តែមួយលើកប៉ុណ្ណោះ ដោយក្នុងនោះក៏បូករួមជាមួយនឹងប្រាក់ឧត្ថមសម្រាប់ឱកាសបុណ្យភ្ជុំបិណ្ឌខាងមុខនេះផងដែរ។   យោងតាមសេចក្ដីជូនដំណឹងចុះនៅថ្ងៃទី១៣ ខែកញ្ញា ឆ្នាំ២០២៣ បានបញ្ជាក់ថា “គ្រប់ក្រសួង ស្ថាប័នថ្នាក់ជាតិ និងថ្នាក់ក្រោមជាតិត្រូវរៀបចំបើកផ្ដល់ប្រាក់ឧត្ដមក្នុងឱកាសបុណ្យភ្ជុំបិណ្ឌដំណាល់គ្នាជាមួយនឹងការបើកផ្ដល់ប្រាក់បៀវត្សប្រចាំខែតុលា តែមួយលើកឲ្យបានដល់សាមីជនម្នាក់ៗយ៉ាងយូរបំផុតត្រឹមថ្ងៃទី១២ ខែតុលា ឆ្នាំ២០២៣ និងរៀបចំការបើកផ្ដល់ប្រាក់បៀវត្សលើទី១ សម្រាប់ខែវិច្ឆកា ឆ្នាំ២០២៣ ឲ្យបានមុនដំណាច់ខែតុលា និងលើកទី២ ឲ្យបានក្នុងសប្ដាហ៍ទី៣ នៃខែវិច្ឆិកា ឆ្នាំ២០២៣ ជូនមន្ដ្រីរាជការស៊ីវិលរបស់ខ្លួន”។   នៅក្នុងសេចក្ដីជូនដំណឹងរបស់ក្រសួងបានបញ្ជាក់បន្ថែមថា “សម្រាប់ការបើកផ្ដល់ប្រាក់បៀវត្សសម្រាប់ខែធ្នូ ឆ្នាំ២០២៣ នឹងត្រូវអនុវត្ដតាមនីតិវិធីដែលបានកំណត់ជាធរមាន”៕	{ "spider_name": "businesscambodia", "scrape_at": "2025-06-14_19:40:18", "date_created": "2023-09-14T08:19:30.291Z", "category": "ព័ត៌មានថ្មីៗ", "views": 1054, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ក្រុមហ៊ុនផ្គត់ផ្គង់សម្ភារសំណង់ខ្នាតយក្សជុំវិញពិភពលោក ដែលមានប្រភពមកពីប្រទេសបារាំង សេនហ្គោបេន (Saint-Gobain) កំពុងពង្រីកខ្លួនចូលយ៉ាងជ្រៅក្នុងវិស័យសំណង់ប្រកបដោយភាពច្នៃប្រឌិតខ្ពស់នៅកម្ពុជា	https://business-cambodia.com/articles/saint-gobain-a-global-supplier-of-construction-materials-from-around-the-world	ដោយឃើញថាមានការលូតលាស់យ៉ាងគួរអោយកត់សំគាល់លើសេដ្ឋកិច្ចរបស់ប្រទេសកម្ពុជា មិនថាសំណង់អគារហេដ្ឋារចនាសម្ព័ន្ធផ្សេងៗ ក្នុងនោះដើម្បីពង្រីកខ្លួនចូលក្នុងទីផ្សារមួយនេះបាន កាលពីថ្ងៃទី ២៥ សីហា កន្លងទៅ ក្រុមហ៊ុនផ្គត់ផ្គង់សម្ភារសំណង់របស់បារាំង សេនហ្គោបេន ដែលមានអាយុកាលជាង ៣៥៨ឆ្នាំ បានអញ្ជើញ អ្នកវិនិយោគ ស្ថាបត្យករ អ្នកម៉ៅការ ជាច្រើននាក់នៅកម្ពុជាមកចូលរួមក្នុងកម្មវិធី "SAINT-GOBAIN ARCHI'EVE" ដែលបានប្រារព្ធឡើងនៅក្នុងសណ្ឋាគារ Fairfield By Marriott Phnom Penh (Chip Mong Tower) នៅក្នុងទីក្រុងភ្នំពេញ។ នៅក្នុងកម្មវិធីនេះផងដែរ លោកស្រី SIWARAYA SRITIRAT អគ្គនាយកប្រតិបត្តិក្រុមហ៊ុន សេនហ្គោបេន ប្រចាំប្រទេសថៃ ឡាវ កម្ពុជា និងមីយ៉ាន់ម៉ា បានឡើងថ្លែងអំណរគុណដល់ភ្ញៀវកិត្តិយសដែលបានអញ្ជើញចូលរួម ជាពិសេសដែលតែងតែគាំទ្ររាល់ផលិតផល និងសេវាកម្មនៃក្រុមហ៊ុនបុត្រសម្ព័ន្ធរបស់ សេនហ្គោបេន ដែលមានដូចជា៖ ក្រុមហ៊ុនសន្លឹកម្នាងសិលា ជីពរ៉ក់, ស៊ីម៉ងត៍កាវ ម្សៅបៀករ៉ង ផលិតផលការពារជម្រាបទឹក ម៉ាកវេប៊ែរ, ផលិតផលកញ្ចក់, ផលិតផលអ៊ីសូឡង់ ម៉ាកអ៊ីសូវែរ, បំពង់ទរម៉ាស៊ីនត្រជាក់Climaver ព្រមទាំងបានបង្ហាញពីបុត្រសម្ព័ន្ធថ្មីរបស់សេនហ្គោបេន ដែលមានឈ្មោះថា GCP ផងដែរ ។ លើសពីនោះ សេនហ្គោបេន ក៏បានបង្ហាញពីការច្នៃប្រឌិតថ្មីរបស់ខ្លួនក្នុងការអភិវឌ្ឍន៍សន្លឹកម្នាងសិលាជីពរ៉ក់ ថ្មីមានឈ្មោះថា ជីពរ៉ក់ ក្លាស់រ៉កអិច(Glasroc X)ដែលអាចយកទៅដំឡើងធ្វើជាជញ្ជាំងខាងក្រៅបាន ព្រមទាំងបានបង្ហាញពីផលិតផលកញ្ចក់ពិសេសៗដែលមានសមត្ថភាពការពារពីគ្រាប់កាំភ្លើង គ្រាប់បែក ការវាយកំទេចពីចោរកម្ម ស្រូប និងកាត់បន្ថយកំដៅ-ល-។ ទន្ទឹមនឹងការអភិវឌ្ឍន៍ផលិតផលប្រកបដោយភាពច្នៃប្រឌិតខ្ពស់ឥតឈប់ឈរ សេនហ្គោបេន ក៏កំពុងតែបន្តសកម្មភាពប្រចាំថ្ងៃទូទាំងសកលលោកក្នុងការកាត់បន្ថយការប្រើប្រាស់ឧស្ម័នកាបូនិចមកស្មើសូន្យនៅក្នុងឆ្នាំ២០៥០ខាងមុខនេះ ក្នុងគោលបំណងដើម្បីធ្វើអោយពិភពលោកទាំងមូលក្លាយជាទីជំរកដ៏ល្អប្រសើរ (Making The World A Better Home)។ មិនតែប៉ុណ្ណោះ នៅក្នុងកម្មវិធីនេះដែរ ក្រៅពីការដាក់តាំងបង្ហាញផលិតផល ធ្វើបទបង្ហាញ និងស្រស់ស្រូបភោជនាហាររួច ក៏មានការចាប់ឆ្នោតផ្ដល់សំណាងជូនដល់ភ្ញៀវកិត្តិយសដែលបានអញ្ជើញចូលរួមផងដែរ ញុំាងអោយកម្មវិធីនេះពោរពេញដោយសោមនស្សរីករាយដល់ចប់កម្មវិធី។ សម្រាប់លោកអ្នកត្រូវការយល់ដឹងបន្ថែមអំពីការសាងសង់ប្រកបដោយភាពច្នៃប្រឌិតខ្ពស់ ឬ មានបំណងធ្វើការបញ្ជាទិញ ឬ យកទៅលក់បន្តផលិតផលក្រុមហ៊ុនបុត្រសម្ព័ន្ធ សេនហ្គោបេន ដូចជា៖សន្លឹកម្នាងសិលា ជីពរ៉ក់, ផលិតផលស៊ីម៉ងត៍កាវ ម្សៅបៀករ៉ង ផលិតផលការពារជម្រាបទឹក ម៉ាកវេប៊ែរ, ផលិតផលកញ្ចក់សេនហ្គោបេន, អ៊ីសូឡង់សំឡីកែវ អ៊ីសូវែរ, បំពង់ទរម៉ាស៊ីនត្រជាក់ Climaver។ លោកអ្នកអាចធ្វើការសាកសួរមកកាន់ facebook  page "Saint-Gobain Cambodia" ឬ ធ្វើការទំនាក់ទំនងផ្ទាល់មកកាន់លេខ 096 333 00 66 (Telegram)។	{ "spider_name": "businesscambodia", "scrape_at": "2025-06-14_19:40:18", "date_created": "2023-09-14T08:17:43.435Z", "category": "PR", "views": 239, "author": { "first_name": "Sopheak", "last_name": "Pich", "email": "sopheakpich653@gmail.com" }, "quality_warning": [ "noisy", "short_sentences" ] }
គម្រោង Marum Estate ទទួលបានពានរង្វាន់ពិសេសចំនួនបួននៅឯពិធីប្រគល់ពានរង្វាន់ អចលនទ្រព្យកម្ពុជា PropertyGuru Cambodia Property Awards 2023	https://business-cambodia.com/articles/marum-estate-	រាជធានីភ្នំពេញ ថ្ងៃទី ១៤ ខែកញ្ញា ឆ្នាំ២០២៣ – ភាពជោគជ័យបានបង្ហាញឡើងនៅពិធីប្រគល់ពានរង្វាន់អចលនទ្រព្យកម្ពុជា PropertyGuru Cambodia Property Awards លើកទី៨ ខណៈដែល Marum Estate ដែលជាគម្រោងប្រកបដោយចក្ខុវិស័យដ៏ខ្ពស់របស់ក្រុមហ៊ុន Sir Stamford Raffles (Cambodia) Co. Ltd. ទទួលបានរង្វាន់ពិសេសចំនួនបួន ពង្រឹងកេរ្តិ៍ឈ្មោះរបស់ខ្លួនជាសញ្ញានៃ នរានុវត្ត និង ឧត្តមភាពក្នុងវិស័យអាចលនទ្រព្យ។   ព្រឹត្តិការណ៍ដ៏ធំឱឡារិកនេះបានធ្វើឡើងនៅល្ងាចថ្ងៃសុក្រ ទី១៨ ខែសីហា ឆ្នាំ២០២៣ នៅក្នុង Grand Ballroom ដ៏ប្រណិតនៃសណ្ឋាគារសូហ្វីតែលភ្នំពេញភូគីត្រា។ ព្រឹត្តិការណ៍នេះបានប្រមូលផ្តុំអ្នកអភិវឌ្ឍន៍អចលនទ្រព្យដ៏ល្បីល្បាញ និងមានកេរ្តិ៍ឈ្មោះ មកប្រកួតប្រជែងដណ្តើមយកពានរង្វាន់ដែលមានតាមប្រភេទរៀងៗខ្លួន។     គម្រោង Marum Estate មានភាពលេចធ្លោសម្រាប់វិធីសាស្រ្តប្រកបដោយភាពច្នៃប្រឌិតក្នុងការកសាងសហគមន៍ ការរចនាសំណង់ចម្រុះប្រភេទ និងការកសាងលំនៅដ្ឋានដែលមានបរិយាកាសប្រកបដោយភាពឆ្នៃប្រឌិត។  គម្រោងនេះត្រូវបានទទួលស្គាល់សម្រាប់បួនប្រភេទផ្សេងគ្នា៖   ការអភិវឌ្ឍន៍ទីក្រុងរណបល្អបំផុត ( Best Township Awards) ការអភិវឌ្ឍន៍សម្រាប់ការប្រើប្រាស់ចម្រុះល្អបំផុត ( Best Mixed Use Development) ការរចនាទេសភាពលំនៅដ្ឋានផ្ទះល្អបំផុត ( Best Housing Landscape Design) ការរចនាស្ថាបត្យកម្មលំនៅដ្ឋានល្អបំផុត ( Best Housing Architectural Design)   ស្ថាបនិក និងសមាជិកក្រុមនៃក្រុមហ៊ុន Sir Stamford Raffles (Cambodia) Co. Ltd. មានក្តីរីករាយ និងមោទនភាពជាខ្លាំងក្នុងការទទួលបានពានរង្វាន់ទាំងនេះ។     លោក Ng Aung San ស្ថាបនិក និងជាសហនាយកប្រតិបត្តិនៃក្រុមហ៊ុន Sir Stamford Raffles (Cambodia) Co. Ltd. បានបង្ហាញពីអារម្មណ៍រីករាយ យ៉ាងជ្រាលជ្រៅសម្រាប់ការទទួលបានពានរង្វាន់ទាំងនេះ។ លោកបានថ្លែងថា៖ « ពួកយើងបានពិតជាមានសេចក្តីត្រេកអរណាស់ក្នុងការទទួលបានពានរង្វាន់ដ៏ដ៏មានកិត្យានុភាពទាំងនេះ។ គម្រោង Marum Estate ឈរជាសក្ខីភាពមួយ នៃការខិតខំប្រឹងប្រែងឥតងាករេរចំពោះការរចនាសម្រាប់ការរស់នៅ តាមបែបទំនើប និងនិរន្តភាព។»   នៅក្នុងកិច្ចសម្ភាសន៍ លោកស្រី Phebe Len សហស្ថាបនិក និងជាសហនាយកប្រតិបត្តិនៃក្រុមហ៊ុន Sir Stamford Raffles (Cambodia) Co. Ltd. បានចែករំលែកពីអារម្មណ៍ដ៏រំភើបរីករាយរបស់លោកស្រី ក្នុងការទទួលបានពានរង្វាន់ទាំងនេះ និងតួនាទីរបស់ Marum Estate ក្នុងការរួមចំនែកអភិវឌ្ឍវិស័យអាចលនទ្រព្យនៅកម្ពុជា។       ឆ្នាំ ២០២៣ គឺជាកំណត់សម្គាល់ដ៏សំខាន់ថ្មីមួយសម្រាប់គម្រោង Marum Estate ខណៈដែលគម្រោងនេះកំពុងធ្វើការឆ្ពោះទៅកាន់ការអភិវឌ្ឍការរស់នៅប្រកបដោយនិរន្តភាព។ ស្ថិតនៅតាមបណ្តោយផ្លូវជាតិលេខ២ ក្នុងតំបន់ទន្លេបាទី គម្រោង Marum Estate ស្ថិតនៅក្បែរអាកាសយានដ្ឋានអន្តរជាតិតេជោតាខ្មៅថ្មី។ គម្រោងនេះអាចធ្វើដំណើរបានយ៉ាងងាយស្រួលពីផ្លូវជាតិលេខ ២ ផ្លូវជាតិលេខ ៣ និងផ្លូវក្រវ៉ាត់ក្រុងលេខ ៣ ។ គ្របដណ្តប់លើផ្ទៃដីទំហំ ២២,៦ ហិកតា គម្រោងប្រកបដោយចក្ខុវិស័យនេះរួមបញ្ចូលគ្នានូវសោភ័ណភាពសហសម័យជាមួយនឹងគោលការណ៍នៃការរស់នៅដែលមិនប៉ះពាល់ដល់បរិស្ថាន ដោយផ្តល់នូវបទពិសោធន៍លំនៅដ្ឋានដ៏ប្លែក និងមិនអាចប្រៀបផ្ទឹមបាន។ គម្រោងនេះគឺនឹងបើកដំណើរការជាផ្លូវការនៅចុងឆ្នាំ២០២៣។   នៅក្នុងវិស័យអចលនទ្រព្យកម្ពុជា ពានរង្វាន់ PropertyGuru Cambodia Property Awards បានផ្តល់ការទទួលស្គាល់ សម្រាប់សមិទ្ធិផលពិសេសក្នុងការអភិវឌ្ឍន៍អចលនទ្រព្យ និងសិប្បកម្មអចលនទ្រព្យ។     អំពីគម្រោង Marum Estate:   គម្រោង Marum Estate គឹមានភាពប្លែកខុសពីគេក្នុងការប្តេជ្ញាជាគម្រោងលំនៅដ្ឋានចម្រុះដែលត្រូវបានគ្រោងយ៉ាងល្អហ្មត់ចត់ ស្ថិតនៅភាគខាងត្បូងនៃខេត្តកណ្តាល។ ជាភូមិមូយដែលយកការរស់នៅជាសហគមន៍ជាធំ ដែលមានមហាវិថីដែលមានផ្លូវសងខាងសម្រាប់ការដើរថ្មើរជើង និងសួនច្បារទេសភាពធម្មជាតិដ៏ធំទូលំទូលាយ។   គម្រោងនេះ មានការផ្តល់ជូនជាច្រើនរាប់ចាប់ពី Shop Houses, Terraced Houses ដល់ Villa Residences ដែលត្រូវបានកែលម្អដោយមានការឬួមបញ្ចូលមជ្ឈមណ្ឌលពាណិជ្ជកម្មដ៏រស់រវើកជាមួយនឹងមជ្ឈមណ្ឌលវេជ្ជសាស្ត្រ មជ្ឈមណ្ឌលអប់រំ កន្លែងលក់អាហារ និងគ្រឿងបរិក្ខារសម្រាប់សហគមន៍ផ្សេងៗដើម្បីបម្រើអ្នករស់នៅ។   ដោយផ្តោតលើបទពិសោធន៍របស់អ្នកប្រើប្រាស់ ភាពងាយស្រួល ទំនើប និងកន្លែងដែលបានរចនាយ៉ាងល្អ ការរចនាស្ថាបត្យកម្មដែលមិនចេះចប់មិនចេះហើយ និងសហសម័យបានលើកទឹកចិត្តដល់ការរស់នៅប្រកបដោយនិរន្តរភាព ជាមួយនឹងការរស់នៅដ៏សម្បូរបែប និងភាពទំនាក់ទំនងជាមួយធម្មជាតិ។   អំពីក្រុមហ៊ុន Sir Stamford Raffles (Cambodia) Co. Ltd.: មានទីស្នាក់ការកណ្តាលនៅប្រទេសសិង្ហបុរី ក្រុមហ៊ុន Sir Stamford Raffles (Cambodia) Co. Ltd. (SSRC) ត្រូវបានបង្កើតឡើងដោយអ្នកជំនួញដែលមានបទពិសោធន៍ អ្នកអភិវឌ្ឍន៍អចលនទ្រព្យ និងអតីតយុទ្ធជនផ្នែកបដិសណ្ឋារកិច្ចដែលមានជំនាញខ្ពស់។ ដោយសហការជាមួយស្ថាបត្យករ អ្នករចនា និងអ្នកសាងសង់ដែលឈ្នះពានរង្វាន់របស់យើងនៅអាស៊ី និងកម្ពុជា គោលដៅឯកវចនៈរបស់ SSRC គឺដើម្បីចាគន្លឹះតម្លៃសេដ្ឋកិច្ច និងសង្គមដ៏ពិសេស និងប្រកបដោយនិរន្តរភាពនៅក្នុងទីផ្សារឱកាសដែលសំបូរបែបនៅអាស៊ី។ សម្រាប់ព័ត៌មានបន្ថែម សូមទំនាក់ទំនង៖ [information@marum-estate.com]	{ "spider_name": "businesscambodia", "scrape_at": "2025-06-14_19:40:18", "date_created": "2023-09-14T08:08:55.053Z", "category": "PR", "views": 182, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy", "short_sentences" ] }
ដឹងទេ? កម្មវិធីសម្ព័ន្ធ (Affiliate Program) មានផ្តល់កម្រៃជើងសារជូនអតិថិជន	https://business-cambodia.com/articles/affiliate-program	ភ្នំពេញ៖ ប្រូម៉ូសិនពិសេសៗ! ដើម្បីអបអរខួប 1ឆ្នាំ របស់ 1Byte ក៏ដូចជាដើម្បីអបអរបុណ្យភ្ជុំបិណ្ឌដែលនឹងឈានមកដល់ក្នុងពេលឆាប់ៗខាងមុខនេះ 1Byte មានផ្តល់ជូនអតិថិជនថ្មីនូវប្រូម៉ូសិនពិសេសដូចខាងក្រោម៖ Cloud Server & Hosting: បញ្ចុះតម្លៃរហូតដល់ 30% ព្រមទាំងទទួលបាន Domain មួយភ្លាមៗ រួមជាមួយការប្រើប្រាស់សេវាកម្មមិនគិតថ្លៃចំនួន 02ខែពេញ។ ទទួលបានការប្រើប្រាស់សេវាកម្ម Cloud Server ឬសេវាកម្ម Hosting ដោយមិនគិតថ្លៃចំនួន 30ថ្ងៃចំពោះអតិថិជនដែលមានបំណងចង់សាកល្បងប្រើប្រាស់សេវាកម្ម 1Byte។ Domain Names: បញ្ចុះតម្លៃរហូតដល់ 50% SMS Brand Name: បញ្ចុះតម្លៃរហូតដល់ 30% ទទួលបានទឹកប្រាក់ត្រលប់ចំនួន 10% នៃទឹកប្រាក់បញ្ជាទិញសរុប នៅរាល់ពេលអតិថិជនទិញ Cloud Server & Hosting ថ្មី ឬក៏បន្តគម្រោងដែលមានស្រាប់របស់ខ្លួន។ ដើម្បីទទួលបានព័ត៌មានបន្ថែមទាក់ទងនឹងប្រូម៉ូសិនទាំងអស់ខាងលើ សូមចុចលើលីង៖ https://1byte.com/promotion ក្នុងរយៈពេល 1ឆ្នាំនៃការឈរជើងក្នុងទីផ្សារកម្ពុជា 1Byte ទទួលបានដៃគូសហការធំៗជាច្រើនបន្តបន្ទាប់ ដែលរួមមានទាំងអ្នកបើកអាជីវកម្មផ្ទាល់ខ្លួន រហូតដល់ក្រុមហ៊ុនធំៗដែលធ្វើការងារផ្នែក Software ហើយដៃគូទាំងអស់សុទ្ធតែបានសរសើរ និងមានទំនុកចិត្តខ្ពស់លើគុណភាពសេវាកម្មរបស់យើង ថារលូនល្អ លឿន រហ័ស មានសុវត្ថិភាពខ្ពស់ តម្លៃសមរម្យ បុគ្គលិកបម្រើអតិថិជនរួសរាយរាក់ទាក់ និងតែងរង់ចាំជួយដោះស្រាយរាល់បញ្ហារបស់អតិថិជនពេញ 24ម៉ោង។ ពីមួយថ្ងៃទៅមួយថ្ងៃ 1Byte ទទួលបានអតិថិជនថ្មីកាន់តែច្រើនឡើងៗ ធ្វើឱ្យ 1Byte អាចរក្សាតំណែងជាក្រុមហ៊ុនផ្តល់សេវាកម្ម Cloud Computing និង Web Hosting ឈានមុខគេនៅប្រទេសកម្ពុជា តាមរយៈការផ្តល់ជូននូវសេវាកម្មដ៏ល្អបំផុតលំដាប់ពិភពលោកជាច្រើនដូចជា Cloud Server, Cloud Hosting, Shared Hosting, Domain, SMS Brandname, AWS partner និង DCMA Ignored Hosting ជាមួយនឹងតម្លៃដ៏សមរម្យជាទីបំផុត បើធៀបទៅនឹងក្រុមហ៊ុនដែលជាដៃគូប្រកួតប្រជែងផ្សេងទៀត ហើយនេះក៏ជាហេតុផលដែលមិនដល់ 1ឆ្នាំផង 1Byte ក៏ទទួលបានងារជា AWS Partner of the Year for Emerging Markets នៅក្នុងកម្មវិធី AWS Partner Awards ASEAN 2023។ 1Byte ផ្តល់សេវាកម្ម Cloud Computing និង Web Hosting ប្រកបដោយវិជ្ជាជីវៈ ជាមួយនឹងតម្លៃទាបខ្លាំងបំផុត៖ Cloud Server and Web Hosting: ចាប់ពី $8.99/ខែ Cloud Hosting: ចាប់ពី $9.99/ខែ Shared Hosting: ចាប់ពី $2.49/ខែ SMS Brandname: ចាប់ពី $0.0347/សារ Domain Name: ចាប់ពី $2.49 បន្ថែមលើសពីនេះ កម្មវិធីសម្ព័ន្ធ (1Byte Affiliate Program) បានបង្កើតជាពិសេសដើម្បីផ្តល់កម្រៃជើងសារ (Commission) ជូនអតិថិជនចាស់ដែលណែនាំអ្នកដទៃឱ្យប្រើប្រាស់សេវាកម្ម 1Byte ក្នុងទម្រង់ជាក្រេឌីតប្រូម៉ូសិនចំនួន $5 ពេញមួយឆ្នាំ។ ណែនាំបានម្នាក់ ទទួលបានកម្រៃជើងសារ $5 ដូច្នេះបើណែនាំបានកាន់តែច្រើន ទទួលបានកម្រៃជើងសារកាន់តែច្រើន។ ដើម្បីដឹងពីរបៀបចូលរួមកម្មវិធីសម្ព័ន្ធ (Affiliate Program) សូមចុចលើលីង៖ How to Use the Affiliate Program at 1Byte \| Blog 1ByteBlog 1Byte ទំនុកចិត្តរបស់អតិថិជន បានជំរុញ 1Byte ឱ្យប្តេជ្ញាថា រាល់ការបោះជំហានទៅមុខមួយជំហានៗរបស់យើងត្រូវតែល្អប្រសើរជាងមុន ទាំងផ្នែកសេវាកម្ម ទាំងបច្ចេកវិទ្យាច្នៃប្រឌិតបង្កើតថ្មី ធ្វើយ៉ាងណាឱ្យអតិថិជនរបស់យើងដើរទាន់បច្ចេកវិទ្យាទំនើបចុងក្រោយគេបង្អស់។ ដូច្នេះសូមរួមដំណើរជាមួយយើងដើម្បីឆ្ពោះទៅរកភាពរីកចម្រើន ការច្នៃប្រឌិត និងភាពជោគជ័យក្នុងអាជីវកម្មទាំងអស់គ្នា៕ ទំនាក់ទំនងយើងខ្ញុំតាមរយៈ៖ លេខទូរសព្ទ៖ +855 88 468 8888 អ៊ីមែល៖ support@1byte.com អាសយដ្ឋានក្រុមហ៊ុន៖ F14 អគារ Keystone មហាវិថីព្រះនរោត្តម សង្កាត់ទន្លេបាសាក់ ខណ្ឌចម្ការមន រាជធានីភ្នំពេញ ស្វែងយល់បន្ថែមពីយើងខ្ញុំតាមរយៈ៖ វេបសាយ៖ https://1byte.com/ ហ្វេសប៊ុកផេក៖ https://www.facebook.com/1bytecom Twitter: https://twitter.com/1bytecom យូធូប៖ https://www.youtube.com/channel/UCkuvhDikDM-ffP8g3Y3jL0A/featured តេឡេក្រាម៖ https://t.me/onebytecom Instagram: https://www.instagram.com/accounts/login/?next=/1bytecom/	{ "spider_name": "businesscambodia", "scrape_at": "2025-06-14_19:40:18", "date_created": "2023-09-14T07:28:29.131Z", "category": "PR", "views": 434, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy", "short_sentences" ] }
ត្រូវខំទាន់មានពេលច្រើន! អាយុក្រោម៣០ ត្រូវសន្សំរឿង៥នេះ បើចង់បង្កើតគ្រួសារសាងជីវិតធូរធារមានបាន	https://business-cambodia.com/articles/save-5-things-before-30	វ័យខ្ទង់២០ឆ្នាំ ជាវ័យកំពុងពេញលូតលាស់ វ័យមិនសូវមានបន្ទុក មិនទាន់មានគ្រួសារ មានឱកាសក្នុងការអភិវឌ្ឍន៍ខ្លួន និងកសាងគ្រឹះជីវិតសម្រាប់អនាគត នៅវ័យក្រោយ៣០ឆ្នាំ។ ដូច្នេះហើយអ្នករស់នៅក្នុងវ័យមិនទាន់ដល់៣០ គួរណាតែប្រញាប់ធ្វើរឿងចាំបាច់ឱ្យបានច្រើន ដើម្បីកុំឱ្យមានបញ្ហានៅពេលអាយុច្រើន ចង់បកក្រោយកែកំហុសក៏បកមិនបាន។   ពាក់ព័ន្ធនឹងរឿងនេះដែរ Business Cambodia សូមណែនាំនូវរឿងសំខាន់៥ ដែលអ្នកអាយុក្រោម៣០ គួរសន្សំឱ្យបាន បើចង់បង្កើតគ្រួសារសាងជីវិតធូរធារនៅថ្ងៃខាងមុខ៖   ១. វិនិយោគលើខ្លួនឯង៖ រឿងដែលសំខាន់បំផុតនៅក្នុងវ័យនេះ គឺការវិនិយោគលើចំណេះដឹង រៀនជំនាញថ្មីៗ។ វ័យក្រោម៣០ មិនចាំបាច់សល់លុយរាប់ពាន់ដុល្លារក៏បាន សំខាន់ឱ្យតែមានលទ្ធភាពរស់នៅបាន មានការងារសមល្មមធ្វើគ្រាន់បានប្រាក់ខែយកទុករៀន។ រៀននៅសាលាផង រៀននៅកន្លែងធ្វើការផង រៀនពីមនុស្សផង រៀនពីសង្គមផង។ និយាយរួមត្រូវចេះសង្កេត ចេះវិភាគ និងចេះពិចារណា រៀន និងអភិវឌ្ឍន៍សមត្ថភាពគ្រប់ពេលវេលា។   ២. សន្សំ៖ ទាន់នៅខ្លួនមួយ ឬបន្ទុកនៅស្រាលមិនទាន់មានគ្រួសារផ្ទាល់ខ្លួន អ្នកនៅក្នុងវ័យនេះគួរតែចាប់ផ្ដើមរៀនសន្សំលុយ។ ការសន្សំមិនពិបាកលើសពីសមត្ថភាពរបស់យើងឡើយ គ្រាន់តែឆ្លៀតដកលុយដែលរកបានសន្សំទុកមួយឡែក។ ឧទាហរណ៍ថា ក្នុងមួយខែអ្នកអាចរកចំណូលបាន ៥០០ដុល្លារ ពេលបើកលុយបាន អ្នកគ្រាន់តែដកទុក ៥០ដុល្លារទៅក្នុងកុងសន្សំ ឬដាក់កូនជ្រូក (ដាក់កន្លែងណាដែលពិបាកដក)។ បន្ទាប់មកយកលុយ ៤៥០ដុល្លារដែលនៅសល់ រៀបចំចាត់ចែង ទៅលើការចំណាយចាំបាច់ប្រចាំខែ សល់បន្តិចបន្តួចដាក់ចូលកន្លែងសន្សំ។   វ័យនេះមិនបាច់មានលុយចាយច្រើនពេញដៃក៏បានដែរ សុខចិត្តចាយក្បិតក្បៀត រៀនខ្វះមុខខ្វះក្រោយខ្លះក៏បាន ឱ្យតែមានលុយសន្សំ ១០-២០ ដុល្លាររៀងរាល់ខែ ភ្លេចៗខ្លួនមួយឆ្នាំ ពីរឆ្នាំកន្លងនៅយើងនឹងមានលុយសល់នឹងខ្លួនច្រើន។ ប្រសើរជាងមានលុយចាយពេញៗដៃ ដល់វ័យកៀក៣០ បែរជាគ្មានលុយជាប់ខ្លួនសូម្បី ១០០ដុល្លារ។   ៣. វិនិយោគ៖ នៅពេលដែលវិនិយោគលើខ្លួនឯងបានចំណេះជំនាញសមល្មមប្រើការបានហើយ ក៏ដល់ពេលដែលត្រូវយកជំនាញទាំងនោះ បូកជាមួយនឹងលុយសន្សំ យកមកប្រើជាដើមទុនបង្កើតប្រភពចំណូលថ្មី ដែលគេហៅថាការវិនិយោគ។ រាល់ពេលចំណាយលុយលើការវិនិយោគ អ្នកគួរចងចាំថា ត្រូវវិនិយោគលើអ្វីដែលអ្នកមានជំនាញច្បាស់លាស់ទើបហានិភ័យទាប។   ឧទាហរណ៍ថា អ្នកមានជំនាញខាងធ្វើនំប៉័ង គួរតែវិនិយោគលើការធ្វើនំប៉័ង មិនមែនចេះតែធ្វើនំប៉័ងសោះបែរជាបើហាងលក់កាហ្វេ ទាំងដែលមិនចេះឆុង ឬមិនចេះសូម្បីតែផឹកកាហ្វេទៅវិញ។ ការវិនិយោគខុសជំនាញ អាចធ្វើឱ្យអ្នកពិបាក ទោះបីមានលុយបើកហាងក៏ដោយ ជួលបុគ្គលិកដាក់ពេញៗក៏ដោយ បើអ្នកជាម្ចាស់ដែលគ្មានចំណេះ គ្មានជំនាញ អ្នកគ្រប់គ្រងគេមិនកើតឡើយ។   ៤. ថែសុខភាព៖ មិនមែនចាំដល់វ័យ៥០ឆ្នាំ បានទៅពិនិត្យសុខភាពនៅពេទ្យរាល់ខែនោះទេ។ វាគួរតែចាប់ផ្ដើមពីពេលនេះ ពីពេលដែលយើងនៅមានកម្លាំងមាំមួនទៅ។ មិនបាច់ទៅពេទ្យមួយខែម្ដងក៏បាន គ្រាន់តែព្យាយាមញ៉ាំរបស់ល្អៗ យកចិត្តទុកដាក់ជាមួយសុខភាពផ្លូវកាយផ្លូវចិត្ត រៀនរស់នៅក្រៅសម្ពាធ គិតតែរឿងវិជ្ជមាន ហើយឆ្លៀតពេលទៅពិនិត្យសុខភាពជាមួយគ្រូពេទ្យប្រចាំខ្លួន ៣ខែម្ដង ដើម្បីប្រាកដថាសុខភាពកាយនិងចិត្តមិនមានបញ្ហា។   ៥. ទំនាក់ទំនង៖ ចំណុចចុងក្រោយនេះជារឿងសំខាន់ណាស់ វ័យក្រោម៣០ អាចរាប់បានថាជាវ័យក្មេងខ្ចី ហើយក៏ជាវ័យដែលមានឱកាសបង្កើតទំនាក់ទំនងល្អៗ និងសាកល្បងរាប់អានមនុស្សថ្មីៗផងដែរ។ ឱ្យតែយើងចេះដាក់ខ្លួន ចូលចិត្តរៀនសូត្រអ្វីថ្មីៗ ចេះគោរពឱ្យតម្លៃមនុស្សជំវិញខ្លួន មិនខ្វះទេអ្នកដែលស្រលាញ់រាប់អាន។ ឆ្លៀតឱកាសនេះត្រូវរឹតចំណងមិត្តភាពល្អៗជាមួយមនុស្សដែលមានគុណតម្លៃ មនុស្សដែលមានចំណេះជំនាញល្អៗ បើទោះបីជាពួកគាត់មានវ័យក្មេងជាងឬចាស់ជាងយើងឡើយ យើងសុទ្ធតែអាចរៀនពីគាត់បានទាំងអស់។   ការសន្សំទំនាក់ទំនងមិនមែនរាប់គេដើម្បីតែបានផលប្រយោជន៍ពីគេឡើយ ប៉ុន្តែធម្មជាតិនៃមនុស្សក្នុងសង្គមនេះ គឺត្រូវការពឹងពាក់គ្នាទៅវិញទៅមក។ ប្រសិនបើសន្សំមនុស្សល្អៗបានច្រើន ថ្ងៃមុខចង់ធ្វើអ្វីមួយ ឬចង់ចេញរកស៊ីខ្លួនឯង មិនខ្វះឡើយអ្នកគាំទ្រ និងអ្នកមានជំនាញល្អៗចាំជួយចូកជួយចែវឱ្យឆាប់ដល់ត្រើយ។   ចាប់ពីថ្ងៃនេះទៅពិនិត្យមើលគុណភាពមនុស្សនៅជុំវិញខ្លួនឱ្យល្អណា រក្សាគម្លាតពីមនុស្សអវិជ្ជមាន ហ៊ុំព័ន្ធខ្លួនឯងដោយអ្នកមានចំណេះជំនាញ មិនយូរទេអ្នកនឹងក្លាយជាអ្នកពូកែដូចគេដែរ៕   អត្ថបទដោយ៖ សូ សុខលី	{ "spider_name": "businesscambodia", "scrape_at": "2025-06-14_19:40:18", "date_created": "2023-09-14T07:26:38.716Z", "category": "ហិរញ្ញវត្ថុ", "views": 676, "author": { "first_name": "SOKLY", "last_name": "SO", "email": "soklyso.edu@gmail.com" }, "quality_warning": [ "noisy", "short_sentences" ] }
ពិសេសណាស់! សម្តេច ហ៊ុន ម៉ាណែត ចេញគោលការណ៍៣ចំណុចនេះ ដើម្បីការពារពលករនៅក្រៅប្រទេស	https://business-cambodia.com/articles/prime-minister-hun-manet-and-ministry-of-labour-news	យោងតាមការចុះផ្សាយរបស់ក្រសួងព័ត៌មាននៅថ្ងៃទី១៣ ខែកញ្ញា បានឱ្យដឹងថារាជរដ្ឋាភិបាលកម្ពុជា ដែលដឹកនាំដោយ សម្តេចមហាបរវធិបតី ហ៊ុន ម៉ាណែត តាមរយៈក្រសួងការងារ និងបណ្តុះបណ្តាលវិជ្ជាជីវៈបានដាក់ចេញ៣ចំណុចសំខាន់ៗដើម្បីផ្តល់សេវាកម្ម ការពារសិទ្ធិ និងការពារផលប្រយោជន៍ជូនពលករនៅក្រៅប្រទេស។   ចំណុចសំខាន់ៗទាំងនោះរួមមាន៖ ទី១. ការពង្រឹងសេវាអនុពន្ឋការងារអមស្ថានឯកអគ្គរាជទូតកម្ពុជាព្រមទាំងសហការយ៉ាងជិតស្និទ្ឋជាមយមជ្ឈមណ្ឌលគាំពារពលករបរទេស តាមបណ្តាប្រទេសគោលដៅ។   ទី២. ក្រសួងការងារ និងបណ្តុះបណ្តាលវិជ្ជាជីវៈកំពុងបន្តពង្រឹងយន្តកាចុះត្រួតពិនិត្យ និងធ្វើអធិការកិច្ចការងារទីភ្នាក់ងារជ្រើសរើសឯកជនដើម្បីធានាពីប្រសិទ្ធិភាពកិច្ចការងារជ្រើសពលករ។   ទី៣. ក្រសួងនឹងបានផ្តល់ការគាំទ្រ ភាពងាយស្រួលជូនបងប្អូនពលករធ្វើការនៅក្រៅប្រទេស តាមរយៈការសម្រួលបែបទឯកសារ ការគាំពារតាមផ្លូវច្បាប់ អន្តរាគមន៍សង្រ្គោះនៅពេលមានហានិភ័យនិងការជួបសួរសុខទុក្ខជាប្រចាំ។   ក្រៅពីការងារខាងលើ រាជរដ្ឋាភិបាលកម្ពុជា បានខិតខំពង្រឹង និង ពង្រីកកិច្ចសហការជាមួយបណ្តាលប្រទេសទទួល ដោយពង្រីកឱកាសការងារបន្ថែមជូនប្រជាពលរដ្ឋនៅក្រៅប្រទេសប្រមាណ ១,៣ លាននាក់ និងបានប្រាក់បញ្ជើបញ្ជូនមកប្រទេសវិញប្រមាណ ២,៧ ពាន់លានដុល្លារអាម៉េរិកក្នុងមួយឆ្នាំ។   ក្នុងនោះប្រទេសថៃ មានចំនួនពលករ ១,២៣១, ៥០៨ នាក់ ; សាធារណរដ្ឋកូរ៉េ ចំនួន ៤៩,៧៣៨ នាក់ ; ម៉ាឡេស៊ីចំនួន ២២,៦២១ នាក់ ; ជប៉ុន ១៦,៥៦២ នាក់ ; សិង្ហបុរីចំនួន ៨៥១នាក់ ; ហុងកុង ចំនួន ២១៥នាក់ និង អារ៉ាប់ប៊ីសាអូឌីតចំនួន ១១នាក់៕   អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:18", "date_created": "2023-09-14T05:16:09.963Z", "category": "ភាពជាអ្នកដឹកនាំ", "views": 355, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
ល្អណាស់! ឆាប់ៗនេះ ជប៉ុននឹងធ្វើសិក្ខាសាលានៅទីក្រុងតូក្យូ ដើម្បីបង្ហាញពីសក្កានុពលវិនិយោគនៅកម្ពុជាដល់ក្រុមហ៊ុនល្បីៗ	https://business-cambodia.com/articles/japan-will-soon-hold-a-seminar-in-tokyo	កាលពីថ្មីៗកន្លងទៅនេះ ឯកឧត្តម ជា វុទ្ធី អគ្គលេខាធិការគណៈកម្មាធិការវិនិយោគកម្ពុជា នៃក្រុមប្រឹក្សាអភិវឌ្ឍន៍កម្ពុជា បានទទួលជួប លោក ខូអ៊ីជិ ហ្សៃគី នាយកប្រតិបត្តិប្រចាំតំបន់អាស៊ី ប៉ាស៊ីហ្វិក នៃធនាគារមីហ្ស៊ូហូ និងលោក សាតូ ណូប៊ូហ្វ៊ូមី នាយកសាខារាជធានីភ្នំពេញ នៃធនាគារមីហ្ស៊ូហូ។ នៅក្នុងជំនួបនោះដែរ លោក ខូអ៊ីជិ ហ្សៃគី ក៏បានជម្រាបជូនឯកឧត្តមអគ្គលេខាធិការថា នៅពាក់កណ្តាលខែធ្នូ ឆ្នាំ២០២៣ខាងមុខនេះ ធនាគារមីហ្ស៊ូហូ និងអង្គការពាណិជ្ជកម្មក្នុងស្រុកជប៉ុនដែលហៅកាត់ថាចេត្រូ (JETRO) គ្រោងនឹងរៀបចំសិក្ខាសាលាស្តីពីកាលានុវត្តភាពវិនិយោគនៃព្រះរាជាណាចក្រកម្ពុជា នៅទីក្រុងតូក្យូ ប្រទេសជប៉ុន ដោយមានការចូលរួមពីសមាគមធុរកិច្ចជប៉ុន “ខេដាន់រេន” ដែលសុទ្ធតែជាក្រុមហ៊ុនល្បីៗក្នុងប្រទេសជប៉ុនផងដែរ។ ដើម្បីឱ្យសិក្ខាសាលានេះប្រព្រឹត្តិទៅដោយជោគជ័យនិងប្រកបដោយផ្លែផ្កា លោក ខូអ៊ីជិ ហ្សៃគី ក៏បានស្នើសុំឱ្យមានការគាំទ្រនិងសហការពីក្រុមប្រឹក្សាអភិវឌ្ឍន៏កម្ពុជា ជាពិសេសពីសំណាក់ឯកឧត្តមអគ្គលេខាធិការ លើគម្រោងនេះ។ ឆ្លើយតបទៅនឹងការលើកឡើង និងសំណូមពរខាងលើ ឯកឧត្តម អគ្គលេខាធិការ បានសម្តែងនូវការគាំទ្រនិងសហការក្នុងការរៀបចំសិក្ខាសាលាវិនិយោគនេះ និងផ្តល់អនុសាសន៍មួយចំនួនដើម្បីឱ្យសិក្ខាសាលាដែលគ្រោងនឹងរៀបចំនេះកាន់តែទទួលជោគជ័យបន្ថែមទៀត។ តាមរយៈអនុស្សារណៈយោគយល់គ្នានេះ ឯកឧត្តមអគ្គលេខាធិការ សង្ឃឹមយ៉ាងមុតមាំថា ស្ថាប័នទាំងពីរនៅតែបន្តកិច្ចសហប្រតិបត្តិការល្អក្នុងការទាក់ទាញវិនិយោគិនជប៉ុនទាំងនៅក្នុងប្រទេសជប៉ុន និងទាំងក្រុមហ៊ុនជប៉ុនដែលមានប្រតិបត្តិការនៅប្រទេសដទៃទៀត ឱ្យមកវិនិយោគក្នុងព្រះរាជាណាចក្រកម្ពុជា៕ អត្ថបទ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:18", "date_created": "2023-09-14T04:38:12.282Z", "category": "ចាប់ផ្តើមអាជីវកម្ម", "views": 179, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
លោក Barack Obama៖ មនុស្សមានទំនុកចិត្ត មិនបាច់ត្រូវពាក់គ្រឿងអលង្ការជ្រែកខ្លួនទេ ឲ្យតែធ្វើរឿង១នេះបាន	https://business-cambodia.com/articles/barack-obama-said-about-financial-freedom	ក្នុងសង្គមបច្ចុប្បន្ន មនុស្សមួយចំនួនចូលចិត្តបង្អួតបង្ហាញរបស់ក្រៅខ្លួនដូចជា គ្រឿងអលង្ការ ខ្សែក ចិញ្ចៀន នាឡិកាដៃ គ្រឿងពេជ្រ រថយន្តទំនើប របស់ប្រេនៗ ប្រើជីវិតហៃសូរឲ្យគេមើលមកថាមានទ្រព្យធនសម្បូរហូរហៀរ ឬចង់ឲ្យគេកោតសរសើរជាដើម។ ប៉ុន្តែតើពិតជាចាំបាច់ឬទេ ដែលត្រូវបង្ហាញតាមរយៈរូបភាពបែបនេះដើម្បីឲ្យអ្នកដទៃគិតថាយើងជាអ្នកមាន? ឆ្លើយតបទៅនឹងសំណួរខាងលើ នៅក្នុងវេទិកាចែករំលែកមួយកាលពីពេលកន្លងទៅ លោក Barack Obama អតីតប្រធានាធិបតីសហរដ្ឋអាមេរិក បានលើកឡើងយ៉ាងដូច្នេះថា៖ «ប្រសិនបើអ្នកពិតជាមានទំនុកចិត្តលើស្ថានភាពហិរញ្ញវត្ថុរបស់អ្នក អ្នកប្រហែលជាមិនពាក់ខ្សែកទម្ងន់ ៨ផោន (ប្រហែល ៣.៦៣គីឡូក្រាម) ជុំវិញករបស់អ្នកទេ ព្រោះអ្នកដឹងថា “អូ! ខ្ញុំមានលុយក្នុងកុងធនាគារ”។ ខ្ញុំមិនចាំបាច់បង្ហាញអ្នកថាខ្ញុំមានលុយចំនួនប៉ុន្មានឡើយ។ ហើយការរស់នៅបែបនេះ វាធ្វើឲ្យខ្ញុំមានអារម្មណ៍ល្អ»។ យ៉ាងណាមិញ ការមានទំនុកចិត្តលើខ្លួនឯង មិនតម្រូវត្រូវតែពាក់គ្រឿងអលង្ការជ្រែកខ្លួន ឬបង្អួតពីទឹកលុយគ្រាក់ៗ បង្ហាញជីវិតឡូយឆាយក្នុងបណ្តាញសង្គម ឬសង្គមពិតនោះទេ។ ការមានសុវត្ថិភាពផ្នែកហិរញ្ញវត្ថុ ឬមានប្រាក់កាក់គ្រប់គ្រាន់ដើម្បីបំពេញតម្រូវការក្នុងជីវិតអាចរស់នៅដោយភាពសុខស្រួល មិនភ័យមុខភ័យក្រោយ និងមានសេរីភាពធ្វើរឿងគ្រប់យ៉ាងដែលខ្លួនចង់ធ្វើ គឺជាគ្រិះដ៏ធំមួយដែលជំរុញឲ្យមនុស្សមានទំនុកចិត្តខ្ពស់៕ អត្ថបទដោយ៖ កាន់ ដារ៉ា (ស្មេរពនេចរ)	{ "spider_name": "businesscambodia", "scrape_at": "2025-06-14_19:40:18", "date_created": "2023-09-14T04:33:04.542Z", "category": "ភាពជាអ្នកដឹកនាំ", "views": 116, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "tiny", "noisy" ] }
អ្នកជំនាញពន្យល់មូលហេតុអ្នកមិនគួរទិញឡានមានតម្លៃលើសពី៥០%នៃចំណូលសរុបប្រចាំឆ្នាំរបស់អ្នក	https://business-cambodia.com/articles/how-much-should-pay-for-the-car	ឡានគឺជាមធ្យោបាយធ្វើដំណើរដែលពេញនិយមបំផុតនៅលើពិភពលោកព្រោះវាជួយសម្រួលដល់ការធ្វើដំណើរទៅទីជិតឆ្ងាយហើយក៏អាចដឹកជញ្ជូលក្រុមគ្រួសារទៅដើរលេងកម្សាន្តនៅកន្លែងនានាបានគ្រប់ពេលវេលាបើយើងមានឡានប្រើប្រាស់ផ្ទាល់ខ្លួន។   យ៉ាងណាមិញទាក់ទងនឹងឡាននេះដែរ លោក Dave Ramsey អ្នកជំនាញហិរញ្ញវត្ថុល្បីឈ្មោះរបស់អាមេរិកបានលើកឡើងថាតម្លៃឡានឬយានយន្តគ្រប់ប្រភេទមិនគួរមានតម្លៃសរុបលើសពី៥០ភាគរយនៃចំណូលសរុបប្រចាំឆ្នាំរបស់អ្នកនោះទេ។ ឧទាហរណ៍បើអ្នកមានចំណូលសរុបប្រចាំឆ្នាំ២៤,០០០ដុល្លារ អ្នកគួរមានឡានតម្លៃត្រឹមតែ១២,០០០ដុល្លារបានហើយ។    លោក Dave Ramsey បានពន្យល់ថាមូលហេតុដែលអ្នកមិនគួរមានឡានមានតម្លៃលើសពី៥០%នៃចំណូលសរុបប្រចាំឆ្នាំរបស់អ្នកគឺដោយសាររថយន្តនិងយានយន្តគ្រប់ប្រភេទ តម្លៃរបស់វាកាន់តែបាត់បង់តម្លៃពោលគឺតម្លៃកាន់តែធ្លាក់ចុះហើយប្រើយូរៗទៅវានឹងខូចប្រើលែងកើតតទៅទៀត។   តាមពិតបើអ្នកចង់កសាងទ្រព្យ មានទ្រព្យច្រើនជាងបំណុល អ្វីដែលបានរៀបរាប់ខាងលើគឺអ្នកគួរយកចិត្តទុកដាក់ធ្វើវា។ កាលណាទ្រព្យសម្បត្តិសរុបរបស់អ្នកភាគច្រើនស្ថិតនៅក្នុងរបស់ដែលកាន់តែបាត់បង់តម្លៃនោះ អ្នកមិនងាយកសាងទ្រព្យដើម្បីបង្កើតភាពមានបានក្នុងជីវិតបានឡើយ។   ឧទាហរណ៍ បើអ្នកមានទ្រព្យសរុបចំនួន១លានដុល្លារ ប៉ុន្ដែទ្រព្យសរុប១លានដុល្លារនេះ ៧០ម៉ឺនដុល្លារគឺស្ថិតនៅក្នុងទ្រព្យដែលមិនកើនតម្លៃដូចជាឡាននិងរបស់ផ្សេងៗទៀត នោះមានន័យថាមិនយូរនោះទេទ្រព្យសរុបរបស់អ្នកនឹងធ្លាក់ចុះក្រោម១លានដុល្លារយ៉ាងឆាប់រហ័ស។ ជាក់ស្ដែងរថយន្តរបស់អ្នកតម្លៃធ្លាក់ចុះយ៉ាងឆាប់រហ័ស ហើយប្រើយូរទៅវានឹងចាស់ខូចប្រើលែងកើត អ្នកនឹងត្រូវចំណាយលុយដើម្បីទិញឡានថ្មីមួយទៀតដែលធ្វើឲ្យទ្រព្យរបស់អ្នកធ្លាក់ចុះក្រោម១លានដុល្លារជាមិនខាន។   ដូច្នេះបើចង់មាន អ្នកគួរកសាងទ្រព្យដែលវាអាចកើនតម្លៃនិងទ្រព្យដែលអាចបង្កើតចំណូលប្រចាំខែ។ ឧទាហរណ៍ មានដីដែលតម្លៃវាកើនឡើង មានភាគហ៊ុននៅក្នុងក្រុមហ៊ុនដែលអ្នកអាចទទួលបានប្រាក់ចំណូលតាមរយៈភាគលាគពេលក្រុមហ៊ុនរកស៊ីចំណេញ មានផ្ទះដែលអាចដាក់ជួលបង្កើតចំណូលប្រចាំខែ នឹងធ្វើឲ្យអ្នកអាចកសាងទ្រព្យក្លាយជាអ្នកមានបាន។ យ៉ាងណាមិញបើអ្នកមានទ្រព្យដែលតម្លៃវាកាន់តែធ្លាក់ថ្លៃដូចជាឡាននោះ អ្នកមិនងាយកសាងភាពមានបានបានឡើយ។ ផ្ទុយទៅវិញទ្រព្យរបស់អ្នកនឹងកាន់តែថយហើយពេលខ្លះអាចធ្លាក់ទៅក្នុងបញ្ហាបំណុលទៀតផង។   ចង់ចេះប្រើលុយឲ្យមានប្រសិទ្ធភាព ប្រើលុយឲ្យចំណេញនិងប្រើលុយឲ្យកាន់តែកើតកូនកើតចៅ អាចតាមដានហ្វេសប៊ុកផេក Toeuy Hong-ទឿយ ហុង និងចូលគ្រុបតេឡេក្រាម https://t.me/toeuy_hong៕	{ "spider_name": "businesscambodia", "scrape_at": "2025-06-14_19:40:18", "date_created": "2023-09-14T04:25:04.657Z", "category": "ហិរញ្ញវត្ថុ", "views": 374, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
គេគ្រប់គ្នាកំពុងជាប់គាំង តែប្រទេសអាស៊ី១នេះកំពុងសម្រុកសង់លំនៅឋានដើម្បីបំពេញតម្រូវការ	https://business-cambodia.com/articles/scrambles-to-increase-housing-supply-amid-looming-shortage	ស្របពេលដែលលំនៅឋានមួយចំនួននៅក្នុងតំបន់អាស៊ី កំពុងជាប់គាំងក្នុងវិសយអចលនទ្រព្យ ដោយសារការផ្គត់ផ្គង់លើសពីតម្រូវការ។ តែបើក្រឡេកមកមើលកូរ៉េខាងត្បូងនេះវិញកំពុងតែរិះរកវិធានការបង្កើនការផ្គត់ផ្គង់លំនៅឋាន ខណៈមានក្តីបារម្ភកាន់តែខ្លាំងឡើងថា ប្រទេសនេះអាចប្រឈមមុខនឹងការខ្វះខាតផ្ទះសំបែងក្នុងរយៈពេលពីរបីឆ្នាំខាងមុខ។ យោងតាមការចុះផ្សាយរបស់សារព័ត៌មាន TH Korean Time បានឲ្យដឹងថា កង្វះខាត់ផ្គត់ផ្គងគឺដោយសារតែចំនួនគម្រោងលំនៅឋានបានធ្លាក់ចុះ ស្របពេលអត្រាការប្រាក់ហក់ឡើងខ្ពស់ ហើយថ្លៃដើមនៃការសាងសង់ក៏កើនឡើង។   ក្នុងនោះដែរ លោក Won Hee-ryong ជារដ្ឋមន្ត្រីក្រសួងដែនដី បានឲ្យដឹងថា ក្រសួងកំពុងទទួលខុសត្រូវច្រើនបំផុតសម្រាប់ទីផ្សារអចលនទ្រព្យរបស់ប្រទេសកូរ៉េ ហើយលោកនឹងផ្តោតជាសំខាន់លើការការពារកង្វះខាតការផ្គត់ផ្គង់លំនៅឋាន មុនពេលបញ្ចប់ និងប្រកាសផែនការថ្មីនេះ។   លោកនិយាយថា លោកនឹងជួយដល់ការផ្គត់ផ្គង់លំនៅឋានក្នុងស្រុកតាមរយៈការធ្វើការរួមគ្នាជាមួយអាជ្ញាធរហិរញ្ញវត្ថុ រដ្ឋបាលមូលដ្ឋាន និងក្រសួងមហាផ្ទៃ និងសុវត្ថិភាព ហើយលោកនឹងជួយគាំទ្រផ្នែកហិរញ្ញវត្ថុថ្មីៗផងដែរ ។   យ៉ាងណាមិញ ដើម្បីត្រួសត្រាយផ្លូវសម្រាប់ការដាក់ចេញគម្រោងអាផាតម៉ិនបន្ថែមទៀត និងអគារលំនៅឋានផ្សេងៗទៀតទៅក្នុងទីផ្សារអចលនទ្រព្យ ក្រសួងនឹងរក្សាតម្លៃអចលនទ្រព្យក្នុងស្រុកកុំឲ្យឡើងថ្លៃកប់ពពក ខណៈ ផែនការនេះនឹងចាប់ផ្ដើមនៅថ្ងៃទី ២៨ ខែកញ្ញា ឆ្នាំ២០២៣ ខាងមុខនេះ ៕	{ "spider_name": "businesscambodia", "scrape_at": "2025-06-14_19:40:18", "date_created": "2023-09-14T04:17:07.905Z", "category": "អចលនទ្រព្យ", "views": 1685, "author": { "first_name": "Srey ", "last_name": "Nuth", "email": "sreynuthratanak@gmail.com" }, "quality_warning": [ "noisy" ] }
ក្តៅៗ! ឥណ្ឌូនេស៊ី គ្រោងនឹងបិទការធ្វើអាជីវកម្មលើបណ្តាញសង្គមទាំងអស់ ក្រោមហេតុផលធំៗទាំងនេះ	https://business-cambodia.com/articles/indonesia-ban-sales-products-on-social-media	ប្រទេសឥណ្ឌូនេស៊ីគ្រោងនឹងហាមឃាត់ រាល់ការលក់ទំនិញទាំងអស់នៅលើបណ្តាញសង្គម ក្រោមបទប្បញ្ញត្តិពាណិជ្ជកម្មថ្មី។ នេះបើយោងតាមការឲ្យដឹងពីទីភ្នាក់ងារសារព័ត៌មាន Agenzia Nova នាថ្ងៃទី១៣ ខែកញ្ញា ឆ្នាំ២០២៣។ លោក Jerry Sambuaga អនុរដ្ឋមន្ត្រីក្រសួងពាណិជ្ជកម្ម បានប្រាប់ទៅកាន់អង្គសវនាការសភាកាលពីថ្ងៃអង្គារ៍ នេះយ៉ាងដូច្នេះថា៖ «ប្រព័ន្ធផ្សព្វផ្សាយសង្គម និងការធ្វើពាណិជ្ជកម្មអេឡិចត្រូនិកមិនអាចរួមបញ្ចូលជាមួយគ្នាបាននោះទេ ណាមួយអាជីវករដែលរកស៊ីនៅលើអនឡាញទាំងនោះ បានធ្វើការកំណត់តម្លៃថោក ដែលវាកំពុងគំរាមកំហែងដល់ទីផ្សារលក់ខាងក្រៅ នៅក្នុងសេដ្ឋកិច្ចដ៏ធំបំផុតមួយរបស់អាស៊ីអាគ្នេយ៍»។ ក្នុងនោះលោកក៏បាន លើកឧទាហរណ៍ ពីអ្នកលក់ដែលប្រើប្រាស់ការផ្សាយបន្តផ្ទាល់ នៅលើវេទិកាវីដេអូបែបខ្លីៗរបស់TikTok ដើម្បីលក់ទំនិញរបស់ពួកគេជាដើម។ ស្របពេលដែលបច្ចុប្បន្ន ឥណ្ឌូនេស៊ីមានអ្នកប្រើប្រាស់សកម្មលើ Tik Tok រហូតដល់ទៅ ១២៥លាននាក់ក្នុងចំណោមអ្នកប្រើប្រាស់ ៣២៥លាននាក់នៅទូទាំងតំបន់អាស៊ីអាគ្នេយ៍ និងមានហាងអាជីវកម្មខ្នាតតូចៗប្រមាណ ២លានឯណោះក្នុងប្រទេសមួយនេះ។ គួរជម្រាបផងដែរថា វិស័យពាណិជ្ជកម្មអេឡិចត្រូនិករបស់ប្រទេសឥណ្ឌូនេស៊ីត្រូវបានគេរំពឹងថានឹងកើនឡើងដល់ ៩៥ ពាន់លានដុល្លារនៅឆ្នាំ២០២៥ នេះបើយោងតាមរបាយការណ៍ឧស្សាហកម្មឆ្នាំ២០២២ ដោយក្រុមហ៊ុន Alphabet's Google, Temasek Holdings និង Bain & Company។ ប៉ុន្តែស្ថិតក្រោមបទប្បញ្ញត្តិពាណិជ្ជកម្មថ្មី ការរំពឹងទុកខាងលើអាចនឹងមានការប្រែប្រួល៕ អត្ថបទដោយ៖ កាន់ ដារ៉ា (ស្មេរពនេចរ)	{ "spider_name": "businesscambodia", "scrape_at": "2025-06-14_19:40:18", "date_created": "2023-09-14T03:57:16.835Z", "category": "ភាពជាអ្នកដឹកនាំ", "views": 7126, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
ចេះច្រើន ចំណូលកើន! សាលាល្បីឈ្មោះមួយឱ្យនិស្សិតរៀនជំនាញមានទីផ្សារ៣ រៀនមិនយកលុយសូម្បី១រយ	https://business-cambodia.com/articles/there-are-3-marketing-skills	សម្រាប់ប្អូនដែលកំពុងតែរកជំនាញរៀនបន្តនៅសកលវិទ្យាល័យ តែគ្រួសារពុំមានលទ្ធភាពឱ្យទៅសិក្សាបន្ត ឈប់ព្រួយបារម្ភទៀតទៅ ព្រោះនាពេលនេះមានសាលាល្បីឈ្មោះមួយនៅភ្នំពេញគឺ I-Tech Media កំពុងប្រកាសផ្តល់អាហាររូបករណ៍១០០% នៅលើជំនាញកុំព្យូទ័ររដ្ឋបាល ជំនាញឌីហ្សាញក្រាហ្វិក និងជំនាញកាត់តវីដេអូ។ បើតាមការបញ្ជាក់នៅលើផេកផ្លូវការរបស់សាលាខាងលើ បានឱ្យដឹងថា "មជ្ឈមណ្ឌល I - Tech Media កំពុងមានការផ្តល់ជូន អាហារូបករណ៍ 100% ដោយឥតគិតថ្លៃសម្រាប់អ្នកទាំងអស់គ្នាដែលមានចំណាប់អារម្មណ៏លើវគ្គសិក្សារួមមានដូចជាជំនាញកុំព្យូទ័ររដ្ឋបាល - Microsoft Office, ជំនាញឌីហ្សាញក្រាហ្វិក - Graphic Design, ជំនាញកាត់តវីដេអូ - Video Editer។ សូមបញ្ជាក់ថា ការផ្តល់ជូន #អាហារូបករណ៍100% #មានកំណត់! សូមរួសរាន់ឡើងក្នុងកាចុះឈ្មោះ ដើម្បីទទួលបានឱកាសដ៏ពិសេសនេះណា! សម្រាប់ព័ត៌មានបន្ថែម អ្នកអាចទាក់ទង អាសយដ្ឋានផ្ទះលេខ339 ផ្លូវលេខ271 សង្កាត់ទួលទំពូង2 ខណ្ឌ ចំការមន រាជធានីភ្នំពេញ ឬលេខទូរស័ព្ទ Tel 096 5828 662/092 426 205៕ អត្ថបទ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:18", "date_created": "2023-09-14T03:37:13.051Z", "category": "ចាប់ផ្តើមអាជីវកម្ម", "views": 1168, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ក្បែរ១០ថ្ងៃទៀត! តោះមកដឹងថ្ងៃ Apple ដាក់លក់ iPhone 15 ក្នុង Store ជាផ្លូវការជាមួយពណ៌ប្រណិតៗ៥	https://business-cambodia.com/articles/iphone-sale-in-store-day	បន្ទាប់ពីក្រុមហ៊ុន Apple បានបើកសម្ពោធជាផ្លូវការនៅទូរសព្ទដៃស៊េរីថ្មីរបស់ខ្លួន iPhone 15 ទាំង៤ម៉ូឌែលរួចមក ឃើញថាផ្ទុះការចាប់អារម្មណ៍ជាខ្លាំងពីសំណាក់ហ្វេនៗ។ ទន្ទឹមនឹងមានការចាប់អារម្មណ៍ជាខ្លាំងនេះផងដែរ មានអ្នកគាំទ្រមួយចំនួនធំ ចង់ដឹងថ្ងៃដាក់លក់ក្នុងហាងជាផ្លូវការដូចគ្នា ខណៈក្រុមហ៊ុនត្រៀមដាក់លក់មិនដល់១០ថ្ងៃទៀតទេ។ យោងតាមការចុះផ្សាយលើគេហទំព័រផ្លូវការរបស់ក្រុមហ៊ុន Apple ផ្ទាល់បានឱ្យដឹងថា ទូរស័ព្ទ iPhone 15 ស៊េរីរបស់ខ្លួននឹងមានដាក់ឱ្យធ្វើការកុម្ម៉ង់ទុកមុននៅលើគេហទំព័ររបស់ក្រុមហ៊ុន ឬនៅតាមហាងនានាចាប់ពី ថ្ងៃទី ១៥ ខែកញ្ញា ហើយនឹងមកដល់ក្នុងហាងនៅ ថ្ងៃទី ២២ ខែកញ្ញា ឆ្នាំ២០២៣ ។ ទន្ទឹមនឹងនេះដែរ iPhone បាននាំមកនៅពណ៌ប្រណិតៗចំនួន៥ ដោយក្នុងនោះរួមមាន ខ្មៅ ខៀវ ផ្កាឈូក ស និងលឿង។ គួរជម្រាបផងដែរថា អតិថិជននៅក្នុងប្រទេស និងតំបន់ជាង 40 រួមមាន អូស្ត្រាលី កាណាដា ចិន បារាំង អាល្លឺម៉ង់ ឥណ្ឌា ជប៉ុន ម៉ិកស៊ិក អារ៉ាប់រួម ចក្រភពអង់គ្លេស និងសហរដ្ឋអាមេរិក នឹងអាចបញ្ជាទិញ iPhone 15 និង iPhone 15 Plus ជាមុនបានគេ នៅម៉ោង ៥ ព្រឹក ថ្ងៃសុក្រ ទី ១៥ ខែកញ្ញា នឹងបាននៅតាមហាងនៅថ្ងៃសុក្រ ទី 22 ខែកញ្ញា៕	{ "spider_name": "businesscambodia", "scrape_at": "2025-06-14_19:40:18", "date_created": "2023-09-14T03:17:32.617Z", "category": "កំពូលអ្នកលក់", "views": 668, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy", "short_sentences" ] }
រដ្ឋមន្ដ្រីក្រសួងសាធារណការថ្មី បញ្ជាក់ពីការសម្រេចបាននៃការសាងសង់កំណាត់ផ្លូវជាតិលេខ៥ ភាគខាងត្បូង	https://business-cambodia.com/articles/national-road-5-south	កាលពីថ្ងៃទី១៣ ខែកញ្ញា ឆ្នាំ២០២៣ កន្លងទៅនេះ ឯកឧត្ដម ប៉េង ពោធិ៍នា រដ្ឋមន្ដ្រីក្រសួងសាធារណការ និងដឹកជញ្ជូន អញ្ជើញចុះត្រួតពិនិត្យគម្រោងស្ថាបនាផ្លូវជាតិលេខ ៥ ឬផ្លូវអាស៊ានហាយវេលេខ ១ ភាគខាងត្បូងចាប់ពីចំណុចព្រែកក្ដាមទៅដល់ធ្លាម្អម។ ដោយការអញ្ជើញចុះពិនិត្យនេះក៏មានការអមដំណើរពីសំណាក់ ឯកឧត្តមរដ្ឋលេខាធិការ អនុរដ្ឋលេខាធិការ អភិបាលរង នៃគណៈភិបាលខេត្តកំពង់ឆ្នាំង អគ្គនាយក និងមន្ត្រីពាក់ព័ន្ធជាច្រើនរូបផងដែរ។   ក្នុងឱកាសចុះពិនិត្យនេះដែរឯកឧត្ដមបានបញ្ជាក់ថា គម្រោងស្ថាបនាកំណាត់ផ្លូវជាតិលេខ៥ ភាគខាងត្បូងបច្ចុប្បន្នសម្រេចលទ្ធផលបានជាង៩០%ហើយ ខណៈដែលគម្រោងស្ថាបនាស្ពានវាងក្រុងពោធិ៍សាត់ ដែលជាស្ពានធំមានរហូតដល់ទៅ ៤គន្លង (២គន្លងទៅ និង២គន្លងមក) កំពុងត្រូវបានយកចិត្តទុកដាក់ពន្លឿនការស្ថាបនា ដោយរំពឹងថានឹងរួចរាល់ដំណាលគ្នា ជាមួយនឹងគម្រោងពង្រីក និងលើកកម្រិតកំណាត់ផ្លូវជាតិលេខ៥ខាងលើ ដើម្បីសម្រួលដល់ការធ្វើចរាចរណ៍របស់បងប្អូនប្រជាពលរដ្ឋ និងទេសចរណ៍ ពិសេសកាត់បន្ថយការកកស្ទះនៅទីប្រជុំជនក្រុងពោធិ៍សាត់។   សូមជម្រាបថា ផ្លូវជាតិលេខ៥ នេះមានប្រវែងសរុប ៣៦៦ គីឡូម៉ែត្រ ដោយឆ្លងកាត់ខេត្ដចំនួន ៥ រួមមាន៖ ខេត្ដកណ្ដាល កំពង់ឆ្នាំង ពោធិ៍សាត់ បាត់ដំបង និងខេត្ដបន្ទាយមានជ័យ។ គម្រោងនេះត្រូវបានបែងចែកជា ៣ កំណាត់ ដោយក្នុងកំណាត់ទី១ ភាគខាងជើង (បាត់ដំបង-សិរីសោភ័ណ) កំណាត់ទី២ ភាគខាងត្បូង (ព្រែកក្ដាម-ធ្លាម្អម) និងកំណាត់ទី៣ ភាគកណ្ដាល (ធ្លាម្អម-បាត់ដំបង និងសិរីសោភ័ណ-ប៉ោយប៉ែត)។ ដោយសារការសាងផ្លូវថ្មីនេះគឺជាប្រភេទបេតុកៅស៊ូ (AC) និងគ្រោងចំណាយទឹកប្រាក់ចំនួន ៥០០ លានដុល្លារឯណោះ។   នៅពេលផ្លូវជាតិលេខ៥ នេះសម្រេចរួចរាល់ នឹងផ្ដល់អត្ថប្រយោជន៍យ៉ាងច្រើនដូចជា អាចបង្កើនការនាំចេញ-នាំចូល និងជាផ្លូវមួយប្រកបដោយសក្តានុពលខ្ពស់សម្រាប់បម្រើវិស័យសេដ្ឋកិច្ចកម្ពុជា ពិសេសអាចកាត់ បន្ថយគ្រោះថ្នាក់ និងការកកស្ទះចរាចរណ៍បានយ៉ាងច្រើន។ លើសពីនេះទៅទៀត ប្រជាពលរដ្ឋតាមដងផ្លូវនេះ នឹងមានជីវភាពកាន់តែល្អប្រសើរតាមរយៈកំណើននៃការអភិវឌ្ឍ វិនិយោគ និងទេសចរណ៍៕	{ "spider_name": "businesscambodia", "scrape_at": "2025-06-14_19:40:18", "date_created": "2023-09-14T02:42:55.979Z", "category": "អចលនទ្រព្យ", "views": 339, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
សម្តេច ហ៊ុន ម៉ាណែត ប្រកាសផ្អាកការផ្តល់សេវារដ្ឋបាលធំៗ ៥របស់រដ្ឋបាលក្រុង ស្រុក ខណ្ឌ ដើម្បីជួយអាជីវករតូចតាច	https://business-cambodia.com/articles/hot-news	សម្តេចមហាបវរធិបតី ហ៊ុន ម៉ាណែត នាយករដ្ឋមន្ត្រីកម្ពុជា បានសម្រេចផ្អាកការផ្តល់សេវារដ្ឋបាលរដ្ឋបាលក្រុង ស្រុក និងខណ្ឌ។ ការសម្រេចនេះ ធ្វើឡើងក្នុងគោលបំណងធំបំផុតជួយសម្រាលបន្ទុកការចំណាយរបស់អាជីវករប្រកបអាជីវកម្មតូចតា ដោយពុំចាំបាច់ទៅសុំអនុញ្ញាតរដ្ឋបាលក្រុង ស្រុក និងខណ្ឌនោះទេ។   យោងតាមសេក្តីសម្រេចដែលធ្វើឡើងនៅថ្ងៃទី១៣ ខែកញ្ញា ឆ្នាំ២០២៣នេះ បានបញ្ជាក់ថា សេវារដ្ឋបាលដែលត្រូវផ្អាករួមមាន អាជីវកម្មស្ថិតក្រោមវិស័យវប្បធម៌ និងវិចិត្រសិល្បៈ, វិស័យអប់រំ យុវជន និងកីឡា, វិស័យទេសចរណ៍, វិស័យឧស្សាហកម្ម និងសិប្បកម្ម, វិស័យរ៉ែ និងថាមពល, វិស័យពាណិជ្ជកម្ម និងវិស័យកសិកម្ម។   តាមរយៈសេចក្តីសម្រេចនេះ ប្រជាពលរដ្ឋដែលធ្វើអាជីវកម្មដូចមានចែងក្នុងសេចក្តីសម្រេច គឺមិនតម្រូវឱ្យទៅសុំច្បាប់អនុញ្ញាតពីរដ្ឋបាលក្រុង ស្រុក និងខណ្ឌនោះឡើយ។	{ "spider_name": "businesscambodia", "scrape_at": "2025-06-14_19:40:18", "date_created": "2023-09-14T00:29:34.379Z", "category": "ព័ត៌មានថ្មីៗ", "views": 2553, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy", "short_sentences" ] }

Subsets and Splits

No community queries yet

The top public SQL queries from the community will appear here once available.